
Visuotinės literatūros mokslas įdomus ir naudingas: 
įdomus, nes literatūra gyviau už istoriją atvaizduoja 
tautos gyvenimą, jos kultūrą, jos sielą; literatūra — 
tai viso kultūrinio tautos gyvenimo veidrodis, begalinė 
gyvų ir įvairių tipų galerija. Literatūros mokslas yra 
ir naudingas: jisai lavina protą, praplėsdamas žmogaus 
regratį, auklėja širdį švelnesniais jausmais, bet ypač 
tobulina grožio skonį; visuotinės literatūros pažinimas 
tai geriausia lavintis priemonė, tikriausias būdas este- 
tiniams jausmams ūgdyti, 

Bet visuotinės literatūros mokslas, kaip ir kiekvie- 
nas mokslas, tuomet geriau pasiekia savo tikslą, juo 
plačiau ir rimčiau žmogus su juo susipažįsta, juo dau- 
giau į jį įsigilina. Be to, kad geriau pažinti bent kokią 
literatūrą, negana skaityti jos tvarinių recenzijas ir 
kritikas; reikia skaityti pačiam bent žymesnius veikalus 
originale ar geruose vertimuose, Deja, mums lietuviams, 
studijuojant visuotinę literatūrą, ši sąlyga maža priei- 
nama tuo tarpu, nes trūksta vertimų net klasiškų 
veikalų. 

Kiekvienos tautos literatūra turi ir bendrus su kitų 
tautų literatūromis bruožus, turi ir savotiškumus: juo 
kuri literatūra, prisilaikydama bendrų grožio ir dailės 
dėsnių, turi daugiau savotiškumo, tuo yra įdomesnė ir 

daugiau branginama. | tas savotiškas ypatybes ir reikia 
daugiausia kreipti dėmesį. 

Visų tautų literatūros prasideda nuo taip vadinamos 
kalbamos arba dainuojamos literatūros, nuo pasakų, 
dainų, mįslių; rašomoji literatūra atsiranda vėliau. Antra 
visoms literatūroms bendra žymė; tai tikybinis jų pra- 
džioje elementas, kursai, kaip svarbiausias žmogaus 
gyvenime klausimas, visur užima pirmąją vietą; karžy- 
giški pasakojimai ir individualio jausmo pasireiškimai 
lyrikoje atsiranda vėliau. 

Visuotinei literatūrai pažinti lietuvių kalboje turime 
tuo tarpu tik Dubo „Įvadą į bendrąją literatūrą“ ir 
Petkevičaitės „Pasaulinės Liter. Istor. Vadovėlį I d.“ 

Neturėdamas laiko gilesnėms visuotinės literatūros 
studijoms, vis delto norėdamas šiek tiek padėti šiame 
dalyke studijuojančiai mūsų jaunuomenei, 'pagaminau 
kad ir netobulą ir trumputę visuotinės literatūros isto- 
riją. Mano svajonė — klasiškų, pasaulinės literatūros 
veikalų žymesnes ir gražesnes vietas lietuviškai išversti 
ir jų rinkinį pagaminti greta šio istoriško konspekto; 
bet tai perdidis darbas ir ne vieno pečiams pakeliamas. 


Kinų Literatūra. 


Kinų tauta — viena seniausių. Jau pirm dviejų 
tūkstančių metų, Kristui dar negimus, kinai sudarė savo 
valstybę, ir ta valstybė išliko iki mūsų dienų. Tas 
nepaprastas jų patvarumas — dalinai pasekmė jų atsis- 
kyrimo nuo viso pasaulio, savy užsidarymo, ypatingo 
savimi pasitikėjimo. Kad išvengus svetimos įtakos, 
kinų ciecoriai net ilgiausia mūro siena apsitveria nuo 
kitų tautų. 

Tuo būdu ilgiausiais amžiais savy užsidarę, kinai 
išlaikė savo ypatingą savotiškumą, bet vienkart užkirto 
kelią pažangai; juk buvo laikas, kad kinai savo kultūra 
viršijo europiečius; šiandieną jie gerokai atsiliko, virto, 
tartum, suakmenėjusia tauta, paskendusia formalizme, 
smulkmenose, tuščių apeigų vergijoje; visur trūksta 
naturališkumo, 

Daug kenkia pažangai pati jų rašyba: kiekvienai 
sąvokai skiriama kitas ženklas, ir tų ženklų yra iki 
40.000; rašoma nuo viršaus žemyn. Suprantamas daik- 
ras, kaip sunku tokios rašybos išmokti, kuri tiktai 
išrinktiesiems prieinama, ir kaip ji trukdo pažangą.“ 

Tokios savotiškos tautos, taip savy užsidariusios, 
siekiančios labai gilios senovės, literatūra būtų labai 
įdomi; bet ji nėra turtinga, nes kinas vadovaujas šaltu 
protu, ne širdimi, gyvena proza ne poėzija; trūksta 
jam lakios vaizduotės, augštesnių idėalų, poėtiškos 
 tverybos. 


Prie seniausių kinų literatūros dokumentų priklauso 
penkios kanoniškomis arba šventomis vadinamos kny- 
gos ir keturios klasiškos. Iš kanoniškų svarbiausioji 
Si - king (giesmių knyga), kurią sudaro giesmės arba 
odos, daugiausia religinio turinio ir trumpi epiški pasa- 
kojimai, skaičiumi 306. Dailės žvilgsniu tie tvariniai 
nestovi augštai: daugiau juose didaktiško moralizavimo, 
nekaip tikros poėzijos. Tačiau kai kada pasitaiko juose 
ir gilesnio jausmo. Pavyzd, 


Nuvyto, nudžiuvo slėny žolelė; 
Žmoną nuo vyro skiria likimas. 
Draugo ji savo žmonelė nustojo: 
Kas, pasakys, ar jis grįš, ar negrįš? 
Verkia ji vargšė, skirdamos rausta; 
Sielvartą tokią kaip išgyventi? 


Tos kanoniškos ir klasiškos knygos, lygiai kaip ir 
jų rinkėjas Konfucijus (Kung - fu- tsei), pas kinus yra 
didžiausioje pagarboje, tiesiog dievinami. 

Konfucijus (562 — 479 pirm Kr. g.) Įbuvo didis 
kinų išminčius ir patriotas. Matydamas, kad Kinų vals- 
tybei del vienybės stokos gresia pavojus suirti, Kon- 
fucijus kiaurai ir išilgai išvaikščiojo Kinus, rinkdamas 
giesmes, padavimus, mįsles ir kas tik galėtų pakelti 
tautos vardą, patriotizmą ir pranokėjų pagarbą. Tuo 
būdu Konfucijus sužadino tautos sąmonę, pakėlė jos 
dvasią, pasitikėjimą savimi, tautiečius surišo tampriais 
vienybės ryšiais, O vienkart pas juos įgijo tokią meilę, 
kokios niekas kitas nesusilaukė savo krašte, 

Konfucijus buvo ne tik savo liaudies folkloro rin- 
kėjas, bet ir pats rašė arba tvėrė. Tačiau jo parašytas 
veikalas Tšun = tsiu (Pavasaris ir ruduo), tikrai sakant, 
Šantungo (jo gimtinės) kronika neturi didžios poėtiškos 
vertės. 

Antras kinų išminčius La-o-tse, gimęs 604 m. pirm 
Kr. g., stovi už Konfucijų augščiau, yra gilesnis, bet 
pas tautiečius neturėjo tokios pagarbos ir nebuvo taip 
populiarus, kaip Konfucijus. Apie Laotsę pats Konfu- 
cijus taip atsiliepia: žinau, kaip žvėrį pagaunama kilpa, 
žuvį meškere, paukštį vilyčia; bet nežinau, kaip pagauti 
šmėklą. Esmi matęs Laotsę ir su juo kalbėjęs; galiu 
jį sulyginti su šmėkla. 

Kaip mokslo pavyzdį, galima nurodyti kelius La- 
otsės posakius: kas stengiasi stovėti ant pirštų galų, 
ilgai nepastovės. — Kas tik save matyti rūpinas, tas 
nieko aiškiai nemato. — Kas savy turi meilės, to siela 
stipri. — Kas perdaug savimi rūpinasi, iš to žmonėms 
nedaug bebus naudos. — Išminčius privalo ne sau 
vienam laikyti žinias, bet jas platinti žmonių tarpe. 

Pirmame, Kristui gimus, amžiuje patekęs iš Indijos 
į Kinus budizmas, supažindino juos su Indijos šventyklų 
architektūra, jos tapyba ir kitais dailės ir meno tvari- 
niais, bet daug įnešti gyvybės negalėjo, kaip svetimas 
šaltam ir praktiškam kinų būdui. 

Paskui amžiai slenka Kinuose, nepalikdami žymes 
nių gyvybės ir tverybos pėdsakų, ir tik aštuntame am- 
žiuje bent kiek žymesni atsiranda kinų poėtai, kaip 
Vang-vei, Tuiu, Li-tai-pe, kurie sudaro literatūros žy- 
dėjimo periodą. Bet ir tie, palyginamai žymūs rašytojai, 
neįstengė visai nusikratyti siauro, amžiais įsivyravusio, 
formalizmo, beprasmių suvaržymų, tuščių įpročių; at- 
virkščiai, patys dar daugiau suvaržė gyvą žodį subty- 
liškomis formomis: kinų versifikacija (eiliavimas) viena 
„sunkiausių; jų tai įvesta pirmiausia rimai; reikalaujama, 
kad mintis būtų vienoje eilutėje baigta; išgalvota alite- 
racijos, paralelizmai ir t. t; žodžiu sakant, viskas 
nukreipta į išviršinę formą, ne į įtalpą. Pati įtalpa 
gana siaura, neturtinga; lyrika be gilesnio jausmo, dau- 

giau didaktiško pobūdžio; epo visai nežymų; namų ir 
šeimynos meilė, vyresniųjų gerbimas ir privengimas, 
tėvų valiai paklusnumas užima daugiausia vietos minėtų 
poėtų tvariniuose, 

Bent kiek daugiau už kitus parodė įausmo ir laisvo 
įkvėpimo  Li-tai-pe (jį 762) dainius girtuoklis, kurio 
pati mirtis karakteringa: girtas plaukė laivu ir, norėda- 
mas priglausti prie širdies atsispindusį vandeny mėnulį, 
išgriuvo iš laivo ir prigėrė. 

Jo eilių pavyzdžiu gali būti šios: 

Sang-Tsen tai praeities garbė, 
Ir Nan-kin turi garsų vardą; 
Bet kas iš jų dviejų beliko? 


Gyvybė — momento liepsnelė: 
Tik sužėrėjo ir išnyko! 
O danguje ir amžiai — niekas! 


Bet kuomet rankoj taurės skamba, 
Šalin tos visos abejonės! 

Jei tavo taurė sklidina, 

Ko lauki, sveikas? Gerk, brolyti! 


Nuo IX amžiaus kinų literatūra vėl pateko į letar- 
gą, kurio iki šiolei nenusikratė. Bendrai imant, kinų 
nei epas, nei drama augštai nepažengė; bent kiek dau- 
giau išsivystė lyrika, ypač didaktiškoji.  Rods dar 
galima paminėti romanų ir novėlių rašytoją naturalis- 
tiškoje pakraipoje Vang Šį-tšengą (į 1593), bet jo 
veikaluose nepaprastai ilguose, nesimato poėtiškos 
tverybos, vien detališkiausi smulkmenų aprašymai, bai- 
siai nuobodūs, be gyvesnės minties. Šių dienų kinų 
novelės ir romanai ar versti iš svetimų kalbų arba, 
jei originalūs, tai atsižymi nepaprastu ilgumu iki 100 
tomų, neįdomūs, negyvi. Taip pat ir dramatiškieji kinų 
veikalai be didesnės vertės ir nežengia augščiau žemo, 

be skonio farso. Bent kiek pas kinus rimčiau stovi 
istoriški veikalai. 

Bet užtai nei viena pasaulio tauta neturi tokios 
enciklopedijos, kaip kinai. Jau X amž. jie turėjo en- 
ciklopediją iš 1000 tomų. Šių dienų jų enciklopedija 
susideda iš 29.937 knygų; bet ji nėra spaudinta, tik 
trijuose nuorašuose laikoma. 


Japonų Literatūra. 


Nors per paskutiniuosius 50 metų japonai labai 
žymiai pažengė kultūroje, tačiau jų literatūra, galima pa- 
sakyti, stovi dar žemiau, ypač originali, už kinų literatūrą. 
Mat japonai, nors turi savotišką ir kalbą ir rašymo 
būdą, tačiau iki pastarųjų laikų jų mokslo ir literatūros 
veikalai būvo rašomi kinų kalba. 

Japonų literatiški veikalai siekia septintojo amžiaus 
prieš Kristų; yra tai dvi šventosios knygos: Ko-dži-ki 
arba legendos ir padavimai apie pasaulio pradžią ir 
Ni-hon gi arba eilėtos kronikos. Todvi knygos turi da- 
bar tik archaiologišką vertę. 

Dabartiniai japonų romanai panašūs į tos pačios 
rūšies kinų veikalus, kurių patys vardai gana apibūdina 
jų turinį: pavyzdžiui: aštuonių šunų istorija, raišo arklio 
nuotykiai ir t. t. Japonai šiandieną pragarsėjo savo 
militarine jėga, savo chrizantėmais ir geišomis, savo 
išviršine kultūra, bet savo literatūra, savo meno ir 
dailės tvariniais europiečiams dar nėra įdomūs. 


Indų Literatūra. 


Indų literatūra griežtai skiriasi nuo kinų literatū- 
ros, kaip skiriasi ir patys tų šalių gyventojai savo 
būdu ir kilme: kinai —- mongolai, gi indai — arijų 

rasės atėjunai, sumišę su vietiniais gyventojais; kinai 
—- žmonės šalto proto ir sunkaus būdo, indai — dau- 
giau svajotojai su gyva, nevaržoma vaizduote. 

Indų literatūra nepalyginamai turtingesnė už kinų. 
Rods, nėra ji klasiška, kuri galėtų būti pavyzdžiu: vei- 
kalai be saiko dideli, kartais iki 200.000 eilučių, per- 
tat ir negali būti taisykliškai sutvarkyti; orientalė vai- 
dentuvė juose begalinė, kuri nežino ribos tarp galimo 
ir negalimo; greta kilnių jausmų ir poėtiškiausių vietų 
sutinki tiesiog šlykščius vaizdus ir pornografiškus be 
skonio aprašymus. Bet vis delto indų literatūra, ypač 
senoji, dar sanskritų kalba rašyta, gana įdomi, kuri 
pastarais laikais suinteresavo europiečius, ir kasmet 
daugiau atsiranda jos vertimų į europiečių kalbas. 

Indų literatūrą galima suskirstyti į du periodu: 
senąjį ir naujasniąjį; vėl gi senąjį į religinį ir karžyginį. 

Šventosios indų knygos, kurių turinys labai ilgai 
buvo vien žmonių atminty ir tiktai paskiau tapo sura- 
šytas, tai seniausias pasauly literatūros veikalas. Jos 
vadinasi Vedomis, kas reiškia: žinoti dievų žmonėms 
pareikštą. Vedos sudėtos braminų, turėjusių begalinį 
pas indus autoritą ir buvusių vienkart kunigais, dai- 
niais ir vienintėliais žmonių mokytojais ir švietėjais. 

Vedų keturios dalys arba knygos. Pirmoji visu- 
seniausioji ir svarbiausioji — Rigveda, rinkinys iš 1017 
giesmių ar himnų, kuriais garbinama šventoji ugnelė 
(Agnis), vyriausias dievas Varūnas, saulė Sūrija, aušra, 
prašoma sau, darbams, karvėms palaimos ir t.t. Tų 
himnų tarpe pasitaiko ir pasaulinio turinio giesmės. 
Gražiausias ir stebėtinai gilus yra himnas apie „Daiktų 
pradžią“ (Sk. Maironio Raštai t. I, Vertimai iš Rig- 
vedos). Antroji (Samaveda) ir trečioji (Jajurveda) Vedos 
dalys — tai rinkinys maldų, kurios buvo kalbamos 

visokiose iškilmėse, ar svarbesniuose žmogaus gyvenimo 
atsitikimuose. 

Iš karžyginio turinio veikalų paminėtinos dvi se- 
niausios poėmos: Mahabharata ir Ramajana, 

Mahabharata tai atbalsis tų labai senų laikų, kai 
vietos gyventojai kovojo su arijais-atėjūnais. Poėmą 
parašęs Vijaza; tačiau, rasit, bus daugiau pamato ma- 
nyti, kad ta ilga poėma iki 200.000 eilučių, gal kaip 
ir graikų Ilijada, augo amžiais ir turėjo daug autorių; 
ypač į tai nurodo ir tvarkos stoka ir nevienodas stilius: 
greta labai gražių ir poėtingų vietų pasitaiko įterpti 
nuobodūs be skonio aprašymai. Bendrai imant, poė- 
mos turinys — kova tarp Baratos sūnų: Karuzo ir 
Panduzo ir tarp jų šalininkų, kova už pirmenybę. Toje 
kovoje gerasis Panduzas ima viršų. Poėmoje jau žymu 
ir naujo tikėjimo budizmo įtaka, kaip antitezis senojo 
bramizmo. 

Be saiko ilgoje, kupinoje fantastiškiausių pasako- 
jimų, į vienetą nesurištų, kartais gerokai nuobodžioje 
Mahabharatos poėmoje yra keletas labai gražių epizodų, 
ypač 26 giesmės apie Nalį ir Damajantę, pasakojimas 
apie gražiąją Savitrę ir giesmė prieš kovą, vadinama 
Bagavatgita, 

Giesmė apie Nalį. ir Damajantę esanti gražiau- 
sioji meilės poėma visoje pasaulinėje literatūroje, kur 
piešiama begalinė mylinčios moters ištikimybė savo 
numylėtajam vyrui. Liet. išvertė N. Kamantauskas. 

Gražios Savitrės istorijoje irgi apgiedama moters 
meilė stipresnė už mirtį. Graži karaliaus duktė, įsėdus 
į aukso vežimą, keliauja ieškoti sau vyro. Jį randa, 
bet dievai ją perspėja, kad jisai su jąja tik metus te- 
gyvensiąs. Savitrė nuo savo numilėtojo vis delto ne- 
atsisako. Po metų vyras miršta, ir mirties angelas 
nešasi jo sielą. Savitrė seka angelą, ir tasai nei kokiais 

pažadais negali jai įkalbėti, kad grįžtų į gyvųjų tarpą, 
Galop angelas, pasigailėjęs jos begalinės meilės, dova- 
noja jos įjaunikaičiui dar 400 metų šiame pasauly 
gyventi. 

Bagavatgitoje karžygiui, kursai prieš kovą griau- 
dinasi mintimi, kad daug bus žuvusių, dievas Višnu 
sako, kad mirties, tikrai sakant, nėra; yra tik gyvybės 
pasikeitimas: kaip žmogus vakare nudėvėtus nusivelka 
rūbus, kad iš ryto apsivilktų naujais, taip Žmogaus 
siela per mirtį įgyja tik naują išvaizdą; gyvybės niekas 
panaikinti negali; įi amžina; mainosi tik kūnas kaip 
sielos apvalkas ir jos šešėlis. Todel kovok drąsiai, 
karžygyl taip baigia Višnu: temiršta tie, kurie nemiršta 
niekados! 

Antroji poėma Ramajana, jau vėlesniais laikais 
Valmikio poėtos parašyta, daugiau sutvarkyta ir išlyginta. 
Nėra ji ir taip plati, kai Mahabharata: turi 40.000 eilučių. 
Joje apgiedama nuotykiai Ramos, kuriame dievas Višnu 
įsikūnijęs veikia. 

Rama, savo pamotės neapkenčiamas ir per jos 
vylių savo tėvo ištremtas iš savo karalystės, per 14 
metų kariauja su visokiomis demono pinklėmis. De- 
monas jam buvo žmoną Zitą pavogęs ir į Ceilono salą 
nugabenęs, bet šis su bezdžionių karaliaus pagalba ją 
iš ten išvadavo. Galop po 14 metų įvairiausių įvykių, 
kuriuos tik nieko nevaržoma orientalė vaidentuvė gali 
išgalvoti, Rama laimingai grįžta į savo šalį. 

Ramajana dailės žvilgsniu stovi augščiau už Ma- 
habharatą, nors ir jos pasakojimuose sunku atskirti, 
kame baigiasi gyvenimo stebuklai ir kur prasideda 
pasakų sapnai. Joje irgi gyvai atvaizduota orientališkas 
asketizmas ir begalinis braminų-dvasininkų autoritas, 
Tuo būdu karakteringi yra epizodai apie Visvamitros 
ir Haričandros atgailą. 

Visvamitra karalius užsigeidė bramino karvės; duoda 
už ją 11.000 arklių ir 800 vežimų aukso; bet braminas 
vis delto nesutinka jos parduoti. Tada karalius už- 
grobia ją jėga, bet karvė, baubimu sunaikinus visą 
Visvamitros kariuomenę, grįžta pas braminą. Visva- 
mitra mato, kad jis tik tada įgys karvę, kai šventumu 
susilygins su braminu. Tam tikslui jis stovi tūkstantį 
metų ištiestomis rankomis, pasistiepęs ant pirštų galų. 
Dangaus ir žaibų dievas Indras už tai jam suteikia 
galią svaidyti degančias strielas, kurias Visvamitra ima 
mėtyti į bramino namą. Braminas pakelia lazdelę ir 
vilyčios nieko negali jam kenkti; patys dangaus skliau- 
tai prieš ją lenkias ir dreba. Tada Visvamitra vėl 
stovi tūkstantį ir antrą tūkstantį metų ant pirštų galų. 
Bet čia jį suvilioja graži deivė, su kuria jisai ima gy- 
venti, metęs atgailą. Tačiau supratęs klaidą, vėl stovi 
tūkstantį metų. Tada dievai, pabūgę, kad jisai atgai- 
laudamas savo šventumu nesusilygintų su jais, suteikia 
jam bramino vardą. 

Antras atgailos pavyzdys — Haričandra, kursai, nie- 
ko nežinodamas apie Visvamitros atgailą, įsiveržia su 
triūkšmu į jo butą ir sutrukdo atgailą. Supratęs savo 
kaltę, jos atlyginimui Haričandra išsižada savo kara- 
lystės ir siūlo Visvamitrai dar 100 aukso gabalų. Šis 
sutinka atleisti kaltę su sąlyga, kad auksas būtų paim- 
tas ne is Haričandros karalystės, nes toji visa jau jam 
priklausanti. Tada Haričandra už 50 aukso gabalų 
parduoda save į verguvę, o už antruosius 50 aukso 
gabalus savo žmoną ir vaiką.  Verguvėje Haričandra 
kenčia didžiausių pažeminimų ir duoda pavyzdį nepap- 
rasto savęs išsižadėjimo. 

Penktame amžiuje prieš Kristų Indijoje plinta Bu- 
dos tikėjimas (Budaį480), kursai paskui su įvairiomis 
vietinėmis priemaišomis - priedais pasiekia Tibeto, Si- 

jamo, Kinų ir Japonų kraštų. Tos naujos tikybos pas 
indus išliko dvi knygos: Damapada -- rinkinys pamo- 
kančių sakinių ir Jataka, kurioje pasakojama, kuo bu- 
vęs Buda, kai dar nebuvęs gimęs. 

Budizmas sielos vietoje stato taip vadinamą karmą, 
kuri irgi nemirštanti. Žmogui ar gyvuliui mirus, jų 
vietoje gimstąs kas kitas, būdu ir įpročiais maždaug 
panašus į mirusį, tiktai jau tobulesnis. Tasai atsigimi- 
mas pasikartojąs, iki karma pasiekianti tokio tobulumo, 
kad jau nebeturinti jokių troškimų, pertat ir jokių kan- 
čių; gyvybės šaltinis tuomet tuo užmiegąs; tai nirvana— 
budisto idėalas. 3 

Buda mokė: kalbėk tiesa, kovok su rūstybe, sušelpk 
nedrąsiai prašantį! Tais trimis darbais pasieksi nirva- 
nos. Kaip lietus pro kiaurą stogą, taip visokios neti- 
kusios pagundos veržias į žmogaus širdį, jei jis gyvena- 
imtai negalvodamas. 

Budos mokslas su savo nirvanos idėalu pasirodė 
poėzijai ir indams kenksmingas, per ištisą tūkstantį 
metų užmigdęs tautą. Tik neobramizmui pakeitus bu- 
dizmą, indų tveryba ir poėzija pradeda atgimti, 

Visupirma apie V amž., Kristui gimus, pasirodo 
pas indus pirmieji sakmių rinkiniai. Sakmės tai indų 
tvarinys ir išdava jų tikėjimo, sulyg kuriuo gyvuliai ir 
mąsto ir gyvena, kaip ir žmogus. Jau Ramajanoje mini- 
mas bezdžionių karalius, kurs daug padeda Ramai. 
Pasakojimai iš gyvulių gyvenimo ir jų prietykių, kuriuose 
buvo dedama pamokymo ar pašiepimo mintis, pagimdė 
sakmą. Indų sakmėse tankiai figuruoja rainys (tigras), 
kurs senatvėje tampa pamaldus, katinas, kurs pasenęs 
pasidaro pamaldus ir šventąsias Vedų knygas skaito, 
gudruolė lapė ir t, t. 

Augščiausio žydėjimo laipsnio indų literatūra pasiekė 
VI amžiuje, 'kai : gyveno ir rašė Kalidaza, 

Kalidaza didžiausias indų poėta, pasižymėjo ir epiš- 
kais veikalais ir lyrikoje, bet ypač savo dramomis. Iš 
jo epiškų veikalų reikia paminėti Kumarazambavą 
(Meilės dievo gimimas), iš lyriškų Mega - Duta (Debe- 
sis pasiuntiniu). Šiame pastarame elegijos formoje 
pasakojama, kaip Deva, iš dangaus pašalintas ir nuo 
žmonos atskirtas, mato debesį, skrendantį į jo gimti- 
nę, ir tam debesiui skundžiasi, melsdamas, kad jo kan- 
čias praneštų žmonai ir ją paguostų. Ta elegija — per- 
ilga, pertat jai trūksta nuoširdaus jausmo ir naturalumo, 

Bet Kalidaza ypač žymus dramaturgas. Geriausia 
jo drama septyniais aktais parašyta — Sakunialė. Kai- 
kurie europiečiai, duokime Getė, neranda žodžių, iš- 
keldami į padanges Sakuntalę; tačiau tie pagirimai 
bent kiek perdėti; velybesni kritikai, šalčiau įkainodami 
tą dramą, randa joje nemaža netobulumų: kai kur 
veiksmas eina šuoliais, nenaturališkai, be nuoseklumo 
ir t. ti 

Sakuntalės dramos turinys toks: karalius medžioda- 
mas sutinka Sakuntalę, ją pasižada paimti žmona ir 
atsisveikindamas duoda jai žiedą. Sugrįžes į savo sos- 
tinę, karalius visai užmiršta savo sužadėtinę. Nesulau- 
kusi karaliaus pasiuntinių ir jo išsiilgusi, Sakuntalė pati 
keliauja į sostinę, eina prie karaliaus, bet tasai jos 
nebeprimena, nes ji, dievams baudžiant, pametė žiedą: 
Atstumta savo meilužio, ji savo motinos dievaitės pa- 
imama su gimusiu sūnumi į dangų. Tuo tarpu atneša 
karaliui rastą, žuvį skrodžiant, žiedą. Karalius atsimena 
savo sužadėtinės, keliauja jos ieškoti net į dangų, ten 
ją ir savo sūnų randa, su kuriais ir grįžta laimingai į 
sostinę. 

Drama pas indus, bent Kalidazos laikuose, jau 
buvo ganališsivysčiusi ir jos struktūra smulkiai nustatyta; 
dramų rūšių buvo skaitoma iki 28: tragedija, komedija, 


melodrama, opera, baletas ir t. t. Bet žymesnės dvi rūšys: 
rimtos dramos (nataka), kuriose būdavo nuo 6 iki 10 
aktų ir lengvesnio turinio dramos (trotaki), kur būdavo 
5 ir mažiau aktų, net vienas. Visos dramos pas indus 
turėdavo pasibaigti laimingai, niekuomet mirtimi ar 
kita kokia nelaime. Prasidėdavo malda, o paskui įžangas 
kurioje dialogo formoje du asmenys aiškindavo, koks 
dalykas bus vaidinamas, kokio autoriaus, kokioje vietoje 
ir kokiame laike eina veiksmas, galop prašoma žiūrovų 
atydos. 

Antras Kalidazos dramatiškas veikalas, jau antro- 
sios trotaki rūšies — Vikramorvazi, kuriame „pristatoma 
karaliaus Pururavo ir Urvazideivės meilė. Veikimo 
scenos tai indų danguje, tai karaliaus sostinėje. Kaip 
Sakuntalėje, taip ir tame veikale, nors yra trūkumų, 
tačiau scenos kupinos vaizdingumo ir efekto, akcija 
gyva. Sako, Kalidaza be tų dramų dar vienuoliką 
kitų dramų parašęs. 

Be Kalidazos indai turėjo dar daugiau nepaprastai 
gabių poėtų daugiau realistinių, tačiau Kalidaza viršija 
juos visus savo genialiu talentų; jo išvedami asmenys 
„tirpste tirpsta gėlių kvepėjime, rytų aušroje, loto žiedų 
ir slepiningų vandens lelijų lingavime, skęstančiame 
Gango upės bangose“ (Petkevičaitė. Pasaulinės Liter, 
Istor. Vadovėlis I d. I. 20). Turkams užkariavus Indi- 
ją, žūsta dailei palankios gyvenimo apystovos. 

Be Kalidazos lyrikoje dar žymesni skaitosi Bhartri- 
hari, Amaru ir Bilhanas *) tučiau jų lyrika, ypač Amaru, 
suteršta palaidos meilės geiduliais; nėra taip skaisti 
ir kilni, kaip pas Kalidazą. Dvyliktame amžiuje dar 
žymus laikomas lyriškai dramatiškas veikalas Gitago- 
vinda (Govinda giesmėje), kuriame piešiama Krišnu- 
dievo meilė prie piemenės Radhos. 


*) Sk. Maironio Raštai I t. „Caura - pančasika“. 

Nuo XII amž. indų poėzija bemaž visai užmiega. 
Tik XIX amž. gale senąją jos garbę stengiasi ne be 
pasekmės pakelii Rabindranath Tagore. Tačiau jo 
veikaluose gerokai žymi naujesnės europiečių literatū- 
ros srovės įtaka: ieškoma nepaprastų formų, naujų 
kelių, žaidžiama liguista vaizduote, tamsiais posakiais, 
įjungiama poėziją su filosofija. 


Persų Literatūra. 


Persai, kaip ir indai, priklauso indogermaniškai ar- 
ba ariškai rasei; apsigyveno Irane, kur šviesus, giedras 
dangus, turtinga gamta. Jų senovės kalba buvo zendiška; 
jų tikėjimas, kur ugnies garbinimas užima žymią vietą, 
surašyta jų šventose knygose, kurios vadinama Avesta, 
arba kartais Zend - Avesta. Tas šventąsias knygas, kaip 
sako padavimai, surašęs jų didžiausias išminčius Zoro- 
aster kartais Zaratustra vadinamas. Avesta buvo sura- 
šyta apie VII amž. prieš Kristų; yra tai rinkinys pada- 
vimų, patarimų, giesmių ir religinių apeigų. Poėzijos 
žvilgsniu Avesta stovi žemiau už indų Rigvedą. Bet ji 
yra svarbus dokumentas: joje atsispindi visas senovės 
persų tikėjimas ir jų pažiūros į dorą. Nuo amžių prieš 
šviesų ir gerąjį dievą Ormuzdą kovoja tamsybių dievas 
Arimanas, pikto ir melo tėvas, pragaro kunigaikštis. 
Galų gale laimės Ormuzdas, nuplaudamas pasaulio 
nuodėmes. Senovės persų tikėjime nėra to pasyvišku- 
mo, kurį matome pas indus; čia skatinama prie ištver- 
mės, prie kovos su piktu. Gal prie tos persų pasau- 
lėžiūros, prie jų energijos prisidėjo jų nuolatinės kovos 
su šiaurinėmis Turano tautomis, 

Islamui Azijoje įsivyravus, buvo ir persai priversti 
jį priimti; šventosios Avesta knygos buvo liepta nai- 


Maironim V t. 2 


kinti; senovės poėzija buvo užmiršta. Tačiau Sasanydų 
dinastijai, ypač Mahmudui viešpataujant, persų litera- 
tūra ima vėl dar gražiau kilti; prasideda gražiausias 
jos žydėjimo periodas ir tęsiasi iki XIV amž. 

Dešimtojo amžiaus pradžioje pasižymėjo lyrikoje 
Rudegi savo kasidomis ir didaktiškais veikalais. Dar 
garsesnis lyrikoje už Rudegį buvo XII amž. Nizami, 
išleidęs Dyvan arba rinkinį iš 20.000 eilučių. Be jo 
dar žymūs lyrikai buvo Saadi (11291), Hafis (+1389) 
parašęs irgi Dyvan ir paskutinysis iš klasiško periodo 
Džami (11492). Visi jie buvo gabūs ir talentingi lyrikai, 
kupini gilaus jausmo. Šachų globojami, jų garbei ir 
po jų įtaka jie ir rašė. P 

Bet persų literatūra žydėjimo periode ypač pasižy- 
mėjo epiškais veikalais. Persų epo tėvu skaitosi Dakiki 
(976 -—— 997), kursai skambiomis eilėmis apgiedojo Guš- 
taspo viešpatavimą, bet jaunas liko nužudytas. Jo 
fragmentus paskui Firduzi patalpino, nemainęs, savo 
Šach- Name veikale. 

Ypatingu poėzijos mėgėju ir globėju buvo Mahmu- 
das, kursai, išrinkęs septynius geriausius poėtus, liepė 
įiems sutvarkyti į vieną veikalą tautos padavimus ir 
giesmes, bendrai vadinamą Bastan - Name. Iš tų poėtų 
gabiausiu pasirodė Anzari savo giesmėmis apie Zorabą; 
už tai počtų karaliumi pavadintas. Tačiau ir Anzari 
sau pavesto uždavinio neįveikė įvykdyti: reikėjo dides- 
nio tam dalykui genijaus, ir tokiu pasirodė jo įpėdinis, 
dažniausiai vadinamas Firduzi arba dangiškasis; tikras 
jo vardas buvo Izaak Ibu Šerefah Abul Kazem Mansur, 


Daržininko sūnus Firduzi nuo jaunų dienų pamėgo 
bočių padavimus ir tautos giesmes; todel su ypatinga 
meile ir visu atsidavimu ėmėsi pavesto darbo, kai 
šachas Mahmudas jį išrinko savo sumanymo vykintoju, 

Tuisdešimtį metų darbavosi Firduzi ir parašė poėmą 
vadinamą Sdch- Name (Karališka knyga). 

Sach - Name susideda iš 60.000 beitų arba dvieilių. 
"Tame koliosaliame veikale poėta apgieda visą persų 
istoriją iki muhamedanizmo įsivyravimo; tačiau tėmos 
platumas nekenkia veikalo vienetui. Tikrai, istorijos 
įvykiai taip artistiškai pinasi su vaizduotės tvariniais ir 
tautos giesmėmis, kalba taip graži ir turtinga, kad 
Muhamedas sužavėtas pasižadėjo poėtui tiek išmokėti 
auksinių, kiek bus veikale beitų, arba kiek gali jų pa- 
nešti dramblys. Bet savo vežiro perkalbėtas savo pažado 
neištesėjo, išmokėjęs tokį pat kiekį tik si labro. Poėta, 
tuo įžeistas ir užviltas, sidabrą išdalino tarnams, o 
sachą pašiepęs skaudžia satyra, pasislėpė ir neužilgo 
1020 metais jau senelis pasimirė. 

Sach - Name poėma sudėta iš dviejų dalių. Pirmoje 
vyriausias asmuo, apie kurį sukasi visas veiksmas, tai 
Kustenas, antroje Iskanderis (Aleksandras D.). Pirmoje 
daly ir kalba turtingesnė ir poėmos sutvarkymas geres- 
niu; antroje, nors poėta pasilieka kaip pirma nepapras- 
lai talentingu, vis delto jo vaizduotė jau nėra tokia 
yyva, nėra ir to gražaus dalių surišimo, kaip pirmoje: 
antrųjų dalį Firduzi rašė jau senelis ir gerokai pavargęs; 
bo to dar, apgiedodamas paskesniuosius nevisai sau 
Kiinpatingus įvykius, regimai nejautė ir tokio įkvėpimo, 
kaip pirma. 

Rustemas — mytologiškas persų karžygys. Vos aš- 
luonerių metų Rustemas jau apleidžia tėvo namus, 
gavęs nuo jo Samą vėzdą ir išsirinkęs Rėkšą žirgą. 
Šarvu apsiginklavęs, prisijuosęs milžinišką kalaviją, 
ant galvos užsivožęs rainio galvą, Rustemas, kai užsėdo 
Atyą, buvo laip galingas, kaip daugelis dramblių ir 
Kimtas liūtų. Jo balsas buvo girdėtis nuo dviejų mylių; 
milžius rovęs su šaknimis; kai pasijudindavęs, tartum, 

kalnas judėjęs; valgęs laukinių asilų mėsą; gėręs iš 
aukso taurės, kurią vos dešimtis vyrų pakelti galėję. 

Rustemas ypač atsižymėjo kovose Keikavuso prieš 
Mazanderaną. Mazanderanas tai šalis ties Kaspijo ma- 
rėmis, pilna žalčių, gyvačių, piktų dvasių, devais vadi- 
namų, ir įvairių paslapčių. Keikavusas pradeda prieš 
jį kovą, bet Irano karžygiai, magiškomis įėgomis sužavėti 
ir tamsybėmis apsupti, grimsta į bedugnes, kur 2000 
piktų devų juos sergsti. Jų pagalbai eina Rustemas ir 
po daugelio karžygiškų kovų ir stebuklingiausių nuotykių, 
paliuosuoja Irano milžinus, 

Griaudus yra epizodas, kai Rustemas, „nepažinęs 
savo sūnaus Zorabo, stoja su juo į dvikovą, jį nuvei- 
kia, o paskui su savo žmona Temina pažinę verkia 
savo sūnaus mirties. Žuva Rustemas savo brolio įduo- 
tas Kabulų šachui ir nuo augščiausios uolos vylingai 
nustumtas, 1 

Nors poėmos pasakojimuose nemaža stebuklingumo, 
bet nesimato ir nesijaučia to perdėjimo, kursai paskui 
žymus pas Firduzio pasekėjus ir abelnai rytų literatū- 
rose. Kalba pilna pažibų, vaizdų, bet naturali ir aiški. 

Firduzi be Šach - Name 'poėmos yra dar parašęs 
žymiai trumpesnę romantišką.poėmą Jussuf ir Suleicha, 
kur žymu atbalsiai aigiptiškojo Juozapo. 

Žymiausiu Firduzio įpėdiniu skaitoma Nizami (1140— 
1202), kursai neitik lyriškais tvariniais pagarsėjo, bet 
dar parašė ir penkius epiškus veikalus romantiškos 
rūšies; paminėsime Chosru ir Širih, Leilę ir Medžnun, 
Septynias grožybes. Pirmame veikale poėtiškai apgie- 
dama persų šacho Chosru meilė prie armėnų kuni- 
gaikštytės Širih. Antroje poėmoje pasakojama nelai- 
minga dviejų meilė, tėvų ir likimo kliudoma. Medžnunas 
iš meilės nustoja proto ir miršta ant numylėtosios kapo. 

Veikalas turi bent kiek panašumo į italų veikalą Pašė- 
lusį Orlandą. 

Dar persų muhametonų labai augštai vertinamas 
XIII amž. počta Dželaddin Rumi, parašęs mystiškai 
ulegorišką poėmą Mesnevi, kurioje vyrauja panteistiš- 
kos pažiūros. Bet tasai poėta, persų vadinamas žmo- 
(raus gyvenimo lakštingalu ir muhametonų pasauly labai 
Augštai vertinamas, nevisai patenkina europiečio skonį: 
6 veikale — mišinys didaktizmo, rytų asketizmo, alego- 
rijų ir misticizmo; legendos paskolintos iš Korano. 

Drama pas persus bemaž visai neišsivystė. 

Nuo XIV amž. persai, galima sakyti, kaip ir neturi 
vriginališkų, savotiškų veikalų. Jei rašoma, tai dažniau- 
wai pamėgdžiojama europiečių rašytojų veikalus roma- 
nais, novelėmis ir kitais panašiais rašiniais, 


Arabų Literatūra. 


Arabijos gyventojai — semitų kilmės, bedujinais 
vadinami, iki šiolei veda daugumoje klajūnų gyvenimą, 
kurių pastogė — ožkos kailių palapinė, turtas — kup- 
tanugaris, greitas žirgas, prijuostas kalavijas. Būdami 
narstis ir pamilę nevaržomą laisvę, vedė arabai tarpū- 
navy nuolatinias kovas, iki Muhamedo tikėjimas įvai- 
iau jų padermes ir gentis surišo vienybės ryšiais ir 
padėjo jiems istorijoje sulošti žymią rolę. 

Pries Muhamedą arabai, be abejo, turėjo savo dainių, 
kaipo tauta gyva, narsi ir veikli, bet jų veikalų nedaug 
kan beišliko; kai kurių poėtų, kaip Fariso, Šanfary 
Amrilkais, vieni bemaž vardai atminimuose bepaliko 
t keletas kasidų, arba giesmių, įambais sudėtų, kurių 
Hlinas primena supimąsi ant kupranugario nugaros. 

Muhamedas (1632), davęs arabams naują tikėjimą, 

pats poėzijos ir počėtų nemėgo, persekiojo ir senovės 
atsiminimus, skelbdamas tik karą netik'ntiems jo mokslu. 
O vis delto jo mokslas, įam mirus, eilėmis surašytas 
ir Koranu arba Alkoranu vadinamas, turi nemaža ir 
poėzijos, nors nėra vienodas: daugumoje gerokai nuo- 
bodus, turi ir gražių, poėtiškų vietų; tikinčiųjų muha- 
medonų danguje linksmybės, o netikinčiųjų pragare 
dez>nčių kančios vaizdžiai ir gyvai nupieštos. 

Muhamedas liepia tikėti į vieną Dievą ir Jo pranašą 
Muhamedą, ir daryti šešius gerus darbus: kariauti prieš 
netikėlius, melstis, praustis, išmaldas dalinti, pasnin- 
kauti ir bent vieną kartą savo gyvenime atlikti kelionę 
į šventą Mekos miestą, kur yra Kaaba t. y. šventykla 
su įmūrytu įuodu akmenimi, neva Gabrieliaus arkangelo 
iš dangaus atneštu. 

Muhamedui mirus, įo įpėdiniai kalifai naujais užka- 
riavimais išplėtė savo valstybę, sostinę iš Mekos per- 
kėlė į Bagdadą, o savo dvarą apstatė poėtais, kurie 
arba apgieda savo valdovų garbę, arba rašo didaktiškus 
pamokinančius eilėmis veikalus. Tokia poėtų padėtis, 
be abejo, nepadeda pėozijai laisvai vystytis, ir pas ars- 
bus nesimato žymesnių poėtų. Arabai mini tarpe savo 
žymesnių poėtų Abu — Nuvą (762—815), kurį kai kas 
lygina su pašiepiančiu vokiečių Heine ir Montenebi, 
kursai norėjo būti nuo kalifų nepriklausomas, bet turėjo 
daugiau tuštybės ir savymeilės, negu tikro talento. 

Rašomos buvo pas arabus ir sakmės, bet origina- 
liškumo jose nedaug bcsimato; jos daugumoje skolintos 
nuo indų ir mėgiamos tos, kuriose kas nors stebuklinga 
pasakojama. Bendrai arabams ypač patinka, kas ne- 
paprasta, stebuklinga. Tuo atžvilgiu ypač karakteringas 
arabų tvarinys, vadinamas £// Leilia arba Tūkstantis 
ir viena naktis, veikalas nepaprastai populiarus, išverstas 
bemaž į visas pasaulio kalbas, kuriame stebuklingiausi 

nuotykiai, orientalė laki vaizduotė, puikiausi gamtos 
reginiai piešiami. Cia sutinki diemanto kalnus, auksa- 
plunksnius paukščius, užburtus rūmus, kuriuose galima 
rasti, ko tik širdis panorėti gali. Pasakojimų karžy- 
giu tankiausiai esti Harun - al - Rašidas kalifas, įsikūni- 
jusi išmintis ir teisybė. 

Kada „Elf Leikia“ veikalas pirmą kartą pasirodė ir kas 
jo autorius, nėra žinios; spėjama, kad Mansurui kalifui 
viešpataujant sudėta jo pradžia, po įtaka panašių persų 
pasakojimų. Veikalas, laikui bėgant, augo ir galutinoje 
savo išvaizdoje užbaigtas XV amž. 

Tame veikale apie 200 pasakų, kurias sugalvojusi 
Šecherezade, veziro duktė. Koks tai šachas, moterims 
keršindamas, kas naktį, vesdavęs naują žmoną ir paskui 
tuojau ją žudydavęs. Šecherezadė, nauja Žmona, nuo 
pirmo vakaro pradėjusi šachui pasakoti įdomias pasa- 
kas, iki šachas nuvargęs ir pasakojimo neišklausęs iki 
galo, užsnūsdavęs, o ant rytojaus norėdavęs pasakos 
galo išgirsti. Tuo būdu Šecherezadė per tūkstantį ir 
vieną naktį taip mokėjusi sužadinti šacho žingeidumą, 
kad tasai galop dovanojęs jai gyvybę ir ją vedęs visam 
gyvenimui, 

XV amžiuje arabų poėta Harizi parašė pusiau proza 
pusiau eilėmis veikalą, kursai apima 50 pasakojimų. 
"Tų pasakojimų turinys — kokio ten poėto Abu - Seido 
klajonės. Nėra čia tiek stebūklngų nuotykių, kaip 
Elf Leilioje, bet patys pasakojimai įvairūs, įdomūs, 
vaizdūs, kupini tai lyrizmo, tai sąmojingo pašiepimo ir 
juoko. Pasakojimų vieta tai Arabijos tyrlaukiai su be- 
duinais, tai persų šacho sostinė, tai Damasko miestas, 
tai Aigiptas ar Sacharos smiltynai. 

Nuo XII amž. arabų literatūra bemaž visai nustojo 
savitumo. Tiktai arabų šaka, užvaldžiusi kai luriam 
laikui Ispaniją, buvo ten sutvėrusi savo ypatingą mauri- 

tanišką poėziją, turėjusią, kaip spėjama, nemaža įtakos 
savo dyvan'ais į ispanų ir provonsalių trubadurų giesmes. 

Be to, arabai buvo savo laiku pragarsėję irgi mate- 
matikoje, filozofijoje, medicinoje ir kitose mokslo 
šakose. 

Turkai - osmanai, nors buvo savo laiku galingi ir 
garsūs karo pergalėmis, savitos literatūros kaip ir ne- 
turėjo, nesulošę pasaulinėje literatūroje nei kokios 
rolės, 


Asiriečių ir babiloniečių Literatūra, 


Trikampy tarp Eufrato ir Tigro upių, nepaprastai 
derlinguose slėnyse labai anksti, dar 3.000 metų prieš 
Kristų jau susidarė babiloniečių valstybė, kuri turėjo 
savotišką kultūra. Pirmykščiais šio krašto gyventojais 
buvo sumerų tauta, rodos, ne semitiškos kilmės. Pas- 
kui iš įvairių semitiškos kilmės atėjūnų ir vietos gy- 
ventojų susidarė babiloniečių ir asiriečių kaimynės 
tautos, kurios vartojo bemaž tą pačią kalbą, buvo be- 
maž to pačio tikėjimo ir tos pačios kultūros, skyrėsi 
tik politiškai, kaipo kaimynės valstybės, kurios pakai- 
tais varžėsi del pirmenybės. 

Apie babiloniečius ir asiriečius per ilgus amžius tik 
tiek težinota, kiek iš Šventraščio Sen. Test. Neperse- 
niai, atkasus Ninivos miestą, kursai ilgus metus buvo 
tos šalies sostine, atrasta Sardanapalo rūmuose kny- 
gynas, taip vadinamais kylraščiais arba kabliais ant 
degintų molinių plytelių rašytas: kyliais stačiais, guls- 
čiais ir pakrypusiais. Giliau juos tyrinėjant, mokslo 
vyrų susekta, kad tie kyliai arba vąšai reiškia ne garsus, 
kaip dabartinėje mūsų rašyboje, ir ne atskirus žodžius 

nr daiktus, kaip pas aigiptiečius, bet kelių garsų skie- 
menis, 

Iš perskaityto knygyno ir iš panašių plytelių, 1887 
metais alkastų ant viršutinio Nilo upės kranto ties El- 
Amarna ir siekiančių XVI amž. prieš Kristų, paaiškėjo, 
kad babiloniečių ir asiriečių kuliūra siekia labai gilios 
senovės, ir pasižymėjo tos tautos ne tiktai astronomi- 
joje, matematikoje ir kitose mokslo šakose, bet turėjo 
ir savo meną ir savo epą. Menas buvo tampriai susi- 
rišęs su tikyba: viena gražiausių šventyklų buvo Balio 
dievaičio, papuošia sparnuotais iš alabastro liūtais su 
žmogaus galva, ar žmonių išvaizdomis su paukščio 
galva, 

Iš vieno didesnio epo išlikęs yra aprašymas, kaip 
dievas Mardukas sutvėrė pasaulį, jo kova ir pergalė 
prieš piktą deivę Tijamatę. 

Mažesniame epe apsakoma deivės Ištaros kelionė 
į požemius, kuri primena graikų Aphroditės mytą: 
ieškodama savo mirusio sūnaus, Ištara nusileidžia į 
pragarą, kur viešpatauja nuolatinė tamsuma, iš kur 
nėra galimybės išeiti. Eidama per septynius vartus, 
Istara turėjo palikti pas kiekvienus savo rūbų dalį. 
Liulų gale prieš tamsybių karalienę Alatą ji priversta 
pasirodyti nunuoginta. Karalienė į4 užlaiko ilgesnį 
lniką pragare, ir viskas ant žemės nyksta ir žūva. Tada 
lievai įsako Alatai atleisti Ištarą, kuri grįždama prie 
kiekvienų vartų atsiima savo rūbus-papuošalus, ir ant 
/omės pamažu vėl grįžta gyvenimas, džiaugsmas ir 
meilė, 

Išet, rasit, svarbiausias babiloniečių epas laikoma 
laip vadinamas Nimrodd epas, kuriame poėtiškai pa- 
nakojama Gilgamešo karžygio nuotykiai, jo kova su 
dangaus jaučiu, jo 45 dienų kelionė mirties upe į 
palaimintųjų karalystę. Kaip epizodas tame epe“apra- 

šyta visuotinis tvanas, kaip bausmė už nuodėmes, kur- 
sai labai primena Biblijos aprašymą. 

Be minėtų epiškų tvarinių, išliko dar ir lyriški ba- 
biloniečių eilėraščiai arba giesmės, kurias vokiečių 
mokslininkų sutvarkyta į vieną rinkinį ir pavadinta 
babiloniečių atgailos psalmėmis. 

Iš kylraščių, kurių vis tik daugelį laikas sunaikino, 
išskaityta gana vaizdžiai babiloniečių ir asiriečių isto- 
rija: labai anksti susidarė pirmiausia babiloniečių val- 
stybė. Paskui maždaug nuo 1100 m. prieš Kristų 
įsigali asiriečiai; ypač pergalėmis atsižymi Salmanacaras 
(860—825), kursai užkariauja Babilono sostinę; jo įpė- 
dinis užvaldo izraelitus, net Aigiptą. Paskui asiriečius 
vėl nugali babiloniečiai; ypač garsus jų valdovas Ne- 
bukadnecaras. Bet galutinai ir babiloniečius, Baltacarui 
valdant, pavergia medų karalius Kyras. 


Žydų Literatūra. 


Žydų tautos arba Izraelio sūnų istorija kiekvienam 
nuo mažų dienų gerokai žinoma, Būdami kaimynais 
su babiloniečiais ir aigiptiečiais, žydai, be abejo, ir 
patys bent kiek turėjo pasiduoti jų įtakai ir vienkart į 
juos daryti įsravos. Bet, bendrai imant, buvo tai 
tauta labai savy užsidariusi, giliai įsitikinusi, esanti 
Dievo išrinktoji ir pertat žemai maniusi apie kitas 
tautas. Nesugebėdami objektingai galvoti, linkę prie 
kraštutinumo, žydai nepajėgė pagaminti nei žymesnio 
epo, nei dramos. Nerandama irgi pas juos nei tapy- 
bos, nei skulptūros. Trūksta jiems ir gilesnio dailės 
supratimo ar jos branginimo. Vien lyrikoje žydų siela 
giliau“ pasireiškė. 

Pirmieji žymesni lyriški žydų tvariniai tai Mozės 
viesmė, perėjus žydams Raudonąją jurą: čia garbinama 
Viešpats, žirgą ir raitelį jūroje nuskandinęs (Exod. XV, 
121); toliau Deboros giesmė, kurioje augštinama 
Debora, žiauriai nužudžiusi Kanaano karalių Gisarą, 
įo motinai pro langą žiūrint ir verkiant (Judic V); čia 
pasireiškia karakteringa žydų tautai beširdė. /oathamo 
palyginimais išvadžiojimai apie karaliaus reikalingumą 
(Judie. IX, 7—20) irgi gana poėtingi. 

Įsisteigus pas žydus karališkai valdžiai, prasideda 
pas juos žymiausias literatūros periodas, o jame kaip 
til ir pasireiškia pirmieji karaliai: Dovydas ir Salemonas, 

Dovydas karalius įgarsėjo savo psalmėmis, nors ne 
visos jo paties sudėtos. Tos psalmės visos pasižymi 
kilniu religiniu turiniu, bet ne visos lygiai gražios savo 
forma ir poetiškumu. Išverstos į visas žymesnias kelbas 
religiniame gyvenime lošia labai svarbią rolę. Ypač 
giliu jausmu pasižymi taip vadinamos Septynios atgai- 
los psalmės. 

Psalmės, kaip ir kiti žydų poėzijos tvariniai, neturi 
Uabartinio ritmo ar rimo. Jų savotiškas ritmas parem- 
tax arba antitezėmis, arba paralelizmais; pirmoje eilutės 
punėje išreikštoji mintis arba pasikartoja sinonimiškais 
0džiais antro'e eilutės dalyje, arba išreiškia visai prie- 
"ingą mintį (antitezę), arba ritmiškai panašiu skambesiu 
vyvai atkartoja pradžioj pasakytą mintį. 

Apie karalių Salemoną Šventasis Raštas sako, kad 
linai sudėjęs tūkstantį ir penkias giesmes. Jam priskai- 
loma ir vienas gražiausių ir įautriausių visuotinėje lite- 
ratūroje lyriškų tvarinių: Sir Hlaširim arba Giesmių 
viesmė, kurioje apgiedama sulamitė, jos prisirišimas 
prie Libano kalnų ir prie savo numylėtinio piemens; 
Karaliaus riimai jos negali pavilioti. Bažnyčia mystiš- 
koje prasmėje tą giesmę pritaiko santykiams Bažnyčios 

su Kristumi. Toje giesmių giesmėje prie turinio puikiai 
pritaikintas ir scenos pagrindas (fonas): „balandžiai 
burkuoja, vynuogynai kvepia, datulė žydi, granatų pum- 
purai sprogsta, o čia reiškiasi karščiausi širdies jausmai, 
stipriai susipynę su augštu doros supratimu, kursai 
užkerta kelią visoms pagundoms“ (Petkevičaitė)“. 
Salemonui priskaitoma ir trys tūkstančiai patarlių. 


Mirus Salemonui karaliui, jo valstybė, pasidalinusi 
į Jūdo ir Izraėlio karalystes, susilpnėjo, pasidavė kai- 
mynų jėgai ir įtakai, užsikrėtė svetimų dievų garbinimu 
ir pamažu net savarankiškumo neteko. Tokiuose sun- 
kiuose tautai laikuose kėlė jos dvasią pranašai, žadin- 
dami ją tai Dievo bausmių grūmojimais, tai įkvėptais 
ir kilniais atgailos paskatinimais. Pranašus ne be pamato 
vadinama atsiliepusia tautos sąžine. 

Pranašų knygose daug gilaus jausmo, drąsių nepa- 
prastų palyginimų, daug grynos poėzijos, ypač pas 
Izają ir Jeremiją. Pranašų žymiausias /zajas, kursai 
didingais vaizdais ir palyginimais, kilniais, iškalbingai 
gražiais žodžiais, nepaprasta jėga atsiliepia savo raši- 
niuose į savo numylėtąją Jeruzalę ir į savo tautą, ra- 
gindamas tikėti į vieną Dievą, pranašauja Babilono 
nupuolimą, jautriai piešia vergijos kančias. 

Pas Jeremiją pranašą ne tiek grožio, kiek jausmo- 
skausmo ir gilių minčių. Ypač jautrios ir griaudžios 
jo raudos. Rodos, jo rašyta ir 136-oji psalmė: 

Svetur ant krantų Babilonijos upių 
Sėdėjom ir verkėm, Syoną atminę. 

Prie lyriškų, o dalinai epiškai dramatiškų tvarinių 
galima priskirti Jobo knygas, kurios ne tik kelia pasau- 
linės svarbos klausimus, bet ir savo nepaprastais paly- 
ginimais ir vaizdais žeria gyviausios poėzijos pažibais, 


Kaip pavyzdį galima nurodyti Jobo kn. XXXVIII per- 

škyrimų, kur Dievas atsiliepia į Jobą, bardamas ir 
šlėglė slėgdamas savo galybe. 

Šventųjų knygų Naujo įstatymo poėtiškiausia savo 
tlidingais vaizdais, nežemiškais regėjimais šv. Jono 
Apreiškimo knyga. 

Naujoji žydų poėzija buvo benk kiek atgimusi XII 
amžiuje Ispanijoje, kur žydai tame laike nemažą rolę 
lošė ir viešajame gyvenime, Žymesniais tuomet jų po- 
ėlais, žadinusiais, neužmiršti senovės tėvynės Palestinos, 
buvo Moze ben Ezra, Salemonas ben Gabirol (į+1064), 
bet ypač Jūda Halevi. 

Paskesniais laikais žydų rašytojai paprasai pasiduoda 
tos tautos literatūros įtakai, kur gyvena, net jos kalbą 
pasisavindami. Tokie rašytojai, nustoję savitumo, prie 
sydų literatūros vargiai priskaitomi. 


Aigiptiečių Literatūra. 


Ilgus amžius Aigipto praeitis bemaž tiek buvo 
įežinoma, kiek apie jį mini Šventasis Raštas. Napole- 
onui I Bonapartui kariaujant Aigipte su mameliukais, 
nuvyko su prancūzų kariuomene į šalį ir keletas moks- 
lininkų ją tyrinėti. Atrasta ir nutraukta aigiptiečių 
užrašai ant plytelių, papirusų, sarkofagų ir piramydų, 
kuriuos, laikui bėgant, mokslininkui Šampolijonui pasi- 
nekė perskaityti. Pasirodė aigiptiečių raštai vieni rašyti 
(lemotiniais ženklais, kurių kiekvienas reiškia atskirą 
0dį ar daiktą ir kurie lengviau prieinami net neap- 
4viestam žmogui, kiti rašyti hieratiniais - šventais rašt- 
senklinis, vienų dvasiškių išskaitomais. 

Ant kiek tų užrašų išliko ir ant kiek pasisekė lig- 
šiol juos perskaityti, pasirodė, nors Aigipto kultūra 
nugštokai buvo pakilusi ir išsiplėtojusi, bet savo žy- 

mesnių počtų, rodos, neturėjo. Visa aigiptiečių poėzija, 
galima sakyti, glūdi ne raštuose, bet statyboje: pira- 
mydose, milžiniškose šventyklose, sfinksuose, tūkstan- 
čiais metų slaptingai spoksančiuose į Saharos tyrus. 

Iš aigiptiečių lyrikos atrasta himnas saulei, Nilo 
upės garbinimas, keletas meilės dainėlių ir laidotuvių 
giesmių. Bet joms trūksta gilesnio jausmo, gyvesnių 
vaizdų. 

Iš epo rasta trumpas pasakojimas, kaip Ramzes II 
faraonas, priešų apsuptas, šaukęsis saulės dievo, ir 
tasai jį išgelbėjęs. 

Yra dar keletas išlikusių sakmių, apysakaičių ir taip 
vadinamos „Mirusiųjų Knygos“, kuriose numireliui 
būdavo duodami patarimai, į karstą įdėdami, kaip tei- 
sintis prieš gyvųjų apkaltinimus ir kitame pasauly 
akyvaizdoje Ozirio ir 42 teisėjų, nurodoma maldelės, 
ginančios nuo demonų, giesmės kunigų giedamos ir t.t. 
Tai bemaž visa, kas galima prie aigiptiečių literatūros 
priskirti. 


Graikų Literatūra. 


Bent iš trijų pusių apsupta marėmis, pertat labai 
potogi lengvam susisiekimui su tolimiausicmis šalimis, 
gausiai gamtos apdovanota, turtinga ir graži senovės 
graikų žemė, davė galimybės labai anksti savo sūnums 
išvystyti dailės skonį ir visas bemaž meno šakas taip 
aukštai ir harmoningai ištobulinti, kad ilgus amžius ir 
visoms tautoms jos buvo pavyzdžiu ir mastu. 

Ypač graikų literatūra pasiekė tokio augščio, kad 
nei viena pasaulio tauta nėra, jos lig šiol neperaugus; 
nepaprastai turtinga anglų literatūra, rasit, galėtų su 
ją varžytis. Pati graikų kalba, ypač Atėnų tarmė, 

skambi ir balsėmis turtinga, kaip tik ir buvo sutverta 
saldžiam poėzijos skambesiui. Taip pat išbujojęs pas 
graikus individualizmas ir jų pasidalinimas į keletą val- 
stybėlių, nors politiškai tautą silpnino ir privedė galuti- 
nai prie romėnų vergijos, bet dailės ir meno srity ne- 
maža prisidėjo prie pažangos. 

Visos literatūros rūšys pas senovės graikus bemaž 
lygiai turtingai pasireiškė: epas, lyrika, drama; gal bent 
kiek silpniau lyrika. 


Graikų epas. 


Graikų epas, vystydamasis taisyklingai, seniausiai 
buvo religiniai mytiškas, paskui karžyginis, galop visuo- 
meninis, 

Seniausias mytiškas poėta buvęs Orfėjus, apgiedo- 
jęs senovės graikų dievus ir Argonautų žygį. 

Apie IX amž. prieš Kristų (sulyg kitų apie VIII amž.) 
tikrai gyveno Heziodas, kursai parašė Teogoniją ir 
Herkulio Skydą. Pirmame veikale apgiedama senųjų 
dievų kova su naujaisiais, antrame kova antraeilių dievų 
savytarpy ir su milžinais, titanais. Be tų tvarinių He- 
ziodo dar parašyta „Darbai ir Dienos“, kur daug ma- 
tosi panašumo su Vergilijaus „Georgika“ ir mūsų 
Duonelaičio „Keturiais Metais“: apgiedama ūkio darbai; 
poėmos dalys palaidai surištos; įterpta ir asmeniški 
poėto dalykai: čia prie progos poėta plaka teisėjus, 
kurie jo tėvo paliktą ūkį priteisė broliui, ne jam. 

Didžiausiais karžyginio epo veikalais yra /lijada ir 
Odisėja, o jų autorium skaitosi neregys poėta Homeras. 
Pirmieji Aleksandrijos graikų mokslininkai pradėjo abe- 
loti, ar tų gražiausių poėmų dainiumi buvo tikrai Ho- 
meras, ir tas klausimas iki šiol nėra galutinai išrištas, 
Vis delto reikia manyti, jei ne visa tų poėmų tveryba 

išimtinai priklauso Homerui, tai bent atskiras ir palai- 
das liaudies ar nežinomų pirmiau giesmininkų sudėtas 
rapsodas -giesmes Homeras apdailino, sutvarkė ir į 
dvi poėmi suvedė. Nėra irgi lig šiol nustatyta, kada ir 
kur jisai gimė: septyni graikų miestai varžės del tos 
garbės; dauguma mano, Homero gimtinė buvusi Mažojį 
Azijoj ar kur ant artimos salos. Ilijadoje apgiedama 
paskutinieji Trojos miesto apgulimo metai, Odisėjoje 
— Odisėjaus klajonės, jam grįžtant iš Trojos į savo 
Itakos salą. 

Ypač Ilijada pasiliks amžiais gražiausiu poėmos 
pavyzdžiu. Ji sudėta iš 24 giesmių, rapsodomis vadi- 
namų Ir prasideda šiais žodžiais: 

Pyktį Achilo Pelaičio, dievaite, padėk apdainuoti. 
Daugel padariusį vargo, nelaimių didžių acheįėnams. 

Didesnė poėmos dalis (XVII giesmių) pavesta, kaip 
sako jau įžanginės eilutės, Achilo pykčiui ir jo pasek- 
mėms apsakyti. Likusioje daly apdainuojama Hektoro 
šalmablizgančio, trojėnų vado, žuvimas, jo tėvų ir žmo- 
nos širdgėla ir karžygio palaidojimas. Greta tų dviejų 
didžiausių karžygių—išdidaus, baimės nepažįstančio ir 
neįveikiamo Achilo iš graikų pusės ir simpatingo tro- 
jėnų vado Hektoro, Ilijadoje apgiedama svarbesni Tro- 
jos karo epizodai ir ryškiai piešiama ištisa kitų kar- 
žygių eilė: tautų ganytojas Agamenonas, jo brolis 
šviesiaplaukis Menelajus, sumanus ir gudrus Odisėjas, 
senas ir išmintingas Nestoras, tvirtas ir galingas Dio- 
medas, drąsus ir karštuolis Ajaksas, gražus bet silpna- 
būdis Parisas ir t. t. 

Karas kilo del to, kad Trojos karaliaus Priamo 
sūnus Parisas, kuriam dievaitė Afroditė pažadėjo gra- 
žiausią žmoną, išvogė Spartos karaliaus Menelajaus 
žmoną, gražią Eleną. Visų graikų valstybėlių valdovai, 
vadovaujant Agamemnonui, atkeršydami apgulė Troją. 

Per 10 metų žudė graikai - achajėnai apgultus tro- 
įėnus, ypatingai pasižymint neįveikiamam karžygiui 
Achilui. Dešimtais apgulimo metais Achilas susipyko 
su Agamemnonu del belaisvės Brazeidos, kurią tautų 
ganytojas nuo jo atėmė. Achilas atsisakė tada daly- 
vauti kovose, o jo motina dievaitė Tetyda išmeldė nuo 
dievų tėvo Zeuso trojėnams pasisekimo, iki Achilui 
nebus atlyginta skriauda. 


Prasideda mušis Skamandro slėny; nors dvikovoj 
tarp Pariso ir Menelajaus, šis ima viršų (ko reikalavo 
ir teisybė), nors graikų pusėje atsižymi jų didvyriai: 
broliai Ajaksai, Diomedas, Odisėjas ir kiti, vis delto 
trojėnai, kuriems vadovauja garbingas Hektoras, pri- 
verčia graikus bėgti prie savo laivų su didžiais nuosto- 
liais; tik naktis užbaigia baisias žudynes. Ant rytojaus 
kova vėl prasideda; graikams pagalbon Achilas leidžia 
savo draugą Patroklą, jam pavesdamas ir savo mirmi- 
donus; bet ir Patroklas žuvo nuo Hektoro rankos. 


Tada ir Achilas stoja į baisią kovą, kurioje patys 
dievai dalyvauja, pasidalinę į dvi pusi: vieni, kaip 
Atėna, Poseidonas, Hera padeda graikams, kiti — 
Apolonas, Afroditė, Arėjus trojėnams. Achilas trojėnų 
cilėse daro didžiausių žudynių; nuo lavonų daugybės 
Skamandro upė išsilieja iš krantų. 

Griaudžiai atsisveikinęs su savo žmona Andromacha 
ir mažučiu sūnumi, išeina prieš Achilą Hektoras ir 
dvikovoj žūva; Achilas prisirišęs jo kūną prie savo 
vežimo, velka jį su paniekinimu per visą kovos lauką, 
o paskui nepalaidotą pameta, kad paukščiai ir šunys 
draskytų. 

Senas Priamas su dovanomis verkdamas ateina 
nakčia į graikų stovyklą maldauti sūnaus kūno, kad jį 
palaidojus. Achilas, tėvo ašaromis sugriaudintas, grą- 

Maironio V t. 3 


žina tėvui sūnaus lavoną, ir trojėnai iškilmingai jį 
laidoja. 

Antrosios poėmos „Odisėjos“ toksai turinys: gudrus 
Odisėjas, Trojai puolus, grįžta į savo Itakos salą, bet 
užrūstintas Poseidonas sudaužo jo laivus; žūva visi jo 
draugai; patsai jis patenka į Ogigijos salą, kur įį įsi- 
myli deivė Kalipsė ir nori sau per vyrą jį pasilaikyti. 

Tuo tarpu pas jo žmoną Penelopą renkasi jaunikiai, 
puotauja, gaišina Odisėjo turtą ir peršasi Penelopai, 
kad jų vieną pasirinktų už vyrą. Ta nesutinka, bet 
neturi galios juos iš namų pašalinti. Jos sūnus Tele- 
makas, patariant deivei Atėnai, keliauja pas Nestorą, 
paskui pas Menelajų teirautis, ar ko nesužinos apie 
tėvo likimą. 

Dievams liepiant, Kalipsė galop atleidžia nuo savęs 
Odisėją, bet Poseidonas vėl sukelia audrą, ir jūra 
išmeta Odisėją į feakų šalies krantą, kur Alkinojas 
karalius jį vaišingai priima. Cia Odisėjas ilgai pasa- 
koja apie savo klajones ir paskutiniuosius Trojos karo 
įvykius. Iš čia Odisėjas grįžta į savo Itaką ir, savo 
sūnui Telemakui padedant, išžudo puotaujančius jo 
namuose jaunikius. 

Abidvi poėmos sueilėtos šešimąsčiais (hegsametrais), 
parašytos joniškiu dialektu ir vienodu stiliumi; turi 
bent kiek ir skirtumų: Ilijada statoma augščiau; joje 
daugiau poėtiškos jėgos, vaizdai gyvesni, Odisėjoje 
daugiau matosi kultūros žymių graikų gyvenime. 

Del tų tai skirtumų jau II amž. prieš Kristų Alek- 
sandrijos mokslininkai manė, Ilijadą ir Odisėją ne tas 
pats poėta sudėjęs. Kiti gi mano, Ilijadą rašęs Ho- 
mėras dar jaunas būdamas, pilnas jėgų, Odisėją gi 
žymiai senesniame +mžiuje sudėjęs. 

Abejose , »ėmosc atvaizduota visas senovės graikų 
gyvenimas: religinis, politinis ir šeimyninis ypač augš- 

tesnio žmonių luomo. Ilijadoje nupiešta gyvenimas po 
karo. Tam atvaizdavimui poėta vartoja paprasčiausias 
priemones: jo kalba aiški, vaizdi, visai naturali; keliais 
bruožais, kartais vienu epitetu poėta moka asmenį ar 
gamtos reginį taip ryškiai nupiešti, kad jis gyvai mums 
stovi akyse. Kai kada net į smulkmenas įsileisdamas, 
moka dainius išlaikyti saiką, nebūdamas nuobodus, 
pavyzd., aprašydamas Achilo skydą. 

Pats būdamas graikas, poėta objektyviai piešia 
graikų ir trojėnų kovas: abejose poėmose paties dai- 
niaus kaip ir nesimato; pasakojimas eina be jokios 
lyriškos ar subjektyvios priemaišos. Vis delto iš poėmų 
matosi, kad dainius — tikras poėta-artista iš Dievo 
malonės, gerbiąs dievus ir jų pasitikįs teisybe, kuri 
piktus baudžia, geriems atlygina, 

Ilijadoje vyriausias didvyris Achilas —- karžygis 
idealista, nepanašus į kitus valdovus, godumo pilnus; 
jam graikų reikalai ir garbė terūpi. Odisėjoje didžiau- 
siu karžygiu — Odisėjas, kuriame įkūnyta gudrybė, 
atsargumas, sumanumas, prityrimas. 

Senovės graikams Ilijada ir Odisėja buvo, tarsi, 
šventosios knygos: jos buvo mokykloje aiškinamos, at- 
mintinai mokomos; poėtai iš jų sėmė sau įkvėpimą, 
philozophai ir moralistai pasielgimo taisykles, menininkai 
pavyzdžius. Dar ir paskui ilgais amžiais kitų tautų 
počtai sekė ir lig šiol stengiasi sekti tais nepasiekia- 
mais tikro grožio pavyzdžiais. Odisėja lietuviškai gana 
vykusiai išversta Dr. Ralio. 

Prie visuomeninio graikų epo priklauso Ksenofonto 
Kyropaideija, Ezopo sakmės ir Teokrito idilijos. 

Ksenofonto  Kyropaideija savo forma bent kiek 
primena šių dienų didaktiškos rūšies apysakas. Čia 


apsakoma Kyro karalaičio auklėjimas, jo gyvenimas, 

po priedanga apysakos duodama patarimai, pamoky- 
mai, o vienkart atvaizduojama ir visuomeninis tų laikų 
gyvenimas. 

ymiausias graikų sakmių rašytojas buvo Ezopas, 
gyvenęs VI amž. prieš Kristų. Graikų sakmė gimė iš 
mytologiškai didaktiškų pasakojimų; jos užmazgą ran- 
dame jau Heziodo tvariniuose. Graikų sakmės turi 
nemažą panašumą į indų sakmes, ir lig šiol nėra dar 
išrištas klausimas, koks tarp jų ryšys ir santykiai. 

Trečiame prieš Kristų amžiuje graikų kultūros cen- 
tras iš Atėnų persikėlė į Aleksandriją, kur gimė ypatinga 
epo rūšis — idilija. Jos tėvu buvo syrakuzietis Teokritas, 
Puikus tada, triukšmingas, ištvirkęs didžių centrų 
miestų gyvenimas sukėlė, kaipo reakciją, norą ramiai 
atilsėti sodžiuje, gerėtis gamtos gražybėmis, gyventi 
tarpe nesugedusių žemesnio luomo žmonių: piemenėlių, 
ūkininkų, žvejų, juos idealizuoti. 

Teokritas parašė įvairios įtalpos 30 idilijų. Geriau- 
sia skaitosi „Syrakuzietės“, kurioje vaizdžiai atpasako- 
jama, kaip syrakuzietės atvyksta pas savo gimines į 
Aleksandriją, mato išdidumo, liebavimo ir ištvirkimo 
pilną sostinės gyvenimą, valdant Ptolomėjams, ir savo 
nayviškumu visam kam stebiasi. 


Graikų lyrika. 


Dainiai poėtai pas graikus buvo didžioje pagarboj; 
nei vienos didesnės iškilmės be jų negalėdavo apsieiti; 
ir tų dainių buvo nemaža. Apgiedodami, kaip Ho- 
meras, senovės didvyrių veikalus, paskui pradeda prie 
tų pasakojimų savo asmeniškus jausmus reikšti žodžiais, 
šokiais, net muzika-lyra, o vietoje sunkaus ir monoto- 
niško hegzametro pasirenka sau lengvesnį pentametro 
ritmą su jambais ir chorėjais. Tos lyriškos giesmės, 

tankiausiai elegijomis vadinamos, buvo ar paties poėto 
giedamos, lyrai pritariant, ar dainuojamos mergaičių 
choro. Jos buvo įvairio turinio: erotinės, pergalėjimo 
giesmės (epinykijos), laidotovių giesmės (trenai), Apo- 
linui ir kitiems dievams pagerbti (pejanės), Dyonizui 
dainos (ditirambai), pajuokimui giesmės (satyros) ir k. 

Senovės graikų lyrika jau VII amž. prieš Kristų 
pasiekė gana augštą laipsnį ir turėjo nemaža tos rūšies 
poėtų, bet jų veikalų išliko neperdaug; žymi dalis 
žuvo. Prie seniausių lyrikų priklauso Sapho, poetė iš 
Lesboso salos, pragarsėjusi savo erotinėmis giesmėmis, 
kurių tik menki fragmentai (apie 200 eilučių) išliko. 

Satyromis -elegijomis garsūs buvo Archilochas ir 
didis moterų priešas Simonydas (650-600); ypač pir- 
masis buvo graikų augštai vertinamas, bet ir iš jo vei- 
kalų nedaug kas beliko. 

Karo motyvai lyrikoj geriausia buvo išreikšti Tirtajo 
dainiaus, kursai atėniečių buvo pasiųstas Spartai pa- 
galbon, jai kariaujant su mesenais. Dainius savo ka- 
ringomis giesmėmis taip pakėlė Spartos upą, kad ji 
nugalėjo savo priešą. Pagrindinė tų giesmių mintis; 
kad nėra nieko kilnesnio, kaip mirtis mušy už tėvynę. 

Garsus graikų teisdavėjas Solonas (f 560) rašė irgi 
patiotiškas elegijas, skatindamas tautiečius į kovą su 
megarais, kurie buvo užgrobę Salaminos salą. 

Laimingesnis už virš minėtus lyrikus pasirodo 
Bakchydas (V amž.), kurio neseniai 15 tvarinių atrasta 
surašytų ant aigiptiško papyruso; jie ar epinykijos, ar 
peanai. 

Bet nei vienas graikų lyrikas nerado paskesniuose 
laikuose pas visas tautas tiek pasekėjų-pamėgdžiotojų> 
kaip Saphos iš Lesbaro vientautis Anakreonas VI amž., 
meilės, vyno, linksmybių ir epikurinių pažiūrų daininin= 
kas. Nepaprastai lengva jo giesmelių forma ir dar 

lengvesnė jų įtalpa buvo priežastimi jų didžio popu- 
liarumo. Nebuvo graikų jūrėse nei vieno laivelio, kur 
nebūtų skambėjusi jo dainelė, ir greit'uolų aidas per- 
nešė tas daineles nuo salų į kontinentą.  Anakreonas, 
jau pražilęs senelis, nenustojo savo linksmo ūpo. 

Nors ne taip populiarus, kaip Anakreonas, tačiau 
talentu daug augštesnis, lyrikos karalius, buvo Pindaras 
iš Tebų (522—446), įgarsėjęs savo odomis-epinykijomis, 
pavestomis garbei pergalėtojų olimpiadų ir istmo žai- 
dimuose. Pindaras gyveno tais laikais, kai graikai 
grūmės su persais, ir iš vietinio Tebų patrioto, pasi- 
darė paskui visos Graikijos patriotu. Parašė labai 
daug įvairiausio turinio lyriškų veikalų: ditirambų, trenų, 
himnų, giesmių chorui ir k. Iš jų išliko tik virš mi- 
nėtos epinykijos. Iki pat 80 metų senatvės rašė Pin- 
daras, visados dvasia ir upu būdamas jaunas. 


Graikų Drama, 


Senovės graikų drama pamažu išsivystė iš religinių 
apeigų ir žaidimų, Dyonizui dievaičiu pagarbinti du 
kartu į metus, rudenį ir pavasarį apvaikščiojamų. Pa- 
prastai tuo metu steigdavo aukurą, ir ties juo choras, 
pasidalinęs į dvi pusi, dainuodavo rudenį liūdnus, 
pavasary linksmus ir juokingus nuotykius iš Dyonizo- 
Bakcho gyvenimo. 

Laikui bėgant, Atikoje, kad pajvairinus tas apeigas 
įvesta ant scenos vienas veikėjas, kursai pasikeisdamas 
su choru, pasakodavo ką nors žingeidesnį, tik mažą 
sąryšį beturintį su Dyonizu. Aischilas savo tragedijose 
įveda ant scenos jau du veikėju aktoriu vienkart, o 
Sophoklas ir trečią. Tuo būdu chorui pasilikdavo vis 
mažesnė rolė tuose žaidimuose, kurie su laiku jau nei 
kokio ryšio nebeteko su Bakcho apeigomis. Taip gimė 

ir išsitobulino senovės graikų drama, tragedija ir ko- 
medija. 

Graikų dramos buvo lošiamos ant atviro oro. Vidury 
buvo rengiama scena, ant kurios buvo skiriama tam 
tikros vietos orkestrui, chorui ir veikėjams-aktoriams, 
Iš vienos pusės scenos pusračiu ir amfiteatru t. y. 
laipsniais vis augštyn buvo įrengtos vietos žiūrėtojams, 
Iš kitos pusės scena atsiremdavo į sieną su trejetu durų; 
jų kiekviena turėjo savotiškos reikšmės: jei artistas išei- 
davo ant scenos iš dešinės nuo žiūrėtojų, reiškė, kad 
atvyksta iš užsienio ar iš provincijos; artisto pasirody- 
mas iš kairės reiškė, jis ateinąs iš uosto ar miesto; 
vidurinės durys tragedijose reiškė karaliaus rūmus, 
komedijose privatinį namą. 

Scenos įrengimas buvo be ypatingų dekoracijų, net 
scenos uždangalo visai nebuvo; tik dievams iš dangaus 
nusileisti, kad veikime dalyvautų, buvo įtaisytos tam 
tikros mašinos; iš čia posakis: deus ex machina. Lo- 
šimai buvo rengiami valdžios ir jos apmokami; tik 
chorus dažnai savo lėšomis išlaikydavo didesnieji tur- 
tuoliai. 

Drama pas graikus buvo labai mėgiama ir turtingai 
išsivystė; minima virš 30 dramų rašytojų ir iki 400 
dramatiškų veikalų, kurių tačiau dauguma žuvo, išlikus 
tik jų titulams. Garsiausiais tragedijų rašytojais buvo 
Aischilas, Sophoklas ir Europydas; geriausias komedijų 
rašytojas ne tik pas graikus, bet visoje pasaulinėje 
literatūroje, be abejo, Aristophanas. 

Aischilas (525—456) graikų tragediją, dar tik už- 
mazgoje tebesančią, iš karto pastatė ant rimto dailės 
laipsnio ir, galima sakyti, tiek jai padarė, kiek Dantė 
italų literatūrai. Aischilas nuo pat jaunystės priklausė 
prie scenos, dalyvaudamas chore ir vaidinimuose. Kilus 
karui su persais, jis dalyvavo mūšiuose ties Maratonu 

ir Salaminu, o į aštuntus metus po karo parašė vieną 
geriausių istoriškų dramų „Persus“. Iš viso jo parašyta 
virš 70tragedijų; išliko iki mūsų laikų tik septynios: Persai, 
Prikaltas Prometiejus, Septyni vadai prieš Tebus, Šau- 
kiančios pagalbon ir trilogija Oresteija. 

Visose Aischilo tragedijose žymiausią rolę lošia 
likimas (Moira), nuo kurio priklauso patys dievai, pa- 
saulis ir žmogus; nei vienas nusikaltimas negali palikti 
nenubaustas; vaikai ir ainiai turi kentėti už savo tėvų 
nuodėmes. Jo tragedijose irgi choras užima perdaug 
vietos, pertatai akcija gana menka ir ne tiek įdomi. 
Tą akcijos trūkumą Aischilas papildo nepaprasta, 
titaniška veikiančiųjų asmenų dvasios jėga; jo tragedijų 
asmenys tai titanai-pusdieviai. 

„Persų“ tragedijos turinys toks: persų senelių 
choras nekantriai laukia žinių nuo savo karaliaus Kserkso, 
išvykusio su didžia kariuomene Graikijos užkariauti. 
Atosa, Kserkso motina, pasirodo ant scenos, nujaus- 
dama ką tai negerą. Atvykęs iš Graikijos pasiuntinys 
praneša apie baisų Kserkso kariuomenės likimą. Pa- 
dė ies tragizmą dar padidina mirusio karaliaus Darijo 
pasirodžiusi dvasia, kuri primena anuomet buvusią 
persų valstybės galybę. Choras gieda raudą. Galop 
parirodo pats Kserksas, buvęs pasirengęs taip daug 
užkariauti, o čia dabar visko netekęs, apiplyšęs, vos 
gyvas grįžta, 

Prikalto Prometiejaus tragedijoje perstatoma Pro- 
metiejaus kančios, prie uolos dievų prikalto ir arelio 
draskomo už tai, kad iš dangaus pavogęs ugnį, Žmo- 
nėms ją atnešdamas ir juos išmokydamas įvairių amatų. 
Baisiausiai kankinamas, Prometiejus vis delto savo 
išdidume nenori nusilenkti prieš Žeusą ir kitus dievus, 
pranašaudamas jų žuvimą. Prometiejų, rodos, reikia 
suprasti ne ką kitą, kaip išdidų žmogaus protą. 

Oresteijos trilogija susideda iš trijų tragedijų, kurių 
turinys nuosekliai rišasi. Pirmoje tragedijoje persta- 
toma kaip Agamemnoną, grįžtant jam iš Trojos, Ka- 
sandra-pranašė perspėja, kad namie jam gresia bai- 
sus pavojus; bet šis netiki. Tikrai namie jį nužudo jo 
žmona Klitemnestra, susidėjusi su savo meilužiu Ai- 
gistu. Antroje tragedijoje Agamemnono sūnus Orestas, 
keršydamas už tėvo mirtį, nužudo savo motiną Klitem- 
nestrą, pranesęs apie tai savo seseriai Elektrai. Tre- 
čioje tragedijoje Orestas, deivių Erinijų (sąžinės grau- 
žimų) baisiai persekiojamas ir kankinamas, Apolinui 
patariant, kreipias į Atėnų areopagą (teisėjų tarybą), 
kursai jį išteisina; tada Erinijų vietą užima Eumenydos, 
gerosios dievaitės. 


Sophoklas (496—406), gimęs ties Atėnais, Kolonos 
vietovėje, augo geresnėse sąlygose, negu Aischylas, 
nes kai šis viską bemaž pats iš savęs priverstas buvo 
tverti, Saphoklas jau turėjo tokį žymų pirmtakūną ir 
pavyzdį.  Sophoklo tėvai buvo gana turtingi ūkininkai 
ir sūnui davė rimią apšvietimą ir auklėjimą, todel šis 
ir turėjo galimybės savo genijų išvystyti. 

Jau 28 amžiaus metų Sophoklas išlošė varžytines 
su savo pirmtakūnu. Tikrai pas jį matome tragedijose 
žymią pažangą: pas Sophoklą greta choro ant scenos 
kaikada veikia vienkart trys lošikai; per tat jų veiki- 
mas gyvesnis, įvairesnis; atvirkščiai, choro rolė susiau- 
rinta, jis mažiau dalyvauja. Nors ir pas Sophoklą 
likimas turi įtakos į veiksmą, bet jo rolė žymiai susiau- 
rinta: žmonių gyvenimas ir nuotykiai daugiau priklauso 
nuo pačių žmonių būdo, nuo susipynusių siekių ir 
kęsmų. 

Sophoklas ir labai ilgai gyveno ir parašė daugiau, 
kaip šimtą tragedijų, iš kurių tačiau išliko iki mūsų 

laikų vos septynios: Edipas karalius, Edipas Kolonoje, 
Antigona, Trakinietės, Ajaksas, Filoktetas. 

Geriausia ne tik Sophoklo tragedijų, bet ir visoje 
pasaulinėje literatūroje laikoma trilogija: Edipas kara 
lius, Edipas Kolonoje, ir Antigona. Jų turinys toks: 
Edipas išrinkta Tebų karaliumi. Tebuose ima siausti 
baisiausias maras. Edipas teiraujas Apolino Delfuose, 
kieno tai kaltė; sužino, kad pats yra priežastimi tos 
bausmės, nes nežinodamas baisiausiai nusikalto prieš 
gamtą, vedęs savo motiną Jokastą kaip žmoną. Tada 
sau akis išlupęs, savo dukters Antigonos- lydimas, Jo- 
kastai nusižudžius, apleidžia Edipas Tebus, daug klai- 
džioja ir prisikentėjęs galop mirty randa atilsį ir pasi- 
liuosavimą nuo kančių. 

Jam apleidus Tebus, jo sūnūs kariauja savytarpy 
už sostą ir žūva, o karaliumi tampa jų dėdė Kreonas, 
kursai Poliniko, kaipo miesto užpuoliko, neleidžia palai- 
doti, kad šunys ir paukščiai jį draskytų; O jo brolį 
palaidoja iškilmingai. Antigona, nebijodama mirties 
bausmės, brolį palaidoja, už ką mirtimi ir baudžiama. 
Tuo būdu žūva visa Edipo šeimyna. 

Toje trilogijoje Sophoklas parodo, kad ir pats 
žmogus ir jo ainiai atsakomingi už nusikaltimą prieš 
gamtą, kad žmogaus laimė nepastovi, kad reikia vengti 
puikybės ir perdidelio savimi pasitikėjimo. Edipo ir 
Antigonos asmenyse duodama irgi didi pasiaukojimo 
pavyzdžiai. Scena, kurioje Edipas auksinėmis Jokastos 
sagutėmis išdūręs sau akis prie jos lavono, susikruvi- 
nęs, atsisveikina su vaikais ir su Tebais ir eina patsai 
į ištrėmimą, yra viena jautriausių pasaulinėje literatūroje, 
Bendrai sakant, toje trilogijoje Sophoklas tobuliausiai 
pasiekia to tikslo, kurio nuo tragedijos reikalauja Aris- 
totelis: nusistebėjimo, baimės, pasigailėjimo. Antigona 
lietuviškai išversta Samajausko. 

Elektros tragedijoje Sophoklas tą patį tematą ima 
pagrindan, kaip ir Aischilas Oresteijoje: Klitemnestros 
užmuš'mą; bet pas Aischilą pirmąją rolę tame nužu- 
dyme lošia sūnus Orestas, likimo stumiamas ir tą sunkią 
priedermę paveldėjęs, kaip tėvo įpėdinys; pas Sophoklą 
pirmąją rolę nužudyme lošia duktė Elektra, daug su 
savimi kovojusi ir kentėjusi del motinos puolimo. 


Trakiniečių tragedijoje Deijaneira, įtardama savo 
vyrą Heraklą, iš meilės pavydo įduoda jam užnuodytus 
marškinius, o paskui sužinojus, kad jos įtarimas buvo 
be pamato, pati iš skausmo nusižudo. 

Kitoje tragedijoje Ajaksas nori keršyti graikų va- 
dams, kad po Achilo mirties ne jam priteista Achilo 
šarvai; tačiau Atėna jį paverčia bepročiu, ir tas užpuola 
kapoti su kardu jaučių bandą, įsivaizdinęs, kad tai esą 
graikų vadai. Paskui susipratęs, iš gėdos pats nusižudo, 


Graikų tragedijoje Sophoklo genijus pasiekė aug- 
ščiausio laipsnio. Sophoklas gyveno dar tais laimingais 
graikų laikais, kai religija, dora, tėvynės meilė buvo 
augštai vertinama. Kupinas vilties ir pasitikėjimo žmo- 
nėmis, Sophoklas juos piešė tokiais, kokiais jie privalo 
būti; todel jo kuryboje daug idealizmo ir taip sakant, 
romantizmo, kiek jisai priešingas realizmui ir natūra- 
lizmui. 

Sophoklo įpėdinis Euripydas (480 — 406), jau užsi- 
krėtęs savo laiko skepticizmu piešia žmones tokiais, 
kokie jie iš tikrųjų buvo: politinių kovų įnirtimas, 
tėvynės meilės sunykimas, doros puolimas, filozofiniai 
ginčai, sofistika ir skepticizmas Euripydo kūryboje 
atvaizduota realiai. Du kartu vedęs ir šeimyniškame 
gyvenime nelaimingas, Euripydas buvo gyvenime skep- 
tikas ir moterų priešas. Gimęs ant Salamino salos, 
užbaigė gyvatą Makedonijoje; vieni rašo, buvęs paleis- 

tuvių sudraskytas, kurias savo kuriniuose, progai pasi- 
taikius, be pasigailėjimo plakė; kiti sako, buvęs pasiu- 
tusių šunų suplėšytas. 

Euripydas parašęs 60 su viršum veikalų, iš kurių 
išliko iki mūsų dienų 17 tragedijų ir viena dramatiška 
satyra „Kiklopas“. Prie geriausių tragedijų priklauso, 
Iphigenija Aulydoje, Iphigenija Taurydoje, Pasiutęs 
Hleraklas, Medėja, Hipolitas. 

Pirmoje tų tragedijų /phigenija turi būti dievams 
paaukota, kad graikai laimėtų karą prieš Troją. Veltui 
jos motina, Achilas ir ji pati stengias atsipalaidoti 
nuo to paskyrimo. Galop ji pati sutinka su savo likimu, 
net džiaugias, galinti pasiaukoti savo tautos laimei. 

Antroje tragedijoje Iphigenija jau šventyklos tarnaitė 
— vaidilutė. Pas įą į šventyklą atveda du jaunikaičiu 
kad įuos dievams ji paaukotų, nes norėję išvogti iš 
šventyklos dievaitės Artemvdos statulą. Jų vienas pasi- 
rodo besąs jos brolis Orestas, antrasis —jos numylėti- 
nis Piladas. Iphigenijai pasiseka abudu išgelbėti ir su 
Artemydos statula visiems kartu palėgti į Atėnus, kur 
įkuriama Artemydos šventykla, ir čia Iphigenija pasilieka 
dievaitei tarnauti. Abejose tragedijose Iphi;zenija perstato- 
ma kaip nekaltos mergaitės idealas. Antrosios tragedijos 
Iphigeniją irgi artistiškai paskui atkartojo vokiečių 
Goethe; pirmosios tragedijos lphigeniją ne taip vy- 
kusiai pamėgdžioja prancūzų Rasinas. 

Trečioje Euripydo tragedijoje dievaitė Hera atima 
Heraklui protą, pastumia į pasiutimą. Sisai pašėlęs žudo 
savo žmoną ir vaikus, manydamas keršijąs savo priešui, 
Praėjus pašėlimui, susipranta, ką padaręs, nori iš nusi- 
minimo pats nusižudyti, bet jį gelbsti Tezėjas, patei- 
sindamas nuo kaltės. 

Medėja viera karakteringiausių Euripydo tragedijų; 
joje atsispindi gašlumo ir tikybinio indiferentizmo epoka, 

Persidavimas, melas, kerštas, visa žemiausių ge'dulių 
suma išreikšta toje tragedijoje; Euripydo pesimizmas 
ir jo neapykanta moterų čia ypač aiškiai pasireiškia. 
„Nėra laimės čia žemėje, sako Euripydas vieno veikėjo 
lūpomis; gyvenimą rods gali padaryti malonų turtai, 
bet laimingu niekas“. 

Tragedijos turinys toks: Medėja sužinojus, kad vyras 
nutarė ją mesti ir politiniais tikslais vesti Korinto kara- 
liaus dukterį slapta pasiryžo del paniekintos meilės 
baisiai jam atkeršyti. Ji nuduoda sutikusi su savo | ki- 
mu ir vyro noru, rengia jaunajai dovanoms vainiką. 
Vestuvių dienoje vaikai, jai liepiant, įteikia jaunajai 
užnuodytą vainiką, ir toji baisiausiose kančiose miršta, 
Vaikus Medėja irgi nužudo, žūva ir pati. Ypač dra- 
matingai perstatyta tragedijoje vidujinė Medėjos kova, 
jai pasiryžus keršyti taip baisiomis žudynėmis. 

Hipolito tvagedijoje ir užvilta meilė lošia pirmutinį 
vaidmenį. Phedra, karaliaus Tezėjo žmona, pamyla savo 
posūnį Hipolitą, o tą nuodėmingą meilę joje sužadino 
Afrodytė, tuo būdu nutarusi ji pražudyti už tai, kad 
jisai neapkenčia moterų ir per tatai negarbina jos 
pačios, meilės dievaitės. Veliui Phedra kovoja su savo 
piktais geiduliais; galop, patariant jos bobutei, nori 
pasiduoti pagundai, atidengdama posūniui savo jausmus; 
tačiau Hipolitas su panieka ją atstumia. Tada Thedra 
nusižudo, bet prieš mirtį, keršydama už paniekintą meilę, 
palieka Tezėjui laišką, kuriame jį nekaltai įskundžia, 
kaip savo išgėdintoją. Tezėjas posūnį prakeikia, ir 
tasai nelaimingai žūva po ratais. Galop Tezėjas sužino 
tiesą, bet jau po laiko. 

Euripydo tragedijos, sulyginus su Sophoklo tra- 
gedijomis, menkesnės ne tik turiniu ir idėjomis, bet 
ir savo forma. Pas Euripydą daugiau filosofavimo, 
nekaip veiksmo (akcijos), o kad daugiau sužadinus 

susidomėjimo, poėta sumano įvairiausius nepaprastus 
nuotykius, painias, nenatūralias stengias piešti padėtis 
ir intrygas, kurias sunku paskui galutinai išrišti; per 
tatai tragedija turi kartais baigtis nenatūraliu dievų 
įsikišimu (Deus ex machina). 

Antra vertus, Euripydo tragedijų veikią asmenys, 
nors dažnai nėra simpatingi, bet daugiau panašūs į 
gyvus žmones su savo silpnybėmis ir geiduliais. Pas 
jį tragedijose matosi daugiau psichologizmo, mažiau 
estetikos ir idealizmo. Aristotelis vis delto stato Euri- 
pydą labai augštai ir vadina jį tragiškiausiu tragiku, 

Graikų komedija išsivystė, kaip ir tragedija, iš to 
paties Dyonyzo dievaičio apeigų, šokiais, linksmomis 
dainomis ir visokiais šposais pavasario pradžioje apvaik- 
ščiojamų. Graikų komedija bent pačioje pradžioje 
nestatė sau bent kokio augštesnio tikslo; juokinti, link- 
sminti, pašiepti žmones buvo vienintelis jos uždavinys. 
Tam tikslui visos priemonės buvo leistos: šlykščiausios 
scenos buvo perstatomos, rimčiausi vyrai, kaip Sokra- 
ras ir demagogas Kleonas, buvo išjuokiami ir tai asme- 
niškai, net jų apdaras, judesys, veidas ant scenos buvo 
pamėgdžiojami. Taip pat pajuokiami būdavo ciniškai 
dievai ir didvyriai; tik vėliau jau Aristophano pradėta 
komedijose siekti užbrėžto sau tikslo, pajuokiant. Ko- 
medijos lopšiu laikoma Megara. Iš komedijų rašytojų 
daugiau žinomi Kratinas, Aristophanas, Menandras. 

Kratino rolė komedijoje kai kada graikų lyginama 
su Aischilo tragedijoje. Bet nei vienos jo pilnos kome- 
dijos neišliko; todel ir apie jį iš nedidelių liekanų sunku 
dabar ką nors spręsti. 

Aristophanas (445-—388) priklauso prie geniališkiausių 
pasaulinių komedijos rašytojų; pašiepimo sąmojingumu 
net prancūzų Volteras prieš jį niekai. Buvo jis atė- 
nietis, nors pripuolamai jam gimus užsieny, Kleonas 

ir nenorėjo jam pripažinti Atėnų pilietybės. Pradėjo 
Aristophanas rašyti komedijas vos 17 metų amžiaus 
teturėdamas; pirmosios buvusios silpnokos ir jos žuvo. 
Iš viso buvę jo parašyta iki 40 komedijų; tos vienuo- 
lika, kurios iki šiolei užsiliko, skaitoma geriausiomis 
pasaulinėmis  komedijomis.  Aristophanas priklausė 
prie konservatorių, buvo Atėnų patriotas, mylėjo Ėjų 
praeitį, nemėgo Euripydo, augštai vertino Sophoklą, 
nekentė savo laikų demokratizmo ir jo demagogų, ne- 
apkentė irgi sophistų, nuo kurių neskyrė ir Sokrato, 
jo nesupratęs. Geriausiomis jo komedijomis laikoma 
„Raiteliai“, „Debesys“, „Varlės“, „Širšės“. 

„Raitelių“ komedija tuo vardu del to pavadinta, 
kad joje dalyvauja raitelių choras. Išjuokiama joje de- 
magogų įtaka minioms ir parodoma visos demokratizmo 
ydos: išnaudojimas, kyšių ėmimas, vogimas, savo pa- 
reigų nežinojimas, meilinimasis prie minių ir joms patai- 
kavimas, savo tik gero ir patogumų ieškojimas ir pa- 
mėgimas. 

Vyriausias šios komedijos asmuo—Demosas, nedi- 
delio proto, nepastovus senis. Jis turi vergą Kleoną, 
kursai senį už nosies vedžioja. Kažkoks Atėnų mėsi- 
ninkas stoja su Kleonu į varžytynes del įtakos pas 
Demosą. Kleonas sako Demosui: aš tave taip myliu, 
kad už tave tegul mane sukapoja: tepjausto diržus iš 
mano nugaros! Mėsininkas, jį pertraukdamas, sako: o 
mane už tave tesupjausto į gabaliukus ir tevirina! Kle- 
onas šaukia: aš prižadu tau daug pinigų, o už tai tau 
nieko nereikės dirbti. Mėsininkas: o aš nuskusiu tavo 
žilus plaukus ir grąžinsiu tau jaunystę ir t. t. 

Komedijoje „Debesys“ išjuokiama sophistika. Joje 
dalyvauja debesų choras—simbolis sophistinių neaišku- 
mų, šviesos aptemdymo. Svarbiausias joje veikėjas 
Sokratas, kuriame Aristophanas be reikalo mato sophistų 

vadą. Komedijos turinys toks: mktiSs Strepsijadas atė- 
nietis vartosi lovoj: sūnaus skojsneduoda jam užmigti, 
Ateina jam į galvą puiki mintis kisti sūnų į tą išmin- 
čių mokyklą, kurioje susekta, kd dangus tai tik anglių 
katilo dangčiukas, o žmonės „uglys; ten galima iš- 
mokti dvejopos kalbos, iš nej:*ėto padaryti teisėtą, 
ten galima išmokti, kaip išsisulli TUO skolų mokėjimo. 
Strepsijadas baldos į Sokrato nNUS. Vienas iš philo- 
sopho mokinių išėjęs bara Stryijadą, kam jis Sokra- 
tui kliudąs svarbų darbą: philoiphas kaip tik dabar 
išmatavęs blusos pėdą ir kiek »'? pėdų augščio blusa 
gali nušokti; jis irgi suradęs, jd uodai pasturgaliu 
dainuoją. Galų gale Sokratas, besėdįs pakabintame 
krepšy, įsileiežia Strepsijadą. Tai jo prašo išmokinti 
sūnų tos sukios kalbos, kuri“ pagalba šis galėtų 
skolų nemokėti, o už tai jam įevai atlyginsią. „Die- 
vai, jam atrėžia Sokratas: mūs nieko nereiškia; 
tikrus dievus aš tau tuojau pavySiu“. 
Galų gale Strepsijado sūniė Sokrato mokykloje 
išmokęs visų sophistiškų gudryil grįžta į tėvo namus. 
ia tarp tėvo ir sūnaus prasidet! ginčai, kurie tuo bai- 
giasi, kad sūnus sumuša tėvą I! sophistiškai taip tei- 
sinas: tu anksčiau mane muškit“, sako jis tėvui, 
„Taip! bet tik norėdamas tai f€'O“, teisinas tėvas. 
Sūnus jam atsako: „jei mušti ytikia vien gero noro, 
tai ar aš negaliu tavęs mušti, nytdimas tau irgi gero?“ 
Strepsijadas, matydamas sophis! mokyklos pasekmes 
ant savo kailio, eina ir padeg;0krato namus, iš kurių 
bėga išsigandę pseudophilosojlti 
„Varlių“ komedijoje išjudina Euripydas, kurio 
Aristophanas nekentė, nors taf jų yra šis tas bendra: 
kaip Euripydas tragedijose, tai Aristophanas kome- 
dijose įvedė tendenciją. Varlių įomedijos turinys maž- 
daug toks: Dionyzas dievaitis varlių choro lydimas, 

žengia į požemius per Stikso upę, kad iš ano pasaulio 
pergabentų Euripydą, kurs ten su Aischilu varžosi del 
pirmenybės. Dionyzui tenka spręsti klausimas. Abudu 
dramaturgu stoja dievaičio akyvaizdoje ir vienas kitam 
daro priekaištus, nurodo silpnąsias priešo puses, o 
savąsias teisina. Galop abiejų kūriniai dedami ant svars- 
tyklių; Euripydo veikalai, kaip menkesnės vertės, kyla 
į viršų, Aischilo juos nusveria; todel šis grįžta į šį 
pasaulį, o Euripydas pasilieka požemiuose. 

Komedijoje „Širšės“ skaudžiai pajuokiama bjaurus 
atėniečių papratimas del niekų ilgiausiai bylinėtis, ap- 
leidžiant visus savo reikalus. Širšių choras lošia kome- 
dijoje rolę 6.000 teisėjų, kurie gerai apmokami ir turi 
užtenkamai darbo Atėnuose. 

Tokios Aristophano komedijos, kaip „Raiteliai“ ir 
„Širšės“ nenustoja savo aktualumo ir mūsų Lietuvoje; 
tik negalima jų gyvai žodis į žodį versti: kai kurie 
išsireiškimai perdaug drastiški ir cyniški. 

Graikų literatūros puolimas. Nuo IV amž. prieš 
Kristų ne tik politinis graikų gyvenimas, bet ir jų 
literatūra žymiai slenka žemyn, Kilnesni tų laikų vyrai 
arba, kaip istorikai, tyrinėja savo tėvynės praeitį, arba 
ieško nusiraminimo philosophijoje, arba viešomis pra- 
kalbomis, kaip sakytojai, stengiasi miniose sužadinti 
kilnesnius jausmus. Jie visi nemaža prisidėjo prie 
prozos ištobulinimo. 

Herodotas (480 — 425), vadinamas istorikų tėvu, 
Peryklo šelpiamas, daug šalių pats aplankė, savo aki- 
mis jas matė ir jas aprašė. Tuose aprašymuose ir 
pasakojimuose pasitaiko perdaug nayviškumo, bet nėra 
sąmoningo melo. Horodoto parašyta pirmoji pasaulio 
istorija, kurioje žymiausią vietą užima saulėtekio ir 
vakarų varžytynės, arba kova graikų su persais. 

Herodoto įpėdinis Thukidydas 455 — 400 parašė 
Peloponezo kero istoriją, kuriame patsai dalyvavo; vei- 
kalas pasižymi gražia, turtinga proza ir rimtu, objekty- 
viu karo pasakojimu. 

Ksenophonto (430 — 354) veikalai: a) Graikų Isto- 
rija, kurioje baigiama Peloponezo karo aprašymas; b) 
Anabazis, kame apsakoma vaizdžiai ir smulkiai, kaip 
10.000 graikų grįžo į tėvynę, dalyvavę Kyro kovose 
prieš jo brolį Artakserksą; c) Kyro Auklėjimas, kur 
kaip kokioje apysakoje nurodoma auklėjimo būdas ir 
jo idėalas. Galop savo veikaluose: Memorabilia ir 
Sokrato Apologijoje gina Ksenophontas šio philozopho 
garbę. 

Iš graikų kalbėtojų garsiausi buvo Demosthenas 
(385 — 322) ir Aischinas '389 — 314). Iš daugelio 
graikų philozophų tikrais genijais skaitoma: Sokratas 
(470 — 399), Platonas (427 — 248) ir Aristotelis iš Sta- 
giros (384 — 322). 


Kai Aleksandras Didysis '356 — 323) užkariavo Grai- 
kijai didžiausius pasaulio plotus, ir kuomet Aleksandrijos 
miestas tapo susisiekimo, prekybos ir apšvietimo centru, 
Čia kai kurį laiką buvo bepradendanti atgimti ir nupuolusi 
graikų literatūra, bet tik neilgai ir žymesnio augščio 
nepasiekė. Iš to laikotarpio rašytojų paminėtini: Apo- 
lonijus iš Rodoso (280 — 20), jo poėma — Argonautų 
žygis; lyrikas, garsus idilijų rašytojas Teokritas; galop 
komedijų rašytojas Menandras. 

Menandras (342 — 291) parašęs nemaža komedijų, 
bet nei viena neišliko ištisa. Jo komedijos jau kitokios 
rūšies, kaip Aristophano. Graikų valdovai » demagogai, 
laikui bėgant, paėmę į savo rankas visą valdžią, nepa- 
kentė kritikos, suvaržė rašytojų laisvę, užgynė kome- 
dijose ir satyrose paliesti politiškus klausimus, pašiepti 

augštesnius asmenis; komedija priversta buvo pasiten- 
kinti vien šeimyniško, privataus gyvenimo atvaizdavimu; 
o kadangi ištvirkimas, paleistuvystė, lėbavimas, gobšu- 
mas plačiausiai tuomet viešpatavo, tai ir komedijų turi- 
nys irgi buvo tos pačios rūšies. Pati komedijų pakraipa 
nestatė sau tikslo žmones mokyti ar dorinti, bet vien 
tik juos juokinti ir žadinti žingeidumą. 

Kalbant apie graikų kultūrinį gyvenimą, negalima 
irgi nepaminėti pasaulinio vardo matematikų — Eukly- 
do ir Archimedo, matematiko geographo Ptolomėjo 
(II amž. po Kr.), geographo Strabono, gyvenusio Au- 
gusto ciecoriaus laikais, ypač Plutarcho (40 — 120 po 
Kr.), kurio garsių vyrų biografijos (paeiliu tai graiko, 
tai romėno) davė ne vienam rašytojui, ypač anglų Šeks- 
pyrui daug medžiagos tverybai. 

Paskutinis žymesnis graikų stabmeldžių rašytojas 
buvo Lukijonas (gim. 125 m. po Kr.), kursai savo 
„Dialoguose“ ir satyrų rinkiny: „Tikrosios Istorijos“ 
skaudžiausiai viską, net dievus išjuokia. 

Iš graikų krikščionių rašytojų, kurių veikalai bent 
turiniu turi pasaulinės reikšmės, reikia paminėti Baž- 
nyčios tėvus: Origeną, šv. Atanazą, šv. Grigalių iš 
Nazianzo (rašė eilėmis), šv. Joną Auksaburnį. Tačiau 
jų raštų kalba gerokai nutolusi nuo klasiškos graikų 
kalbos. 


Romėnų Literatūra. 


Romėnai, palyginti su graikais, buvo daugiau prak- 
tiški žmonės, ne svajotojai; mažiau jiems rūpėjo dailė, 
grožis, menas, daugiau proto daviniai ir realus gyve- 
nimas. Todel tai jie pasižymėjo ypatingai savo karų 
metodu, praktiška ir pavyzdinga teisdavyste ir teisių 


51 


mokslu, galop nepaprastu logingos iškalbos išsivystymu 
(eloguentia); literatūroje gi ir meno srity buvo ir pasi- 
liko, net trumpame savo literatūros žydėjimo laikotarpy, 
graikų mokiniais. 

Romėnai vos tik pradeda savo istorišką gyvenimą, 
kuomet pas graikus apšvietimas, literatūra ir dailė buvo 
jau pačiame žydėjime; todel romėnai ir patenka graikų 
įtakai, su kuriais susidūrė savo užkariavimais |ir per 
graikų kolonijas, kurios buvo gausingos pietų Italijoje 
ir Sicilijos saloje. Per karus daug graikų patenka 
romėnams vergais ir čia, kaip daugiau apsišvietę, pa- 
tampa romėnų vaikų auklėtojais. Tuo būdu graikų 
apšvietimas, jų kalba romėnų tarpe ir jų literatūroje 
savo įtaka auga ir stiprėja. 

Romėnų literatūra, sulyginus su graikų literatūra, 
vystėsi atvirkščiu keliu, nes atskyrus labai silpnas, pri- 
mityvias religiškai mytiškas giesmes (versus fescennini 
et saturnii), jų rašyta literatūra prasideda nuo dramos - 
komedijos. Tatai ir suprantama, nes lotyniškai pradėta 
rašyti kaip tik tuomet, kai pas graikus literatūra slinko 
žemyn, ir komedijas rašė Menandras, 

Pirmasis romėnams davė rašytas komedijas Livijus 
Andronikas (apie 240 m. prieš Kr.) graikas. Patekęs 
pas romėnus vergu ir išmokęs jų kalbos, vertė jis 
graikų komedijas lotyniškai. Buvęs, sako, lotyniškai 
išvertęs ir Odisėją. 

Pirmieji originalūs komedijų rašytojai buvo Plautas 
ir Terentijus; pirmieji tragedijų rašytojai — Enijus, Pa- 
kuvijus ir Atijus. 

Romėnų komedijos buvo dvejopos rūšies; vienos 
vadinosi comoedia palliata (palium — graikų apdaras), 
kuriose veikią asmenys scenoje ir jų apdarai pamėg- 
džiojo graikus; antros vadinosi comoedia togata, jose 
artistai lošdavo scenas iš romėnų gyvenimo; tos rūšies 

komedija buvo vadinama fabula praetexta (toga purpu- 
ru papuošta), jei jos turinys buvo paimtas iš augštesnio 
luomo gyvenimo; jei scenos vaizdavo vidurinio luomo 
gyvenimą, pati komedija vadinosi fabula trabeata (tra- 
beatus — raitelių purpurinė toga). Bet ypatingai romėnų 
minios buvo mėgiamos fabulae tabernariae (taberna — 
smuklė), kuriose perstatomas buvo žemesnio luomo 
gyvenimas. 

Romėnų teatras buvo grynai valstybinė įstaiga; cen- 
zorių pareiga buvo žiūrėti veikalo įtalpos, edilo — 
tvarkos, leidimą lošti duodavo konsulas. Nors teatro 
įtaisymui ir veikalų pastatymui, ypač cezarų laikais, 
nesigailėta milžiniškų valstybės išlaidų, vis delto romė- 
nai sau bevelijo cirką su gladiatorių žaidimais, negu 
teatrą. Tik comoediae tabernariae, arba vėliau atella- 
nae, sujungtos su mimika, tankiai labai nepadoria, tie- 
siog begėdiška, turėjo ištvirkimo laikais didesnį popu- 
liarumą. 

Daugiausia romėnų mėgiamu komedijų rašytoju 
buvo Plautas (254 — 184 prieš Kr.), kilęs iš liaudies 
ir gerai pažinęs jos gyvenimą. Jisai parašė gana daug 
komedijų, sekdamas graikų Menandru; bet ne visos jos 
lig šioliai išliko. Prie geresnių priklauso: a) Miles 
gloriosus, kurioje pajuokiama kareivis, mėgstąs pasigirti, 
kvailas ir savimi patenkintas; b) Aulularia arba puo- 
das su auksu, kur pašiepiama šykštuolis; ta komedija 
buvo pavyzdžiu prancūzų Moličrui, rašant komediją 
„L'avare“; c) Captivi arba belaisviai, kurią vokiečių 
kritikas Lesingas priskaito prie geriausių pasaulinių 
komedijų. 

Dauguma Plauto veikalų primena italų Bokačijo 
Dekameroną ir pasižymi toli gražu neaugšta dora. Jo 
komedijų intryga paprastai nepaini, o kad žiūrėtojus 
suįdomintų, autorius nesigaili šaržo, visokių šposų ir 


53 


gui pro guo; pavyzd. broliai dvyniai labai panašūs vie- 
nas į antrą. Plauto komedijų asmenys nėra gyvi žmo- 
nės, bet tam tikros teatralinės figūros, pasikartojančios 
įvairiose komedijose: moterys visumet negražios, pliauš- 
kės, mergaitė — bekalbis asmuo, jauni žmonės greit 
įsimyli ir gudrių vergų patarimais naudojasi, kareivis— 
pasigirti mėgsta, ir kvailas ir t. t. Bet Plauto veikalų 
kalba labai gyva, vaizdi, artima liaudies dialektui ir 
jos būdui išsireikšti. 

Žymiausias Plauto įpėdinis buvo Terentijus, 185 
m. gimęs Kartaginoje. Patekęs jaunas marių piratams 
į rankas, buvo perduotas, kaip vergas, Romos senato- 
riui Terentijui, kursai ne tiktai jam suteikė laisvę ir 
savo vardą, bet dar suvedė jį į artimesnius santykius 
su Romos šviesuomene. 


Terentijaus žymesnės kemedijos laikoma: a) Andria 
arba mergaitė iš Andro, b) Žiecyra t. y. uošvienė ir c) 
gal geriausia — Adelphi — broliai, kuriai paskui pana- 
šią parašė prancūzų Moličras, užvardinęs „Ecole des 
maris“. 

Terentijaus komedijos ir turiniu, ir rimta elegantiška 
kalba, ir psichologiškai gyvai nupieštais asmenimis sto- 
vi augščiau už Plauto komedijas, bet kaip aristokratas 
dvasioje, Terentijus nemokėjo taip įtikti liaudžiai, turi- 
nio rimtumu suįdominti klausytojų; žodžiu, nebuvo po- 
puliarus, kaip Plautas. Terentijus irgi mėgsta vartoti 
aforizmus, o kai kuriose jo komedijose pasireiškia sen- 
timentalizmas, taip paskui įsivyravęs XVIII amž. pabai“ 
goje Europos literatūrose. 

Žymesni Romos tragikai buvo Enijus, Pakuvijus ir 
Atijus. Visi jie sekė graikiškais originalais, kai kada 
net patį tragedijos vardą pasiskolindami. Enijus sekė 
Euripydą, Pakuvijus—Sophoklą, Atijus — Aischilą. 

Enijus gim. 239 m., iš pradžių mėgino rašyti kome- 
dijas, bet negalėjo populiarumu susilyginti su Plautu. 
Tuomet ėmė rašyti tragedijas ir nemaža jų prirašė; 
tačiau iki mūsų laikų vien jų užvardinimai beišliko, 
Enijus pirmas iš romėnų mėgino ir epo, parašęs savo 
Annales (metraščiai), kuriuose poėtiškai apgieda romė- 
nų istoriją nuo Enėjo iki savo laikų. 

Enijus nemaža pasidarbavo lotynų kalbos patobu- 
linimui ir jos pritaikinimui poėtiškiems išsireiškimams, 
Jisai pirmas su pasisekimu pradėjo lotynų poėzijoje 
vartoti hegzametrą. 

Iš Pakuvijaus ir Atijaus veikalų bemaž nieko neiš- 
liko. Iš Atijaus tragedijų tik keleta fragmentų beužsi- 
liko jo „Trakiniečių“ ir „Prometiejaus“. Savo laiku 
jie buvo romėnų augštai vertinami: Atijų Ciceronas 
vadina „summus poeta“. 


Žydėjimo Periodas. 


Antrojo amžiaus gale prieš Kr. Romos galybė pa- 
siekė savo augščiausio laipsnio, bet jos pilietiška dora 
ir laisvė puolė. Jau Jugurtos karo laikais (111 — 105) 
romėnų aristokratija ant tiek buvo puolusi ir ištvirkusi, 
kad Romoje galima buvo viską už pinigus pirkti ir 
papirkti (Romae omnia venalia). Senato kitą kartą 
galingas žodis dabar nieko nereiškė. Jau Sulla 82 n.e- 
tais buvo paskelbtas diktatorium iki gyvos galvos. 
Metais 45 Cezaris pasiskelbė vieninteliu Romos valdovu. 
Nors laisvės patriotų jis buvo nužudytas, bet jau jo 
giminaitis Oktavianas 27 m. vėl pasiskelbė Augustu ir 
paliko imparatorium iki gyvos galvos, 

Tačiau pilietiškos laisvės puolimas pas romėnus 
atsitiktinai subėgo su jų literatūros žydėjimu, kursai 
neilgai ir tęsėsi: nuo 80 m. prieš Kr. iki 20 m. po Kr. 

To literatūros sužydėjimo artimiausios priežastys 
buvo: a) pirmieji cezarai, ypač „Oktavianas Augustas, 
buvo tikrais literatų remėjais - mecenatais; b) Oktavia- 
nui paėmus valdžią į vienas rankas, nurimo karai su 
silpnais kaimynais, kurie dabar Romos privengė; įsivieš- 
patavo ramumas, taika o su jais noras apšvietimo, 
dailės ir meno (intra arma musae silent); c) graikų 
kultūros įtaka, jau anksčiau prasidėjusi romėnų tarpe, 
dabar žymiai padidėjo, Graikijai tapus Romos imperijos 
dalimi; imta studijuoti giliau ne tik graikų literatūros 
pavyzdžius, bet ir jų philosophiją ypač stoikų, ir isto- 
riją, ir iškalbą. Vieni važiuoja į Atėnus retorikos mo- 
kintis, kiti pačioje Romoje steigia retorų mokyklas- 
Graikų kalba tampa romėnų šviesuomenės ir aristokratų 
kalba. 

Žydėjimo periode pas romėnus ypač pakilo lyrika; 
epas bent kiek silpniau pasireiškė. Dramos kūriniai 
pas romėnus niekados didesnės pasaulinės svarbos 
neįgijo. 

Proza tuo metu irgi didžią pažangą padarė; tapo 
išsireiškimais turtingesnė, lankstesnė. Iš prozaikų ypač 
žymūs: a)Cezaris, parašęs „Commentarii de bello gallico, 
libri 7“ ir „De bello civili, lb, 3“; b) Saliustijus: De 
conjuratione Catilinae, De bello Jugurtino, Historiaram 
libri V; šio pastarojo veikalo tik menkutės nuotrupos 
beužsiliko; c) Ciceronas paliko tobuliausios lotynų 
prozos pavyzdžius ir atsižymėjo, kaip didžiausias ora- 
torius, ypatingai gražiu rimtu stiliumi, savo labai gau- 
singose prakalbose, taip pat savo philozophiškuose 
veikaluose ir savo laiškuose (virš 700); d) Morkus 
Varro, vienas mokyčiausių romėnų, kurs savo laiku 
buvo tikra encyklopedija, labai daug ir rimtai įvairiau- 
sio turinio rašė proza ir eilėmis; bet iš jo veikalų 
maža kas beišliko; e) Titas Livijus (49 m. prieš Kr. 19 

m. po Kr.) parašęs plačiausią 142 kn. romėnų istoriją, 
bet iš jos vos 35 kn. iki mūsų laikų beišliko; savo 
patriotizmu, poėtišku pasakojimu ir dalinai nayviškumu 
panėši Livijus į graikų Herodotą. 

Romėnų lyrika, kaip ir visa jų literatūra, išaugusi 
graikų įsravoje, platesnei visuomenei buvo svetima, 
skiriama negausingai dvasios aristokratijai. Daugiau 
savitumo pasireiškė tik romėnų satyrose ir elegijose, 
Prie žymesnių lyrikų priklausė Lukrecijus, Propercijus 
ir Tibulas, kuriuos peraugo Horacijus ir Ovidijus. 

Lukrecijus (95 — 53) gyvenime ir įstikinimu buvo 
Epikuro pasekėjas. Savo materiališkas pažiūras poė- 
tiškai išdėstė veikale „De naiura rerum“. Viskas sulyg 
juo išsivystė iš materijos atomų, net siela ir dvasia 
(anima et animus); dievai tai žmonių vaizduotės padaras. 

Neveiziant į sausą protavimą (poėzija nemėgsta 
philozophavimų) ir į materialistišką pasaulėžiūrą, počta 
sugebėjo vietomis parodyti žymų poėtinį talentą. Labai 
gaila, kad tą talentą nusmelkė ir pažemino savo epi- 
kurėjiškomis pažiūromis, o galų gale neradęs gyvenime 
augštesnio tikslo, dar gana jaunas jį užbaigė savižudyste. 

Katulas (87 — 54), Tibulas (55 — 19) ir Propercijus 
tai dainiai kūniškos, palaidos meilės, kuri tačiau skamba 
pas juos tankiausiai liūdnais elegijos tonais. Jų lyriniuose 
tvariniuose žymu įtaka erotinių Saphos giesmių ir įtaka 
tų graikų heterų, išsilavinusių, bet gerokai ištvirkusių 
ir meilės dalykuose prityrusių, kurios iš Graikijos 
tuomet būriais suplūdo į Romą ir tvirkino romėnų jau- 
nuomenę savo palaidomis, epikurėjiškomis pažiūromis. 
Katulas apgieda kokią tai Lesbiją, Tibulas Deliją, Pro- 
percijus Cintiją. 

Katulas vienose savo eilėse taip atsiliepia: 

Nulla potest mulier tantum se dicere amatam 
Vere, guantum a me Lesbia amata mea est, 

Kaip pavyzdį Katulo eilių ir jų ritmo lengvumo 
galima nurodyti iš daugelio kitų, šias eilutes: 
Ille mi par esse deo videtur, 
Ille, si fas est, superare divos, 
Oui sedens adversus, identidem te 
spectat et audit 
dulce ridentem, 


Tibulo elegijos palyginti bent kiek padoresnės 
ir gal daugiau jose tikro nuoširdumo. Vienose eilėse 
jis taip atsiliepia į Deliją: „mane laiko savo valdžioje 
graži mergaitė; kai ateis mano paskutinė valanda, aš 
norėčiau tik į tave žiūrėti, tik tave laikyti silpnėjančia 
ranka; tada tu mane pabučiuosi, griaudžiai apsiverkus“. 

Pas Propercijų elegijose daugiau įėgos, nors ir jo 
mūza dažniausiai tik meilę gieda; per tatai nuolat pa- 
sikartodama, gerokai monotoniška; ten gi, kur Proper- 
cijus pamėgdžioja aleksandrinio periodo graikų poėtus 
įr stengiasi pasirodyti eruditu, tampa nenaturaliu. 

Tibulas ir Propercijus nuo savo laiko politikos sto- 
vėjo nuošaliai, Katulas neapkentė triumvyrų, ypač Ce- 
zario ir rašė prieš juos gana laisvai epigramas ir karčias 
salyras. 

Horacijus (65—8), vienas didžiausių pasaulinių lyrikų; 
buvo paliuosuoto vergo sūnus, bet rimtai išsilavino 
Romoje ir Atėnuose. Iš pradžių buvo karštas respub- 
likonas ir drauge su Brutu kovojo ties Pilipais, kur 
respublikonai buvo nugalėti, ir Horacijus nustojo viso 
turto. Paskui susipažino su Vergiliju, kurį vadina ani- 
mae dimidium meae, o per jį ir su Mecenatu, net su 
Oktavianu Augustu, kurių globa naudojosi. 

Pirmieji Horacijaus kūriniai — įvairiausio turinio 
satyros ir epodai (jambai). Tose satyrose ne tiek 
skaudaus ir kartaus ydų plakimo, kiek sąmojingo bet 

lengvo pašiepimo. Kaip pats poėta sako, jo uždavi- 
nys — ridendo verum dicere. Horacijus čia švelniai 
pajuokia kvailius, savo Įlikimu nepatenkintus žmones, 
šykštuolius, gašlius, pašiepia eilių rašymo maniją, bran- 
gias puotas. Bent kiek gal skaudžiau čia tenka tiktai 
šykštuoliui Avidienui, kurs nuo penkių metų maitinas 
tik alyvos vaisiais ir laukinėmis varnomis, o į kopūstus 
lašais varvino aliejų, nuo kurio vieno kvapo galima 
apalpti. 

Tačiau ypatingą garsą ar vardą Horacijus sau įgijo 
odomis (Carmina) ne tik pas romėnus, betir vėlesniais 
laikais pas visas Europos tautas. Viduriniais amžiais 
Horacijus kartu su Vergiliju ir Ovidiju buvo populia- 
riškiausi poėtai, o Horacijaus odos, be šv. Rašto ir 
Tomo a Kempis Kristaus Sekimo, susilaukė daugiausia 
laidų. Pats Horacijus ne be pamato taip vienoje odoje 
apie save atsiliepia: 

Exegi monumentum aere perennius 
Regaligue situ pyramidum altius. 

Tų odų - carminų turinys ne koks: meilės ir vynu 
dainos, nedideli himnai, atsiliepimai į savo globėją 
Mecenatą, Epikuro dvasioje puotų giesmelės ir toje 
dvasioje draugiški patarimai (carpe diem), kai kada 
jaunuomenės paskatinimai prie senų romėnų doros (vir- 
tus) ir t. t. Nėra tose odose nei Katulo nuoširdumo, 
Bet tiek jose grožio, poėtisko skonio, formos tobulumo, 
ritmo lengvumo ir įvairumo, kalbos turtingumo, kad 
Romos šviesuomenė, pirmą kartą išgirdusi lotynų kal- 
boje tokias skambias melodijas, negalėjo jomis atsigė- 
rėti; jos pasirodė nemenkesnės net už Anakreono perlus. 

Kaip pavyzdį eilių melodingumo, greta turinio men- 
kumo galima nurodyti odą, kuri taip prasideda: 

Nunc est bibendum, nunc pede libero 
Pulsanda tellus! 

Arba dialogas meilužio su Lydija: 
Donec gratus eram tibi 
Nec guisguam potior brachia candidae 
Cervici iuvenis dabat, 
Persarum vigui rege beatior. 

Savo gyvenimo gale Horacijus vėl nukrypo į saty- 
ras, kurias rašė laiškų (epistolae) formoje. Jų žymiausia: 
De arte poetica, kurioje nurodo savo pažiūras į poėzi- 
jos teoriją. 

Horacijaus poėzijos įvertinimas ne visados buvo 
vienodas: viduramžiais entuziastiškas, dabar bent kiek 
šaltesnis. Jo kūrinių turinio menkumas, pažiūrų len- 
gvumas, ypač jo pataikavimas ir smilkimas Augustui, 
nežiūrint į tobuliausią eilių formą, žymiai jų vertę 
mažina. 


Ovidijus (43 m. prieš Kr.17 m. po Kr.) buvo augštos kil- 
mės irretorų mokyklose gavo rimtą išsilavinimą. Tėvo 
buvo skiriamas juristų pašaukimui, bet draugaudamas su 
Tibulu ir Properciju, jausdamas didį patraukimą prie 
poėzijos ir turėdamas nepaprastą gabumą ir įgimtą 
lengvumą rašyti eilėmis, Ovidijus visa širdimi atsidavė 
mūzų tarnavimui.  Nesusilyginęs su Tibulo nuoširdumu 
ir Propercijaus jausmų gilumu ir jėga, Ovidijus žymiai 
viršijo juos gyva, lakia vaizduote, eilių skambumu ir 
kalbos gražumu. Turinio gi nerimtumu stovi dar žemiau 
už Horacijų. 

Pirmaisiais savo literatiško darbo metais, kaip ir 
jo draugai Tibulas ir Propercijus, rašė vien apie meilę. 
Prie to laikotarpio veikalų priklauso: a) Amores; b) 
Heroides arba 21 laiškas, jaunų moteriškių savo meilu- 
žiams rašytas; c) Ars amandi. Tuose kūriniuose atsi- 
spindi visas tais laikais Romos diduomenės ištvirkimas 
ir pasileidimas, prie kurio savo skambiomis, melodin- 

gomis, bet stačiai pornographiškomis eilėmis pats Ovi- 
dijus nemaž prisidėjo, turėdamas, ypač jaunimo tarpe, 
didį pasisekimą, populiarumą ir pritarimą, Tas ištvir- 
kimas užkrėtė paties Augusto šeimą: jis buvo priverstas, 
kad papiktinimą pašalintų, ir savo dukterei ir šios 
dukterei Julijai apleisti Romą, o rašytojams smarkiau- 
siai uždrausti tvirkinančias eiles rašinėti, 

Rasit šioj įsakymo įtakoje Ovidijus parašė knygą 
„Remedia amoris“, kurioje stengiasi nurodyti būdus 
prieš meilę kariauti. Jau rimtesnis jo kūrinys „Fasti“, 
kuriame distichais (dvieiliais) graikų ir romėnų mytho- 
logija ir senovės padavimai suimti. 

Bet visusvarbiausias ir rimčiausias Ovidijaus veika- 
las, kurs poėtą pastatė greta Horacijaus ir Vergilijaus, 
yra Methamorphoses (Permainos). Cia poėta, pradėjęs 
nuo pasaulio ir žmogaus atsiradimo, puikiausiu hegza- 
metru, vaizdžiai, gyvai, įdomiai aprašo kartais drama- 
tiško dialogo formoje, dažniau pcėtišku lengvu pasako- 
jimu Graikijos ir Italijos mythiškus padavimus, atves- 
damas juos iki Augusto viešpatavimo. Čia randame 
pasakas apie Lykaoną, Phaetoną, Niobę, Orphėjų, apie 
persimainymus dievų į žmones ir gyvulius, žmonių į 
augmenus, akmenis, ar jų patalpinimą dievų tarpe ir 
t. t. Reikia pačiam skaityti tuos poėtiškus pasakojimus, 
kad suprastumei jų grožį. Panašų veikalą galėtų sut- 
„erti labai talentingas lietuvių poėta, supoėtizavęs ir į 
vienetą suvedęs visas dr. Basanavičiaus surinktas pasakas, 

Methamorphosės dar nebuvo poėto paskelbtos, kai 
jam teko atsidurti ant Juodmario krantų (netoli dabar. 
tinės Odesos): jis tapo Augusto ten ištremtas iki gy- 
vos galvos. Priežastis nėra tikrai žinoma; bene bus 
tik kokia romantinė istorija su imperatoriaus šeimyna, 
ištremtas baisiai Romos ilgėjosi, bet veltui maldavo 
draugų užtarti pas Augustą; ištremtas ir mirė, Čia pa- 

rašė elegijų rinkinį „Tristižia“ ir laiškus „Epistulae ex 
Ponto“. Vienoje tų elegijų tokią sau prieš mirtį parašė 
epitaphiją: 
Hic ego, gui iaceo, tenerorum lusor amorum, 
Ingenio perii Naso poeta meo. 
At tibi gui transis, ne sit grave, guisguis amasti, 
Dicere, Nasonis molliter ossa cubent! 

Ovidijus, kaip rodo į» „Fasti“, „Tristitia“ ir ypač 
„Methamorphoses“, turėjo tikrai didį počtišką talentą; 
ritmų kalba jam tarsi pati bėgo iš lūpų, kaip pats sa- 
kosi: guod tentabam dicere, versus erat. Bet savo 
didžio talento vertai ir pilnai nesunaudojo, jį pažemin- 
damas papiktinančiais šlykštumais ir pornographija. 


Vienas didžiausiu Romos poėtų ir geriausių jos 
epiku buvo, be abejo, Vergilijus (70 — 19), gimęs 
šiaurės Italijoje ties Mantuja (Mantua me genuit) ir 
mokslus išėjęs Mediolane, o paskui Romoje. Turtingo 
ūkininko sūnus, Vergilijus bemaž viso turto buvo ne- 
tekęs, Oktaviano Augusto legijonams jo kraštą nuterio- 
jus. Bet paskui buvo gausiai Mecenato atlygintas ir 
paties Augusto taip aprūpintas, kad neturėjo reikalo 
sielotis del rytojaus dienos ir galėjo laisvai ir -isa 
širdimi atsiduoti poėtiškai tverybai. Mirė Brundizijoje, 
grįždamas iš savo kelionės po Graikiją, palaidotas 
Neapoly. Jo veikalai: Bukolika, Georgika ir Eneyda, 


Pirmasis žymesnis Vergilijaus veikalas — Bukolika 
sudėta iš 10 eklogų, kuriose poėta, sekdamas kai ka- 
da net varduose Teokritu, idealizuoja piemenėlių 
gyvenimą. Tačiau tie piemenėliai visai ne sodžiaus 
vaikeliai: jie mąsto ir jaučia kaip jaunas išlavintas pat- 
ricijus, kuriam atsibodo miesto triūkšmas. Tas veikalas, 
kaip Teokrito pamėgdžiojimas, dar silpnokas, bet yra 
jame originalių poėto minčių; pavyzd., kad žmogus, 

arčiau gamtos gyvendamas, atjaunėja, arba kad sugrįš 
aukso amžius ir taika, Augustui viešpataujant. 

Antrame savo veikale „Georgika“ Vergilijus idėali- 
zuoja sodžiaus gyvenimą ramų, dorą, laimingą ir sim- 
patingą su jo žemdirbyste, vynynais, bitininkyste irt.t., 
kad tuo būdu ištvirkusią miestuose romėnų inteligentiją 
patrauktų į sodžius, arčiau gamtos. Veikalas tikrai 
simpatingas ir neturi tų nenaturališkumo ir dirbtinumo 
ydų, kurios žymu Bukolikoje. 

Bet svarbiausias ir didžiausias Vergilijaus veikalas, 
—jo „Aeneis“, kur poėta, sekdamas Homeru, stengėsi 
sutverti veikalą, panašų vienkart Odisėjai ir Ilijadai, t. 
y. parašyti tautinę romėnų poėmą, kurioje būtų atvaiz- 
duota galinga romėnų praeitis. Tam tikslui Vergilijus 
sunaudojo seną romėnų padavimą, sulig kuriuo Trojos 
miesto įkūrėjais buvę Italijos išeiviai, o Trojai žuvus 
vienas trojėnų vadų Enėjas su likučiais atplaukė į Ita- 
liją ir čia įkūrė romėnų valstybę. 

Eneydoje dvylika giesmių. Pirmose šešiose gies- 
mėse, sekant Odisėju, apgiedama Enėjo klaidžiojimas- 
kelionė iš Trojos iki Italijos. Antrose šešiose, panašiai 
Ilijadai, apsakoma Enėjo karas su vietiniais Italijos 
valdovais, jų nugalėjimas ir Romos įkūrimas. 

Kaip pas Homerą, taip ir Vergilijaus Eneydoje 
dievai dalyvauja žmonių veikaluose, pasidalinę į dvi 
priešingas puses. Priešingiems dievams veikiant, Enė- 
jas daug turi iškentėti, iki galutinai pasiekia Italiją. 
Kai kuriam laikui, vieton Italijos, Enėjas patenka į 
Afrikos pakraštį, kur viešpatauja Didona. Jai jis ap- 
sako savo kelionės nuotykius, ir įsimylėjusi karalienė 
nenori jo išleisti; tačiau būsinčios Romos dievams glo- 
bėjams reikalaujant, Enėjas slapčia apleidžia Kartage- 
nos miestą. Atvykęs į Italiją, jisai Kampanijoje ties 
Kuma, sibilos vedamas, patenka į požemių šalį, kur 

stebuklingame reginy jis mato garbingą romėnų ateitį, 
Augustui viešpataujant. 

Geriausiai Vergilijui nusisekė pirmosios šešios po- 
ėmos giesmės; antroji poėmos dalis, regimai, nesuspėta 
galutinai išdailinti. Ypač gražios: antroji giesmė, kur 
Enėjas vaizdžiai ir gyvai apsako karalienei Didonai 
nelaimingą Trojos išgriovimą, ketvirtoji, kurioje apgie- 
dama Didonos meilė ir jos nusižudymas, Enėjui slapta 
ją apleidus, šeštoji, kurios turinys — Enėjo regėjimas 
ir Kumos sibilos pranašystės apie garbingą Romos 
ateitį, Visoje poėmoje skamba gilaus patriotizmo 
styga, ir apoteozuojamas Augustas cezaras, Enėjo ainys, 
suteikęs Romos viešpatijai galybę, amžiną taiką. 

Ir poėmos turiny ir jos stiliuje, pačiame jos tech- 
nikos būde matoma Homero poėmų įtaka ir jų seki- 
mas: kreipimasis į mūzą, poėmos užvardymas, dievų 
pasitarimai, jų partyviškumas, atskirų epizodų įvedimas, 
nukrypstant nuo pasakojimų branduolio, metaphoros, 
palyginamai, patys vaizdai labai ir labai primena Ho- 
merą. O kaip kiekvienas sekimas, taip ir Eneyda 
negali susilyginti su originaliais Homero tvariniais. 
Prie Eneydos ydų galima priskirti ir paties Enėjo 
būdas, kursai poėmoje pasireiškia perdaug didžiu pa- 
syviškumu: didžiausia Enėjo dorybė; kad jis „pius“ 
toli gražu jam nuo Homero didžiavyrių, jėgos ir ak- 
tinzumo kupinų; jis — likimo žaislas — eina ir veikia, 
kur jį stumia likimas nežinomais keliais. Bet yra po- 
ėmoje dalykų, kur Vergilijus net už Homerą stovi augš- 
čiau: pas Vergilijų nemaz lyrizmo, kurio visai nėra pas 
Homerą; daug irgi gilaus tikybinio ir patriotiško jausmo 
ir daugiau moralio rimtumo ir dorovingumo. 

Eneyda padarė Vergilijų garsiu ne tik senosios Ro- 
mos laikais, bet ir paskui, ypač viduriniais amžiais. 
Epizodas, kuriame atpasakojama, Enėjas įžengęs į po- 

žemių šalį, pavet'-+ į Dantės „Dieviškosios Komedijos* 
struktūrą. Viduriniais amžiais, kai apie graikų epą 
neturėta supratimo, Vergilijus buvo laikomas vieninte- 
lių didžiu epiniu poėtu. Dantė jį vadino savo moky- 
toju. Kai kas jame matė krikščionybės pranašą, kai 
jis gieda apie artėjantį aukso amžių ir nekaltą mergelę, 
kuri atneš taiką ir ramumą. 


Rom. Literatūros puolimas. 


Oktavianui Augustui cezarui 14 m, po Kr. mirus, 
puola romėnų politiškas gyvenimas; kaskartą daugiau 
įsigalint cezarų despotizmui, puola patriotizmas, dora, 
puola ir literatūra. Rimtesni vyrai ieško nusiraminimo 
ir užsimiršimo ar philozophijos ir praeities studijose, 
ar satyrų rašyme. Literatūros srity garsesnieji to lai- 
kotarpio rašytojai: Seneka, Juvenalis, Lukanas, Phūdras. 
Jei be tų dar paminėsime istorikus Tacitą, Svetoniją, 
Marcelliną (IV amž.), Jaunesnį Plinijų į 79 m. (Natu- 
ralis Historia), Kvintilioną į 96 (Institutio Oratoria), tai 
bus bemaž visi žymesnieji paskutinio laikotarpio romė- 
nų rašytojai. 

Seneka, gimęs Ispanijoje (Kordova), buvo vienkart 
philozophas, kalbėtojas ir poėta. Savo philozophiškais 
raštais mėgo ypač etikos klausimus judinti, kuriuose 
pažiūras krikščionybei kai kada gana artimas išreiškia, 
Bet būdamas netvirto būdo, neturėjo užtenkamai griež- 
tumo, tas pažiūras įskiepyti savo auklėtiniui Neronui, 
kuriam liepiant, buvo galop priverstas 65 m. nusižu- 
dyti. Kaip literatas parašė, rodos, devynias tragedijas 
ir vieną satyrą prieš Klaudijų cezarą, Senekos trage- 
dijos iš visų romėnų tragedijų vien ir teišliko. Tose jo 
tragedijose asmenys daug ir ilgai, nors išmintingai 
kalba, bet maža veikia. 


Maironis V t. 5 65 


Juvenalis — skaudžiausiai plakančios satyros kara 
lius; be pasigailėjimo, nešvelnydamas žodžių, Juvenalis 
savo satyrose plaka savo laiko moterų ištvirkimą; per- 
sidavimą, pralobusius niekšus, favoritų ir šnipų įsiga- 
lėjimą, patricijų" doros puolimą, intrygas ir t. t. Jo 
satyrose, kaip kokioj panaramoje, ištisa galerija supu- 
vusių romėnų visuomenės tipų. Vienoje satyroje taip 
pajuokia Juvenalis išsigimusius senatorius. Imperatoriui, 
vasaros metu viešiant Albanijos viloje, atneša suga- 
vęs žvejys didelę žuvį. Imperatorius siunčia į Romą 
pasiuntinius ir kviečia senatorius į svarbų valstybės 
posėdį aptarti, kas daryti su žuvimi. Susirinkę senatoriai 
rimtai tariasi, sako žuvies garbei panegirikus; posėdis 
baigiama, ir senatoriai grįžta į Romą. 

Juvenalio satyros kupinos pesimizmo: jis nemato 
niekur šviesesnio spindulio ir dažnai perdeda, piktą 
padidindamas. Jo satyrų drąsumas aiškinamas tuo, kad 
jos rašytos ir paskelbtos, Nervai ir Trajanui cezarams 
valdant, kuomet poėtų laisvė nebuvo varžoma. 

Pas satyriką Martialį (gimė Ispanijoje), kursai trumpų 
epigramų ar kalamburų formoje pašiepia savo amžiaus 
ydas, nėra to drąsumo, atvirumo ir tiek tulžies įnirtimo; 
čia daugiau lengvos, kartais dviprasmės, nepadorios 
ironijos. 

Lukanas (39—65), pamėgdžiodamas Vergilijaus Ene- 
ydą, parašė poėmą Pharsalia, kurioje apgieda kovą 
tarp Cezario ir Pompėjaus. Veikalui trūksta objektyviš- 
kumo (Lukanas buvo Pompėjaus ir respublikos šalinin- 
kas), naturalumo, ir jisai toli gražu negali susilyginti 
su Eneyda. Autorius jaunas nusižudė, liepiant Neronui. 

Phaedras makedonietis, Augusto (paleistas vergas, 
parašė gyvai ir trumpai apie 90 sakmių, sekdamas iš 
dalies graikų Aizopo pavyzdžiais. Tos sakmės romėnų 
liaudies tarpe turėjo didį pasisekimą ir populiarumą. 

Jomis paskui daug pasinaudojo prancūzų Lafontenas 
ir rusų Krilovas. 

Tacitas—žymiausias romėnų istorikas, kursai rimtu 
ir pragmatišku netolimos praeities aprašymu drąsiai 
gali stoti greta graikų Tukidydo ir romėnų Saliustijaus. 
Rašė savo veikalus, Domicijonui ir Trajonui valdant. 
Pradėjęs nuo mažesnių monographijų, paskui parašė 
„Germania“ (čia jis kalba ir apie aisčius: lietuvių pro- 
tėvius), „Historiae lib. XII“ ir „Annales“. Pastaruoju 
du dideliu veikalu tik dalimis, nepilnai išliko iki mūsų 
laikų. 

Antrame amžiuje po Kr. romėnų literatūra kaip ir 
užsibaigia. Rods, IV amž. didesnę gyvybę romėnų kal- 
ba atgauna Bažnyčios tėvų raštuose: Tertuliono, šv. Cip- 
riono, šv. Augustino, šv. Ambrozijaus, net Boėtijaus ir 
šv. Grigaliaus; bet ta kalba jau ne klasiška romėnų, 
tik lotynų kalba. Dar mažiau tikros klasiškos romėnų 
kalbos viduramžio teologų veikaluose. 


Prancūzų Literatūra. 


Dabartinis prancūzų kraštas senų senovėje buvo 
daugumoj apgyventas keltų. Julijui Cezariui užka- 
riavus Galiją, romėnų kalba ir jų kolonizacija taip pa- 
veikė į vietinius gyventojus, 'kad pirma augštesnio, o 
paskui ir žemesnio luomo tarpe romėnų kalba paėmė 
viršų, nors su žymia keltiška priemaiša. Penktame 
amžiuje germanų šaka frankai, Klodvigui vadovaujant, 
užvaldė didesnę Galijos dalį ir nemažai irgi paveikė į 
vietos gyventojų kultūrą ir jų kalbą. Tuo būdu pran- 
cūzai ir jų literatūros įrankis kalba — mišinys keltų, 
romėnų ir iš dalies germanų. 

Ilgainiui Galijos kalbų mišinys susiskirstė į dialek- 
tus, kurių žymesnieji buvo provensalis, gaskoniškasis ir 


normandiškasis. Pietuose viešpatavo, ypač trubadūrų 
dainose, provensalis dialektas, šiaurėje įsigalėjo, laikui 
bėgant, dialektas vadinamas d'oil, kursai nuo XIII amž. 
ėmė viršų visoje Prancūzijoje ir vadinasi dabar tiesiog 
prancūziškuoju. 

Prie seniausių prancūzų literatūros paminklų, ku- 
rie siekia IX - XII amž., priklauso religinės legendos 
ir taip vadinamosios chansons de geste arba istoriškos 
dainos, giedotos klajojančių poėtų, šiaurėje vadinamų 
truverais, pietų Galijoje trubadūrais. 

Legendų populiariškiausia buvo "apie San - Gralį 
(sang real). Sangralis, sulyg ta legenda, tai šmaragdi- 
nė taurė, iš kurios Kristus per paskutinę vakarienę 
gėręs. Ji nukritusi iš dangaus netoli Ronsevalio slėnio, 
apsupta kiparisų ir kedrų miškais, buvo sergima raitelių, 
prisiekusių. išlaikyti skaistybę. Kas savo laimei para- 
gaudavo iš tos taurės, atgaudavo jaunystę ir nemarumą. 
Kai pasaulis ištvirko ir tapo nevertas Sangralio, tasai 
su savo šventykla ir su savo skaisčiais raiteliais sargais 
perkeltas tapo į kokią ten Indijos šalį; bet niekas žmo- 
nių dabar nebežino tos vietos. 

Ištoriškųjų dainų turinys būdavo dažniausiai Karolio 
Didžiojo žygiai, jo vasalų - paladinų ištikimųjų ir neiš- 
tikimųjų veikalai, Karolio Martelio ir Pipino kovos su 
saracėnais ties Narbonos miestu, galop kryžiaus karai. 

Iš tų istoriškųjų dainų populiariškiausia buvo chan- 
son de Roland, parašyta dešimties pėdų eilėmis, suriš- 
tomis asonansais (eilių galūnių šiokiais tokiais panašu- 
mais), iš kurių paskui atsirado rimai, 

Tos Rolando giesmės toks turinys: Karolis Didysis, 
kovojęs prieš maurus ir saracėnus, grįžta pergalėtoju. 
Jo kariuomenės arjergarde (užpakaly) eina jo drąsusis 
paladinas Rolandas su savo karžygiais. Vienam iš Ka- 
rolio paladinų Ganelonui persidavus saracėnams, Ro- 

landas tampa jų iš pasalų Ronsevalio slėny apsuptas. 
Jis galėtų pūsti ragą, kurio balsas girdžias už 30 mylių, 
ir šauktis Karolio Didžiojo pagalbos: bet perdidus ir 
nenori parodyti baimės. Drąsiai stojęs į nelygią kovą, 
galop mato, kad vilties nėra kovą laimėti. Iš visų pu- 
sių priešo apsuptas, kritus mūšy daugumai jo karžygių, 
galų gale jis pučia garsų ragą, bet jau pervėlu! Karolis 
išgirdo savo palydovo ragą, bet iki suspėjo ateiti pa- 
galbon, Rolandas, savo kardą sudaužęs į uolą, buvo 
saracėnų užmuštas, o jo siela angelų nunešta į dangų. 

Karolis skaudžiai nubaudė maurus už Rolandą, bet 
kai sugrįžo į savo sostinę, užklausė jo gražuolė Oda, 
kur jos sužadėtinis Rolandas? Imperatorius, ją ramin- 
damas, pažada jai savo pirmgimį sūnų, kursai po jo 
mirties užsės sostą; tačiau Oda, sužinojus apie savo 
sužadėtinio mirtį, alpsta iš gailesčio ir krinta negyva 
ties imperatoriaus kojoms. Karolis sušaukė iš visos 
savo didžios imperijos paladinus išdavikui Genelonui 
teisti. 

Kita giesmė (Pėlerinage de Charlemagne) apgieda, 
kaip Karolis, užsėdęs sostą, išsirenka 12 paladinų ir 
su jais vyksta į Šventąją Žemę, o ten ant šventojo 
karsto prisiekia kariauti prieš maurus ir saracėnus. 

Turėjęs Karolis Didysis ir nepaklusnių paladinų » 
vasalų; jų tarpe ypač atsižymėjęs Doon, turėjęs 12 
sūnų ir 12 dukterų. Iš to cikliaus dainų garsiausia 
Les guatre filz Aimon. 

Kaip visoje Galijoje buvo populiarus ir dainomis gar- 
binamas Karolio imperatoriaus asmuo, taip Bretonijoje 
anglų karalaitis Arturas. Apie jį ir jo karžygius: Tris- 
taną, Merliną, Lancelotą, Persevalį buvo trubadūrų 
prancūziškai giedama ne tiktai Anglijoje (Anglijos 
augštesnis luomas ypač prie dvaro iki XIV amž, kal- 
bėjo prancūziškai), bet ypatingai Bretonijoje, 

Dvyliktame amžiuje tos dainos - legendos davė me- 
džiagą keliems romanams, kurių populiariškiausi buvo: 
„Le conte de la charrette, kuriame žymiausias asmuo 
Lancelotas ir romanas apie Persevalį. Tuose romanuose 
ne vien kovos ir karžygiškumas, kaip istoriškose dai- 
nose, bet jau ir meilė lošia žymią rolę, 

Normanai įėję nuo X amž. kaipo dalis į prancūzų 
tautą ir pasisavinę jos kalbą, turėjo irgi savo ypatingą 
epą ir savo didvyrius, pasižymėjusius laukiniu, nieko 
nevaržomu žiaurumu. Vienoje plačiai žinomoje eilėtoje 
kronikoje pasakojama apie Robertą - velnią ir Rišardą 
be baimės. Robertas - velnias, jau motinos ysčiuje pra- 
keiktas, gema žaibuojant ir perkūnams griaunant. Užau- 
gęs stato sau pilį tarp neprieinamų tyrų ir ten veda 
pilną nedorybių ir plėšrų gyvenimą. Tačiau paskui 
daro nepaprastą atgailą ir taikinas su Dievu. 

Žiaurus irgi Rišardas be baimės: jisai persiduoda 
velniams, naktimis kelia orgijas, velniams padedant 
daro įstabiausius darbus ir vienkart iš tų pačių velnių 
besityčioja. 

Tose normandiškose eilėtose kronikose atsispindi 
dar laukinis senovės normanų žiaurumas ir dar nepri- 
gijusi krikščionybė. 

“Greta plačiai išbujojusio ir turtingo karžygiško epo, 
pasireiškusio istoriškų dainų ir romanų pavydale, kur 
bemaž išimtinai veikią asmenys - raiteliai, nuo XII amž. 
pasirodo apysakos iš visuomenės gyvenimo, kuriose 
veikia dvasiškija, žemesnioji bajorija, pirkliai ir ūkinin- 
kai. Tos rūšies apysakos vienos, vadinamos contes, 
buvo ilgesnės, rimtesnės įtalpos, kartais buvo rašomos 
alegorišku būdu. Kitos, vadinamos fableaux, buvo 
trumpesnio turinio, satyriškoje, lengvai pašiepiančioje 
formoje rašytos, kartais nepadoriai šlykščios. Cia 

dažniausiai pajuokiama dvasiškija, vienuoliai, moterys 
ar kaimiečiai, 

Iš tos visuomeninių apysakų rūšies savo laiku ypač 
buvo plačiai populiarios ir į kitas kalbas verčiamos: Le 
roman de renard, kur žvėrių asmenyse satyrišku būdu 
perstatoma gyvenimas prie karaliaus dvaro ir pašiepia- 
ma dvariškių intrygos. Antras plačiai žinomas Roman 
de la rose po priedanga alegorijų išreiškia tų laikų 
pažiūras į meilę ir garbę. Pirmoji to veikalo dalis gan 
padori ir kukli; bet antroji, po 40 metų vėliau kito 
počto prirašyta, turi nemaža bjaurių ir šlykščių vietų. 
Tas veikalas, savo laiku labai populiarus, šiandieną 
del savo sunkaus alegoriško rašymo būdo gerokai 
nuobodus išrodo. 

Bendrai sakant, senasis karžyginis prancūzų epas, 
pasireiškęs XII amž. istoriškose trubadurų ir truverų 
giesmėse, o paskui rašytuose romanuose, nepalyginti 
turtingesnis ir poėzijos žvilgsniu stovi daug augščiau 
už lyriškas trubadurų dainas. Ar taitos dainos apgieda 
meilę, ar tai jos idėalizuoja piemenėlių gyvenimą (pas- 
iourelles), jose daugiau dirbtinumo, retorikos, kartais 
lengvo pašiepimo, mažai tikro, gryno jausmo, kas ir 
dabar pas prancūzus galima patėmyti, 

Keturioliktame ir penkioliktame amžiuose aiškus 
prancūzų rašliavos puolimas. Be istorikų Fruasarto 
(Froissart 1337 —1410) ir paskui Komino, be poėtės 
Kristinos Pizanietės, apdainavusios silpnutėmis eilėmis 
Orleano mergelę, ir be poėto Filiono tikrai talentuoto, 
bet išdykusio ir keletą kartų nuteisto už vagystę, pran- 
cūzų neturėta žymesnių rašytojų. Rods, romanų skai- 
čius net didėja; tačiau stebuklingo, fantastingo, nepa- 
prastų nuotykių elementas visai nusmelkia tikrenybės 
ruožus, ir romanas turi dabar išimtinai patenkinti ne- 
sveiką žingeidumą ir niekuo nevaržomą vaidentuvę ne- 

paprastais meilužių priepuoliais, užburtomis karalaitėmis, 
pakeltais į raitelių luomą įaunikaičiais. Nesveika tų 
romanų įtaka buvo taip kenksminga, kad protingesnių 
žmonių buvo kreiptasi į valdžią, kad tuos romanus - 
šlamštus visai užgintų. 

Tačiau kaip tik tais laikais iš bažnytinių per Kalė- 
das ir Velykas apeigų pradėta gimti ir išsivystyti nau- 
oji dramė. Pakėlimui krikščioniškų jausmų ir iškilmin- 
gesniam švenčių apvaikščiojimui atsiranda įvairios 
mystėres, miracles, passions, moralitės, kuriose būdavo 
perstatoma su pamokymais scenos iš Kristaus, Marijos, 
Sventųjų gyvenimo, ar vaizdai iš Senojo Testamento. 
Iš pradžių buvo lošiama pačiose bažnyčiose. Paskui, 
kuomet pasaulinis elementas ir paprasto, pilko gyveni- 
mo scenos net sotties imta vaidinti, lošimai iš bažnyčios 
persikėlė į miestų aikštes. Vaidinimąi—misterijos kartais 
tęsėsi savaitėmis, o vaidintojų skaičius kai kada siekė 
šimto ir daugiau asmenų. Taip, 1380 metais, įvažiuo- 
žiuojant Karoliui VI į Paryžių, buvo lošimas, „kokio 
iki šiolei nematyta“. Seniausia prancūzų drama laiko- 
koma Drame d' Adam, kuri siekia XII amž. 

XIV ir XV amž. literatūroje, nežiūrint į romanų ir 
dramų skaičių, jaučiasi įkvėpimo ir tikrų talentų stoka. 
Turinio ir tikro įkvėpimo stoką rūpintasi padengti ne- 
paprasta, dirbtine forma, naujais apsunkinto eiliavimo 
būdais ir metrais, įvedant rimus ir t. tt To puolimo 
priežastys buvo ne viena; gal svarbiausioji — feodalizmo 
žlugimas. Pirma švietimo palaikytojais ir platintojais, 
trubadurų globėjais buvo išimtinai raiteliai - feodalai 
ir dvasiškiai. Nuo Pilipo Gražiojo feodalizmas, o su 
juo ir raitelių reikšmė puola žemyn. 

Šimtmetinis karas tarp anglų ir prancūzų dar daugiau 
prisideda prie raitelių luomo sumenkėjimo ir visos 
šalies nualinimo. (O kadangi musae inter arma silent, 

tai savaime suprantama, kodėl pati literatūra ir jos 
kūriniai smunka. Be to dar, raitelių amžiui ir jų roma- 
nams žlugus, o naujoms formoms dar nesusidarius, 
atsirado tuštuma, iki paskui XVI amž. reformacija ir 
renesansas neišjudino visuomenės iš snaudulio, ir iki 
vadinamasis trečiasis luomas neužėmė raitelių vietos. 

Viešpataujant Prancūzijoje Liudvikui XII ir Pranui I, 
santykiai tarp Prancūzijos ir Italijos tapo artimesni; 
o kadangi Italijoje tuo laiku renesansas ir senovės 
graikų ir romėnų poėtų studijos jau buvo gerokai pir- 
myn pažengusios, tai tos pačios idėjos su gilesniu 
dailės ir meno pamėgimu ėmė įsigyventi ir prancūzų 
tarpe. Visupirma atkreipta atyda į pačios kalbos 
dailinimą, įvesta daug gyvai lotyniškų žodžių su pran- 
cūziškos kalbos galūnėmis. Kalbai tirti ir jai tobulinti 
susitvėrė tam tikra draugija (Dėfense et illustration de 
la langue francaise). 

Prie žymesnių to laikotarpio rašytojų priklauso Ma- 
rot, Ronsard, Jodelle, Garnier, Rabelais, 

Marotas (1495 — 1544), gan gabus lyrikas, rašė 
giesmes, baladas, elegijas ir ypač mėgo eilėmis rašyti 
laiškus. Religijos dalykuose, kaip visi humanistai, buvo 
indiferentas; mėgo už vis meną ir dailę. 

Ronsardas (1524—1585), talentu už Marotą žemes- 
nis, bet savo laiku turėjo didžiausią pasisekimą ir pats 
apie save labai augštai manė. Pamėgdžiodamas trum- 
pesniuose tvariniuose Pindarą, Anakreoną, Horacijų ir 
Petrarką, tikras buvo, jiems esąs lygus. Tiesa, jo kalba 
ir tvarinių forma labai išdailinta, bet trūksta jiems 
gilesnio įausmo ir turinio. Norėjo Ronsardas susilyginti 
ir su Homeru: parašė Fransijadą, išvesdamas prancūzus 
nuo Hektoro sūnaus; darbavosi 30 metų, bet ta poėma 
kaip tik menkiausia iš jo veikalų. 

Dramos patobulinimui, sekdami klasikus, nemaža 
padarė Žodelis (1532—1573) ir ypač Garnier (1534— 
1590). Jų pirmasis parašė Clėopūtre captive ir paskui 
Didon se sacrifiani. "Tos dramos ne kaip pavykusios, 
bet savo laiku turėjo nemažą pasisekimą; jų kalba 
rūpestingai išdailinta, Žodelis pamėgdžiojo nevisai nu- 
sisekusizs Senekos dramas. Garnier sekė daugiau 
graikų pavyzdžiais. 

Visus paminėtus rašytojus perviršijo tikru talentu 
Rabelė (1495—1553), pirma vienuolis, paskui pasauli- 
nis kunigas, gydytojas, galop vien humanista, religijos 
dalykuose šaltas, abejutis. Jisai parašė komiškai saty- 
rišką romaną „Garganiua ir Pantagruel“, kurio prologe 
pasisako, jį parašęs garsiems girtuokliams ir mieliau- 
sioms Veneros aukoms. Nėra tame veikale vientiso 
turinio, tik atskiros scenos ir vaizdai iš gyvenimo. 
Bet veikalas parašytas taip gyvai, tokia aiškia ir dailia 
kalba, tiek turi sąmojingumo ir prancūziško sarkazmo, 
kad ne tik savo laiku turėjo didžiausią pasisekimą 
(Pats Rabelė su cinizmu girias, jo romano per du 
mėnesiu daugiau išpirkta egzempliorių negu Biblijos 
per 9 metus), bet ir šiandieną su įdomumu skaitomas 
jo veikalas, kad pažinus tų laikų visuomenės ydas ir 
auklėjimo būdą. Rods, Rabelė nekartą pašiepimuose 
ir sarkazme perdeda, neišlaikydamas saiko; net ciniški 
be skonio pasitaiko sakiniai, nekalbant apie jo religinį 
skepticizmą ir teisinimą seksualinių instinktų. 


Klasiškas periodas. 

Nuo XVII amž. prancūzų literatūroje prasideda 
vadinamasis klasiškas periodas. Enriku IV užsėdus 
prancūzų karalių sostą, pamažu nurimsta valstybėje 
religinės su hugenotais (kalvinais) kovos; valstybė ir 
karaliaus valdžia tvirtėja viduje ir užsieniuose, ypač 

valdant kardinolams Richelieu, Mazarini ir karaliui 
Liudvikui XIV. Prasideda daugiau įtemptas švietimo 
darbas. Augant karaliaus visagalei, visai žlunga rai- 
telių feodalų reikšmė; jų vietą užima asmenys iš vidu- 
rinio luomo, kurie spiečiasi prie karaliaus dvaro ir nuo 
jo įgauna savo pasižymėjimą ir reikšmę. Liudviko XIV 
dvaras ir kai kurių įtekmingų prie dvaro moterų saliu- 
nai, ypač plačiai įgarsėjusios markizos Rambouillet 
saliunas, tampa centrais, (kur susirenka mokslo vyrai 
ir literatai, kur nustatoma kalbos taisyklės, skonio ir 
dailės dėsniai, kur bendrai skaitoma poėtų veikalai ir 
juos kritikuojama. 

Tokios apystovos nemaža prisidėjo prie kalbos ir 
skonio patobulinimo, bet antra vertus perdaug'suvaržė 
individualizmą ir literatūrą pavertė dvaro ir saliunų 
verge. Išskyrus Moljerą ir Lafonteną, visi kiti žymesni 
to amžiaus rašytojai turėjo pataikauti dvaro skoniui ir 
su juo skaitytis. 

Be to dar, nors studijuota ir pamėgdžiota graikų ir 
romėnų klasikus, bet nemokėta jų grožio suprasti ir 
atjausti; mat, pas prancūzus visados ne tiek gryno 
jausmo, kiek skeptiško, lengvo protavimo. Todel ir jų 
klasikų sekimas buvo savotiškas, taip sakant, prancū- 
ziškas: graikų didvyriai, prancūzų dramose rodomi, 
mąsto ir protauja prancūziškai, ne graikiškai. Ta lite- 
ratūros pakraipa, kurios prancūzaižilgai nesugebėjo 
nusikratyti, tas vergiškas senų klasiškų formų sekimas 
- pamėgdžiojimas, be senovės antiškos dvasios, papras- 
tai vadinama pseudoklasicizmu. 

Ta pakraipa atsižymėjo dar tuo, kad pamėgus sve- 
timų nors ir klasiškus pavyzdžius, atitraukė literatūrą 
nuo gyvenimo, nutolo nuo savo liaudies, nuo savųjų 
motyvų. Literatūros tvariniai buvo dirbtini, perdaug 
išdailinti, be gyvumo, be jausmo. Suprantamas daly- 

kas, kad tokioje atmosphėroje, kur poėzija buvo var- 
žoma taisyklėmis gal išmintingomis, bet vis delto truk- 
dančiomis laisvą įkvėpimą (Boileau 1630—1711 L'art 
poėtigue negalėjo bujoti nei lyrika, nei tautinis epas. 
Vien tik dramą (tragedija ir komedija), karaliaus dvaro 
globojama, susilaukė pirmaeilių rašytojų. 

Žymiausiais tragedijų rašytojais laikomi Kornelis ir 
Rasinas, komedijų —Moljėras. Nuošaliai jų stovi sak- 
mių rašytojas Lafontenas. 

Visi paminėti dramų rašytojai buvo labai talentingi, 
tačiau ir jie nesugebėjo atsipalaidoti nuo varžančių 
pseudoklasiškų taisyklių, dramų rašytojams nustatytų. O 
tos taisyklės visupirmu reikalavo, kad tragedijų tematas 
būtų paimtas iš mytologijos, ar bent iš senovės istori- 
rijos. Toliau, buvo reikalaujama trejopo vienodumo: 
akcijos, vietos ir laiko. Kad privalo būti dramatiško 
veikalo vientisa akcija, suprantama. Bet reikalauti, 
kad visa dramos akcija ir scenos būtų toj pačioj vie- 
toje ir baigtųsi veiksmas per 24 valandas ir be to dar 
kad kiekviena rimta drama būtinai susidėtų iš penkių 
aktų, buvo didis ir beprasmis tverybos suvaržymas, 

Kornelis (1606—1684) iš pradžių buvo atsidavęs tei- 
sių studijoms, bet patraukimas prie poėzijos ir teatro 
patarė jam mesti advokato užsiėmimą. Pirmoji jo trage- 
dija, dar silpnoka, kuri tačiau turėjo nemažą pasiseki- 
mą, buvo „Mėlite“. Statant ją teatre, Korneliui teko 
atvykti į Paryžių, ir čia jį paėmė į savo globą kard. 
Richeliev. Bet jų bičiulystė nebuvo ilga. 

Geriausia Kornelio tragedija skaitosi „Cid“. Me- 
džiaga paimta iš ispanų dramaturgo del Castro, bet 
taip sumaniai ir savotiškai apdirbta, kad nepalyginamai 
perviršija originalo vertę. Įtalpa tokia: jaunas Rodri- 
gas Sidas, gindamas tėvo garbės, nukauna dvikovoje 
savo numylėtinės Chimenos tėvą. Chimenos širdy kyla 

kava tarp tėvo ir meilužio meilės: tėvo nužudymas 
reikalauja keršto. Tačiau kai Rodrigas, darydamas 
atgailą, eina drąsiai kariauti prieš maurus, o iš karo 
sugrįžęs, nugali antroje dvikovoje Chimenos parinktą 
tėvo mirties keršintoją, Chimena, paklausius savo širdies, 
sutinka būti Sido žmona. Dramatizmą čia sudaro garbės 
ir meilės sau priešingi jausmai, 

Į keturius metus Kornelis rašo naują tragediją 
„Horace“, jos siužetą pasiskolinęs nuo romėnų istoriko 
Livijaus: Horacijus, kariavęs už Romos garbę ir dviko- 
voje nugalėjęs tris Kuriatus, grįžta pergalėtoju; sutinka 
savo mylimą seserį, kuri piktžodžiauja Romai, nes del 
jos garbės žuvo jos meilužis, vienas iš Kuriatų. Hora- 
cijus iš patriotizmo žudo savo seserį. Dramatizmą čia 
sudaro sau priešais susidūrę tėvynės ir sesers meilės 
jausmai. 

Tragedijos „Cinna“ arba „Augustas geraširdis“ 
šiuzetas paimta iš Oktaviano Augusto laikų: Augustas 
dovanojo gyvybę Cinnai, nors šis kėsinosi ant jo gy- 
vybės, nes sužino, kad Cinna tai padaręs iš meilės 
savo Emilijos, kurios tėvas buvo Augusto mirtimi 
nubaustas. 

Tragedijos „Polyeuktės“ turinys paskolinta iš armėnų 
istorijos: Polyeuktė, augštos kilmės armėnas, iš pago- 
nio tapęs krikščioniu, iš perdidelio uolumo daužo pa- 
gonių dievaičių stabus, kad tuo būdu pasiektų krikš- 
čioniško kankinio vainiką. Jisai nemato to, kaip tat 
skaudu įo žmonai, Paulinai pagonei. Pamačiusi savo 
vyro, kaip kankinio, ištvermę iki mirties, galop ji pati 
atsiverčia į krikščionybę. 

Geriausia Kornelio tragedija — Sidas. Trys vėliau 
rašytos tragedijos jau bent kiek silpnesnės. Bet jau 
rašytos dar vėliau žymiai menkesnės: jose Kornelis 
perdaug vergiškai seka ispanų dramaturgų pavyzdžiais, 

žiūrėdamas ne tiek turinio ir naturalios akcijos, kiek 
dirbtinio efekto, nepaprastų nuotykių. 

Bendra Kornelio tragedijų yda ta, kad jo didvyriai 
perdideli milžinai, kaž kokie viršžmogiai, jo vaizduotės 
ir protavimo, o ne tikro, realaus gyvenimo produktai. 
Perdaug idealizuodamas savo tragedijų asmenis, Kor- 
nelis juos piešia tokiais, kokiais jie negali būti: per 
tatai jie išrodo nenaturalūs, negyvi ir širdies netraukia, 

Didžiausiu savo tragedijų rašytoju prancūzai laiko 
Rasiną (1639—1699), Tiesa, Rasinas buvo tikrai labai 
gabus tragedijų rašytojas ir tuose suvaržymo retežiuose, 
į kuriuos poėzijos tverybą buvo įspraudę to amžiaus 
kritikai ir karaliaus dvaro menininkai, parodė labai 
daug skonio ir talento. Bet vis delto ir jis nepasikėlė 
augščiau savo amžiaus pažiūrų, kurios klaidingai suprato 
ir aiškino Aristotelio taisykles, poėzijos tvariniams tai 
kinamas ir visai be reikalo varžė anais vienodumais, 
apie kuriuos buvo augščiau kalbėta. 

Rasinas kaip tik ir yra tipingiausias pseudoklasi- 
cizmo, arba prancūziško klasicizmo reiškėjas, kursai 
griežčiausiai laikėsi būtinai penkių aktų tragedijose ir 
virš minėtų vienodumų. Taip pat pas jį senovės grai- 
kai kalba, mąsto ir veikia, kaip Liudviko XIV prancū- 
zai dvariškiai. Jo tragedijoje Achilas tai tikras pran- 
cūzas džentelmenas, kurs gražiai ir mokytai kalba apie 
garbės jausmą ir gražuolių meilę, Iphigenija tai pran- 
cūzų dvaro lėlė - panaitė, kiti veikią asmenys net pate- 
tiškiausiose scenose nesikarščiuoja, moka išlaikyti šaltą 
kraują ir neparodo, kad kas juos jaudintų. 

Bet vis delto Rasinas, palaginus jį su Korneliu, 
padarė didžią tragedijų rašyme pažangą. Pas jį asme- 
nų būdas išvesta nuosekliai ir naturaliai. Jis pasirodo 
ir nemažas psichologas; nėra pas jį to perdėjimo, kaip 


78 


pas Kornelį; žmonės rodomi su savo silpnybėmis, kaip 
tikri gyvi žmonės. 

Kadangi prancūzams jau buvo pakyrėję nenaturališki 
Kornelio didžiavyriai su savo patriotizmu, išdidumu, 
karžygiškumu, tai Rasinas savo tragedijose, daugiausiai 
iš Euripydo skolintose, kaip leitmotyvą, dažniausiai 
praveda meilę; ta meilė, kovoje su priedermėmis, kartais 
perbloškia žmogų; vis delto nupuolęs kaltininkas negali 
išvengti bausmės. 

Kalba Rasino tragedijose labai daili, taisyklinga, 
tikrai klasiška. Eilės skambios ir lengvos. Imdamas 
savo tragedijoms siužetą daugiausia iš Euripydo, Rasinas 
Savotiškai ir sulyg savo amžiaus skoniu jas perdirbo, 
taip sakant, prancūziška varsa jas nudažydamas. Pirmose 
savo tragedijose Rasinas dar seka Korneliu, bet paskui 
jau atsipalaidoja nuo jo viršžmogiškų karžygių. 

Rasinas parašė nemaža tragedijų. Jų žymiausios: 

a) Andromacha, kuri pirmoji atkreipė į Rasino 
talentą visų domę; joje idealizuojama motinos meilė; 

b) /phigėnie, kur perstatoma Iphigenijos mirtis 
Aulydoje; čia ypač žymu Euripydo veikalo iškreipimas 
ir graikų tipų sudarkymas prancūziškais XVII amž. 
galantais; 

c) Phėdre viena geriausių Rasino tragedijų, kur 
asmenų būdas ir jų veikimas geriausiai psichologiškai 
pravestas ir iki galo išlaikytas. Bet tarp Rasino ir 
Euripydo tragedijų čia tas skirlumas, kad pas Euripydą 
Phedra—prasikaltėlė, piktadarė, kuri nusižudo iš keršto, 
Rasinas ją perstato gana simpatinga net tuomet, kai 
ji neišlaiko kovos tarp meilės ir priedermės; ji kaip 
atgailą pati sau pasirenka mirtį; 

d) Britanikas paimta iš Tacito istorijos: jaunas 
Neronas, sužinojęs, kad jo motina Agripina nori paso- 
dinti į sostą Britaniką ir jį apvesdinti su Julija, Nerono 

itgi mylima, nunuodija savo priešą, nežiūrėdamas, kad 
tai jo brolis. 

Nors iš Rasino tragedijų geriausia Phedra, tačiau 
įo priešams pasisekė taip ją sukritikuoti, kad pirmą 
kartą ją statant, ji neturėjo nei kokio pasisekimo. Tas 
nepasisekimas taip paveikė į Rasiną, kad jisai visai 
nustojo rašęs ir tik po 12 metų pertraukos, prašant 
poniai Maintenou, karaliaus meilužei, ir jai net siužetus 
nurodant, parašė iš žydų istorijos dvi tragedijas: Esterę 
ir Ataliją. 

Atalijos tragediją galima drąsiai pastatyti greta 
Phedros; taip ji nusisekus. Cia Rasinas labai sumaniai 
įvedė, kaip ir graikų tragikai, chorą, ir to choro gies- 
mės, tvirtu tikėjimu ir Dievo baime primenančios žydų 
psalmes, laikoma tikrais prancūzų lyrikos perlais. 

Tragedijos turinys toks: karalienė Atalija, vyrui 
mirus, žudo visus Dovydo ainius, norėdama savo rankose 
palaikyti valdžią. Išlieka vienas Joas, kurį teta, augš- 
Čiausiojo kunigo žmona, slapčia augina prie šventyklos. 
Žiauri Atalija pradeda kovą prieš Jehovą, bet galų 
gale ją pasiekia Dievo bausmė, susidarius prieš ją 
sąmokslui. 

Moliėre (Poguelin 1622—1673) didžiausias prancūzų 
komedijų rašytojas. Prancūzai jį laiko didžiausiu pasau- 
liniu komedijų rašytoju, bet perdeda: Moljėras irgi ne 
laisvas nuo pseudokl4sicizmo; jo komedijų veikią asme- 
nys nevisados gyvi, realūs žmonės, iš tikro gyvenimo 
paimti, tankiausiai išgalvoti, kad pravedus kokią idėją, 
ar apjuokus bent kokią ydą. Pati veikiančiųjų asmenų 
akcija ne tiek savaime plaukia iš jų būdų, kiek paties 
autoriaus išvedama, kad asmenys galėtų pasirodyti su 
savo ypatybėmis ir ydomis. Pačios asmenų dorybės 
ir ydos daugiau teorėtinės, ne realios. Duokim, meilė, 
ar šykštumas bus tokie patys kaip pas senius, taip 

ir pas jaunus, kaip pas kaimietį, taip ir pas inteligentą, 
pas vyrus lygiai kaip ir pas moteris. 

Bet nežiūrint tų netobulumų, Moljėras vis delto 
didis komedijų rašytojas ir prancūzų literatūroje turi 
didžius nuopelnus. Visu pirma jo komedijos nepalygi- 
namai arčiau stovi gyvenimo, negu Kornelio ir Rasino 
tragedijos. Tų komedijų turinys paimta ne iš svetimo, 
tolimo pasaulio, bet iš kasdienio gyvenimo, kurį auto- 
rius gerai pažįsta, kuriame pats gyvena. 

Antra, Moljėras suteikė komedijai rimtumą, atskir- 
damas ją nuo farso, nuo vienų šposų krėtimo, nuo 
karikatūros, iš gatvės perkėlė ją į rimtą teatrą, kur 
veikią asmenys—ne gatvės vaikai ir visuomenės atma- 
tos, bet žmonės net iš gerbiamųjų tarpo, visokie mar- 
kizai ir didžių saliunų ponios su savo ydomis, silpny- 
bėmis ir nuodėmėmis. Moliėro komedijų eina žiūrėti 
net pats Liudvikas XIV sū savo dvariškiais, pas kuriuos 
tono ir etiketos reikalavimai buvo taip augštai statomi. 

Pirmiau komedijos buvo statomos tik liaudies ir gat- 
vės pasilinksminimui; kito augštesnio tikslo tos visos sot- 
ties ir farces neturėjo, kaip tik juokinti karikatūromis 
ir šposais, kai kada labai riebiais, šlykščiais. Moljėro 
komedijų tikslas — liepti žmogui juoktis per ašaras, t. 
y. ir juoktis iš ydų ir liūdėti, kad jos yra, įeiti giliau 
į savo sąžinę ir patį save plakti. 

Galop Moljėras parodė savo komedijose neišsemia- 
mus sąmojingumo turtus, retą talentą tverti juokingiausias 
ir nepaprastas scenas, sujungti juoką su skaudžiai 
plakančia satyra. Tačiau kai kada pats Moljėras nėra 
liuosas nuo perdėjimo, paversdamas pajuokiamas ydas 
karikatūromis. 

Moljėras buvo karaliaus tarno sūnus. Rimtai išsila- 
vinęs ir gavęs teisių mokslo diplomą, Moliėras vis delto 
nepanorėjo būti advokatu. Anksti pajutęs patraukimą 

prie teatro, jis sudarė sau artistų trupę, o neradęs 
iš pradžių pačiame Paryžiuje savo komedijoms pritari- 
mo, vienuoliką metų bastėsi po provinciją, apsirinkęs 
sau Moljėro pseudonimą. Tikra jo pavardė—Poguelin. 
Galop grįžo į Paryžių gerokai pragarsėjęs ir čia įgijo 
sau globėją karaliaus brolį. Gyvenime buvo nelaimingas: 
jau 40 metų amžiaus vedęs jauną žmoną, buvo jos 
apgaudinėjamas, žinojo apie tai ir krimtos del jos 
lengvo būdo. 

Komedijų Moljėras parašė gan daug; vienų turinys 
skolintas iš romėnų Plauto ir Terentijaus, iš ispaniškų 
ir itališkų pavyzdžių, kitos visai originalios. Jų geriau- 
sios: Les prėcieuses ridicules; čia pajuokiama tos ponios, 
kurios ėmė kvailiai pamėgdžioti markizės Rambouillet 
saliuną. Dvi jaunos panaitės su panieka atsisako tekėti 
už dviejų jaunikių, nes išrodo permaž romantiški ir 
nesilaiko saliunuose priimtų kalboj išsireiškimų ir mados 
gestų. Tada tuodu, kad jas apjuokus, pasiunčia pas 
jas savo du tarnu, parėdę juos markizais ir išmokinę 
priimtų formų. Panaitėms jie baisiai patinka; jos pasi- 
žada už juos tekėti, bet čia netikėtai ateina jų ponai 
ir pragina tarnus, tuo pažeminę kvailias merginas. 
b) Komedijoje Ėcole des femmes pajuokiama netikusis 
mergaičių lavinimas ir auklėjimas. 

Kitos visuomenės ydos pajuokiamos komedijose: 
Don Juan (Palaidūnas), Les femmes savantes (Mokytos 
žmonos), Z'avare (Šykštuolis), Le misanthrope (Atsis- 
kyrėlis surūgęs), kurių patys titulai jau užtenkamai 
nurodo jų turinį. | 

Geriausia Moliėro komedija, kuriai nieko negalima 
prikišti, laikoma Tariuffe (Dievotas veidmainys). Jos 
turinys toks: Tartufas, kurio vardas prancūzų kalboje 
dabar tapo bendravardžiu, yra tikras apgavikas, bet 
taip moka nuduoti dievotumą ir taip gudriai veidmai- 

niauja, kad turtingas Orgonas jį pamyli, kaip tikrą sū- 
nų, ir visai juo pasitikėdamas, jau pasiryžęs už jo leisti 
savo vienturtę dukterį ir viską jam užrašyti. Bet netikė- 
tai savo akimis galop pamato, kad tasai, neva šventa- 
sis, jo paties žmoną užpuola su paleistuvingais gun- 
dinimais. 

Moliėras nemėgo gydytojų, jų receptais nurodytų 
gydyklų niekados nemėgino ir parašė prieš jų apgaules 
-šarlataneriją skaudžią komediją-satyrą Ze malade ima- 
ginaire (Įsivaizdinęs sau ligonis). Ketvirtą kartą lošiant 
tą komediją, Moljėras gavo ant scenos krūtinės spazmų 
ir, neprisišaukęs gydytojų, tą pačią naktį mirė, 

Prie žymiausių XVII amžiaus prancūzų rašytojų 
priklauso irgi Lafontenas (1621—1695). Nuo pat jau- 
nystės Lafontenas jautė nepergalimą rimtesnio darbo 
neapykantą. Jo didžiausias malonumas buvo, nieko 
nedirbant, vaikštinėti po laukus ir miškus, gėrėtis gam- 
tos gražybėmis, ar skaityti lengvo turinio knygas. 
Nieks nebuvo tiek įsiskaitęs į prancūzų ir italų roma“ 
nus ir nebuvo pažinęs taip giliai visų pasakų, kaip 
įisai. Hercogienei de Bouillon norint, Lafontenas rašo 
Contes et nouvelles en vers (Pasakojimai ir novelės 
eilėmis) — rinkinį nepadorų ir stačiai papiktinantį, 

Bet Lafontenas turėjo nepaprastą, stebėtiną tėmymo 
dovaną, pažino giliai žmonių silpnybes, gamtos ir žvė- 
rių gyvenimą. Tasai jam buvo labai naudinga tam 
darbui, kuriam |jisai neužilgo visa širdimi atsidavė ir 
parodė nepaprastą talentą. Tai buvo sakmių rašymas. 

Sakmių prirašė Lafontenas 12 knygų. Jų dauguma 
skolinta iš graikų Aizopo, romėnų Phėdro ir iš pran- 
cūzų liaudies pasakų. Bet taip jos perdirbtos, tiek 
jose matosi žmonių ir gyvulių gyvenimo ir jų būdo 
pažinimo, taip jose atsispindi visa to amžiaus žmonių 

ir tipų galerija, tiek parodyta tikro talento, kad pats 
Lafontenas teisingai galėjo pasakyti apie savo sakmių 
rinkinį, kad tai esanti gyva komedija iš 100 aktų. La- 
fontenas tikrai didžiausias pasaulinis sakmių rašytojas. 

Prie XVII amž. literatūros veikalų dar priklauso 
vysk. Fenelono „Aventures de Tėlemague“ (Telemako 
nuotykiai). Yra tai simpatingas romanas, kuriame au- 
torius savo auklėtiniui jaunam princui, Burgundijos 
hercogui, nurodo valdymo taisykles, kad galėtų būti 
tautai naudingas. 


Aštuonioliktasis amžius tai amžius krlticizmo, pro- 
tavimo, reformų reikalavimo, tai amžius, kurs galų 
gale prirengė prancūzų revoliuciją. Žymiausieji Pran- 
cūzijoje to amžiaus mokslo vyrai buvo arba išminčiai- 
philozophai, arba teisių aiškintojai, kaip Diderot, 
d'Alembert, Holbach, Montesguieu. Literatūra buvo 
tuomet antraeilis dalykas. Iš žymesnių to laikotarpio 
literatų galima nurodyti Le Sage, Voltaire, Rousseau, 
de Seint-Pierre, Chenier. 


Lesažas parašė dvi apysaki: Le diable boiteux (Rai- 
šas velnias) ir Gil Blas de Santillane (Žil-Blaso iš 
Santilėnos istorija). Tos apysakos savo laiku buvo 
labai populiarios ir mėgiamos. Gilesnės minties, rim 
tesnio turinio, augštesnės doros principų ten veltui be- 
ieškotumei. Bet to amžiaus visuomenės gyvenimas su 
savo silpnybėmis labai gyvai ir vaizdžiai čia nupieštas. 

Pirmoje apysakoje velnias, priverstas tarnauti don 
Kleophui, Madride iš vieno augšto bokšto jam rodo 
intymį įvairių žmonių ir sluogsnių gyvenimą, žavėtinu 
būdu pakeldamas jų namų stogą ir rodydamas vidų. 

Volteras (1694-1778) savo amžiuje ne tiktai Pran-. 
cūzijoje, bet ir visoje Europoje turėjo labai didį, nors 
zenžtarnautą autoritą ir vardą. Apdovanotas nepa 

prastais, įvairiausiais gabumais, turėjo bjaurią išviršinę 
išvaizdą, o dar bjauresnę sielą. Paryžiuje įėzavitų iš- 
laikomoje mokykloje gavęs rimtą išsilavinimą, paskui 
savo geradariams bjauriausiai atsilygino. Susidrauga- 
vęs su ištvirkėliais, už savo satyriškus raštus ir šmeiž- 
tus keletą kartų buvo patekęs į Bastilijos kalėjimą. 

Galop priverstas apleisti Paryžių kai kuriam laikui, ) 
gyveno Anglijoje. Cia nors susipažino su visais žy- 
mesniais anglų literatais, bet anglų literatūra jam pasi- 
liko svetima; Sekspyro genijus jam buvo visai nesu- 
prantamas; daugiau jį traukė anglų deistai ir laisva- 
maniai: Lokas, Šaftesbury, Bolingbrokas ir kiti pa- 
našūs. 

Visa širdimi neapkęsdamas krikščionybės, jisai mie 
lu noru draugavos tik su įos priešais; prieš įą raštu 
ir žodžiu kariaudamas, siundė ir kitus prieš ją veikti 
net šmeižtais: calomniez, calomniez! il en restera tou- 
jours guelgue chose (šmeižkite, šmeižkite! vis gi šis-tas 
prilips). Arba jo įprasti žodžiai, krikščionybei taikomi; 
ėcrasez Vinfame (sutriuškinkite niekšę). 

Volteras rašė labai daug proza ir eilėmis. Jo vei- 
kalai nevienodos vertės. Didesnę svarbą turi jo proza 
rašyti veikalai, ypač istoriški, kaip Eiistoire des Char 
les XII (Karolio XII istorija), arba Siėcle de Louis XIV 
(Liudviko XIV amžius). Eilėmis rašyti veikalai, išsky- 
rus lengvo turinio lyriškus, neturi didesnės vertės. 
Bendrai sakant, Volteras nebuvo koksai genijus, kurs 
būtų pravedęs naujus žmonijai kelius, ar įnešęs žymų 
pliusą; bet vis delto turėjo didį talentą ir dar didesnį 
darbštumą, kurį tačiau sunaudojo neigiamai, milžiniškai 
prisidėjęs prie bedievystės išbujojimo ir doros puolimo 
ne tik Prancūzijoje, bet ir už jos sienų. 

Poėzijos srity jam geriau sekės lyriški ir satyriški 
tvariniai, ypač satyriški, kuriuose daug aštraus sąmo- 

jingumo. Savo dramose Volteras sekė, nevisados vy- 
kusiai, Korneliu ir Rasinu. Geriausia jo drama laiko- 
ma Zaira: krikščionio karaliaus duktė dar maža paten- 
ka sultonui į nelaisvę ir tampa išauklėta muamedonų 
tikyboje. Sultonas ir ji mylisi. Nuo savo brolio suži- 
nojusi, kas ji tokia, priima krikštą; bet sultonas suse- 
kęs dalyką, žudo savo mylimąją, o paskui ir pats nu- 
sižudo. 

Silpniausiai Volterui nusisekęs epas. Norėdamas 
būti prancūzų Homeru, Volteras parašė poėmą La 
Henriade, kurioje apgieda Henriką IV. Bet tai buvo 
netikęs Homero pamėgdžiojimas, nors kalba ir eilės 
lengvos, 

Dar daugiau nevykusi, ciniškai niekšiška jo poėma 
La Pucelle, kurioje Orleano mergelė-didvyrė, prancūzų 
tautos garbė, bjauriausiai piešiama ir teršiama. Vokie- 
čių poėta Sileris protestantas tą pačią Mergelę mokėjo 
geriau suprasti ir pagerbti, nors ji buvo prancūzė ir 
katalikė. Tas pats Volteras gyviems potentatams, kaip 
Prūsų karaliui Pridrikui D. ir Rusų carienei Kotrynai II 
mokėjo pagyrimais rūkyti ir prieš juos dvilinkas 
lenktis. 

Kiek Volteras gyveno šaltu cinišku protu, tiek Rous- 
seau (Ruso 1712 — 1778) jausmais. Genevos laikro- 
dininko sūnus, iš prigimties gabus, bet negavęs rimto 
išsilavinimo, Ruso ilgą laiką blaškėsi po žmones, daug 
pergyveno, nerasdamas ramios sau vietos. Išsidirbo 
jame nepasitenkinimas dabartine sociale tvarka. Viso 
to negero priežastį matė jis kultūroje, kuri žmogų iš- 
kreipusi, atitolinusi nuo gamtos. Kad žmogus galėtų 
būti laimingas, kaip kūdikis, reikią jam grįžti į gamtos 
-motinos prieglobstį; o kad tą tikslą pasiektų, reikią 
permainyti dabartinį auklėjimo būdą nuo pat kūdi- 
kystės. 

Kaip reikėtų žmones nuo pat kūdikystės auklėti ir 
kaip sutvarkyti socialį žmonių gyvenimą, Ruso mėgina 
nurodyti savo veikalais: „Zmilius arba apie auklėjimą“, 
„Julija arba Naujoji Eloiza“ ir tos pačios rūšies „/š- 
pažintis“. 

Pirmuose dvejuose veikaluose, apysakos formoje, 
pravedama ta mintis, kad vaikui reikią leisti pačiam 
lavintis, pačiam savo prityrimu viską pažinti, ir kad 
gamta esanti geriausia auklė; net prie Dievo pažinimo 
reikią tuo būdu eiti. Pamatinė autoriaus mintis, jei ją 
paimsi visumoje, yra klaidinga: jei kiekvienas viską 
turi pats Ištirti ir sužinoti, tai nebus nei kokios pažan- 
gos, nes kiekvienas tyrimo darbą pradės nuo protėvio 
Adomo, ir žmonija tūpčios vietoje. Bet yra pas Ruso 
daug irgi gerų, sveikų minčių. Veikalų stilius gražus 
ir gyvas, gamtos meilė ir jos grožio atjautimas nepa- 
prastas. 

Abudu pirmuoju veikalu turėjo labai didį pasiseki- 
mą, bet paveikė daugiau neigiamai į visuomenę. Ne- 
sakant apie klaidingas pažiūras į auklėjimą, Ruso tva- 
riniai supopuliarizavo Prancūzijoje ir visoje Europoje 
iš Anglijos atneštą nesveiką, dirbtinį, perdėtą senti- 
mentalizmą, kaip antrą kraštutinumą tuomet įsivyravu- 
sio šalto racionalizmo. 

Didžią irgi rolę savo laiku sulošė Ruso „Išpažintis“, 
kur atvirai atpasakota visa to nepaprasto žmogaus is. 
torija, jo auklėjimas, kovos, pergyvenimai, jausmai, 
ydos; žodžiu sakant, savęs analizavimas ir smulki au- 
tobiografija. 

Dievo ir religijos Ruso neneigia, net su entuziaz- 
mu apie tuos dalykus rašo; bet jisai sakosi esąs prie- 
šas apreikštos religijos. 

Vienas iš gausingų Ruso pasekėjų, jam panašus 
savo besiblaškymu ir neramiu gyvatos būdu, gamtos 

mėgėjas ir sentimentalis svajotojas buvo Bernardinas 
de Saint Pierre (1737—1814). Jo įgarsėjęs romanas 
„Paulius ir Virginija“ kupinas perdėto sentimentalizmo, 
Paulius ir Virginija auga vaikais kartu ant vienos sa- 
los, gamtos prieglobsty — Paulius kaimiečio sūnus, 
Virginija turtingo savininko duktė, Jie mylisi, bet 
Virginijos tėvai ją išveža į miestą, kad ten ji išaugtų 
didžia ponia. Ji tačiau mieste džiūsta, ilgiasi sodžiaus 
ir savo Pauliaus. Galop tėvai, jos pasigailėję, veža 
ją atgal laivu. Jau nebetoli gimtinis kraštas, jau ma- 
tosi Paulius... Bet laivas sudūžta, ir Virginija skęsta 
vilnyse, savo meilužio akyvaizdoje, 

Chenier (1762—1794), paskutinis klasiškas poėta, 
turėjo didį lyrišką talentą, bet nesuspėjo visoje pilnu- 
moje jo išvystyti. Gimęs Konstantinopoly iš motinos 
graikės, jisai paveldėjo graikų senovės pamėgimą. Ku- 
pinas entuziazmo, prancūzų revoliucijos pradžioje stojo 
už respubliką su laisvės kovotojais. Tačiau kai arčiau 
pažino revoliuciją, jos žiaurumą, su pasibjaurėjimu nuo 
jos nusigręžė ir drąsiai pakėlė savo įkvėptą balsą prieš 
naujo plauko tironus. Už tat savo galvą paguldė po 
ešafoto kirviu; revoliucija nepasigailėjo to nepaprasto 
jauno talento, 

Mėgdamas senovės graikų literatūrą ir sumaniai jos 
pavyzdžiais sekdamas, Senjė, kaip tikras ir įkvėptas 
lyrikas, mokėjo į senas antiškas formas įdėti naują 
sielą, naują dvasią. Todel jo eklogsi, elegijos, odos, 
taip vadinami jambai, pilni gilaus, naturalaus, neper- 
dėto jausmo ir jautrumo. Prie gražiausių jo eklogų 
priklauso: /Aveugle (aklas), le Mendiant (elgeta). Po- 
puliariškiausis jo tvarinys — La jeune captive (jauna 
belaisvė), kurį parašė savo kalėjimo draugei, ją pa- 
Suosdamas, 

Romantizmas. 


Po prancūzų revoliucijos ir kruvinų Napoleono karų 
žmonija ilgėjosi ramumo, atilsio; nuo karčios ir skau- 
džios realybės siekta į idėališkesnę sritį. Klasicizmas 
su savo griežtai nustatytomis formomis, senomis ir vi- 
siems žinomomis, nusibodo. Ieškota naujų kelių, naujų 
obalsių, širdžiai artimesnių. Nenatūralus, perdėtas sen- 
timentalizmas neilgam laikui galėjo žmones patenkinti. 
Gema tuomet literatūroje individualizmas, kurs į vietą 
nustatytų taisyklių stato save, savo tikrus pergyvenimus, 
jausmus. Vienkart ieškoma motyvų poėzijai ne iš to- 
limos praeities, ne iš augštesnių luomų gyvenimo, bet 
iš artimos liaudies. 


Ta naujoji literatūroje pakraipa, vadinama roman- 
tizmu, kurios programą išdėstė Viktoras Hugo savo 
dramos „Kromvell“ įžangoje 1827 m., nemažą sukėlė 
riksmą senoje kartoje. 

Romantizmo pirmtakūnais Prancūzijoje laikomi: a 
poni Siael, kuri savo apysakose „Delphine“, o ypač 
„Corinne“ daugiausia atpasakoja savo jausmus, įspū- 
džius, pergyvenimus, net savo biographiją, prisidengus 
tik kitu vardu. 

b) Chateaubriand (Šatobrianas + 1848), kurs ypač 
savo veikalu „Zes Martyrs“ (kankiniai) neapsakomai 
gražiu, gyvu poėtišku stiliu parašytu, stengėsi žmoniją, 
užkrėstą ir sukvailintą šalta racionalizmu ir volteriška 
laisvamanybe, grąžinti krikščionybei ir apreikštoms ti- 
kybos tiesoms: krikščionybė grąžinanti žmogų į įdėalų 
sritį. 

Prie žymesnių romantikų poėtų priklauso Lamarti- 
nas, Viktoras Hugo, Vinji, Musetas, Beranžeras. 

Lamartine (1790 —1869) laikomas vienas didžiausių 
prancūzų lyriku. Šatobriano įtakoje giliai tikįs katali- 

kas, Lamartinas stengėsi savo eilėmis žadinti ir kelti 
savo tautiečių širdyse atšalusius religijos jausmus ir 
kilnias mintis. Turinys jo labai švelnių, lengvų ir 
harmoningų eilių tankiausiai: religija, meilė, gamta. 

Pirmasis jo lyrinių eilių rinkinys „Meditations poė- 
tigues“, išleistas 1820 m. turėjo labai didelį pasisekimą. 
Žmonėms atšalusiems, prisiskaičiusiems Voltero ir jam 
panašių racionalistų skeptikų, Lamartino eilės išrodė 
gaivia rasa, šviesiu spinduliu, tyru šaltiniu, kurios gi- 
liai prakalbėjo į širdį. 

Paskui ėjo kiti panašių lyrinių tvarinių rinkiniai. 
Prie geriausių jo lyrikos tvarinių priklauso: Malda, 
Dievas, Sielos šauksmas, Mirštąs krikščionis, Laisvė, 
Žmogus ir p. 

Iš epiškų Lamartino veikalų žymūs: Za chute d'un 
ange (angelo nupuolimas) ir ypač Jocelin. Bet epiški 
jo tvariniai negali susilyginti su jo įkvėptomis giesmė- 
mis, kuriose tačiau kai kada pasireiškia bent kiek per- 
dėtas sentimentalizmas. Išrinktas į prancūzų parlamen- 
tą, Lamartinas atsidavė politikai ir parašė Žirondistų 
Istoriją. 


Viktoras Hugo (1802-1885) savo motinos buvo iš- 
auklėtas giliai tikinčiu kataliku ir rojalistu. Jaunystėje 
sudarė literatų ratelį, į kurį įėjo Vigny, Musset, T. 
Gautier ir garsus kritikas Sainte-Beuve; pats Hugo 
buvo to ratelio vadovu. Satobriando ir Lamartino įta- 
koje išleido konservatyviai katalikiškos dvasios eilių 
rinkinį „Odes et Ballades“, kursai rado didį visuome- 
nės pritarimą. 

Paskui ėjo jo rinkiniai: Vision, La Lyre et La Harpe. 
Juose visuose pasireiškė Hugo kaip karštas, tikįs ka- 
talikas ir griežtai nusistatęs rojalista. Tolimesniuose 
jo veikaluose, kaip Za chasse du burgrave arba Le 

Pas du roi Jean romantiškai idealizuojama viduriniai 
amžiai, 

Bet 1831 metais išeina Hugo „Feuilles d automne“, 
(rudens lapai), ir čia jis pasirodo skeptiku, netekusiu 
tikėjimo, nerandančiu jame vilties ir paguodos. Eilės, 
nors skambios ir dailios, bet pilnos nusiminimo, liūd- 
nos ir skurdžios. Jose, kaip ir pirmame jo eilių rin- 
kiny, idealizuojama šeimyniškas gyvenimas (nelaimingi 
namai, kur negirdėtis kūdikio klyksmo), 

Paskesniuose lyrinių eilių rinkiniuose, kurių Hugo 
išleido nemaža, pirma buvęs rojalista, dabar gieda 
laisvę, smerkia tiraniją ir su ypatinga neapykanta rašo 
prieš Napoleoną III; už ką priverstas apleisti Prancū- 
ziją ir apsigyventi Bruksely. 

Epiškų jo tvarinių, kronologiškai imant, pirmasis 
žymesnis buvo Za lėgende des siėcles, kuriame poėta 
ypatingas pasaulinės istorijos epokas stengėsi karak- 
teristiškai nupiešti tam tikrais vaizdais ir legendomis, 


Paskui eina jo romanai, patekę ant Indekso (skaityti 
Bažnyčios užginti) „Les misėrables“ (Bedaliai) ir Notre 
Dame de Paris“ (Katedralė šv. Mergelės bažnyčia 
Paryžiuje). Pirmasis gerokai nuobodus romanas judina 
socialę problemą; antrame romane gyviau ir įdomiau 
piešiama Liudviko XI laikai. Autorius su ypatingu pa- 
mėgimu aikštėn išvelka, kas biauru, nepaprasta, netikė- 
tina; plačiai aprašinėja tiesiog išsvajotas marių gyvių 
baisenybes, savo nesveikos vaizduotės produktus. Prie 
kiekvienos progos irgi Hugo neslepia savo neapykantos 
katalikų Bažnyčios. Nebūdamas gilesniu psichologu, 
nemoka jis irgi piešti žmonių ir jų būdo, 

Rašė Hugo irgi dramatiškus veikalus, kaip va: Le 
roi s'amuse (Karalius žaidžia), Hlernani, Cromvell ir 
kitus; bet jo dramoms trūksta akcijos, gyvumo, objek- 

tyviškumo. Jos greičiau tinka pasiskaitymui, o ne 
scenai. 

Viktoras Hugo, be abejo, buvo žymus lyrinis poėta; 
jo lyrikoje daug įėgos ir vaizduotės; bet tos jo lyrikos 
turinys ir regratis neperplatus, ir mintys nepergilios. 
Epe ir dramoje jis neparodė didžio talento. Tačiau 
kalbos žinovas Hugo buvo nepaprastas ir ją vartojo 
kaip tikras artista prozoje ir eilėse; rods jo prancū- 
ziška kalba skaitymui sunkoka tuo žvilgsniu, kad auto- 
rius mėgo vartoti žodžius rečiau vartojamus, mažiau 
girdėtus. Privatiniame gyvenime Hugo buvo pilnas 
tuštybės, savimeilės ir nemėgo sau lygių. 


Alfredas de Vigny (1797 — 1863) atsižymėjo savo 
lyriniais veikalais, kuriuose pasirodė gilesnis už Hugo; 
tik nesimato pas jį tiek gyvos vaizduotės ir tiek artiz- 
mo formoje. Kaip svajotojas jisai turi daug panašumo 
su Lamartinu. Iš jo pusiau lyriškų, pusiau epiškų eilė- 
raščių rinkinio (Poėmes antigues et modernes) žymesni 
tvariniai: Visuotinas Tvanas, Mozė, Ragas (čia apgieda 
Rolando mirtį), ypač £/oa — ypatingos vaizduotės pro- 
duktas, kurio toks turinys: Eloa — angelas, Dievo sut- 
vertas iš Išganytojo ašaros. Meilės ir gailestingumo 
kupinas, jis nori paguosti ir gelbėti paklydusią dvasią, 
ją pamyli, bet ką ją būtų prie Dievo atvertęs, tai pats 
su ja nusideda ir nupuola. Paklydusi dvasia — šėtonas. 

Jo romanas „Čing Mars“ gana vaizdžiai, nors ne- 
visai tikrai piešia Liudviko XIII laikus; romane žymu 
Valter - Skoto romanų įtaka. Jo dramatiški veikalai di- 
desnės vertės neturi. 


Alfredas de Musset (1810 — 1857), jautrus ir švel- 
nus poėta, savo talentu daug primena vokiečių Heinę 
jaunam esant. Būdamas ūpo žmogus, gyvo bet lengvo 
būdo, nevaržydamas savo geidulių ir gerdamas sklidina 

aure iš gyvatos šaltinio, Musetas greit išaikvojo savo 
jėgas ir sveikatą, o neradęs savo geiduliams pasotini- 
mo, persimetė į liūdintį nusiminimą ir pesimizmą. 


Jaunas būdamas Musetas sekė anglų Baironu ir tautie- 
čiu Hugo. Paskui, įstojęs į savo kelią, parodė labai stambų 
lyrinį talentą. Vienas gražiausių jo tvarinių, prancūzų 
literatūros papuošalu, yra jo Letžre d Lamartine (laiš- 
kas į Lamartiną). Gražus irgi jo Souvenir (atminimai) 
ir Nuits (naktys), kupini elegiško jautrumo ir sopančio 
skundo. Viename savo tvariny Musetas gailiai skun- 
džias, kad bedievis Volteras jam išplėšęs tikėjimo 
laimę. 

Vienas populiariškiausių prancūzų počtų XIX am- 
žiuje, be abejo, buvo Beranger (1780 — 1857), kurio 
Chansons (dainos) visoje Prancūzijoje visuose jos sluog- 
sniuose plačiausiai dainuojamos. Tose dainose ge- 
riausiai atsispindi prancūzų lengvas su pašaipa būdas. 


Gilių ir tvirtų pažiūrų Beranžeras nebuvo; jos, laikui 
bėgant, mainėsi; jos irgi priklausė nuo ūpo. Jis neap- 
kentė Burbonų, mėgo ir idėalizavo Napoleoną I (Le 
sing mai 1821), buvo irgi laisvos respublikos šali- 
ninku; tačiau kai Burbonai buvo iš naujo nuversti nuo 
sosto ir paskelbta Prancūzijoje respublika, o Šatobria- 
nas, jį sutikęs, atsiliepė: „štai dabar turi respubliką; 
Beranžeras jam atsakė: „taip! Bet bevelyčia ją svajoti, 
ne savo akimis matyti“. Savo dainomis nemažai pri- 
s'dėjęs prie Napoleonų vardo populiarizavimo, Beran- 
žeras vis delto neieškojo sau karjėros ir nepasinaudojo 
jų palankumu, 


Beranžeras mėgino taip gi rašyti elegijas, idilijas 
buvo sumanęs parašyti ir poėmą iš Merovingų laikų, 
svajoja dramas statyti. Bet galų gale apsistojo ant 
dainų ir čia išvystė visą savo talentą. Prie įo geriausių 

dainelių priklauso: Le petit caporal, Les souvenirs du 
peuple (tautos atminimai), Les hirondelles (kregždės), 
Les adieux de Marie Stuart (Marijos Stuart atsisveiki- 
nimas), Le retour dans la patrie (grįžimas į tėvynę). 


Realizmas ir naturalizmas. 


Įvykus Prancūzijoje taip vadinamai Liepos revoliu- 
cijai 1830 metais ir Liudvikui Pilipui užėmus sostą, 
romantizmas ima pamažu nusibosti, Napoleono I per- 
galių atsiminimai užsimiršta; ima viršų realus, pasaky- 
tumėme šių dienų terminologija, buržujis gyvenimas, 
ieškojimas sau ramios, šiltos, naudingos vietelės, pel- 
ningo uždarbio; auga kapitalizmas, ir svajonės žmonių 
nepatenkina. Ta realė visuomenės gyvenimo pakraipa 
atsiliepia ir literatūroje. 


Prie realinės literatūroje pakraipos įsivyravimo Pran- 
cūzijoje nemaža prisidėjo irgi Konto philozophijos po- 
zityvizmas ir įtaka anglų literatūros, kurioje realizmas 
anksčiau pasirodė veikaluose Dikenso, Tekerėjo, Eliotos 
ir kitų. 


Realizmas prancūzų literatūroje pasireiškė nevieno- 
dai: pas vienus rašytojus, kaip pas ponią George Sand, 
dar yra šiek tiek idealizmo; nurodoma, kaip realybėje 
turėtų būti. Pas kitus, kaip pas Flobertą, Alfonsą Dodę 
ir dalinai pas Balzaką piešiama gyvenimas toksai, kaip 
tikrai yra, su jo geromis ir atvirkščiomis pusėmis (ydo- 
mis). Galop pas trečius, kaip pas Zolią, Poldekoką, 
Eugenijų Sių, dalinai ir pas Aleksandrą Diumasą su 
ypatingu pamėgimu velkama aikštėn, be jokio augštes- 
nio tikslo, gyvenimo purvai. Sis kraštutinis realizm=- 
vadinama irgi naturalizmu, 

Realizmas literatūroje sau apsirinko ypač romanų 
formą, nors kai kurie realistų mėgino ir dramų formą, 
būtent Aleksandras Diumasas, Ponsardas ir kiti. 

Realizmo pirmtakūnu skaitosi George Sand (Dude- 
vant 1804—1876), kurios gausinguose romanuose ko- 
vojama už moterų teises. Tuose romanuose dar daug 
subjektyviškumo ir pačios rašytojos pergyvenimų. Ka- 
dangi pati Sand (pseudonimas) privatiniame gyvenime 
nebuvo laiminga ir su vyru persiskyrė, tai gindama 
visuosė savo romanuose moterų teises, Sand užsipuola 
prieš patį moterystės pastovų ryšį, jos nuomone ne- 
moralų, paverčiantį moteriškę vyro verge; ji reikalauja 
„laisvos meilės“. 

Balzakas (1799—1850) savo romanuose žmones pie- 
šia tokiais, kokiais gyvenime matė; o kadangi turėjo 
didžią pastebėjimo dovaną, tai jo veikalai tarytum ga- 
lerija gyvų photographijų iš įvairiausio žmonių luomo 
Balzakas rašė labai daug: 70 didžių romanų. 

Pirmasis tikrai milžiniškas Balzako romanas, kursai 
atkreipė į jį akis, buvo Za comėdie humaine, 45 to- 
mais. Paskui eina ištisa eilė kitų, būtent: Za femme 
de trente ans, Pėre Goriot, Les lys dans la vallėe 
ir kiti, 

Balzakas ne tiek aprašo asmenų tipus, kiek tą ratą 
(milieu), kuriame asmenys veikia ir aprašo su mažiau- 
siomis smulkmenomis. Jo romanų veikėjai — pilki žmo: 
nės, be augštesnių idealų, kurių veikimo akstinas — 
pinigai ir savo nauda. 

Rašydamas labai daug, savaime suprantama, Balza- 
kas nelabai besirūpino stiliumi, kursai pas jį šiurkšto- 
kas, apsileidęs. 

Flaubert (1821-- 188 ) savo romanuose laikėsi to 
principo, kad menas negali turėti kito tikslo, kaip tik 
save patį. Flobertas žiūri į žmonių ydas ir į jų gerą- 

sias puses vienodai bešališkai ir su vienodu pamėgimu 
jas objektyviai piešia; tačiau savo ūpu jis linkęs į pe 
simizmą; visi jo romanų veikėjai baigia gyvenimą, daž- 
niausiai žūdami. 

Žymiausias Floberto romanas — Madame Bovary, 
kuriame vyriausias asmuo — jauna moteriškė; prisiskai- 
čiusi antireliginių romanų ir nieko neveikdama, ji pra- 
deda moraliai leistis žemyn, užmiršta savo, kaipo žmo- 
nos ir motinos, priedermes, svetimoteriauja ir baigia 
savižudyste. 

Kitame savo "romane Salammbėo Flobertas labai gy- 
vai, kaip gilus senovės žinovas, piešia senos Karta- 
ginos laikus. Salammbo, Kartaginos vado Hamilkaro 
duktė, pasiaukodama del tėvynės, atsiduoda samdytos 
kariuomenės vadui; bet kai tėvas jį nužudo, ji iš gai- 
lesčio krinta negyva. 

Floberto romanai neturi sau užsibrėžto tikslo (ten- 
dencijos), bet ir moralio jausmo jie neužgauna. 


Alfonsas Daudet (i840—1897) savo romanuose nėra 
taip objektyvus, kaip Flobertas. Jis savo mažučius ro- 
manų veikėjus-asmenis piešia su ypatinga jiems rodoma 
simpatija, išlengva juos tačiau kai kada pašiepdamas, 
su retu prancūzuose jumoru, ir įneša daug pietų tem- 
peramento, judrumo ir švelnumo. Savo veikalų stilių 
Dodė rūpestingai dailino, vaizdus piešė gyvai ir sim- 
patingai. 

Ypač karakteringi jo romanai-pasakojimai Tartarin 
de Tarascon (išverstas lietuviškai) ir Tartarin sur les 
Alpes, kuriuose lengvai pašiepia savo provincijos Pro- 
vansalio tautiečius, mėgstančius pasigirti ir pasakoji- 
muose perdėti. 

Didesniuose savo rom4nuose Dodė gana realiai 
piešia dažniausiai Paryžiaus gyvenimą. 

Zola (1840—1902) prancūzų literatūroje laikomas 
naturalizmo vadu. Tos pat pakraipos buvo Paul de Kock, 
Eugenijus Sue, Aleksandras Dumas; ne kiek nuo jų 
skiriasi vėlesniuose savo romanuose ir Maupassant 


(1850— 1893). 


Daugumoje tų autorių romanai pateko į Indeksą, 
nes išvilkdami aikštėn vienus gyvenimo purvus, etiška- 
nesveikus tipus, svetimoterystes ir t. t., baisiai nemo- 
raliai veikė į skaitytojus, juos tvirkino, tikėjimą slopino, 
nuodijo. 

Minėti autoriai labai daug rašė, daug patraukė ir 
skaitytojų savo drastiškais veikalais; bet didesnio talento 
neparodė, gilesnės minties neįnešė. Kaip dailininkas 
jų gal didžiausias buvo Mopasanas, kurio stilius pran- 
cūzų prozoje laikomas pavyzdingiausias, kurio veikaluose, 
Sako nesą nei vieno nereikalingo, neapgalvoto žodžio. 


Zola atkreipė į save akis romanu Germinie Lacerteux, 
kur vyriausi romano asmenys figuruoja du broliu Gon- 
kuru. Čia visa, kas kilnu, augšta, dora, ideališka paša- 
linta; išvilkta aikštėn vien nesveiki, sudemoralizuoti, 
ištvirkę tipai. 

Garsūs irgi jo romanai, kur juodais dažais piešiama 
Rymas ir Lurdas. Jo romanas La dėbūclę piešia pran- 
cūzų su vokiečiais 1870 m. karą; veikalas rods religinių 
jausmų neužgauna, bet įsileisdamas į detališkas smulk- 
menas ir realiai jas piešdamas, tampa nuobodus; vo- 
kiečiai perstatyti labai žiaurūs, prancūzų vadai be jokio 
supratimo ir prisirengimo į karą. 

Tokios pat niekšiškos vertės, kaip Zolios romanai, 
yra savo laiku įgarsėję Eugenijaus Su: Paryžiaus pa- 
slaptys, Žydas amžinas klajūnas; Dumaso: Trys muš: 
kietininkai, Karalienės karoliai. Tos pat rūšies ir 
šlykštūs Mopasano romanai, kur daugiausia figūruoja 

paleistuvystė ir ištvirkimas. Juos mėgo Mopasanas ap- 
rašinėti, nes pats tuose purvuose nardėsi ir tuo būdu 
sutrumpino sav gyvenimą. 

Dar prie didesnio, tiesiog liguisto, isteriško kraštu- 
tinumo priėjo ir savo romanuose ir lyrikoje Bodlėras 
(Baudelaire). Žymiausias jo lyros kūrinys: Fleurs de 
mal (Pikto gėlės). Jo pamatinė mintis ta: reikia būti 
amžinai girtu; vis vien: nuo vyno, nuo poėzijos, gera- 
darybės... kas kam patinka! Tik reikia būti nuolatos 
apsvaigusiam, Su cinizmu ir pasigerėjimu piešia Bodlėras 
bjauriausius ištvirkimo ir puolimo paveikslus. 


Naujos literatūroje srovės. 


Romantizmo įvestas literatūroje individualizmas ir 
subjektizmas, laikui bėgant, privedęs prie kraštutinio 
naturalizmo, galop susibankrutino. Zolios ištvirkęs na- 
turalizmas ir isteriškai liguista Bodlėro lyra negalėjo 
patenkinti rimtesnės ir moraliai sveikesnės visuomenės. 
Kilo ir visuomenėje ir literatūroje reakcija; susitvėrė 
tam tikra, parnasisių vadinama, draugija, kurios nariai, 
vengdami asmeniškų pergyvenimų atvaizduoti, nutarė 
grįžti prie to, kas objektyviai gražu. 

Reakcija prieš naturalizmą prasidėjo antroje XIX 
amžiaus pusėje ir romanuose ir lyrikoje. Sim patiškes 
nėje pakraipoje romanus rašė Anatolis France (1844— 
1923), pas kurį tačiau bažnyčios neapykanta, kaip pas 
Voltėrą ir Renaną, žemina talentą. Už Fransą simpa- 
tiškesnis Pierre Loti (1850—1923) ir Paul Bourget 
(gim. 1852), kurio romanas „L'Etape“ pakelia balsą 
prieš bedievystę. 

Nuo tų romanų dvelkia kilnesnė dvasia, ramumas, 
grįžimas prie idealų, gamtos ir žmonių meilė, 

Lyrikoje ta nauja prieš naturalizmą pakraipa pasi- 
reiškė tuo, kad pamėgta ir grįžta prie antiškų pavyz- 
džių, atkreipta ypatingą dėmesį į formos dailumą. Prie 
tos pakraipos lyrikų priklauso Teofilis Gautier (1811— 
1872), Lisle (1818—1894), išleidęs savo Poėmes anti- 
gues, Sully Prudhomme (1839 —1907) Stances et poėmes, 
Frangois Coppėe (1842—1908) „Poėsies modernes“. 
Sunkiai susirgęs, Coppče grįžo prie tikėjimo ir savo 
atsivertimą atpasakojo tvariny Bonne souffrance. 

Bet ta nauja lyrikoje pakraipa, vis daugiau nutol- 
dama nuo realizmo ir ypatingą dėmesį kreipdama į 
formą, nuo 1880 priėjo antro kraštutinumo: pagimdė 
pirma simbolizmą, o galop dekadentizmą, kurio pirm- 
takūnu Prancūzijoje laikomas Paul Verlaine, o Belgi- 
joje Maeterlinck. Pas juos forma ir miglotumas tai 
viskas. Žodžiai nebūtinai turi reikšti idėjas, ar turėti 
prasmę; jie savo ritmika ir skambesiu privalo iššaukti, 
sudaryti tam tikrą ūpą, turi betarpiai taip veikti į 
žmogaus jausmus, kaip veikia be žodžių muzikos tonai, 

Einant toje pakraipoje dar toliau, jau nebežiūrima 
net formos dailumo; reikia tik stengtis surasti, kas būtų 
nepaprasta, nors tai būtų net bjauru. Čia dekadentizmas 
privesta prie absurdo, vadinasi futurizmu ir yra tiesiog 
psichiška liga, iškrypimas, paneigimas sveiko proto. 
Philozophijoje ta nauja nesveika srovė pagimdė nitše- 
izmą, tapyboje impresionizmą. 

Prancūzų drama XIX amžiuje nepasižymėjo stam- 
besniais talentais. To amžiaus dramaturgų didžiausias 
nuopelnas buvo tas, kad jie galutinai atpalaidojo pran- 
cūzų dramą nuo tų pseudoklasicizmo suvaržymų, į ku- 
riuos buvo ją įspraudęs XVII amžius nuo Kornelio 
laikų. 

Prie žymesnių, plačiau žinomų dramatiškų XIX amž 
rašytojų priklauso: Eugenijus Skribe 1791—1861, Pra- 

nas Ponsard 11867, Emilius Augier j1889, Aleksandras 
Dumas jaunesnysis 11895, Eduardas Paillerons į1899, 
Edmondas Rostand (1868 —1918). 

Kai kurie tų dramaturgų, pav. Ožjė, turėjo gerus 
tikslus: taisyti visuomenę, išvilkdami jos ydas ir nuro- 
dydami tų ydų pasekmes, ypač gobšumą, veidmainystę, 
egoizmą, sumaniai smerkdami iširusį šeimynišką gyve- 
nimą ir t. t. Kiti, kaip Dumas, irgi išvelka aikštėn 
žmonių ydas, ypač paleistuvystę ir svetimoterystę, bet 
Savo drastiškomis, nepadoriomis scenomis gal daugiau, 
tvirkino, nekaip taisė. 

Tų dramaturgų jauniausias Rostand, nusikreipęs nuo 
naturalistiškos pakraipos, daugiau linkęs prie romantizmo 
mėgsta istoriško turinio dramas rašyti. Jų, rodos, ge- 
riausia bus Cyrano de Bergerac, kurioje piešiama Liud- 
viko XIV amžius. Paillerons'o drama Le monde oū Von 
s'ennuie (nuobodžiaują žmonės) žinoma ir lošiama ne 
tik Prancūzijoje, bet ir platesnio pasaulio scenose, 


Italų Literatūra. 


Italų literatūros pradžia siekia vos XII amžių, kada 
Prancūzija ir Ispanija jau turėjo gana turtingą rašliavą 
prancūziškoje, provansališkoje ir kataloniškoje kalbose. 
Kad taip vėlai italų literatūra užsimezgė, priežastimi 
buvo iš vienos pusės nuolatiniai Italijoje karai: nuo 
romėnų imperijos sugriuvimo laikų ltalija buvo nuola- 
tinė vidujinių vaidų ir suiručių arėna, susidarius skaitlin- 
goms nepriklausomoms valstybėlėms; buvo irgi užpul- 
dinėjama ir kitų tautų kaimynų. Iš antros pusės lotynų 
kalba ilgiausiai išliko Italijoje, kaip bažnyčios, yalstybės 
ir šviesuomenės vartojamoji kalba. 

Ilgainiui ėmė Italijos liaudy tvertis nauja, nuo loty- 
niškosios kalbos atskira ir į daugybę dialektų pasida- 

linusi tarmė. Iš tos dialektų daugybės, laikui bėgant, 
ėmė viršų populiariškiausioji ir gražiausiai skambanti 
toskaniškoji Florencijos tarmė, kuri nuo XIII amžiaus 
tampa literatiškąja. 

Iki XII amž. be lotyniškos kalbos buvo šviesuo- 
menei, ypač prie dvarų, pavyzd. prie Sicilijos dvaro, 
žinoma ir vartojama provansališkoji kalba; ją populia- 
rizavo prancūzų trubadurai, mėgiami ypač Pridriko II, 
Sicilijos karaliaus (1194—1250). Spėjama, kad truba- 
durų giesmės turėjo rasti pasekėjų ir toskaniškoj kal- 
boj; bet jų išliko tik vadinamoji Rosa fresca — dialo- 
gas tarp bernužėlio ir mergaitės. 

Italų literatūros ir tėvu ir didžiausiu iki šioliai joje 
genijumi — Dantė Alighieri (1265—1321), kursai ta- 
čiau jau turėjo tokius pirmtakūnus, kaip Gvinicellį ir 
Gvidą Cavalkantį. Gviničelį pats Dantė vadina saldžiu 
ir maloniu meilės dainų tėvu, o Gvida Kavalkantis 
(+1300) tas meilės dainas dar daugiau patobulino, iš- 
vystė ir į savo kurinius įnešė nemaž skolastiško mo- 
kytumo ir alegorijos. Ta pakraipa taip paskui žymi 
Dantės veikaluose, tik nepalyginamai tobuliau jo iš- 
vystyta ir geriau sunaudota. 

Dantė priklauso prie pasaulinių literatūroje genijų: 
kaip Homeras, Firduzi, Sekspyras ir Getė. 

Dantė gimė Florencijoje (Firenze). Jo jaunystė kaip 
tik supuola su tuo laikotarpiu, kai Toskaniškoji respu- 
blika pasiekė ir politikoje ir dailės srity savo augščiau- 
sį laipsnį, kai joje tapė Giotto, muzikos mokė Casella, 
retorikos Brunetto, Dantės mokytojai ir draugai. Labai 
rimtai išlavintas, Dantė pažino visą savo amžiaus mokslą, 
teologiją, istoriją, gamtos mokslus; bet ypač uoliai ir 
atsidėjęs tyrė graikų ir lotynų literatūras. Jo mylimiau- 
sias ir augščiausiai vertinamas počtų tarpe buvo Vir- 

gilijus, kurį laikė savo mokytoju. Susipažino Dantė 
irgi su trubadurų ir truverų kuriniais. 

Dar 9 metų amžiaus Dantė pamilo tokio pat amžiaus 
mergaitę, kurią jis vadina Beatriče, ir ta meilė skaisti 
ir nesuteršta pasiliko jo visam amžiui; ją jis ir nuolat 
mini visuose savo tvariniuose. 

Augštos kilmės, gabus ir rimtai išsilavinęs, Dantė 
greit įgijo sau vardą ir užėmė labai augštą Florencijoje 
vietą: tapo vienas iš šešių vyriausių teisėjų. Vedė sau 
žmoną Gemmą Donatį. Tačiau neužilgo Dantę pasiekė 
didžiausia nelaimė, kuri visą jo gyvenimą sulaužė ir 
iki mirties kankino: besivaidijant tuomet Florencijoje 
politinėms Gvelfų ir Gibelinų partijoms, Dantė, kaip 
gibelinas, carizmo šalininkas, buvo visam gyvenimui 
ištremtas iš tėvynės. 

Savo ištrėmimą skaudžiai atjausdamas, Dantė veltui 
stengėsi grįžti į savo mylimą Firencę, veltui jos ilgėjosi. 
Ilgai klajojęs, galop gavo prieglaudą Ravenoje pas 
Gvidą Polentą, kur 1321 metais ir pasimirė. Ten pa- 
laidotas iki šioliai tebesiilsi, net po mirties nesugrą- 
žintas tėvynei. 

Prie gyvos galvos išgėręs karčią taurę iki dugno, 
Dantė miręs susilaukė ne tik savo tėvynėje, bet ir vi- 
same pasauly didžiausios pagarbos ir amžino vardo. 
Jo tvarinys Dieviškoji Komedija išversta į visas žy- 
mesnes kalbas ir turi begalo daug, ištisą literatūrą, 
komentorių (aiškintojų). 

Pirmieji Dantės kuriniai siekia 1283 metų; buvo 
tai kanconos, sestinos, balados, daugiausia sonetai. Jų 
turinys — meilė ir Beatričės atsiminimai. Sutvarkęs 
juos į vieną rinkinį, Dantė jį pavadino Vita nuova. 
Rašė jis ir proza mokslo dalykus, pavyzd., De monarchia, 
De vulgari eloguentia. Bet didžiausias, monumentalis 
jo veikalas — virš minėta Dieviškoji Komedija. 


102 


Jau rašydamas sonetus savo Beatričei, Dantė sva- 
jojo parašyti jos išgarsinimui tokį veikalą, kokio nesų- 
silaukė nei viena meilužė nuo savo numylėtinio, Paskui, 
savo priešų ištremtas, nutarė parašysiąs tokį veikalą, 
kuriuo amžina garbe apdengtų savo draugus, o prie- 
šus pasmerktų amžinu pažeminimu, 

Kad geriau Dieviškosios Komedijos sumanymą sau 
išaiškinus, reikia atsiminti, kad Dantės laikais, nuola- 
tiniams karams ir naminiams vaidams vyraujant, buvo 
gana prasiplatinusi nuomonė apie pasaulio 'pabaigą; 
daug buvo kalbama apie pasmerktųjų kančias pragare, 
apie darančius atgailą skaistykloje, apie amžiną išrink- 
tųjų laimę danguje. Dieviškosios Komedijos sumanymą 
galėjo irgi įkvėpti Vergilijaus Eneydos šeštoji knyga, 
kur pasakojama, kaip Enėjas nužengia į požemius ir 
ten pasimato ir kalbasi su mirusiais draugais ir gimi- 
naičiais. 

Didžiausias Dantės kurinys jo paties buvo pavadin- 
tas Komedija, bet vėlesnieji amžiai tą Komediją pava- 
dino dieviškąja. Dieviškoji Komedija sudėta iš trijų 
dalių ir 100 giesmių, parašyta tercinomis. 

Pirmoje daly apsakoma vaizdžiai, kartais alegoriškai 
prakeiktųjų kančios, pradedant nuo mažesniųjų, kur 
bėga ašarų Acherono upė, baigiant baisiausiomis, kur 
keiksmų ir neapykantos Styksas apsupa gilesniuosius 
požemių sluogsnius. Einant kaskartą gilyn, kankinami 
vis didesni prasikalteliai: gašlieji, paleistuviai, gobšai, 
šykštuoliai, pikčiūrnos ir t. t. Giliausiai trijuose pasku- 
tiniuose ratuose pasmerktieji kankinami ne ugnimi, tik 
baisiausiu šalčiu; pačiame pragaro dugne nugramzdinti, 
leduose, viso pragaro slėgiami, sėdi Liuciperis, Jūdas 
ir Brutas. Vedžioja Dantę po pragarą Vergilijus, kurs 
alegoriškai reiškia protą. 

kindavęs, net naktimis atsibudęs, keldavęs, kad patai- 
sytų ar išlygintų vieną žodį. 

Bet Petrarkos sonetuose daugiau refleksijos, skonio, 
grožio, nekaip tikro, gilesnio jausmo, Jų turinys irgi 
neperplatus: daugiausia tai platoniška Liauros meilė ir 
įvairių įvairiausi meilužės atsiminimai; tik keliose kan- 
zonose suskamba tėvynės meilė, o tercinose alegoriš- 
kos vizijos apie mirtį, garbę ir Dievą. 

Du svarbiausiu momentu pabrėžia Petrarka savo 
gyvenime: 1327 metais pirmą kartą išvydęs Liaurą ir 
1341 metais Romoje ant Kapitolio tapęs liaurais ap- 
vainikuotas. Kadangi sonetuose, Liaurą apgiedančiuose, 
labai maža tikro, gilesnio jausmo, tai kai kas abejoja, 
ar Liaura tikrai bebuvusi, ar nesanti ji vaizduotės pa- 
daras, garbės (liaurų vainiko) personifikacija, 


Petrarka ir kaip žmogus, be pastovesnių principų 
ir būdo, ir kaip poėta be gilesnio turinio, stovi 
daug žemiau už Dantę. Bet italų literatūroje vis delto 
užima žymią vietą, ypač nepalyginamai tobula kurinių 
forma, 

Giovanni Boccacio (1313—1375) buvo artimas Pe- 
trarkos draugas, antrasai Dantės įpėdinys ir didis jo 
gerbėjas. Gimęs Paryžiuje iš motinos prancūzės, savo 
jaunas dienas praleido Florencijoje pas tėvą. Neapoly, 
studijuodamas teises, vedė labai linksmą ir gerokai 
ištvirkusį gyvenimą. Bet sugrįžęs'į Florenciją, surimtėjo, 
užiminėjo ten atsakomingas vietas ir buvo savo tau: 
tiečių gerbiamas. 

Kaip Dantės ir Petrarkos, taip ir Bokačijo pirmieji 
lyrikos tvariniai įkvėpti meilės, bet ne tokios kilnios 
ir idealios, kaip anų dviejų. Tos rųšies yra jo Fiametta, 
Filocolo ir kiti, proza rašyti. 

Tačiau didžiausią pasisekimą ir garsą savo amžiuje 
ir vėlesniais laikais gavo Bokačijo Dekameronas, arba 
šimtas novelų, veikalas irgi proza parašytas. 

Dekameronas prasideda tuo, kad septynios gražios 
Ilorentietės ir trys jauni vyrai, bėgdami nuo siautusio 
1348 metais Florencijoje maro, pasislepia viloje už 
miesto ir čia, linksmai praleisdami vakarus, kasdieną 
kiekvienas iš eilės pasakoja kokią nors istoriją juokingą, 
satyrišką, dažnai šlykščią, nepadorią, ypač trečiosios 
dienos pasakojimuose. 

Dekamerono pasakojimai taip gyvai, vaizdžiai ir na- 
turaliai piešia to amžiaus žmones su jų palinkimais ir 
ydomis, prozos stilius taip lengvas, taisyklingas ir pa- 
vyzdingas, kad Dekameronas ir šiandieną turi skaity- 
tojų; nors jaunuomenei, kaip nemoralio veikalo, nepa- 
tariama jo skaityti. Jame piešiama ir puikus bajoras ir 
vienuolis, ir pirklys, ir negudrus kaimietis. 

Dekamerono novelų pavyzdžiui tokį galima trumpai 
nurodyti vienos turinį: vienas Paryžiaus pirklys turi 
savo ištikimą draugą, žydą Abromą ir, norėdamas įį 
išgelbėti nuo pragaro kančių, įkalbinėja priimti katalikų 
tikėjimą. Žydas galop sutinka, bet sąlygą stato, norįs 
pirma pačioje Romoje, katalikų centre, įsitikinti, ar 
naujoji religija geresnė už senąjį žydų tikėjimą. Pirklys 
nusimina, žinodamas augštesniosios dvasiškijos ištvir- 
kimą. Kiek laiko praslinkus, žydas grįžta iš Romos ir, 
ko pirklys visai nesitikėjo, neatsisako priimti katalikų 
tikėjimo, savo pasiryžimą tuo motyvuodamas, kad re- 
ligija, turinti tiek nevertų tarnų, o vis delto negriūvanti, 
negali be stebuklo gyvuoti ir nebūti tikroji. 

Bokačijo, tik savo draugams ir ypač savo gražioms 
ponioms prašant, sutiko išleisti Dekameroną. Paskui 
užsiėmė jau visai rimtomis graikų literatūros, klasiškų 
mytų ir Dantės studijomis; parašė labai svarbią Dantės 

biographiją (Vita di Dante) ir Dieviškosios Komedijos 
aiškinimą (Commento sopra la Commedia). 

Bokačijui mirus, italų literatūra ima merdėti. To 
puolimo priežastimi dalinai buvo tuo metu prasidėjęs 
Italijoje humanizmas. Humanistai, perdaug garbindami 
ir keldami senovės graikų ir romėnų pasaulėžiūrą, iš 
vienos pusės nevisai buvo korektingi santykiuose su 
krikščionybe; iš antros pusės perdaug nusmelkė italų 
kalbą, duodami aiškią pirmenybę senai romėnų kalbai. 

Tačiau gilesnės klasikų studijos davė ir nemažą pliu- 
są: jos prisidėjo prie geresnio dailės supratimo, išsidirbi- 
mo tobulesnio skonio, rimtesnio antiškų pavyzdžių pa- 
žinimo. Buvo humanistų, kurie mėgdami renesansą ir 
ji palaikydami, vis delto mokėjo pasilikti su Bažnyčia 
tvarkoje; pavyzd. didžiausias humanizmo šulas, Floren- 
cijos valdovas Lorenzo de Mediči (1449—1492) ir jo 
sūnus, paskui Leonas X papa, 

Prie žymesnių to neturtingo laikotarpio rašytojų 
Italijoje priklauso Liudvikas Pulci, parašęs poėmą iš 
18 giesmių // Morgante maggiore, kur ironiškai pasako- 
jama įvairiausios didvyrio Morgano (Rolando pagelbi- 
ninkas) kovos su įvairiausiais galiūnais, net su požemių 
velniais. 

Antras tų laikų rašytojas Bojardo (1434—1494) pa- 
rašė poėmą Orlando innamorato (Įsimylėjęs Rolandas), 
kurioje piešiama tikras, sulyg tų laikų nuomone, idealis 
raitelis su visomis jo dorybėmis. Veikalas būtų visai 
rimtas, tik gaila, kad poėmos forma ir kaiba gan apsi- 
leidusi. Pats veikalas nevisai užbaigtas; tolimesnę jo 
tąsą parašė Ariosto Orlando furioso. 

Šešioliktame amžiuje italų literatūra vėl pakyla ir 
turi labai žymius poėtus, kaip Ariostą ir Torkvatą Tasą, 
o proza rašytoją Makjavelį. 

Liudvikas Ariosto (1478 — 1553) rašė ir sonetus, 
sekdamas Petrarku, ir satyras, pamėgdžiodamas Hora- 
cijų, net komedijas. Bet pasaulinį vardą jam davė 
„Orlando furioso“ (Pasiutęs Orlandas, alias Rolandas), 
parašytas lengvomis ir skambiomis eilėmis. Tas veika- 
las — tolimesnė Bojardo Rolando tąsa ir be įo bemaž 
nesuprantamas. Tačiau koks skirtumas kalboje, stiliuje 
ir pasakojimų vaizdingume! Kaip kokiame gyvame ka- 
leidoskope keičiasi žmonės ir reginiai, tikro rašytojo- 
artisto rodomi: užburtos karalaitės, stebuklingi rūmai, 
gyvi raiteliai-didžiavyriai, o vienkart ir lengva sąmo- 
jinga ironija ir jausmingumas; rods kai kada pasakoji- 
mas drastiškai nepadoras pasitaiko, 

Antras dar žymesnis XVI amž. italų rašytojas ir 
didžiausias tais laikais epikas — Torguato Tasso (1544 
—1595). Rimtai ir giliai susipažinęs su senovės klasi- 
kais Homeru ir Virgilijum, lygiai kaip ir su naujesniąja 
italų literatūra, Taso parodė gana anksti savo nepa- 
prastą talentą. Jau 18 metų amžiaus būdamas per 10 
mėnesiu parašė savo pirmą epą Rinaldo, kurio turinys 
— tolimesnė Ariosto Rolando tąsa, ir jau tasai veika- 
las nemažą turėjo pasisekimą. 

Feraros gercogo ir jo seserų aukštai gerbiamas ir 
prie jo dvaro nuoširdžiai globojamas, Taso, nežinau kaip, 
sau įsivaizdino, kad jo nekenčia ir įtaria; slapčia aplei- 
džia jis vaišingą dvarą, liguistas ir suvargęs blaškosi 
nuo vieno miesto į kitą ir kenčia neturtą. Galop drau- 
gai Romoje paėmė jį į savo globą; čia jis ir pasimirė, 

Geriausias Taso veikalas — Ažvaduotoji Jeruzalė, 
poėma iš 20 giesmių. Toje poėmoje apgiedama pirma- 
sis kryžiaus karas ir Jeruzalės atvadavimas iš turkų 
rankų, vadovaujant Gotfridui Buloniečiui. 

Jos turinys, trumpai suglaudus, toks: krikščionių 
kariuomenė apgula Jeruzalę, turkų užkariautą; toje ka- 

riuomėnėje pasižymi Tankredas, Raimundas/ir Gotfridas, 
bet Jeruzalę skirta pirmam paimti jaunam ir narsiam 
Rinaldui. Turkų burtininkas praneša Jeruzalės valdovui 
Aladinui, krikščionys nepaimsią miesto, jei šv. Merge- 
lės paveikslas iš bažnyčios būsiąs perneštas į mečetį. 
Bet paveikslas iš nakties žūva. Sultonas žada, visus 
krikščionis, mieste esančius, išžudysiąs, "jei neatsirasiąs 
paveikslas. Tada du ką tik susižadėjusiu jaunavedžiu 
ima ant savęs kaltę ir pasmerkiami mirti, bet pasku- 
tinėje valandoje juos nuo mirties išvaduoja Korinda, 
turkų didvyrė. 

Tada piktosios dvasios kitaip stengiasi sukliudyti 
miesto atvadavimą: į krikščionių kariuomenės stovyklą 
atvyksta Armyda, gražuolė-burtininkė, ir prašo vylingai 
sau pagalbos nuo užpuoliko, kad tuo būdu atitraukus 
nuo apgulimo dalį kariuomenės. Tikrai daug karžygių, 
jų tarpe ir Rinaldas, nesupratę vyliaus, eina su Armyda. 


Krikščionims kovos su turkais nesiseka, nors Tan- 
kredas dvikovoje nugali turkų didvyrę Korindą, kuri 
prieš mirtį prašo ir apturi krikštą. Krikščionių vienuo- 
lis praneša saviesiems, kad miesto nepaimsią, iki ne- 
pergabensią atgal iš Armydos nelaisvės įsimylėjusio į 
ją Rinaldo, ir iki tasai iš užkeikto miško neatgabensiąs 
taranų miesto sienoms griauti. 

Galų gale Rinaldas su taranais atvyksta ir pirmasis 
įsilaužia į Jeruzalės miestą. Turkų kariuomenė sunai- 
kinta, ir krikščionys eina prie Išganytojo karsto, pa- 
sakyti ačiu už suteiktą pergalę. 

Poėma kupina įvairiausių atsitikimų, stebuklingų per- 
sikeitimų, mytologinių priemaišų; didvyriai veikia ne 
tik ant žemės: pragaras irgi kovose dalyvauja; įterpta 
visa eilė meilės intrygų, nors ta meilė pas Tasą labai 
nekalta, ideali, kilnesnė už Ariosto meilę. 

Nors irgi Taso vaizduotė labai gyva ir turtinga, 
bet ji neišeina taip iš realybės ribų, kaip pas Ariostą: 
jo žmonės vis delto gyvi žmonės, o ne gražūs poėtin- 
gos Ariosto vaizduotės žaisleliai. Kai kurie poėmos 
epizodai primena keletą Ilijados vietų. Poėmos kalba 
labai daili ir graži; daug yra vietų lyriškų, labai jautrių 
ir jos ypatingai žavi skaitytoją. 

Išskyrus Dantę, nei vienas poėta nėra italų taip 
mėgiamas, taip komentuojamas - aiškinamas ir iki šiol 
skaitomas, kaip Torkvatas Tasas. 

Italų XVI amž. poėtų tarpe reikia paminėti Mikel- 
andželą Buonarotį (1475—1564), kursai irgi nemaža 
parašė sonetų, nors jis daugiau žinomas ir vertinamas, 
kaip nepaprastas tapytojas, skulptorius ir architektas- 
statytojas. 

Prie didžiausių to amžiaus proza rašytojų priklauso 
Mikalojus Machiavelli (1469—1527). Gimęs Florencijoje, 
juristo sūnus, Makiavelis tarnavo įvairiose diplomati- 
nėse pasiuntenybėse ir toje srity parodė stambius ga- 
bumus. Savo pažiūras išdestė veikale // Principe, 

Jo pažiūros į valstybės tvarką visai nekrikščioniškos, 
bet jos padarė didžiausios įtakos; jų net ir dabar po- 
litikoje dažniausiai prisilaikoma: pavaldiniams ir pilie- 
čiams valstybė tai viskas; jai turi tarnauti, prie jos ge- 
rovės taikintis privalo ir religija ir etika; kas valstybei 
naudinga, nors tai būtų apgaulė, žmogžudystė, ar kas 
kitas, bus gera ir moralu. Valstybės galybė augščiau 
vertinama už teisę. Valstybes tveria ir jas iškelia ge- 
nialūs vyrai; minia tai tik pasyvi tam medžiaga, 

Makiavelis buvo irgi žymus istorikas, parašęs pragma- 
tiškai mokslišką veikalą /storie fiorentine. Makiavelio 
proza italų literatūroje viena pavyzdingiausių. 

Septinioliktasis amžius ir aštuonioliktojo pirmoj; 
pusė italų literatūroje žymesniais rašytojais nepasireiškė, 

Bent kiek žinomesnis buvo Marini (1569—1625), parašęs 

poėmą apie Venerą ir Adonisą iš 20 giesmių ir 45.000 
eilučių; rašė jis irgi Rime. Antrasis Tassoni parašė 

"komišką epą La secchia rapita (pavogtas viedras). 

Tačiau tame laikotarpy prasideda rimtesni drama: 
tiškų veikalų mėginimai. Tie dramatiški veikalai, juos 
lošiant turtingesniuose namuose, ypač prie dvaro, pra- 
dėta jungti su muzika ir giedojimu. Tuo būdu pas ita- 
lus pirmuosius atsiranda nuo XV amž., laikui bėgant, 
opera, kuri XVII amžiuje italų scenose bemaž išimti- 
nai viešpatauja. Žymiausias XVIII amž. tos rųšies kom- 
pozitorius Metastasio (1693—1782), 

XVIII amž. pradžioje iš dramaturgų tarpo tenka 
paminėti Scipioną Maffei, kursai, sekdamas graikiškais 
pavyzdžiais, parašė Merope tragediją, turėjusią savo 
laikų pas italus labai didelį pasisekimą ir susilaukusią 
60 laidų. 

Nuo XVIII amž. italų literatūra ima sparčiau atgimti, 
keltis iš savo snaudulio. Prie to prisidėjo Anglijos ir 
Vokietijos romantizmas, paveikęs į italų literatūrą; pas- 
kui rimtesnės Dantės studijos; galop nemaža padarė 
įsravos pasirodę tuo metu laikraščiai, kaip Osservatore, 
kuriuose rimta, kai kada net peraštri kritika buvo ra- 
šytojams akstinu rimčiau ir giliau žiūrėti į savo tvari- 
nius. Prie daugiau ir plačiau žinomų to laikotarpio ra- 
šytojų priklauso: Goldoni, Alfieri, Manzoni, Leopardi. 

Goldonis (1707—1793) buvo komedijų rašytojas. 
Nors talentu nesusilygino su prancūzų Moljėru, vis delto 
italų komedijai suteikė rimtumą, atskyręs ją nuo bu- 
vusio iki tol madoje farso. Turėdamas dovaną greitai 
tverti ir labai nesirūpindamas savo tvarinių dailinti, 
Goldonis 16 metų laikotarpy prirašė 60 komedijų. Jos 
savo laiku buvo Goldonio vardą padariusios labai po- 
puliariu Italijoje; bet irgi greit paskui tapo bemaž už- 

mirštos, gabesniems komedijų rašytojams atsiradus, kaip 
Chiari ir Gozzi. Goldonio Mirandolina, 3 aktų kome- 
dija (Viešbučio laikytoja), išversta lietuviškai ir Kaune 
buvo scenoje lošiama. 


Alfieris (1749 —1803) gana žinomas savo nepapras- 
tais gyvenimo nuotykiais ir besiblaškymu po margą 
pasaulį, kuriuos savo veikale Vita pats yra atpasakojęs. 
Rašė tragedijas. Literatiška jų vertė rods neperdidelė; 
daugiau jose tendencijos, negu tikro meno. Stengda- 
masis būti savystoviu, gyrėsi, nieko iš literatūros ne- 
skaitąs; tačiau nėra jis visai laisvas nuo prancūzų pseu- 
doklasikų įtakos. 


Alfierio tragedijose nei veiksmo gyvumo, nei už- 
tenkamo asmenų apibūdinimo nesimato. Kalba ir eilės 
šiurkščios, apsileidusios. Kaip žmogus karštas, veikėjas 
ir patriotas, Alfieris visose srityse reikalavo reformų 
ir savo tragedijomis norėjo savo tautiečius mokinti, 
pažangos dvasios įkvėpti, ją pakelti. Todel jo trage- 
dijų asmenys daugiau kalba, išmintingai ir sąmojingai 
protauja, bet maža veikia. Tuo būdu kaip tik karakte- 
ristiška jo karštai patriotinė tragedija Filippo. Geriau- 
siai nusisekusi jo tragedija Saulis, kurios turinys pa- 
imta iš biblinės istorijos. 

Manconis (1785—1873) didžiausias italų romantizmo 
šulas ir vienkart žymiausias jų poėta - lyrikas iš XIX 
amž., kursai savo talentą išvystė rimtomis Dantės stu- 
dijomis ir nemaža prisidėjo prie religinių jausmų suža- 
dinimo ir atgimimo italų tarpe. Iš pradžių enciklope- 
distų ir Voltero šalininkas, Manconis paskui po įtaka 
savo žmonos, karštos katalikės, konvertitės iš kalvinų, 
grįžo prie tikėjimo ir Mediolano apylinkėje savo šei- 
mynos rately laimingas ramiai praleido amžių iki žilos 
senatvės, 

Savo atsivertimo jausmus ir laimę Manconis kilniai 
apgiedojo įkvėptuose Himnuose, kurie žavėte žavi savo 
švelnia ir harmoninga forma. Labai irgi graži, muzikali 
ir jautti jo oda, parašyta Napoleonui I mirus. Nemažos 
vertės irgi jo dvi dramos: Grafas iš Carmagnola ir 
Adelchi, kurių simpatingas turinys paimta iš vidur- 
amžių. 

Bet kapitalis Manconio veikalas--jo romanas / pro- 
messi sposi (Susižadėję), kuriame nepaprastu talentu 
piešiama atbudęs XVII amž. religinis Italijoje gyvenimas. 
Centraliniai asmenys tai Renzo ir Lucija ir tragiški jų 
nuotykiai, kurie tačiau laimingai baigias vėstuvėmis. 

Manconis rado nemaža pasekėjų, kaip Peliko, kurio 
drama Francesca da Rimini gana populiari, Nikolini, 
Džiusti ir k., kurie tačiau su juo susilyginti nesusi- 
lygino. 

Leopardi's (1799 —1837), nuo mažens išauklėtas ka- 
talikų tikėjime, gana anksti jo nustojo, pasidavęs Bai- 
rono įtakai ir jo bevilčiai. Turtingas griovas, labai 
jautrios širdies ir trokštąs gyvenimo malonumų, bet 
gamtos skaudžiai nuskriaustas, liguistas, nuo 30 metų 
amžiaus tapęs aklas, Leopardis giliai jautė savo skriaudą. 

Gilią savo melankoliją Leopardis išgiedojo eilėmis 
Pansieri (Mintys). Dar gilesnio pesimizmo įkvėptos jo 
Canti (Giesmės), kuriose vienkart reiškiasi ir italo pa- 
triotizmas, laukiąs Italijos šalių susivienijant. Eilės rū- 
pestingai išdailintos, lengvos ir melodingos. 

Naujasniaisiais laikais italų literatūroje irgi netrūksta 
žymesnių talentų, kaip Carducci, Gabriele d' Annunzio, 
Fogazzaro ir k. 

Kardučis 1836—1907 labai žymus ir talentuotas 
poėta-lyrikas, kurio Giambi ed Epodi ir Odi barbare 
savo harmoningomis skambiomis ir jautriomis eilėmis 
labai primena Leopardį; bet jų turinys ir pakraipa ku- 

pini fanatiškos neapykantos viso, kas krikščioniška. Jo 
irgi parašyta himnas Liuciperiui. Politišku įsitikinimu 
Kardučis buvo karštas respublikos šalininkas. 

Gabrielis d'Anuncijo (gim. 1863 m.) vienas ga- 
biausių šios dienos italų rašytojų: ir kalba rašo vaiz“ 
džia ir dailia, ir grožio skonį turi nepaprastai išmiklintą, 
ir psichologas yra gan gilus; tačiau jo veikalai veikia 
neigiamai į skaitytojus, nes su ypatingu pamėgimu, 
kaip ir vyresnis už jį lyrikas Gerinis, rašo apie paleis- 
tuvystę ir iškelia nuogo kūno kultą. 

Anuncijo rašė ir lyrinius eilėmis veikalus, kaip Ele- 
gie Romane, ir romanus, kaip Zrionfo della morte ir 
dramas, kaip Francesca da Rimini, ar Citta morta 
(Išmiręs miestas). 

Simpatiškiausias iš naujausių apysakų rašytojų An- 
tanas Fogacaras 1842—1911, giliai įsitikinęs katalikas, 
nors savotiškas, su kurio visomis pažiūromis negalima 
sutikti. Prie žymesnių jo romanų priklauso: Piccolo 
mondo antico (Mažmožiai senovės pasaulio), // Santo 
(Šventasis) ir Leila. Šiame pastarame piešiama du as- 
menys, kurie vienas kitą myli, bet puikybė ilgai kliudo 
jiems susiprasti ir prisipažinti; galop grįžę prie tikėji- 
mo, suranda bendrą žodį ir bendrą gyvenimo kelią. 

Geriausiai gal Fogacazai nusisekęs jo romanas /! 
Santo, kur pasakojimas vystosi nepaprastai naturaliai 
ir nuosekliai; tik vyriausio tame romane asmens Piero 
Maironi'o pažiūros, nors gan simpatingos, nevisados 
sutinka su Bažnyčios pažiūromis. 

Dar gana populiarios italų tarpe Edmundo de Ami- 
cis (gim. 1846 m.) novelės, ypač jo Škicai (bruožai) 
iš kariškių gyvenimo. , 

Ispanų Literatūra. 


Pirmykšti Pirenėjo pussalio gyventojai dar prieš 
Kr. buvo romėnų užkariauti ir pasidavė jų įtakai ir 
kolonizacijai; lotynų kalba tapo diduomenės kalba. Per 
didįjį tautų maišatį Europoje, atsibastė į Ispaniją ir ją 
užkariavo vestgotai, germanų kilmės tauta; tačiau bū- 
dami žemesnės kultūros, greit susiliejo su vietos gy- 
ventojais, didžios įsravos nepadarę. Aštuntame amžiuje 
užkariauja bemaž visą Ispanijos šalį per Afriką atsi- 
grūdę arabai ir ją valdo ilgus amžius, iki galop Fer- 
dinandas katalikas 1492 m, atima iš jų rankų paskutinę 
Ispanijoje jų tvirtovę Granadą. 

Tuo būdu ispanų tautoje, jų kalboje ir literatūroje 
žymu pėdsakiai romėnų išdidumo, germanų jausmingumo 
ir išbujojosios arabų vaizduotės. Be to dar nuolatinės 
kovos su arabais, šalies ir tikybos priešais, išugdė ir 
išvystė ispanuose karšygiškai raitelišką būdą ir religinį 
jausmą iki fanatizmui,. 

Ispanai jau Senekos laikais turėjo savo vietinę kul- 
tūrą ir literatūrą lotynų kalboje; laikui bėgant, lotynų 
kalba net liaudies tarpe buvo pusiau prigijus. Vesigo- 
tams, o paskui arabams tą kultūrą sunaikinus, lotynų 
kalba pamažu užsimiršta; jos vietoje tveriasi įvairūs 
dialektai, iš kurių Kastilijos dialektas ima viršų; jį pa- 
dėta pagrindan literatūrai, kuri jau XII amžiuje gana 
žymi. 

Pirmieji ir naujos krikščioniškos kultūros ir ispanų 
literatūros tverėjai buvo vienuoliai benediktinai. Pir- 
mieji išlikę poėzijos tvariniai dvejopos rųšies: karžygi- 
nis epas, ar religinės legendos, kuriuose matosi pran- 
cūzų pavyzdžių įtaka. 

Ispanų legendos kupinos mysticizmo, stebuklingumo, 
religinio karščio ir nayviško tikėjimo. Populiariškiausiu 

tų legendų autorium buvo Gonzales Borceo (1198— 
1268), parašęs 9 legendas apie įvairius šventuosius, iš 
kurių ypač populiarios buvo apie šv. Daminiką ir apie 
šv. Melanijų. Jis irgi apgiedojo Aleksandro Didžiojo 
veikalus. 

Maž daug tos pačios rųšies laikoma ir poėma, ne. 
žinomo počto parašyta, kurioje legendos formoje pa- 
sakojama, kaip Kastilija sau iškariavo nepriklausomybę 
nuo maurų, ir antroji apie Juozapą Aigiptietį. 

Karžyginis epas siekia gilesnės senovės, nekaip Ie- 
gendos; jis apgieda legendarį karžygi Sidą Kampeadorą. 
Romansų arba giesmių apie Sidą buvo šimtas. Jų au- 
torius nežinomas. Ilgais amžiais tos giesmės buvo liau- 
dies giedamos iš atminties visokiais varjantais ir tik 
XV amžiuje surinktos ir galutinai surašytos, jų rinkinį 
pavadinus Poema del Cid. 

Toje poėmoje apgiedama visas narsiausio ir neper- 
galimo karžygio Sido gyvenimas: nepaprasta drąsa, 
savęs gerbimas, karaliui ištikymybė tai gražiausios to 
vasalo dorybės. Nekaltai ištremtas į maurų žemę, ten 
veda sau žmoną Chimeną, susilaukia daug dukterų, 
jas išleidžia už vyrus. Žentai jį įžeidžia ir išniekina; 
Sidas jiems kerštu atsimoka ir priveda prie atgailos, 
Pilnas garbės, senatvėje susilaukia to, kad rytų karaliai 
jam dovanas siunčia. Galop aprašoma Sido mirtis ir 
jo laidotuvės. 

Dvyliktame amžiuje parašyta antra poėma apie Sidą 
Cronika rimada del Cid (Kronika eilėmis apie Sidą), 
kurios vertė mažesnė. Ji aprašo Sido jaunystę ir tuo 
būdu papildo pirmąją poėmą. 

Tryliktajame amžiuje ne tiktai ispanų karalystėje, 
bet ir jų literatūroje centralinis asmuo — karalius Al- 
fonsas X (1252—1282) pavadintas mokslinčium. Jisai 
literatūrą ne tiktai globojo, bet ir pats žymiausią tuo- 

met rolę joje lošė, ypač daug prisidėjo prie ispanų 
prozos ištobulinimo kastiliškame dialekte. Jisai sutvarkė 
ispanų teisdavystę, išleidęs įstatymų rinkinį; parašė 
rimtą ispanų istoriją; galop įgijo poėto vardą savo gra- 
žiomis, įkvėptomis giesmėmis Cantigas ė la Virgen, 
kuriomis apgieda šv. Mariją. 

Tame pačiame laike į ispanų kalbą pradėta versti 
garsesni veikalai iš kitų kalbų, ypač iš arabiškos ir 
žydiškos; išversta ispaniškai talmudas, Koranas, kai ku- 
rios arabų sakmės ir novelės. 

Nors ispanai kryžiaus karuose prieš turkus nedaly- 
vavo, turėdami užtenkamai karų namie su maurais, ta- 
čiau kryžiaus karų atgarsiai trubadurų giesmėmis pa- 
siekė ir Ispaniją; apgiedama buvo karai su netikeliais, 
Karolio Didž. ir jo paladinų veikalai, kaip ir legendos 
apie Gralį. 

Karžygiškam kryžiaus karų upui Europoje atslūgus, 
trubadurų'giesmes dalinai pakeičia romanai, kurių turi- 
nys ne vien didvyrių raitelių drąsa, bet ir jų meilė, 
Tų romanų populiariškiausias buvo Amadis de Gaula, 
kurio autorius nežinomas. 

Amadis, prancūzų karalaitis, pamyli anglų princesą 
Oraniją ir, po stebuklingų ir nepaprastų nuotykių ir 
karžygiškų atsižymėjimų, ją veda sau žmoną. Tasai ro- 
manas turėjo labai daug pasekėjų; turinys buvo bendrai 
tas pats, tik su įvairiausiais priedais ir kaskart dides- 
niais stebėtinumais, kad sužadinus didesnį įdomumą. 

Greta tų romanų apie Amadiso nuotykius, atsiran- 
da romanai, nenaturaliai idealizuoją piemenėlių gyve- 
nimą (novelės—idilijos) ir romanai lengvai satyriško, 
kartais nepadoriai komiško pobudžio (gusžo picaresco), 

Piemenėlių novelės dažniausiai būdavo sudėtos iš 
dviejų dalių: pirmosios epiškos ir antrosios lyriškos, 
Geriausias tos rųšies veikalas buvo parašytas Jorge de 

Montemajor'o (1520 —1562) Diana enamorada. Jame 
pasakojama, kaip dievaitė Diana pamilusi piemenį Se- 
reino. Epiškoje daly daug nayviškumo ir dirbtinumo, 
bet lyriškoji dalis atsižymi tikru jausmu ir labai gražia 
kastiliška kalba. 

Iš gusto picaresco romanų rųšies labai žinomas ir 
plačiai populiarus buvo savo laiku Lazarillo de Tormes; 
kieno parašytas, galima tik spelioti. Tuo romanu pa- 
juokiama Kastilijos gyventojų silpnybės ir nuodėmės, 
ypač puikybė, kuria serga net jų elgeta, pašiepiama 
ir svieto padaužos, kurių Ispanijoje, Ameriką atradus, 
atsirado nemaža, 

Lazarillo — nusigyvenęs, bet daug matęs, daug. pri- 
tyręs ir apsukrus valkata. Galop jis persisamdo tarnu 
septynioms žmonoms: duonkepio, batsiūvio, kirpėjo 
ir t. t. Jų nei viena per savo tuštybę neišdrįsta išeitį 
į gatvę ar į bažnyčią be tarno palydovo, prisijuosusio 
prie šono špadą; o kadangi jos neturi tiek pinigų, kad 
pasisamdyti galėtų tarną kas sau atskirai, tai jį samdo 
susidėjusios. 

Kaip Montemajor, taip ir Lazarillo autorius susilaukė 
daug pasekėjų. Jų romanai, dažniausiai proza rašyti, 
neturėjo rimtesnio tikslo, stengdamies vien tik žingei- 
dumą sužadinti; tačiau jie, kartu su istoriškos įtalpos 
veikalais, nemaž prisidėjo prie ispanų prozos išvystymo 
ir patobulinimo ir galop pagimdė Servanteso Don 
Kišotą. 

XIII-XV amžių laikotarpy turėjo ispanai ir lyrikų 
gana gabių, kaip štai Juaną Ruiz'ą (+1350), parašiusį 
eilių rinkinį įvairiausios įtalpos, bet daugiausia apie 
meilę, Lopez'ą de Mendozą (1398 —1458), kurio lyri- 
nėse eilėse žymu ir itališkos alegorijos ir provansališkų 
pavyzdžių įtaka, Enriką de Villeną (1384—1438), kurs 
ispaniškai išvertė Vergilijaus veikalus ir Dantės „Di- 

vina commedia“, Juan'ą de Mena (1411—1446) para- 
šiusį Laberinto, kuriame sekė Dante, buvusiu tuomet 
labai madoje. 


Žydėjimo periodas. 


Nuo XVI amž. ispanų literatūroje prasideda žydė- 
jimo laikotarpis. Ispanų rašytojai, kaip štai Servantes, 
Lopez de Vega, Kalderonas, įgija vardą ne tik savo 
šaly, bet ir toli už jos sienų Europoje. Prie to žydėji- 
mo daug prisidėjo pakilusi šalies gerovė ir bendros 
kultūros pažanga, ypač užsimezgus plačiai prekybai su 
naujai atrasta Amerika, ir valdant tokiems sumaniems 
valdovams, kaip Ferdinandui ir Izabelei, o paskui Pi- 
lipui II, 

Silpniausiai tuomet pasireiškė epas, kursai nesuge- 
bėjo tinkamai apgiedoti ispanų ginklo žvangėjimo, kuo- 
met jisai garsiausiai pasauly skambėjo, ir kuomet ispanų 
karalystėje saulė nenusileisdavo. Vienas Ercilla y Zuniga 
(1533—1594) savo veikale Araucana apgiedojo ispanų 
žygius prieš narsius araukanus, Chili'o gyventojus, ku- 
riuose mušiuose pats dalyvavo. 

Bent kiek stipriau pasižymėjo tuomet lyrika, ypač 
satyra. Prie geresnių lyrikų priklausė: Boscan Almo- 
gaver (1493-1542), kursai sekdamas italų pavyzdžiais, 
rašė sonetus, oktavomis ir tercinomis; Garcilaso de la 
Vega, labai švelnus, jautrus ir gabus poėta, bet jau- 
nas žuvęs kovoje; Castillejo, poėta-patriotas, kovą pra- 
dėjęs prieš italų pavyzdžių pamegdžiojimą; Diego de 
Mendozą, rašęs sonetus, kanconas, ypač įgarsėjęs ele- 
gijomis ir poėtiškais laiškais (cartas). 

Kaskartą daugiau dailindami formą ir stilių, kai 
kurie lyrikai, kaip Gongora (1561—1627) pasiekė kraš- 
tutinumo, besigainiodami nepaprastų išsireiškimų, drą- 
siausių metaphorų, dirbtinių pagražinimų. Gongorizmas 

rado nemaža pasekėjų, bet susilaukė ir aštrios pa- 
įuokos, 

Tuo nepaprastai gabiu ir sąmojingu satyriku buvo 
Guevedo y Villegas (1580—1645), savo amžiuje vienas 
žymiausių išminčių ir mokslininkų. Kaip didis patriota 
ir sveikas protas, jisai savo garsiose Suenos (Svajonės) 
pakėlė skaudų balsą ir prieš doros puolimą visuomenėje 
ir prieš dirbtinę poėziją. Rašė jis rimtai ir daug taip 
pat kitose srityse. 

Bet tobuliausiai žydėjimo periode išsivystė pas ispa- 
nus drama ir satyriškas pasakojimas. Pirmoje srity pa- 
saulinės reikšmės turi Lope de Vega ir Kalderonas, 
antroje Servantes. 

Kaip kitur Europoje, taip ir Ispanijoje drama išsi- 
vystė iš bažnytinių apeigų ir mysterijų. Ispanų dramos 
tėvu laikomas Juan del Encina (1469—1534), kursai 
pirmasis iš bažnytinių mysterijų ėmė tverti dramą, duo- 
damas jai pasaulinę pakraipą, skolindamas turinį ar iš 
piemenėlių gyvenimo, ar iš istorijos, kaip pavyzd. Xo- 
lumbas Ameriką atranda, 

Toje pakraipoje dar toliau pažengė Fernando de 
Rojas; garsi buvo savo laiku jo drama La Celestina, 
kuri ilgais metais skaitėsi dramoms pavyzdžiu. Ta- 
čiau visugarsiausi ispanų dramaturgai, visoje Euro- 
poje plačiai žinomi, buvo Vega ir Kalderonas. 

Lope de Vega (1562—1635) augštos kilmės, gimęs 
Madride, nepaprastai anksti išsilavino: bemaž dar vaiku 
būdamas, jau lankė universitetą ir 14 metų amžiaus 
jau parašė pirmąją savo dramą. Būdamas iš prigimties 
gyvo būdo ir jautrios širdies, Vega turėjo savo gyve- 
nime daug įvairių nuotykių, bet giliai tikįs, religiniai 
išauklėtas ir tiesaus būdo mokėjo išlaikyti lygsvarą ir 
neperžengti doros ribų. Pirmajai ir antrajai žmonai 
mirus, Vega pasirinko sau dvasinį luomą ir tapo ku- 

nigu. Kaip didis ispanų patriotas, neapkentė anglų, su- 
naikinusių Ispanijos Armadą-laivyną, kuriame pats Vega 
dalyvavo. 

Savo dramoms turinį Vega dažniausiai sėmė iš 
ispanų istorijos, kur galėjo ispanų vardą iškelti. Gal 
nei vienas pasauly rašytojas nebuvo taip vertinamas, 
mylimas ir didžiausiomis tautos ir karaliaus malonėmis 
ir gerybėmis apdovanotas prie gyvos galvos, kaip Lope 
de Vega, o paskui dar daugiau jo geniališkas įpėdinis 
Kalderonas. Bet to ir užsitarnavo abudu. 

Visi dramatiški ispanų veikalai paprastai buvo vadi- 
nami komedijomis ir skirstomi sulyg turiniu į dvi ryši: 
dvasines ir pasaulines (comedias divinas, humanas), 
Pasaulinės komedijos buvo arba istoriško turinio (he4 
roica), arba iš artimo gyvenimo paimtos, bet rimtesnio 
pobudžio (comedias de capa y espada — komedijos 
apsiausto ir kalavijo), kurias lošiant, kostiumai buvo 
vartojami išimtinai tik tautiškai ispaniški, arba galop 
dar komedijos burlesca vadinamos, kuriose greta rimtų 
vietų buvo daug pajuokiamai satyriško elemento ir 
įtalpa buvo imama dažniausiai iš liaudies ir žemesnio 
luomo gyvenimo, 

Dvasinių komedijų turinys buvo imamas arba iš 
šventųjų gyvenimo, arba tai buvo Dievo Kūno vadina- 
mi aktai. Tos rųšies komedijos atsižymėjo giliu ispanų- 
katalikų tikėjimu ir vienkart nepaprastu vaizduotės gy. 
vumu, lakumu ir originalumu, kokio veltui ieškotumime 
pas kitas Europos tautas. Pavyzd., Dievo Kūno proce- 
sijos priešaky eina didžiulė baidyklė, tarasca vadinama, 
kuri žiopliams kepures nutraukia; paskui eina eilės 
vaikų vainikuotomis galvomis ir gieda bažnytines gies- 
mės; paskui keletas persirėdžiusių milžinais juododžiais 
šokinėja ir gąsdina žiopsančius kaimiečius; galop rim- 
tai žengia su žvakėmis dvasiškiai ir kunigas po puikiu 

baldakimu neša monstranciją. Laikas nuo laiko proce- 
sija sustoja, atgieda klūpodami kunigai šventas giesmes, 
ir prasideda čia pat iškilmei parašytos dažnai juokin- 
gos komedijos lošimas. 

Lopez de Vega rašė dramas visose virš nurodytose 
pakraipose. Turėdamas ypatingą gabumą daug ir greit 
tverti, Vega parašė apie 2000 dramų, kurių iki šicl 
dar puspenkto šimto išliko ir esti lošiamos. Parašyti 
įdomiausią ir intrigomis painiausią dramatišką veikalą, 
jam užtekdavo vienos dienos. 

Taip greit tverdamas, de Vega, be abejo, neturėjo 
laiko, nei galios jų perdaug dailinti. Tačiau nebuvo nei 
vienos dramos, kuri būtų buvusi ar nuobodi, ar kurios 
kalba neužtenkamai taisyklinga. Visos jo dramos atsi- 
žymi akcijos gyvumu, įdomumu ir tokiu naturaliu, o 
vienkart taip artistišku dramos gijų sumetimu, kad iš 
kalno neatspėsi, kuo ji baigsis. Veikiančiųjų dramoje 
asmenų būdas irgi ryškus, psichologiškai pamatuotas. 

Iš istoriškų Vegos dramų geriausia laikoma Las Al- 
menas de Toro (Toro pilies bokštai); iš komedijų, va- 
dinamų de capa y espada, skaitosi geriausia Kaimietė 
nuo Chetafo nepaprastu akcijos ir asmenų naturalumu 
ir linksmumu. 

Prie žymesnių Vegos dramų priklauso dar šios: 
a) Karalius— geriausias teisėjas, b) Kordovos komen- 
dantai, c) Sevilės žvaigždė, kur idealizuojama kilnus 
ir tvirtas moters būdas, d) Mylėti nežinant ką, e) Kas 
užvis negalima (suprask: išdaboti moteriškę). 

Iš dvasinio turinio komedijų-dramų sulyginti geres- 
nės— paimtos iš šventųjų gyvenimo; nors ir Dievo Kūno 
aktai (duto) gana originalūs, gyvi, atsižymi savotišku 
ispanų dievotumu ir, rodos, paties Vegos įvesti. 

Lopez de Vega, apdovanotas stebėtinu literatišku 
vaisingumu, rašė ne vienas komedijas. Jis dar paliko 

dvi poėmas: Angelika ir Užkariauta Jeruzalė, apie de- 
šimtį mažesnių istoriškos ir mytologiškos įtalpos kuri- 
nių, nemaža sonetų, odų ir dainų, kurios buvo dainuo- 
jamos, muzikai ir šokiams pritariant. 

Bet tie Vegos kuriniai, nors gana nusisekę, toli 
gražu negali susilyginti su jo komedijomis-dramomis, 
kurios ne tiktai ispanų literatūroje buvo jo įpėdiniams 
pavyzdžiais, bet jos padarė didžios įtakos italų, pran- 
cūzų, anglų ir vokiečių literatūrose. 

Greta de Vegos buvo dar keletas gabių dramatur- 
gų, kaip štai Servantes, Christoval de Virnes, Tirso 
de Molina, Juan de Alarcėn y Mendosa, Juan Perez 
de Montalvan ir kiti, kurie tačiau negalėjo talentu ir 
populiarumu susilyginti su Vega, 


Christovalis de Virnes parašė penkias visai nusi- 
sekusias tragedijas, kurios tik del to neturėjo didesnio 
pasisekimo, kad autorius nepasirūpino tragiškas scenas 
pinti su komiškomis, ko ispanų skonis reikalauja. Au“ 
torius, sutrumpinant, literatūroje dažnai vadinamas ka- 
pitonu, kadangi tame laipsny dalyvavo mušy ties Le- 
panto, 

Montalvanas, kurį pats Vega vadino savo mokiniu, 
ypač rūpinos gyvai piešti istoriškų asmenų būdus, kaip 
prancūzų karaliaus Henriko IV, ispanų karaliaus Pilipo 
II ir k. 

Tirso de Molinos dramos pasižymi klasiška kalba, 
lengvomis eilėmis, kaip ir Vegos dramos; sąmojingumu, 
komiškumu, gyvu dialogu gal net Vegą perviršija; bet 
jo dramos nėra taip moralios, kaip Vegos; kai kurios 
meilės scenos net perdaug drastiškos, kas labai įstabu, 
nes autorius, rods jaunystę gan'linksmai praleidęs, greit 
surimtėjo, paliko kunigu, paskui vienuoliu, galop vie- 
nuolyno perdėtiniu-prioru. Jo dramų iki šiol išliko 70; 

jų geriausios: a) Moteries išmintis, b) Don Gil žaliose 
kelnėse, <) Don Juan suvedžiotojas iš Sevilės. 

Alarkonas y Mendoza (+1637) savo dramomis buvo 
užsibriežęs ne tiktai linksminti ir žaisti, bet ir mokinti, 
dorinti. Gimęs Meksikoje, gyveno tai gimtinėje, tai 
paskui Ispanijoje. Nežiūrint stambaus talento, jam sunku 
buvo rivalizuoti su Vega ir Molina Tirso, ir savo laiku 
neturėjo didelio pasisekimo. Bet šiandieną jis priski- 
riamas prie didžiausių Ispanijos dramaturgų. Iš jo dramų 
geriausios laikoma: Audėjas nuo Segovijos, Sienos turi 
ausis, Įtartina tiesa. 

Ką tik paminėti ispanų dramaturgai ar vienu, ar 
kitu atžvilgiu vis delto negalėjo susilyginti su Lopez 
de Vega. Buvo tačiau vienas, kurs net Vegą peraugo, 
tai Pedro Kalderonas. 

Pedro Calderon de la Barca (1600—1681) buvo tik- 
ras ispanų genijus tuo įstabesnis, kad pasireiškė tuo- 
met, kai Pilipui III ir Pilipui IV viešpataujant, Ispanija 
visais kitais atžvilgiais slinko žemyn. Kalderonas, dar 
tik 13 metų amžiaus teturėdamas, parašė savo pirmąjį 
dramatišką veikalą. Baigęs universitetą 19 metų am- 
žiaus parašė dramą Dievoiumas prie kryžiaus, kuri 
turėjo didį pasisekimą ir Kalderono vardą plačiai iš- 
garsino. 

Augštos kilmės ir karštas patriotas, Kalderonas 10 
metų tarnavo kariuomenėje, dalyvaudamas mušiuose 
Italijoje ir Flandrijoje už ispanų garbę. Giliai tikįs ir 
pamaldus, jaunystei praūžus, Kalderonas paliko pavyz- 
dingu ir uoliu kunigu. Nei vienas rašytojas, neišski- 
riant nei Vegos, nebuvo taip gerbiamas ir visų myli- 
mas, kaip Kalderonas, pradedant nuo karaliaus, baigiant 
žemiausio sluogsnio žmonėmis, 

Kalderonas irgi priklauso prie rašytojų, kurie labai 
daug rašė, nors toli gražu ne tiek, kaip Vega. Neskai- 

tant mažesnių dalykėlių, Kalderonas paliko vienų didžių 
dramų-tragedijų arti dviejų šimtų, ir tos dramos daug 
daugiau apdirbtos ir išdailintos, ne kaip kad Vegos 
kuriniai; čia ir kalba ir eilės tobulesnės, ir kiekvienas 
scenos mažmožis apgalvotas, kad veiktų į žiūrėtojus. 
Kai kur kalba taip išdailinta, kad atsiduoda Gongo- 
rizmu. 

Kalderonas dar ir tuo stovi augščiau už Vegą, 
kad jo dramų ir turinys kilnesnis, ir kad tose dramose 
moterų būdas, jų psichika giliau suprasta ir atvaizduota. 
Vegos dramos tankiausiai piešia paprastą pilką gyve- 
nimą, kuriame meilė bemaž svarbiausią lošia rolę ir 
bemaž viską pateisina. Kalderono dramose ir meilė 
kilnesnė, ir ne vien ji lošia svarbią rolę, bet irgi rai- 
teliškumas, savo garbės vertinimas, patriotizmas, tvirtas 
atsidavimas ir savęs aukojimas karališkam sostui, 

Bet rūpindamasis technikos tobulumu, scenos efek- 
tais ir norėdamas daugiau sužadinti žiūrėtojų žingei- 
dumą nuostabiais atsitikimais ir painiomis intrigomis, 
Kalderonas tam dalykui kai kada aukoja ir iškraipo istori- 
nius ir geographinius davinius; pavyzd., pas jį Herodotas 
aprašė Ameriką, Kariolanas — Romulo vadas, Duno- 
jaus upė teka tarp Švedijos ir Rusijos ir panašiai, 

Taip pat Kalderono dramų didvyriai, vis viena kas 
jie bebūtų, veikia ir kalba, kaip tikri ispanai savo 
būdu; per tat jo dramoms bent kiek trūksta pasauli- 
nio regračio. Galop Vegos dramose daugiau realizmo, 
pas Kalderoną daugiau idealizmo, romantizmo, poė- 
zijos. 

Iš Kalderono dramų žymesnės ir plačiau žinomos 
šios: a) Mannanas de Abril y Mayo, kur pravedama 
mintis, kaip menkas žmogaus protas sulyginamai su 
Dievo apveizda; b) Tambien ay duelo en las Damas 
— duoda gražus ir kilnus pavyzdys, kaip raitelio gar- 

bės jausmas ima viršų sunkioje meilės kovoje; c) Ža 
Nina de Gomez Arias — turinys paimta iš maurų su- 
kilimo Alpuharos kalnuose; d) Vieša paslaptis — vaiz- 
džiai perstatoma Madrido dvaro gyvenimas; e) Gyve- 
nimas lai sapnas; £) Zalamėjos teisėjas. 

Iš religinės įtalpos dramų gal geriausiai nusisekusi: 
El purgatorio de San Patricio (šv. Patricijaus skaistykla). 
Iš jo komedijų — juokingiausia, primenanti Aristophano 
komedijas: Vargas sergėti butą, turintį dvejas duris. 

Kalderonas savo dramatiniais kuriniais padarė di- 
džios įsravos ir rado daug pasekėjų ne tik Ispanijoje, 
bet ir visoje Europoje, ypač pas prancūzų XVIII amž. 
pseudoklasikus-dramaturgus. Jisai nedaug žemiau sta- 
tomas už anglų Šekspyrą. 

Greta Vegos ir Kalderono savo populiarumu stovi 
Servantes. Picaresko romanas LZazarillo de Tormes, tu- 
rėjęs nepaprastą pasisekimą, susilaukė daug pasekėjų- 
rašytojų ne tik Ispanijoje, bet ir kitose Europos šalyse. 
Tos pakraipos buvo prancūzų Lesažo romanas Gil Blas, 
vokiečių literatūroje „Simplicissimus“. Panašiais pa- 
vyzdžiais vaduodamasis ir Servantes sutvėrė savo pa- 
saulinio garso romaną „Don Kišotą iš Mančios“. 

Miguel de Cervantes Saavedra (1547—1616) buvo 
augštos kilmės. Baigęs mokslus, iškeliavo į Romą, kur 
patekęs tarnybon pas kardinolą Aguavivą, arčiau susi- 
pažino su italų literatūra. Paskui, kaip ispanas patriota, 
dalyvavo mušy ties Lepanto (1571) prieš turkus, kur 
neteko dešinėsės rankos. Nežiūrint į tai, dalyvavo ir 
paskui mušyse Afrikoje ir, iš ten grįždamas, pateko 
kely per mares į nelaisvę, iš kurios tik po 5 metų 
buvo išpirktas. 

Būdamas nelaisvėje ir iš jos sugrįžęs į tėvynę, atsi- 
davė Servantes savo tikram pašaukimui, rašydamas vei- 
kalus. Nors tie veikalai augštai iškėlė jo vardą ir pla- 

čiai jį išgarsino, tačiau autorius pasiliko, kaip buvęs, 
neturtingų vargšu, vis delto nenustodamas savo linksmo 
upo. 

Meilė prie Katalinos de Palacios, kuri tapo paskui 
jo žmona, įkvėpė Servantesui veikalą Galaiea, kurs 
labai primena Montemayor'o Dianą. Neperdidžios irgi 
vertės buvo jo dramatiški veikalai: E! Zraio de Alger, 
kuriame perstatomi jo kentėjimai nelaisvės metu ir ko- 
medija El Laberinto de Amor. Tie veikalai negalėjo 
susilyginti su Vegos dramomis. 

Tikras Servanteso pašaukimas, kur jisai parodė ypa- 
tingą talentą, buvo satyra. Tas jo satyriškas gabumas 
jau matosi jo veikale Movelas ejemplares (Pavyzdingos 
novelės). Bet visoje savo pilnumoje tas nepaprastas 
talentas pasirodė jo veikale Don Ouijole, kursai žino: 
mas visame pasauly ir iki šiol tebeskaitomas. 

Don Kišotas iš Mančios tai vyriausias asmuo savc 
rųšies romano, kurį įprasta vadinti paskutiniuoju raite- 
lišku romanu. Pamatinis autoriaus tikslas buvo kova 
prieš raiteliškų romanų maniją, kuriems tikrai ir tapo 
padarytas mirtinas smūgis. To satyriško romano turinys 
toks: 

Don Kišotas — raitelis (hidalgo) entuziasta, geros 
širdies, pilnas savo garbės jausmo, be saiko prisiskai- 
tęs romanų apie klajojančius raitelius, išeina iš proto 
ir nutaria, pačiam pasidaryti keliaujančiu raiteliu, ieš- 
koti nepaprastų nuotykių, ginti skriaudžiamųjų. Apsi- 
ginklavęs, paruošęs sau arklį Rosinantą ir pasirinkęs 
ginklanešiu Sancho Panzą, tamsų kaimietį, nuolatos 
mąstantį apie valgį, kaimietį juokingą, bet užtenkamai 
gudrų ir praktišką, Don Kišotas iškeliauja į pasaulį, 
pasiryžęs stoti į dvikovą su kiekvienu, kas ginčyti drįstų, 
kad jo išsvajota širdies karalienė, Dulcinėja iš Tobozo, 
pasauly gražiausia, 

Nesveika raitelio vaizduotė iš vėjo malūnų padaro 
priešą milžiną, iš avių būrio priešų kariuomenę, iš pa- 
prastos smuklės puikius rūmus ir t. t. Stodamas drą- 
siai į kovą prieš įsivaizdintus priešus Don Kišotas tampa 
sužeistas, apdaužytas, galop po daugelio nepasisekimų 
grįžta su ginklanešiu, kaip bepročiai, namo. Tuo bai- 
gias pirmoji romano dalis. 

Antroji veikalo dalis pasirodė 10 metų vėliau, ir 
toji daug geriau nusisekusi. Joje ironija ir satyra augš- 
tesnės rųyšies. Čia autorius ne tik pašiepia, bet vien- 
kart žadina kaž kokią simpatiją nelaimingo, bet kilnų 
siekių raitelio-svajotojo; greta pašiepimo jaučiasi kaž 
koks liūdesys del neįvykdomų idealų. Juokingai kvailas 
pirmoje daly, raitelis čia pavirsta nepataisomu idealistu, 
svajotoju, kurį dažniausiai nugali žiauri ir neteisinga 
gyvenimo realybė. 

Toje romano daly ir intryga įvairesnė, ir turinys 
turtingesnis, ir daugiau kurybos ir meno matosi. San- 
cho Panza, palyginti su jo raiteliu-valdovu, daugiau 
realista, kuriam ypač materialė gerovė rūpi, kursai sva- 
joja, kaip kaž kokioje Baratarės saloje bus gubernato- 
rium. Bet ir šis antroje veikalo daly pasirodo gan 
simpatingas, geros širdies ir pakankamai turįs sveiko 
proto. 

Don Kišoto veikalas didumoje rašytas proza; tik 
kai kurios vietos eilėmis. Kalba pavyzdinga, naturaii, 
turtinga. Tiktai atskiri pasakojimai-epizodai nevisados 
tampriai ir nuosekliai surišti. 

Servantes, pasakodamas Don Kišoto nuotykius su 
įvairiausio luomo žmonėmis: raiteliais, dvasiškiais, pirk- 
liais, kaimiečiais, tuo būdu puikiausiai atvaizduoja visą 
ispanų gyvenimą XVI amž. 

Greta turtingos literatūros, XVI amžiuje žydėjo Ispa- 
nijoje ir istoriškos studijos ir ypač teologijos mokslas; 

ispanų teologai ir savo skaičiumi ir veikalų rimtumu 
tuomet stovėjo visos Europos priešaky. 

Nuo antrosios XVII amžiaus pusės viskas Ispanijoje 
ima kristi žemyn. Įsėdus ispanų karalių sostan Pilipui V 
prancūzui, ispanai pasiduoda prancūzų įtakai; tautinė 
ispanų literatūra užmirštama; ima viršų pseudoklasiciz- 
mas, pamėgdžiojimas, kas svetima. Ignacio de Luzan 
(1702—1754) savo veikale Poetica, reikalauja drama- 
tiniams tvariniams tokio pat varžančio vietos ir laiko 
vlenodumo, kaip ir prancūzų pseudoklasikai, 

Bet jau nuo XVIII amž. prasideda vėl reakcija'prieš 
prancūzų įsravą, tautiškoji pakraipa stiprėja. Prie žy- 
mesnių to laikotarpio rašytojų priklauso Melėndez Bal- 
des (1754—1817), lyrikas švelnus, jautrus, nuoširdus, 
Garcia de la Huerta (1734—1787) parašė ypač stiprią 
tragediją Raguel, kurioje atvaizduojama Alfonso VII 
karaliaus ir gražios žydės Rakelės meilė. Jezavitas Josė 
de Isla (1703—1781) įgarsėjo satyriškais romanais, 

Nuo XIX amž. ispanų mokslas ir literatūra dar žy- 
miau pradeda kilti augštyn. Rods, iš pradžių ispanų 
rašytojai pasiduoda prancūzų revoliucijos obalsiams, 
anglų pesimistiškam baironizmui, vokiečių skepticizmui. 
Bet kuomet ima įsigalėti romantizmas, ispanų literatūra 
gauna naujų jėgų, daugiau savitumo ir tautiškumo. 

Romantizmo tėvu ispanų literatūroje laikoma Angel 
Saavedra (1791 —1865), kursai savo kuriniams siužetus 
mėgo semti iš senos ispanų praeities. Ypač žinoma jo 
tragedija Don Alvaro, 

Antras žymesnis tos pakraipos rašytojas Garcia 
Gutierrez (1818— 1884), kurio veikalas „Trovador“ davė 
impulsą italų muzikui Verdi parašyti operą. 

Daug augščiau už tuodu stovi Josė Zorilla (1817 
—1893), vienas žymiausių XIX amž. ispanų poėtų, gi- 
liai tikįs, rimtų pažiūrų žmogus, nacionalis poėta. 

Gražios jo Legendos iš senovės laikų. Jo epas Granada 
gal bent kiek ištęstas, bet kupinas tikro jausmo. Rašė 
jis ir dramas, kurios turėjo nemažą pasisekimą; jų 
daugiau populiarios ir žinomos: BaisiZvys ir Karalius, 
Don Juan. 

Tačiau dramose už Zorillą stovi augščiau Lopez de 
Ayala, pas kurį daugiau realizmo ir gyvenimo pažinimo. 

Žymus irgi Martinez de la Rosa (1789—1862), ku- 
rio drama La conjuracion de Venecia labai plačiai ži- 
noma ir augštai vertinama, 

Prie žymesnių lyrikų dar priskaitoma Gustavo Bėc- 
guer (1836—1870), vokiškos kilmės, kurį kai kada va- 
dinama ispanų Heine, nors pas jį nesimato tos ironijos, 
kurios tiek Heinės kuriniuose. Ypač Bekerio Zegendos 
ir Novelės ispanų labai mėgiamos. 

Antrasis gana žymus vėlesniais laikais Katalonijos 
lyrikas Jacinto Verdaguer (1845—1902). Jisai įgarsėjo, 
parašęs didžią poėmą A/lantida. Bet tikrais jo kurybos 
perlais reikia laikyti neilgus jo lyrinius kurinius. 

Greta virš minėtų poėtų, XIX amžius pasižymėjo 
irgi romanų rašytojais. Tos rųšies rašytojų eilę pradeda 
Fernan Caballero (1796—1877) moteriškė parašiusi 
romantiškoj pakraipoje nemaž gyvų vaizdelių iš savo 
gimtinės Andaluzijos gyvenimo. 

Tos pačios pakraipos irgi simpatiškas rašytojas, 
paeinąs iš tos pačios Andaluzijos, Antonio de Trueba, 
kurio plačiau žinomi Pasakojimai apie gyvus ir mi- 
rusius. 

Trečias romantiškos pakraipos romanų rašytojas Josė 
de Pereda (1834—1906). Jo apysaka Za Montalvez 
gyvai ir tikrai piešia Madrido gyvenimą. Visi minėti 
romanų rašytojai — gyvai tikį katalikai, 

Visus nurodytus romanų rašytojus talentu viršijo jeza- 
vitas kunigas Luis Coloma (1851-—1915). Jo romanas Pe- 

gueneces (Niekniekiai) nepaprastai gyvai piešia augštes- 
niųjų lucmų gyvenimą Ispanijoje. Tas jo romanas tapo 
išverstas į daugelį kitų kalbų. Gal dar didesnės vertės 
jo vėlesnis romanas Boy, kursai artistiškai gyvai per- 
stato visuomenės gyvenimą iš to laikotarpio, kai Kar- 
listai kovojo del sosto. 

Prie žymesnių istoriško romano rašytojų priklauso 
Patricio de la Escosura 1807—1878 ir Pėrez Galdos. 
Kaipo satyrikas paskutiniais laikais plačiau žinomas de 
Larra. 

Bendrai imant, pastaraisiais laikais Ispanija ir jos 
literatūra vis daugiau reiškia gyvumo ir žymiai auga. 


Portugalų Literatūra. 


Portugalų literatūra Europos tautų šeimynoje žymes- 
nės rolės nesulošė. Tačiau portugalai vis delto gali 
pasidižiuoti vienu rašytoju počtu, kurs t.ri pasaulinės 
1eikšmės, ir kurio vardas plačiausiai žinomas, tai Liudvi- 
kąs Kamoens (1524—1580), autorius poėmos Luziadai, 

Kamoensas, augštos kilmės, bet neturtingas, gimė 
Lisabonoje; mokslus baigė Koimbrijos universite, kur 
rimtai susipažino ypač su klasiškomis ir romaniškomis 
literatūromis. Kai kurį laiką gyveno laimingas prie Li- 
sabonos dvaro, karaliaus mylimas ir globojamas. Ta- 
čiau paskui, rodos, už savo elegijas buvo nuo dvaro 
ir net iš Lisabonos pašalintas. Nuo čia prasidėjo jo 
neramus ir nelaimingas gyvenimas. 

Afrikoje Kamoensas, kaip kareivis, viename mušy 
neteko dešinės akies. Paskui iškeliavo į Indiją, pasiry- 
žęs nebegrįžti į tėvynę. Cia, kaip karštas patriotas, 
dalyvavo irgi įvairiuose mušiuose. Čia ant kiekvieno 
"Žingsnio matė Kamoensas milžiniškus savo tautiečių -bo- 

čių žygius, kurie būdami maža tautele, sugebėjo savo 
energija įsteigti ir sutvarkyti plačiausias tolimuose kraš- 
tuose kolonijas. Ypač užgavo poėto patrioto vaiden- 
tuvę Vasko de Gamos drąsūs žygiai, kai tasai aplenk- 
damas Audrų iškišulį, atrado turtingą rytų Indiją (Ost- 
indiją). 

Gyvendamas Indijoje ir kovose pats dalyvaudamas, 
Kamoensas rašė čia savo nemirštamą poėmą. Galop 
pasiryžo grįžti į tėvynę. Bet kely per vandenynus, aud- 
rai sudaužus laivą, nustojo viso sutaupyto turto, išgel- 
bėjęs kaž kaip vien tik savo poėmos rankraštį. Grižo 1570 
m. į tėvynę nelabai kam žinomas, suvargęs, be grašio, 
kęsdamas neturtą ir čia 1580 m. mirė, 

Kamoensas rašė ir lyrinius veikalus: odas, sonetus, 
elegijas ir eklogus, kuriuose parodė labai žymų talentą. 
Rašė ir dramas, kurios jam mažiau vyko. Bet pasaulinį 
sau vardą įsigijo savo stebėtinai gražia poėma „Luzia- 
dai“, parašyta oktavomis ir sudėta iš 10 giesmių, 9104 
eilučių. 

Poėmoje apgiedama, kaip drąsus Vasko de Gama 
atranda marėmis kelią į Ostindiją ir, ją portugalams 
užvaldęs, grįžta garbingai į tėvynę. Bet aprašinėdamas 
nepaprastai vaizdžiai ir poėtiškai tuos drąsius nuoty- 
kius ir žygius, poėta mokėjo įpinti į tą pasakojimą visą 
Portugalijos istoriją, jos gyvenimą, gražiausius gamtos 
reginius, pranašystes apie savo tėvynės ateitį ir t, t, 
Todel galima pasakyti, kad vyriausias poėmos asmuo 
ne tiek Vasko de Gama, kiek visa portugalų tauta. 
Pati poėma pavadinta „Luziadai“ kas reiškia Luzo ai- 
nius; nes sulyg portugalų padavimais, Luzo buvęs jų 
tautos tėvu; nuo jo ir šalis kai kada vadinama Luzi- 
tanija. 

Poėmos turinys, trumpai suglaudus, toks: Gana e5ą 
begarbinųs senovės Llrojėnų ir romėnų darbus! Luzo 

sūnų žygiai irgi verti giesmės! Štai Vasko de Gama 
su savo draugais išplaukia drąsiai laivais ieškoti naujo 
kelio į rytų Indiją ir pasiekia Madagaskaro. Olimpo 
dievai, Joviui pirmininkaujant, susirūpinę tariasi del 
tos drąsios kelionės; pats Jovis, taip-pat Marsas, bet 
ypač Venera tam milžiniškam žygiui pritaria; Bachus 
visokiais būdais stengiasi kliudyti, sukeldamas tai aud- 
ras, tai Indijos gyventojus prieš atejūnus. 

Portugalams vis delto pasiseka nukariauti Indijos 
gyventojus, kad čia skleisti galėtų Kristaus mokslą 
pagonių tarpe. Tam krikščioniškam darbui vieni die- 
vai pritardami laimina ir padeda, kiti kliudo. Galop 
Luzo sūnums nukariavus Indiją ir jiems grįžtant gar- 
bingai marėmis namo, dievai-priešai sukelia smarkiau- 
sią audrą, ir luzitanai šaukiasi puolę ant kelių, Išga- 
nytojo ir Marijos pagalbos; jų maldas neša ant Olimpo 
Venera, ir šėlstanti audra nurimsta, vis delto sudau- 
žusi kai kuriuos laivus. Vasko de Gama patenka pas 
Melindos salos karalių, kurio vaišinamas apsako savo 
žygius ir savo tautos istoriją. Galop laimingai ir gar- 
bingai Vasko grįžta į Lisaboną. Poėma baigias puikia 
prakalba į tuomet viešpatavusį jauną karalių Sebastioną. 

Kaip iš poėmos turinio, trumpai atpasakoto, mato- 
ma, ji turi kai kurį panašumą į Eneydą ir Odisėją, 
Nemaloniai joje užgauna dabartinį poėmos skaitytoją 
nenaturalus krikščioniškos tikybos supynimas su graikų 
dievaičiais, 

Tačiau tas poėmos ydas, anais laikais įprastas, gau- 
siai užvaduoja nepaprastai graži, poėtinga. palyginimais 
ir metaphoromis turtinga kalba, skambios oktavomis 
eilės, puikūs ir majestatingi vaizdai, ypač marių audros 
reginiai, kuriuos pačiam poėtui teko pergyventi, aud- 
rai suskaldžius jo paties laivą. 

Prie gražiausių poėmos vietų priklauso nepaprastai 

poėtingas vaizdas, kaip Venera grįžta į Olimpo kalną 
II, 33— 38, graudus pasakojimas apie nelaimingos Inez 
de Kastro likimą III, 119—135, aprašymas baisios ant 
marių audros VI, 70—85. 

Bendrai ir visoje poėmoje labai daug grožio, ly- 
riško jausmo ir patriotizmo. Aprašant puikius pietinių 
šalių reginius, nežinomas salas, palmių girias, supan- 
čias mares, Kamoenso plunksnos pasiekta neregėto iki 
toliai varsų turtingumo ir grožio, 

XVI amžiaus Portugalija tai stebėtinas reginys, kaip 
maža, nežymi šalis persikeičia į garsią ir turtingą juros 
valstybę. Energingi Portugalijos įurininkai, atradę visą 
eilę naujų žemių ir salų Afrikoje ir Azijoje, davė pra- 
džią kolonialiai mažučio savo krašto galybei. Kai jie 
atrado trumpesnį jurų kelią į Ostindiją, kai iš ten pra- 
dėta gabenti į metropoliją begalės prekių ir turtų, Li“ 
sabonas virto pasauliniu prekybos centru. Bet neilgai 
tęsėsi toji Portugalijos galybė: jau prie gyvos poėto 
galvos pirmieji smūgiai pasiekė jo tėvynę. Aną tai 
garsųjį Portugalijos laikotarpį ir apgieda savo Luzia- 
duose (Os Lusiadas) Kamoensas. 

Savo poėmą rašė poėta 20 metų su viršum. Už 
gyvos jo galvos ji buvo atspausdinta du kartu. Visuo- 
menė įą priėmė gana palankiai; karalius gi ne tik šal- 
tai, bet net jautėsi užgautas patarimais ir atsiliepimais 
į jo asmenį poėmos užbaigoje X, 146--156. Poėtui 
mirus, poėma iš karto įgauna didžiausią populiarumą, 
kartkartėmis perspaudinėjama ir verčiama į įvairias 
kalbas. | 

Anglų Literatūra. 


Anglų literatūra viena turtingiausių ir žymiausių pa- 
sauly literatūrų. Savo dramatiškais veikalais ji, be abe- 
jo, užima pirmąją vietą. Bet ir savo lyrika, ypač tur- 
tingu epu ji priklauso prie pirmaeilių pasaulinių lite- 
ratūrų. 

Anglų kalba, kaip ir pati jų tauta, amžiais sulipo 
iš gana įvairių elementų. Kiek siekia istorija, pirmykš- 
čiai Britanijos salų gyventojai buvo keltai. Pirmame 
po Kr. amžiuje, kai romėnai nukariavo tą kraštą, kel- 
tai jau buvo turėję savo gana žymią savotišką kultūrą, 
savo liaudies giesmes ir epą, savo ypatingus giesmi- 
ninkus-poėtus, bardais vadinamus, kuriuos, kaip ir savo 
kunigus-drujidus, augštai gerbė. 

XVIII amžiuje James Macphersonas (1736—1796) 
sakėsi iš tų giesmių išlikusias liekanas surinkęs, apdai- 
linęs ir suvedęs į vieną poėmą. Tą poėmą jis pava: 
dino Osijano Giesmėmis. Paskesnieji kritikai bent kiek 
abejoja del tų giesmių autentiškumo ir mano, kad 
jos paties Makfersono sukomponuotos, nors senas jų 
koloritas ir kalba labai gerai išlaikyta. 

Osijanas buvęs keltų bardas iš III amž. po Kr. Je 
giesmių turinys — Fingalo, Osijano sūnaus, kovos už 
Erino arba Irlandijos laisvę ir nepriklausomybę. Tos 
giesmės apsuptos kaž kokiu liūdesiu ir ilgesiu buvusių 
garsingų laikų, senų bočių meile. Ypač gilus jausmas 
jaučiama, kai giesmininkui-bardui šešėliais iš debesų 
ima vaizduotis žuvę senovės milžinei-karžygiai ir drauge 
su juo jie liūdi buvusios tautos didybės ir garbės. 

Romėnai, pavergę keltus, vis delto žymesnės įsra 
vos į jų kultūrą neįnešė; neperilgai jie čia ir viešpa 
tavo, nes buvo priversti atitraukti savo legionus, kac 
apgintų savo imperijos sienas nuo germanų antplūdžio 

Penktame amžiuje keltus užpuola germanų šaka 
anglosaksai, nustumdami keltus į vakarų ir šiaurės kal- 
nus t. y. į Valiją ir Šotlandiją, arba susimaišydami su 
pasilikusiais vietoje. Anglosaksai, nors tuomet dar ne- 
turėjo savo rašytos literatūros, bet jau buvo pasigaminę 
savo karžygiškų ir mythologiškų giesmių, kurios labai 
primena Skandinavijos giesmininkų, skaldais vadinamų, 
giesmes, 

Seniausias ir anglosaksų kalbos ir jų literatūros ra- 
šytas paminklas, iš VIII amžiaus pradžios išlikęs, tai 
giesmė apie karžygį Beovulfą. Jos turinys toks: danų 
karalius Grotgaras pastatė puikiausius rūmus, kuriuose 
naktimis rengia pokilius. Bet vieną naktį marių milži- 
nas nužudo 30 danų ir velka juos į savo bedugnes. 
Nuo to laiko nei vienas danas neišdrįsta lankyti tų 
rūmų. 

Tada atvyksta iš Žuvėdijos jaunas karžygis Beovul- 
fas ir baisingoje kovoje nužudo marių milžiną. Už sū- 
naus mirtį keršija marių milžino motina, bet Beovulfas 
nukovia ir ją, pasinėręs į marių bedugnes. Gausiai ap- 
dovanotas jaunas karžygys ilgai ir laimingai valdo danų 
šalį. Jau susilaukus žilo plauko, jam dar tenka kovoti 
ir nugalėti ugnies slibiną. Po tos pergalės jisai neužilgo 
miršta. 

Nuo VI amž. pradeda Britaniją lankyti misionoriai, 
ir VII amžiuje anglosaksai daugumoje priima krikščio- 
nių tikėjimą. Tada atsiranda pas juos nauja tverybos 
ryšis: šventos /egendos, eilėmis sudėtos. Jų turinys 
semta arba iš Senojo Testamento, arba imta iš šventųjų 
gyvenimo. Bet tose legendose dar daug mythologinės 
priemaišos, daug karingos kovų dvasios; ypač jose ma- 
tosi marių ir jomis kelionių pamėgimas. 

Tos rųšies legendų rašytojas poėta buvo Kidmonas, 
vienuolių broliukas, kurį mini teologas Beda Venera- 

bilis (672—735), kaip ypatingai aprūpintą giesmės 
dovana. 

Dar garsesnis už jį buvo Kynevulfas, kurio para- 
šyta žinomos legendos-giesmės apie Kristų, apie šv. 
Julijoną kankinę, apie šv. apaštalų likimą ir galop apie 
šv. Eleną, Kastantino imperatoriaus motiną, atradusią 
šv. Kryžiaus medį. 

Kai kurių manoma, kad kūriniai apie Feniksą ir 
Judytę, maž daug iš to paties laikotarpio, irgi Kyne- 
vulfo rašyti. Feniksas-paukštis, kaip išvardintame vei- 
kale apgiedama, gyvenąs tolimuose rytuose; vieną kartą 
į tūkstantį metų Feniksas kraunąs lizdą augštos palmės 
viršūnėje iš kvepiančių lapų ir jame save susideginąs, 
o iš ugnies dar gražesnis ir vėl jaunas išlekiąs, 

Nuo VIII amž. anglų šalį ima užpuldinėti marių bastū- 
nai-piratai iš Norvegijos, Žuvėdijos ir Danijos, bendrai 
vadinami danais. Dažniausiai ieškodami tik grobio pri- 
siplėšti, jie baisiausiai naikino anglų šalį, degino bu- 
tus, plėšė bažnyčias, sodžius; trumpą rods laikotarpį 
buvo danai net užvaldę Britanijos rytų dalį ir čia įsi- 
gyvenę. 

Anglų karalius Alfredas Didysis (871—901), vienas 
geriausių ir rūpestingiausių valdovų, labai daug padarė 
ne tik šalies apsigynimui, sutvėręs rimtą kariuomenę, 
stiprų laivyną ir išvijęs plėšikus, — jisai pakėlė irgi 
šalies kultūrą ir apšvietimą; sutvarkė teisdavystę, daug 
svarbių veikalų moralio, istoriško ir philosophiško tu- 
rinio išvertė iš lotynų kalbos į anglosaksišką ir teisin- 
gai laikomas anglosaksiškos prozos tėvu. Nuo jo pra- 
sideda ir vadinamoji Saksų Kronika; jo raštais ir ver- 
timais užsibaigia pirmasis anglų literatūros periodas, 

Antrasis periodas. 


Paskutiniam anglo-saksų karaliui Eduardui išpažin- 
tojui 1066 m. mirus, diduomenė buvo išsirinkusi karalių 
iš savo tarpo, bet Normandijos hercogas Vilius, su 
stipria kariuomene persikėlęs į Britaniją ir kruviname 
mušy ties Hastingsu nugalėjęs naujai išrinktą karalių, 
pats užėmė jo sostą. Nuo to laiko per pusantr4 šimtą 
metų prancūziška kalba, su priemaiša senosios normandų 
kalbos, tapo diduomenės ir karališko dvaro kalba. 

Anglo-saksų kalba dabar buvo tik liaudies vartoja- 
ma; pati anglosaksų literatūra, bent rašytoji, ilgam lai- 
kui sutrukdyta. Laikui bėgant, todvi kalbi: anglo-sak- 
siška su keltiška priemaiša ir prancūziška su norman- 
diškai daniška priemaiša Britanijoje susiliejo, susikris- 
talizavo į vieną ir pasidarė dabartinė angliškoji kalba. 

Normandų dinastijai įsėdus anglų sostą, kartu su 
prancūzų kalba platinosi Britanijoje ir prancūzų litera- 
tūros įsrava: senovės bardų ir skaldų vietą užėmė nauji 
giesmininkai, ministreliais vadinami, kurie savo baladose 
apie karžygius - milžinus bent kiek įnešė prancūziško 
meilės elemento, nors tų baladų tonas liūdnas ir rūstus 
ir tuo žvilgsniu nedaug kuo skiriasi nuo anglosaksiškų 
skaldų giesmių. 

Iš to laikotarpio, kai naujoji anglų kalba dar nebuvo 
galutinai susiformavusi ir nusistovėjusi, kai pirmykštis 
anglosaksų elementas joje dar buvo labai žymus, pa- 
eina iš XII amž. įdomus veikalas, svarbus ypač kalbos 
žvilgsniu, parašytas vienuolio augustiono Ormo, sudėtas 
iš 20.000 eilučių. Jame atpasakojama Kristaus ir apaš“ 
talų gyvenimas, prisilaikant Evangelijų. Veikalas pa- 
prastai vadinama Ormulum. 

Panašaus religinio turinio kūrinių iki XIV amž. buvo 
ir daugiau. Kai kurių poėtinė vertė buvo augštesnė 

už Ormulum. Jų autoriai dažniausiai buvo dvasiškiai, 
kaip Rolle, Langland ir kiti. 


Nuo XIII amž., greta religinio turinio veikalų, po 
prancūzų įtaka pradeda atsirasti pasaulinio rašyto epo 
tvarinių. Juose arba minimi senovės vikingų (didžia- 
vyrių) laikai, arba atpasakojama istoriškų asmenų nuo- 
tykiai, arba apgiedama tokie atsitikimai, kaip kryžiaus 
karai ir kovos su netikeliaiss Tos rųšies kūriniuose 
dažniausiai minimi karalius Artūras, Havelotas, netekęs 
tėvo sosto ir po daugelio priepuolių ir kovų jį vėl at- 
siėmęs, Rolandas Karolio Didž. paladinas, Varvikas 
slibino milžino nugalėtojas, Rišardas liūtaširdis, pran- 
cūzų literatūroje minimas Zanceložas, Tristramas ir kiti, 

Iš tų visų karžygiškų pasakojimų gražiausias, poė- 
tiškiausias ir populiariškiausias buvo romansas apie Sirą 
(poną) Gavainę ir žaliajį raitelį, kursai perneša klau- 
sytoją į senovės keltų pasakų-sagų stebuklingą sritį. 

Tame romanse, eilėmis rašytame, pasakojama apie 
Gaveinę, skaistų ir be ydos raitelį. Romanso autorius 
— nežinomas, bet tai buvo tikras iš Dievo malonės 
poėta. 

Rodos bus to paties autoriaus dar trys, irgi nema- 
žos poėtiškos vertės, kuriniai: a) Perla, kurioje jautrio- 
mis eilėmis tėvas apverkia dukters mirtį; b) „Skaisiybė 
ir <) Kantrybė. 

Bet didžiausiu antrame anglų literatūros periode 
rašytoju reikia be abejo laikyti Coserą. 

Geoffrey Chocer (1340 —1400), vynų pirklio sūnus, 
gimė Londone. Jau 16 metų amžiaus jaunikaitis pateko 
pažu prie karališko dvaro. Dalyvavo kare prieš pran- 
cuzus, jų buvo paimtas į nelaisvę ir paskui paleistas, 
Trijų iš eilės anglų karalių tai globojamas, tai pašali- 
namas, mirė ir palaidotas Londone. 

Šavo literatiško veikimo pradžioje Čoseras, sekda- 
mas truverų ir trubadurų pavyzdžiais, rašė baladas ir 
meilės giesmes. Paskui, kaip anglų pasiuntinys, du 
kartu aplankęs Italiją, pamėgo Dantę, Petrarką, ypač 
Bokačiją, bet jų pavyzdžiais vergiškai nesekė. Tuomet 
parašė: Troilius ir Kresida, Paukščių parlamentas, Gar- 
bės rūmai. Pastarame veikale pravedama ta mintis, kad 
dailė ir menas žmogų pakelia augščiau gyvenimo pro- 
zos, Suteikia jam laimės ir garbės, nors ir neieškotų 
jis tuščios garbės. 

Bet geriausias Čosero veikalas, kuriame jo talen- 
tas tobuliausiai pasirodė, tai Kenterberiniai Pasakoji- 
mai. Jų turinys toks: Gražią pavasario dieną, kuomet 
gėlės žydi, paukščiai čiulba, susirenka viešbuty ties 
Londonu keliauninkų draugija, nutarusi pasimelsti Ken- 
terbery prie šv. Tomo Becketo karsto. Draugija susi- 
deda iš įvairiausio plauko žmonių, skaičiumi 29 as- 
menys. 

Pirmiausia autorius duoda puikią ir gyvą jų karak- 
teristiką; čia matome garbų raitelį, kursai kariavo prieš 
netikelius, jo sūnų, gyvumo kupiną jaunikaitį, rimtai iš- 
lavintą priorisą, puikiai kalbančią prancūziškai, vienuo- 
lius, kuriuose labai maža vienuolio dvasios, savimi pa- 
tenkintą pirklį, moteriškę, turėjusią penkius vyrus, 
gudruolį juristą, kleboną, Oksfordo universiteto stu- 
dentą, vaišingą ir mėgstantį gerai pavalgyti dvarponį 
ir k. 

Ta maldininkų draugija, kad nenuobodžiautų ir links- 
miau laiką praleistų kelionėje, savytarpy pasižada, kad 
kiekvienas iš jų dvi istorijas eidamas ir dvi kitas grįž- 
damas iš Kenterberio visiems papasakos iš savo per- 
gyvenimo. Tuo būdu turėjo susidaryti nemažas pasa- 
kojimų skaičius; tačiau autorius jų surašė vos 24, 

Kaip iš turinio matosi, Kenterberiniai Pasakojimai 

turi kai kurį panašumą į Bokačijo Dekameroną. Tačiau 
sulyginus tuodu veikalu, vis delto pasirodo Cosero 
Pasakojimai augštesnės vertės ir gilesnio talento kuri- 
nys: Bokačijo asmenys priklauso prie vieno visuome- 
nės luomo, Čoseras išveda visą galeriją įvairiausio 
luomo, sluogsnio, amžiaus, lyties žmonių. Jų pasako- 
jimai kiekvienas atatinka tai visuomeniniai padėčiai, 
kuriai pasakotojas priklauso, ir vienas pasakojimas su 
kitu nuosekliai rišasi. Pavyzd., moteriškė pasakoja juo- 
kingą novelę apie moterų norą valdyti, raitelis — ro- 
mantinę istoriją, amatninkas — linksmus, bent kiek rie- 
bius anekdotus ir t. t. 

Bendrai imant, pasakojimai labai įvairūs: čia rimti, 
čia juokingi, retai nepadorūs, visados švelnūs ir pilni 
angliško jumoro, nors gal nėra juose tiek elegancijos 
ir tiek gudriai sąmojingų išsireiškimų, kaip pas Bo- 
kačiją. 

Pasakojimų eilės — lengvos, stilius — poėtiškas. 
Ne be reikalo anglai laiko Čoserą savo literatūros 


tėvu. 
Kaip pirmame taip ir antrame anglų literatūros pe- 


riode turtingiausiai išsivystė epas. Kitos literatūros rų- 
šys kaip lyrika ir drama mažai kuo pasižymėjo. Lyrika, 
kaip jausmo pasireiškimas, vos tik XIII amž. pradžioje 
ima aiškiau pasirodyti; buvo tai religinio turinio gies- 
mės, daugiausia šv. Marijai pavestos. Paskui atsiranda 
ir pasaulinio pobūdžio giesmės, kurias pavadintumėme 
dainelėmis. 

Cosero laikais bent kiek žymesnis lyrikas buvo Lau- 
rence Minot, kursai rašė patriotiškas giesmes, garbin- 
damas anglų pergales, kariaujant prieš prancūzus, 

Dramatinių kurinių užmazga ir pirmieji toje srity 
bandymai pas anglus nesiekia anksčiau XIII amžiaus 
ir, kaip bemaž visoje Europoje, taip ir Anglijoje išsi- 

vystė iš bažnytinių apeigų: misterijų, miraklių (stebuklų) 
ir morališkų pamokymų. Tiktai nuo XVI amž. tos rų- 
šies kūriniai pradeda virsti pasaulinio pobudžio veika- 
lais ir iš bažnyčių persikelti į viešas aikštes, ar priva- 
tinius rūmus. 

Pirmosios žymesnės pasaulinio turinio dramos sie- 
kia vos XVI amžiaus pradžios. Iš geriausių dramatinių 
rašytojų, kurie tvėrė pirm Šekspyro ir pačiam Šekspy- 
rui bent iš pradžių buvo pavyzdžiu, galima nurodyti 
Marlowę, parašiusį dramas: Žydas iš Maltos, Daktaras 
Faustas, Eduardas II. 


Trečiasis periodas. 


Nuo XVI amž. prasideda naujasis literatūros perio- 
das, kursai tęsiasi iki mūsų laikų ir sudaro tą nepa- 
prastai turtingą laikotarpį, kuriame su mažomis išimti- 
mis, niekados netrūko didžių talentų, net genijų, ir 
kursai anglų literatūrą neginčijamai daro turtingiausiąja 
pasauly literatūra. 

Pradžioje prie jos atgaivinimo nuo Čosero laikų 
prisidėjo renesansas ir humanizmas. Italijoje renesansas 
pasireiškė nuo XIII amž., kai ten pradėta su ypatingu 
pamėgimu studijuoti romėnų klasikai. Bet gilesnės kla- 
sikų studijos ir platesne srove humanizmas ėmė ypač 
tuomet plėstis, kai turkams nukariavus Kastantinopolį 
(1453) m.) ir pavergus graikų kraštą, Graikijos inteli- 
gentai pabėgeliai pasklido po vakarų Europą ir išne- 
šiojo rimtesnį senovės graikų klasikų pažinimą. 

Tačiau humanizmas, augštai vertindamas senovės 
graikų klasikus, dalinai užsikrėtė ir jų antiška pago- 
niška pasaulėžiūra, jų dvasia. Ta nauja dvasia kai kur 
pasireiškė laisvamanyste, religiniu atšalimu, nepalankiu 
katalikų Bažnyčiai; germanų gi šalyse ir Anglijoje pri- 
vedė prie visiško atskilimo nuo Romos, 

Bet literatūroje humanizmas vis delto prisidėjo kaip 
kitur, taip ypač Anglijoje, prie žymaus jos atgimimo. 
To atgimimo pradžia XVI amžiuje pasireiškė lyrikoje 
ypač italų sonetų sekimais. Wyatt ir ypač Sidney (1554 
—1586) daugiausia ir rašė meilės sonetus. 

Žymesnis už tuodu buvo Edmundas Spenser'is 
(1553—1599), kursai rašė ne tik sonetus, eklogus, idi- 
lijas, bet irgi išleido didžios svarbos alegoriškai kar- 
žygišką epą Deivių Karalienę (The Fairy Gueen) iš 
VI knygučių, parašytą lengvomis ir skambiomis eilu- 
tėmis; apgieda poėta įvairias karžygių ir herojinių do- 
rybes; centraliniai asmenys — Arturas, krikščioniško 
raitelio pavyzdys ir Glioriana, kurioje reikia suprasti 
karalienę Elzbietą. Laikotarpy nuo Čosero iki Šekspyro 
Spenseris — didžiausias rašytojas. 

William Shakespeare 1564—1616, 

Didžiausias dramų rašytojas ne tik Anglijoje, bet 
ir visame pasauly — Šekspyras, kurio tveryboje drama 
pasiekė savo apogėjo. Gimė „Akio netoli Warwick'o, 
Stratfordo miestely ant Avono upės. Buvo gana pasi- 
turinčios šeimynos ir augštesnės kilmės. Iki šiol klau- 
simas nėra galutinai išrištas, ar Šekspyras buvo kata- 
likas, ar anglikonų tikėjimo. Tėvams netekus savo turtų, 
jaunas Vilius 18 metų amžiaus vedė žmoną aštuoniais 
metais už save vyresnę. Po ketverių metų bendro skur- 
daus pagyvenimo, palikęs vaikus ir žmoną, Sekspyras 
nuvyko į Londoną ieškoti laimės. 

Londone Šekspyras, prisiplakęs prie artistų-lošikų 
trupės, ėmė lošti pats scenoje, o vienkart ir perdirbi- 
nėti senus dramatinius kitų veikalus, juos patobulinda- 
mas ir daugiau pritaikindamas scenai. Laikui bėgant, 
pradėjo mėginti savarankiškai rašyti dramas, semda- 
mas turinį iš senų kronikų. Galop toje srity pasiekė 
augščiausią laipsnį, kaip nepaprastas genijus. 

Ir kaip dramų rašytojas ir kaip vaidila įgijo jau 
prie gyvos galvos ir didį vardą ir nemažą turtą. Tada 
sugrįžo į savo gimtinį miestelį, kur ir pasimirė. 

ekspyras rašė tragedijas, dramas ir komedijas. 
Visose tragedijose, kurias tvėrė jau subrendęs, parodė 
stebėtiną, genialų dailės supratimą, įvairiausių žmonių 
būdo ir jų psichikos stačiai intuicinį pažinimą, turtin- 
giausią tveryboje vaizduotę ir vienkart naturališkumą, 
galop labai gilų protą, kursai iškėlė kai kur savo vei- 
kaluose tokius klausimus, kuriems ir šiandieną žmonija 

Pirmoji iš originalių Sekspyro dramų Ti/as Andro- 
nikas nieku ypatingai dar nepasižymi: perdaug joje 
kruvinų scenų. Senų dramatinių veikalų vykęs perdir- 
binėjimas ir jų patobulinimas vis delto rodė Šekspyro 
šioj srity gabumus, 

Tikras jau talentas, nors dar be geniališkumo žy- 
mių, jau matosi antrame Šekspyro tverybos periode, 
kai pasirodo tokios jo dramos, kaip štai Romeo ir Ju- 
lija — meilės tragedija, Venecijos Pirklys, Vasaros 
nakties, Sapnas ir kitos. 

Paskui eina ištisa ilga istoriškų dramų eilė, kuriose, 
kaip kokiame veidrody, matoma gyvai visą bemaž anglų 
istorija ir svarbesnieji momentai iš romėnų praeities. 
Pradedant nuo palyginti silpnesnės dramos Henrikas 
VI, Šekspyro talentas kaskartą auga ir bręsta, iki dra- 
mose Ričardas II ir Henrikas IV pasiekia savo tobu- 
lumo. Dramoje Henrikas V Šekspyras pasirodo didžiu 
patriotu. tą ) , 

Iš anglų istorijos Sekspyro parašyta dešimtis dramų, 
kitos istoriškos jo dramos, kaip kKariolanas, Julijus 
Cezaris, Titas Ąndronikas perstato romėnų praeitį. 

Trečiame savo kurybos periode Šekspyro genijus. 
pasiekė savo augščiausią laipsnį. Tame laikotarpy Šeks-. 

pyras rašo giliausias, pasaulinės reikšmės, tragedijas: 
Hamletą, Julijų Cezarį, Otelą, Makbetą, Karalių Lyrą 
(Learas). 

Tos tragedijos tur būti, niekados nenustos savo 
aktualumo ir vertės. Čia geniališkai Šekspyro nupiešti 
tipai: analitikas, be tvirtos valios filozofas Hamletas, 
pavyduolis Otela, karalius kentėtojas, dukterų apleistas 
Lyras, išdidus ir savo išaugštinimui aukojąs sąžinę 
Makbetas, ištikima ir nelaiminga Desdemona, išdykusi 
Kleopatra ir daug kitų asmenų pasiliks amžini visiems 
laikams ir tautoms meno šedevrai: taip jie naturalūs 
ir vienkart didingi, sakytum, pačios gamtos tvariniai, 

Tose minėtose tragedijose matosi ne tiktai subren- 
dęs ir prityrimo kupinas Šekspyro genijus, bet ir jo 
palinkimai vėlesniame amžiuje prie pesimizmo ir gilaus 
susimąstymo gyvenimo klausimais. 

Hamletui, danų karalaičiui, pasirodo nužudyto tėvo 
šešėlis-dvasia ir reikalauja atkeršyti. Hamletas sužino, 
kad tėvo mirties kaltininkai — tikra jo motina Ofelija 
ir jo dėdė; bet uždavinys atkeršyti jam pastatyta ne- 
išpildomas, virš jo jėgų: viską subtyliai analizuojąs, gi- 
liai suprantąs, viską nuodugniai apsvarstąs, — valios 
srity jis bejėgis, šaltas, pasyvus, kursai gali veikti tik 
retais stipraus impulso momentais, pav., kai nukauna 
karalių. Negalėjimas savęs priversti veikti yra jo dva- 
sinių kančių šaltinis. Iš to plaukia ir jo nusivylimas ir 
savimi ir žmonėmis, kursai galų gale priveda jį prie 
žuvimo. 

Tragedijoje Julijus Cezaris idealista Brutas nori 
gelbėti puolančią romėnų respubliką, jos dorą ir laisvę; 
žudo Cezarį kaip tos laisvės priešą, nors jame mato 
nepaprastai išmintingą valdovą ir nors tai jam artimas 
draugas. Paskui mato, kad jo auka nepasiekė tikslo; 
sąžinės griaužimas, mylimos jo žmonos Porcijos mirtis, 

o paskui ir jo paties mirtis tai bausmė ir pasekmė 
susipynusių įvykių; tame ir veikalo tragizmas, 

Tragedijoje O/ela, velnias ne žmogus Jago iš keršto 
įkalba Otelui maurui, Venecijos vadui, kad jo žmona 
Desdemona jam esanti neištikima. Otela baisiai myli 
savo žmoną, bet pavydus, įtarimais kankinamas, galop 
ją nužudo; sužinojęs, nekaltai ją nužudęs, patsai nu- 
sižudo. 

Vienas tragingiausių Šekspyro veikalų — Makbeio 
tragedija. Karaliaus Dunkano giminaitis, jo pasiųstas 
prieš sukilusius Šotlandijos tanus (didikus), Makbetas 
juos nugali, bet po laimingo mušio sutinka raganas, 
kurios jam pranašauja karališką sostą ir kad nei kala- 
vijas, nei nuodai jam nepavojingi, iki nepasijudins iš 
vietos Birmanų miškas. 

Dunkanas karalius atvyksta pas Makbetą viešėti. 
Tada Makbete ir jo išdidžioj žmonoje kyla pagunda, 
o paskui pasiryžimas karalių nužudyti ir jo sostą pa- 
veldėti. Nakčia prieš nužudymą Makbetą apima baimė, 
bet girdi jis skambutį, kuriuo lady Makbetienė duoda 
vyrui ženklą, kad svečiai sumigo, ir tasai išpildo savo 
kruviną sumanymą. 

Makbetas tampa karaliumi, bet nužudyto dvasia per- 
sekioja jį net per puotą, o jo žmona, sąžinės kankinama, 
kas naktį sonambulizme pradeda vaikščioti su žvake 
po kambarius, kaip vaikščiojo aną nelaimingą žudynių. 
naktį, ir kartoti žodžius, kurie išduoda jos nusikaltimą. 

Vienas iš Makbeto priešų pakelia maištą ir su stipria 
kariuomene artinas prie jo sostinės. Eidamas per Bir- 
manų mišką, liepia kiekvienam kareiviui nusilaužti po 
didelę šaką ir nešti ją prieš save, kad tuo būdu pa- 
slėpus savo skaičių. Makbetui. besirengiant atremti 
priešą, moterų šauksmas jam praneša staigią žmonos 
mirtį, O nusigandęs kareivis šaukia, kad artinasi prie 

sostinės nusileidęs nuo kalno Birmanų miškas. Įvyksta 
trumpa kova, Makbetas žūna, jo kruvinoji galva, ant 
durtuvo pamauta, pasirodo nešina, linksmai šaukiant 
sukilėliams „valio“ naujam karaliui. 

Greta tragedijų ir dramų, kuriose gana tankiai, di- 
desniam tragizmo efektui, pasitaiko komiškos scenos, 
rašė Šekspyras ir komedijas, kuriose jo genijus nemen- 
kesnis pasirodo, kaip ir tragedijose. Prie žymesnių jo 
komedijų priklauso: Kaip jums palinka, Moterų šposai 
arba Linksmos Vindzoro kumutės, Daug lermo del 
nieko ir kitos. 

Venecijos Pirklys — drama, kurioje komiškos ir 
tragiškos scenos lygiagrečiai supintos. Yra tai viena 
geriausių tos rųšies dramų, Šekspyro sutvertų, kurioje 
tipiškai nupieštas šikštus, keršto ir užsispyrimo kupinas 
senas žydas Šilokas. Skolindamas tris tūkstančius aukso 
dukatų Venecijos pirkliui Antonijui, kaip garantijos, jis 
reikalauja į sutartį įrašyti, galėsiąs išpjauti savo skoli- 
ninkui mėsos svarą, iškur jam pasinorės, jei savo laiku 
nebus grąžinta skola. 

Iš komiškų tipų, geriausiai Šekspyro nupiešta Džo- 
nas Falslafas, išvestas jo komedijoje „Moterų Sposai“ 
ir pakartotas dar keliose kitose jo dramose. Falstafas 
— tipingas senos, linksmos, girtos Anglijos iš XVI 
amž. pabaigos atstovas, iš tų laikų, kai gerdavo apie 
šimtą rųšių įvairių vynų, storpilvis, kurs nebeatsimena, 
kiek jau praėjo laiko, kada jis dar galėjo matyti abudu 
savo keliu. Jisai nepataisomas melagis, nesąžiningas, 
bailus, akyse pataikūnas, už akių išjuokiąs, raitelis be 
savigarbos ir doros, tačiau mėgstąs girtis ir lošti džen- 
telmeno rolę. Lenkų literatūroje tą tipą labai primena 
Senkevičiaus Zagloba. 

Yra dar tokių Sekspyro dramų, vėlesniame amžiuje 
rašytų, kur ne tiek tipiški asmenys veikia, kiek žiūrė- 

toją ir klausytoją žavi jautri lyrika, gražios grupių sce- 
nos, puikūs gamtos regi::iai, nevaržoma realiu gyvenimu 
vaizduotė, nešanti į svajonių sritis. Prie tokių dramų 
priklauso: Kaip jums patinka, Vasaros nakties Sapnas, 
Audra, Cibelinas. 

Anglų drama Šekspyro tvariniuose pasiekė augš- 
čiausį laipsnį. Šekspyro veikalų studijos ir tyrinėjimai 
sudaro ištisą specialią ir turtingą literatūrą, kuri ir 
šiandieną auga naujomis kritikomis, naujais aiškinimais, 
Nesenėjančio, nemirtingo Šekspyro tvarinių pasisekimas 
slepiasi nuostabiame jo veikalų realizme, psichologinėje 
jo veikėjų tikrenybėje, giliame jų būdo analize, galop 
jo didvyrių pasauliniame maštabe, taip kad jie visiems 
amžiams ir visoms tautoms lygiai suprantami, 

Kadangi Šekspyro veikaluose matosi ne tiktai įgimto 
genijaus, bet irgi daug gilaus mokslo, tai kai kurių 
kritikų nuomone, tikruoju veikalų autoriumi buvęs la- 
bai mokytas to laikotarpio kancleris Bekonas, kursai, 
užimdamas augštą vietą, nenorėjęs savo tikru vardu 
pasireikšti; mat artisto ir dramų rašytojo pašaukimas 
tuomet neaugštai buvo vertinamas; sunku esą tikėti, 
kad Šekspyras, mažai mokytas, būtų galėjęs turėti to- 
kią daugybę žinių iš visų mokslo sričių, kokia matosi 

ekspyro veikaluose. 

Prie Sekspvro genijaus ypatybių dar reikia pabrėžti 
ir tą, kad jisai savo tvariniuose niekuomet nepasikar“ 
toja, kaip gamta: vis nauji tipai, naujos veiksmo apy- 
tovos, nauja sudėtis. Prie Šekspyro tverybos ydų, nuo 
kurių nėra liuosi žmogaus darbai, reikia priskaityti jo 
kai kada mėgiami dviprasmiai nepadorūs sakiniai. 

Šekspyras prie savo gyvos galvos turėjo didelį pa- 
sisekimą ir“populiarumą; pats Elzbietos karalienės dva- 
ras jį augštai vertino ir lankė, jo dramatiškus veikalus 
lošiant. Bst neužilgo prasidėjo prieš Sekspyrą ir bendrai 

prieš teatrą kalvinų puritonų kova, kaip prieš nuode- 
mingą pramogą. Bent kiek vėliau įsivyravęs Europoje 
pseudoklasicizmas visai bemaž užmiršo Šekspyrą. Tik 
XVIII amžiaus gale nuo Lesingo laikų, o ypač XIX am- 
žiuje pradėta giliau suprasti ir augštai vertinti Šekspyro 
genijus ir jo veikalai. 

Žuvus nelaimingam Karoliui karaliui ir Kromveliui 
paėmus valdžią į savo rankas, įsivyravęs Anglijoje pu- 
ritonizmas pasmerkė teatrą ir griežtą paskelbė kovą 
prieš dailę ir meną, kaipo velnią padarą-pramogą. Ne- 
žiūrint to, vis delto ir puritonų tarpe atsiranda poėta, 
kursai XVII amžiuje priklauso prie žymiausių; tai Jo- 
nas Miltonas, puritonų idealizmo dainius. | 

Jonas Miltonas (1608—1674) gimė Londone iš pa- 
siturinčių miestelėnų, kurie pasirūpino jam duoti rimtą, 
mokslišką išsilavinimą; bet patys išsižadėję katalikų ti- 
kėjimo, išauklėjo ir sūnų puritonų dvasioje. Baigęs 
Kembridže universitetą ir savo rimtesniam išsilavinimui 
aplankęs Italiją ir kai kurias kitas šalis, Miltonas kal- 
bėjo lotyniškai ir itališkai lygiai laisvai, kaip ir ang- 
liškai. 

Žymus Miltono poėtiškas talentas pasireiškė gana 
ankstybuose jo plunksnos mėginimuose, ypač jo ele- 
gijoje Lycidas, draugui mirus parašytoje. Bet iškilus 
anglų revoliucijai, Miltonas, perdaug karštai ir aktin- 
gai joje dalyvaudamas prieš karalių Karolį, kaip Krom. 
velio sekretorius, buvo visai pamiršęs poėziją. Rašė 
tame laike Defensio pro populo anelicano, pateisinda- 
mas karaliaus nužudymą. 

Karuliui II įsėdus anglų sostą ir nurimus revoliuci- 
jai, Miltonas jau apysenis grįžta prie poėzijos ir rašo 
geriausius savo veikalus, 

Šeimyniškame gyvenime Miltonas nebuvo laimingas, 
vedęs tris kartus. Su pirmąja žmona nesugyveno; jo 

dukterys irgi ne kaip tėvą gerbė. Bet didžiausia Miltono 
nelaimė buvo ta, kad jisai nuo 1652 metų apako, 


Poėzijos žvilgsniu geriausias Miltono veikalas Pa- 
radise Lost (Nustotas rojus), parašytas nerimuotomis 
baltomis, bet skambiomis ir dailiomis eilėčis. Poėmoje 
iš 12 giesmių apgiedama piktų angelų sukilimas prieš 
Dievą, Liuciperiui vadovaujant. 

Satana nenori nusilenkti prieš Dievo Sūnų ir savo 
puikybėje pakelia danguje maištą, Dvi dieni tęsiasi 
etero padangėse kova tarp gerųjų ir piktųjų dvasių, 
Tiktai trečią dieną, paėmus vadovauti Kristui, kurs 
užėmė vietą sužeisto arkangelo Mykolo, Satana su savo 
šalininkais lieka nugramzdintas pragaran į kančių vie- 
tovę, kur amžina tamsuma ir smilkstanti ugnis. Bet ir 
tada išdidus Liuciperis nepasiduoda, pasiryžęs tęsti 
kovą prieš Dangų vyliumi, 


Atsipeikėjęs bedugnėse ir sužadinęs prie keršto 
kitas piktąsias dvasias, Satana skrysta per tamsybes 
ir jų gale sutinka nuodemę ir mirtį, kurioms į nelaisvę 
pasižada atiduoti naują Dievo tvarinį-žmogų. Kely dar 
jis sutinka Chaosą. Galop Satana pasiekia naujai su- 
tvertą pasaulį, o jame pirmuosius laimingus žmonės, 
kurie ramiai ilsėjosi, ties jų kojų gulint liūtams, rai- 
niams ir panteroms. 

Regint pirmųjų tėvų laimę, prisiminė Satanai jo 
paties prarasta laimė, ir pagailo jam žudyti žmogaus 
laimę; bet tai buvo trumputė valandėlė; dabar," tarė 
sau, mano laimė „— naikinti kitų laimę, keršijant Su- 
tvertojui jo tvariniuose. 

Nežiūrint Gabriėlio ir Rapolo arkangelų globos, vis 
delto pasiseka Liuciperiui pirma Jievą, o paskui ir 
Adomą sugundinti ir atvesti prie nupuolimo, už ką 
abudu tampa išvaryti iš rojaus. 

Miltono „Nustotas Rojus“ turi daug panašumo į 
Dantės Dieviškąją Komediją. Ir vienoje ir antroje poė- 
moje veiksmas eina danguje, pragare ir žemėje; abejose 
poėmose kalbama apie sielos išganymą, apie pikto ir 
gero klausimus. Yra ir kitų panašumų. Tačiau esama 
ir žymių skirtumų tarp šių veikalų: pas Dantę, ypač 
pragaro aprašyme, daug reališko elemento, tuo tarpu 
kaip pas Miltoną viršija nevaržoma vaizduotė, kuri nieko 
bendro neturi su realia tikrenybe. Dieviškąją Komediją 
sutvėrė gilus katalikų tikėjimas, Nustotas Rojus tai pro- 
testantizmo padaras, nuo kurio dvelkia kaž koks rūstus 
šaltis. 

Miltono poėmos vienodumui nemaža kenkia kartais 
perilgos lyriškos vietos ir pasakojimų nukrypimai (di- 
gresijos). Vis delto kai kurios vietos stebėtinai gražios 
ir poėtingos, kaip štai: pragaro ir chaoso vaizdai, ne- 
kalta pirmųjų tėvų idilija, himnas į šviesą ir t. t. 

Poėmos stilius visai atatinka jos aprašomiems asme- 
nims ir momentams: vietomis jisai patetingai iškilmin- 
gas, ar jautrus, vietomis gi švelnus ir lengvutis. Liu- 
ciperis ir savo nupuolime vaizduojamas nepaprastai iš- 
didus ir savo užsispyrimu ir ištverme baisus ir didingas. 

Poėma baigiasi tuo, kad pirmieji tėvai, po nupuo: 
limo susipykę, galop susitaikinai Adomas, Dievo pa- 
šalintas iš rojaus, bevilty šaukiasi mirties. Jieva nori jį 
paguosti ir nuraminti, bet Adomas rūsčiai ją atstumia, 
Tada verkdama puola ji ant kelių sakydama: „tu nu- 
sidėjei prieš Dievą, aš — prieš Dievą ir tave“. Ado- 
mas, jos ašaromis sugriaudintas, atsako: „kelkis, Jieval 
gana tarpusavių priekaištų ir barnių! Neškime bendrais 
pečiais nelaimės naštą, o meilėje rasime paguodą“. 

Antroji Miltono poėma Paradise Regained (Atva- 
duotas rojus), Mesijo atsiuntimas ir žmogaus atpirkimas, 
parašyta vėliau, žymiai silpnesnė už „Nustotąjį Rojų“. 

Paskutinis Miltono veikalas, parašytas senatvėje, tai 
drama Samsonas kariautojas. Toje dramoje nepapras- 
tas Miltono talentas, kai kurį laiką, tartum, nusilpnė- 
jęs, vėl atgauna savo jaunas jėgas. 

Puritonų respublika išliko Anglijoje tiktai vienuo- 
liką metų ir, josios diktatoriui Kromveliui mirus, grįžo 
viešpatavusi Stuartų dinastija. Karolis II įsėdo anglų 
sostą, o nuo jo viešpatavimo Anglijoje įsigali prancūzų 
pseudoklasicizmo pakraipa. Puritonų religinį suvaržymą 
ir rūstų skepticizmą pamaino palaidas gyvenimas, iš- 
tvirkimas, noras linksmintis. 

Tas pseudoklasicizmo periodas, prasidėjęsinuo XVII 
amž. pusės, tęsiasi iki XVIII amž. pusės; jį pakeičia 
romantizmo pakraipa, suteikusi literatūrai daugiau gy- 
vybės ir tautiško, iš liaudies pasemto, savitumo, 

Anglų pseudoklasicizmas vis delto nepasekė pran- 
cūzų literatūros kraštutinumais ir pasižymėjo trejopoje 
pakraipoje: satyriškoje, sentimentališkoje ir jumoristi- 
nėje. 

Tą pareiginį literatūros laikotarpį pradeda Draidenas 
(Dryden) ir Pope. Draidenas rašė dramas ir komedijas, 
Bet jo dramatiškuose tvariniuose nesimato gilesnio vei- 
kiančių asmenų būdo išsivystymo; daugiau ieškoma 
efekto. Geriausia iš jo tragedijų Sebastionas, portugalų 
karalius, kur atvaizduojama karaliaus meilė maurų prin- 
cesės. Iš komedijų žymesnė Dviejų mergaičią var žy- 
tinės. 

Popę anglai vadina rimų karaliumi ir proto poėtu, 
Jo veikaluose nemaž jumoro, daug sąmojingo protavi- 
mo, bet tikros, įkvėptos poėzijos neperdaugiausia. 

Abudu paminėtu poėtu žymesnio, stambesnio ta- 
lento neparodė, Jų atyda buvo nukreipta daugiausia į 
formos dailumą, į kalbos ir eilių skambumą ir tobulu- 
mą; abudu buvo pseudoklasiku, 

Daugiau talento tame laikotarpy matosi pas roma- 
nų, apysakų rašytojus. Dabar skaitytojų nepatenkina 
apysakos-idilijos, kaip Sidnėjo Arkadija, kuriomis buvo 
idealizuojama piemenėlių ir žvėjų gyvėnimas, sekant 
italų ir ispanų pavyzdžiais. Dabar apysakose-romanuose 
ieškoma reališkesnio gyvenimo atvaizdavimas. 

Tos rųšies romanų rašytojų eilę pradeda Danielis 
Defoe (1661—1731), įgarsėjęs savo talentingu romanu 
Robinzon Cruzoe, iki šiolei populiariu, verstu bemaž į 
visas Europos kalbas. Čia piešiama žmogus atsiskyrė- 
lis, kursai, audros išmestas ant negyvenamos salos, 
būdamas vienut vienas, pradeda pirmykštį laukinį gy- 
venimą, bet laipsniais vis delto daro pažangos ir pa- 
mažu prieina prie šeimyniško ir religinio gyvenimo su- 
pratimo, 

Antras irgi nepaprastai populiarus tame laike anglų 
Swiftas parašė Gulivero Keliones. Guliveras aplanko 
įvairias šalis, norėdamas arčiau pažinti jų papročius ir 
žmonių gyvenimą. Autorius prie tos progos skaudžia 
satyra plaka žmonių ydas ir jų ištvirkimą. 

Richardson'as (1689—1761) laikoma šeimyninio ro- 
mano tėvu. Jis savo veikaluose stengiasi piešti reališ- 
kesnį, tikrenybei artimesnį, savo amžiaus gyvenimą, 
ypač vidurinio luomo žmonių santykius. Tačiau auto- 
rius, nors parodo nemaž sugebėjimo, talento ir gerų 
norų, vis delto nevisados pasiekia savo tikslą: jo ro- 
manų asmenys arba perdaug tobuli, be jokių ydų, 
kaip Pamela ir Klarisa, arb? paskutiniai paleistuviai, 
kaip Lovelas. 

Ričardsonas ėmė rašyti jau 50 metų amžiaus su- 
aukęs. Jis parašė tris romanus: P2melą, Klarisą, Gran- 
disoną, kurie susideda iš devyniolikos tomų ir šian- 
dieną išrodo labai nuobodūs, bet savo laiku tuzėjo 
labai didelį populiarumą. Pirmuose dviejuose roma- 

nuose, laiškų formoje rašytuose, moterys-mergaitės per- 
„statomos su visomis dorybėmis, vyrai, ypač antrame 
romane Lovelas, kaip didžiausi pasileideliai. Pirmieji 
romanai vis tik geriau nusisekę. 

Trečiame romane autorius panorėjo tobulybėmis ide- 
alizuoti vyrą Grandisoną, bet veikalas išėjo gana ne- 
vykęs, nenaturalus, dirbtinis ir pasisekimo neturėjo. 

Jau Ričardsono romanuose pradeda pasireikšti pas- 
kui plačiau išbujojęs nenaturalus, perdėtas jausmingu- 
mas, literatūroje sentimentalizmu vadinamas. Tačiau 
tikru sentimentalizmo tėvu pas anglus skaitosi Sterne 
(1713—1767), parašęs sentimentalią Joriko kelionę po 
Prancūziją ir Italiją, kur aprašoma ne tiek šalys ir jų 
žmonės, kiek paties Joriko jausmai ir pergyvenimai, 

Sentimentalizmas turėjo savo laiku bent tą gerą 
pusę, kad pagilino romanų tverybą. Nuo to laiko ro- 
mane reikalaujama ne tik atpasakojimo išviršinių nuo- 
tykių-įvykių, bet žvelgiama giliau į pačią veikiančiųjų 
asmenų psichiką, į paties būdo išsivystymą. 

Toje naujoje pakraipoje ir rašo islandietis Gold. 
smith'as (1729—1774) savo veikalą Vakejildo Vikarą 
ir Fielding'as (1707—1754) savo romaną Tom Jones 
arba Pamesto vaiko istoriją, kur stengiamasi piešti gy- 
venimą tokį, koks jisai esti tikrai, žvelgiant vienkart 
giliau į veikiančiųjų asmenų vidujinį gyvenimą, į jų 
širdį. Jų romanuose irgi daug sąmojingos pašaipos ir 
jumoro, 

Už tuos vėliau Sheridanas 1751—1816 ne be ta- 
lento parašė, gana vykusią komediją Papiktinimo Mo- 
kyklą, kurioje pašiepiama pataikavimo, apgaulės ir 
veidmainystės ydos, o asmenys bemaž.gyvai paimta iš 
Tom Jones romano. 

Visuose minėtuose romanuose, rašytuose po įtaka 
prancūzų pseudoklasicizmo ir dažniausiai šeimyniniais 

romanais vadinamuose, gana ryškiai atsispindi buržu- 
azinis to laikotarpio gyvenimas, gyvenimas, taip sakyti, 
senos, linksmos, pasiturinčios Anglijos.  Nuošaliai nuo 
šių romanų rašytojų stovi Radelif'as, paskutiniųjų rai- 
teliškų romanų autorius, pas kurį pasakojimuose pilna 
nepaprastų, stebėtinų, baisių nuotykių. 

XVIII amžiuje dirbtinis pseudoklasicizmas, nutolęs 
nuo to, kas paprasta, naturalu, pradeda atsibosti; ra- 
šytojai ima grįžti prie gamtos, vengti išdailintų formų, 
kalboje dirbtinio stiliaus. Yra tai pereinamas laikotar- 
pis tarp pseudoklasicizmo ir romantizmo. Pradžią tai 
pakraipai daro Tamsanas (1700—1748), 


Thomson'as 1726 metais išleido savo Žiemos ap- 
rašymą, kur naturalia, paprasta kalba, bet su ypatinga 
gamtos meile, piešia žiemos vaizdus. Kadangi veikalas 
susilaukė didžio pritarimo, tai Tamsanas paskui parašė 
The Seasons (Keturios metų dalys), kur greta gyvų 
gamtos vaizdų ir žmonių darbų įpinta daug philozo- 
phiškų ir istoriškų minčių. Tas veikalas buvo ne tik 
Anglijoje labai populiarus; jisai padarė įsravos ir vo- 
kiečių literatūrai (Kleisto Pavasaris, Hallero Alpės). 
Mūsų Duonelaičio Keturi Metai irgi nemažai primena 
Tamsaną. 


Joung (1681—1765) parašė Nakties Mintis, įkvėp- 
tas žmonos mirtimi ir kitais gyvenimo įvykiais. Čia 
krikščioniškoje dvasioje pravedama ta mintis, kaip ma- 
žas žmogus su savo kasdieniais nepasisekimais viso 
pasaulio akyvaizdoje. 

Už abudu ką tik minėtu gabesnis Kauperas (Cow- 
per 1731 — 1800), kurio veikaluose daug jausmo ir 
užuojautos ne tik žmonėms, bet ir gyvuliams. Pats au- 
torius kovoje už buvį jautėsi persilpnas ir baigė hypo- 
chondrija; bet jo balados kupinos jumoro, 

Geriausias jo veikalas Uždavinys, kur autorius pie+ 
šia tylų, ramų gyvenimą ir prie tos progos judina įvai- 
rius religijos, philozophijos, politikos ir kitus klausimus. 
Bendrai, Kauperas savo naturaliu, konvencionalizmo 
nevaržomu stilium daug prisidėjo prie anglų literatūros 
atsipalaidojimo nuo pseudoklasicizmo, 

Vienkart su gamtos pamėgimu auga pas anglus to- 
limos praeities meilė. Toji meilė ypač žymi jau augš- 
čiau minėto Makfersono veikale „Osiano Giesmės“. Ji 
žymi irgi vyskupo Percy (1729—1811) angliškų ir šot- 
landiškų baladų rinkiny, kursai padarė didžios įtakos 
vokiečių literatūrai: Getei, Herderiui, Būrgerui ir kit. 

Tačiau didžiausias toje pakraipoje anglų-škotų ly- 
rikas buvo Bernsas (Burns 1759— 1796). Neturtingo ūki- 
ninko škoto sūnus, negavęs rimtesnio mokslo ir išsila- 
vinimo, neturėjęs galimybės susipažinti su klasiškais 
kurybos pavyzdžiais, Bernsas, iš Dievo malonės poėta, 
vis delto parodė stambų įgimtą talentą. Kentėdamas 
neturtą, priverstas savo energija skinti sau gyvenimo 
kelią, Bernsas niekados nenustoja gero upo. Jo lyrika 
švelni, jautri ir gili, 

Bernso giesmės pasidarė iš karto labai populiarios 
ne tiktai liaudies tarpe, bet ir pas šviesuomenę, nors 
rašytos vietiniu škotišku dialektu. Pradėta jas net į 
kitas kalbas versti. 

Geriausi Bernso veikalai a) baladų rinkinys, pava- 
dintas Karalienės Budėjimas, b) lyriniai epinė poėma 
Linksmi Elgelos ir c) trumpesni lyriniai kuriniai, kaip 
va: Saulutė, Šeštadienio vakaras pas ukininką, Prie 
Marijos danguje ir k. 

„Saulutėje“ poėta gailias gražios laukinės gėlelės, 
kurią jo plugas nenoroms nulaužė. „Šeštadienio vaka- 
ras pas ūkininką“ duoda pilną nepaprasto ideališkumo 
vaizdelį iš Šotlandijos kaimiečio gyvenimo. Kuriny. 

„Prie Marijos danguje“ počia šaukiasi jautriai ir nuo- 
širdžiai mirusios sužadėtinės. 1 

Bendrai sakant, menkiausias dalykėlis duoda poėtui 
progą iššaukti kilniausius jausmus: poėta beardamas 
išgriovė laukinės peliukės lizdą ir savo giesmelėje gai- 
liasi, suardęs jos menkutį namelį: „ir nerasi tu lauke 
daugiau samanų naujam nameliui, gailinas poėta, o 
piktas ir žiaurus staugia aplinkui vėjas“. 

Plačiai irgi dainuojama jo giesmelė „Mano širdis 
kalnų šaly“. Bernsas — sentimentalizmo ir jau dalinai 
ir romantizmo pakraipos poėta, 


Romantizmas. 

Pirmieji Anglijoje romantizmo skiepytojai buvo taip 
vadinami „Ežerų Mokyklos“ poėtai: Wordsworth'as, 
Coleridge ir Southey. Kadangi jie kai kurį laiką drauge 
gyveno Kumberlando atkrantėse ir buvo maždaug vie- 
nodų pažiūrų, tai juos ir pavadinta „Ežerų Mokykla“. 

Jų pakraipa literatūroje gali būti suvesta į tris 
dėsnius: a) gamtos ir jos gražių reginių pamėgimą; b) 
vidurinių amžių, savotiškai įsivaizduotų, idealizavimą; 
c) patraukimą prie viso, kas slaptinga, nepaprasta. 

Wordsworth'o (1770—1850) gana gražios balados 
ir kiti trumpesni dalykėliai; bet didesnės įtalpos tvari- 
niai nevisai nusisekę. 

Taylor Coleridge (1772—1834) buvo gabesnis už 
Wordsworthą, bet pradėjęs vartoti opijumą, neteko 
pastovesnės ištvermės ilgesniam darbui. Jo tvariniai 
— tik puikūs užsimojimai, pradėti, iki galo neišvesti. 
Geriausias jo veikalas — Senas Jurininkas. Jame ju- 
reivis paslaptingai pasakoja savo svečiui, kaip jisai 
vieną kartą nušovęs albatrosą (didis marių paukštis) 
ir už tai vienut vienas, didžiausiame išgąsty jis buvęs 
ilgai klaidinamas marėse už bausmę. 

Southey (1774—1843) iš Ežerų Mokyklos počtų 
buvo talentu silpniausias, nors rašė daug. Geriausias, 
eilėmis parašytas jo pasakojimas Roderikas — pasku- 
tinysis gotas. 

Greta Ežerų Mokyklos poėtų galima pastatyti lyri- 
kus: Tomą Murą ir Persį Selį. 

Kuomet Anglija turėjo savo genialų Baironą, Šot- 
landija Bernsą, bemaž tuo pačiu laiku Irlandija, nors 
talentu menkesnį, vis delto žymų dainių turėjo T. Moore 
(1779—1852), kurs rašė odas ir eilėmis laiškus; bet 
ypač plačiai jis žinomas savo /rlandiškomis Melodijo- 
mis (Irish Melodies), kuriomis daugiausia apgieda savo 
tėvynės vargus. 

Antras plačiai žinomas Muro veikalas — Lalla 
Rookh, kuriame gana gyvai atvaizduota rytų gamta ir 
žmonės. Čia įeina keturi epizodai į vieną epizodą su- 
vesti: Senyvas pranašas iš Karasano, Haremo šviesa, 
Peri ir Rojus, Saulės garbintojai. Iš tų pasakojimų ypač 
poėtingas Peri i7 Rojus, kurį muzikas Šumanas panau- 
o dojoperai. 

Muro tvariniuose nėra tiek gryno ir nuoširdaus 
jausmo, kiek*pas Bernsą, bet eilės labai švelnios ir 
muzikalios. 

Sheliey (1792—1822) buvo Bairono draugas ir, kaip 
Baironas, savo laiko tautiečių neužtenkamai įvertintas. 
Šeli buvo prancūzų revoliucijos šalininkas, entuziastiš- 
kas laisvės garbintojas [ir griežtai nusistatęs ateista, 
nors jo ateizmas savotiškas, panteizmui artimas. Pasi- 
metęs su pirmąja žmona, gyveno kai kurį laiką Pary- 
žiuje su kita. 

Rašė Šeli nemaž įvairio turinio ir lyties veikalų; 
bet ypač jis žymus, kaip lyrikas. Jo lyrika daugiau sim- 
patinga, nekaip jo gyvenimas. Kai kurie mažesni jo 
lyriški kūrinėliai laikomi tikrais perlais; nors bendrai 

imant, Šelio lyrika 'nėra populiari, daugiau metafiziška, 
daugumai nesuprantama. 

Dramatiški Šelio mėginimai, kaip pavyzdžiui A/pa- 
laidoias Prometiejus, nevisai pavykę. 

Bet didžiausiais ir geniališkiausiais anglų romantiz- 
mo šulais skaitosi Valter Skotas, istoriškų romanų ra- 
šytojas, ir Baironas poėta. 

Walter Scott'as (1771—1832), gimęs Edinburge, 
augštos kilmės, buvo išauklėtas senose tradicijose, pri- 
sirišęs prie savo gimtinio krašto, prie senų bočių ir 
jų padavimų. Tėvas norėjo, kad sūnus, baigęs univer- 
sitetą, liktų juristu, bet jauną Skotą kur kitur traukė 
palinkimai; jisai su ypatingu pamėgimu studijavo isto- 
riją, ir niekas taip giliai nebuvo pažinęs ir taip pamilęs 
viduramžio, kaip jisai. 

Nepaprastai gabus, lakios vaizduotės, visa širdimi 
pamilęs savo šalies praeitį, Valter Skotas kaip tik tam, 
rodos, buvo ir sutvertas ir pašauktas, kad savo roma- 
nais prikeltų iš kapų tą mylimą praeitį ir jai lieptų iš 
naujo prakalbėti ir gyventi, 

Patsai Škotijos kraštas, savotiškas, nepaprastas, 
kalnais ir tarpkalnių slėniais, tarsi, atskirtas nuo pa- 
saulio, savy užsidaręs, kur ant kiekvieno žingsnio pa- 
sakojama apie senus stebėtinus įvykius, prabočius-di- 
džiavyrius, kur baladomis apgiedama jų darbai ir ko- 
vos, — vis tai iš mažens auklėjo gyvą ir lakią Skoto 
vaizduotę. 

Vidurinių amžių jisai buvo taip didis mėgėjas, kad 
jau įgarsėjęs savo romanais ir įgavęs turto, pasistato 
netoli Edinburgo, viduramžių gotiko stiliuje, rūmus-pilį 
ir juos įrengė anų amžių skonio baldais, portretais ir 
kitais panašiais daiktais, savo butą pavadinęs panašiu 
sapnui. 

Pradėjo Skotas savo tveryb4 baladomis, kuriose 
stengėsi paimti liaudies toną. Paskui keturių jambų to- 
nais parašė epišką veikalą Marmion, kuriame atpasa- 
kojama vieno anglo raitelio istorija, kaip tasai po įvai- 
rių įvairiausių nuotykių galų gale garbingai krito mušy, 
tuo būdu nuplaudamas savo jaunystės klaidas. 

Tačiau matydamas, kad eilėmis nesusilygins su Bai- 
ronu, ėmė rašyti proza istoriško turinio romanus ir 
toje srity neturi sau lygaus tverėjo. Jo romanai kai kada 
vadinami gotiniais romanais, nes jais geriau ir vaizdžiau, 
negu ilgais istorijos pasakojimais, nušviečiama tie vi- 
duriniai amžiai, kuomet gotiškas stilius viešpatavo. 

Pirmasis istoriškas jo romanas buvo Vaverley, ku- 
riame labai įdomiai pasakojama vieno anglo karininko 
nuotykiai Šotlandijoje per jakobitų sukilimą 1745 m, 

Paskui eina ištisa istoriškų romanų eilė, kuriais la- 
bai įdomiai ir gyvai atvaizduojama įvairios anglų ir 
škotų istorijos epokos. Iš viso tų romanų pasirodė 27; 
tomų 74. Geriausi jo romanai laikomi: Raudonasis Ro- 
bertas, Kenilvort, Ouentin Durwmard. 

Skoto romanai, kuriais piešiama įvairiausio luomo 
žmonės, jų politinis, šeimyninis ir religinis gyvenimas, 
labai įdomūs, iki mūsų laikų su pamėgimu ir žingei- 
džiai skaitomi ir verčiami į įvairias kalbas. Jais Valter 
Skotas užėmė labai žymią vietą ne tik anglų, bet ir 
pasaulio literatūroje. Jisai sutvėrė istorinį romaną, kur- 
sai naujaisiais laikais užėmė vietą senovės epopėjų. 
Skaitydami plastiškus istorinius Skoto romanus, ne- 
paprastai objektyviai vaizduojančius epoką ir jos žmo- 
nes, visai nematome poėto asmens, tik jaučiama praei- 
ties meilę. 

Antras nemenkesnis už V. Skotą anglų romantizmo 
šulas Gordon lord Byron (1788—1824). Baironas buvo 
visas sutvertas iš priešingumų: buvo stebėtinai gražus 

Maironio Raštai V t. 11 


ant veido, bet raišas ir tą fizinę ydą labai įkyriai jau- 
tė; turėjo labai didelį, gražų poėtišką talentą, o būdo 
buvo šiurkštaus, aštraus, nesugyvenamo. | 

Bairono tėvas, irgi neramaus būdo žmogus, anksto- 
kai pasimirė, trejų metų sūnui ir našlei žmonai palit- 
damas augštos kilmės puikybę, senus lordo rūmus, 
skolas ir neturtą. Prie sūnaus būdo nenormalumų daug 
prisidėjo ir netikęs jo motinos auklėjimas: motina sūnų 
mylėjo, bet pati mažai išlavinta, pilna prietarų, staigaus 
būdo, nuolatos kėlė ginčus ir barnius su sūnumi, kur- 
sai irgi nemokėjo nusilenkti, pilnas puikybės, staigus 
ir kerštingas, 


Tokie santykiai su motina, neturtas, fizinė | yda, 
rūstus Šotlandijos kalnų reginiai vis tai paveikė į keistą 
Bairono būdą ir į jo poėziją, kupiną tulžies, sarkazmo, 
žmonių neapykantos ir gilaus pesimizmo. Kambridžo 
universitete studentaudamas, susibičiuliavo su draugais 
ištvirkeliais ir, mokslo nebaigęs, universitetą apleido. 


Rašyti pradėjo Baironas ankstokai: 19 metų amžiaus 
atspaudino savo Laisvąsias Valandas, kurias kritika 
sutiko labai nepalankiai, pašiepdama nesubrendusį poėtą. 
Giliai įžeistas poėta iš karto atsistojo į savo vėžes, 
parašęs Anglų poetai ir škotų kritikai, kur be atodai- 
ros pliekė savo kritikus; o bent kiek vėliau ėmė atski- 
romis giesmėmis spausdinti Čaild Haroldo Klajones 
(Childe Harolds Pilgrimage). 


Negalėdamas sugyventi su Londono diduomene, 
pilnas puikybės del savo talento, ypač kai jo paties 
žmona nuo jo pabėgo, Baironas apleido Angliją, lan- 
kydamas Portugaliją, Ispainją, Italiją, Graikiją ir Reino 
apylinkes. Didžiausias jo malonumas buve, kur nors 
ant marių krašto ar nuo kalno kriaušės valandomis 
žiūrėti į tolį, užmiršti visą pasaulį ir svajoti. 

Pirmosios „Čaild Haroldo giesmės“, nežiūrint į kai 
kurių kritikų priekaištus, visuomenės buvo sutiktos su 
didžiausiu entuziazmu: pirmą dieną išpirkta buvę 14.000 
egzempliorių. Tasai pasisekimas ir kelionė po svetimas 
šalis buvo bent kiek nuraminę Baironą: grįžo kai ku- 
riam laikui į tėvynę. Čia buvo vedęs antrą žmoną, su 
kuria tačiau irgi neužilgo persiskyrė. 


Vėl susipykęs su Londono aristokratija, apleido 

Angliją ant visados, apsigyvenęs kai kuriam laikui 
veicarijoje. Mirė Graikijoje, kariaudamas prieš turkus 
už graikų laisvę, kuriems nemaž simpatijos sužadino 
Europoje. 

Čaild Haroldo poėmos turinys labai nekomplikuo- 
tas: atpasakojama poetiškai eilėmis Čaild Haroldo ke- 
lionės įspudžiai, jam aplankant įvairias Europos šalis. 
Cia počta greta gražiausių gamtos vaizdų, piešiamų 
nepaprastai artistiška ranka iš Ispanijos, Italijos, Grai- 
kijos, Reino krantų, su ypatingu įnirtimu, sarkazmu, 
pesimizmu kalba apie žmones, skaudžiai plakdamas 
Europos kultūrą, jos visuomenę, paskendusią veidmai- 
nystėje ir ištvirkimo purve. Pats aprašomasis Čaild 
Haroldas, kuriame poėta pats save piešia, irgi visai 
negeresnis už iškrikusią ir plakamąją visuomenę. 


Didelis pirmųjų Čaild Haroldo giesmių pasisekimas 
pažadino poėtą prie intensyviškesnės tverybos: išeina 
spaudoje romantizmo pakraipoje eilėmis rašyti pasako- 
jimai: Giauras, Sužadėtinė nuo Abydoso, Korsaris, Lara. 
Tačiau jie visi už „Čaild Haroldo Keliones“ silpnesni. 
Jau didesnės vertės pasirodę veliau Karinio Apgulimas, 
Šiljono Kalinys, Mazepa. 

Gyvendamas Italijoje Baironas mėgino rašyti ir dra- 
matiškus veikalus; jo tada spaudinta Manfredas, Ma- 
rino Falieri, Kainas ir kiti. Bet tie kuriniai mažai .pri- 

taikinti lošimui scenoje, nedaug turi akcijos; tai dra- 
mos arba tragedijos pasiskailymui. 

Galop visą savo tulžį, sarkazmą ir pesimizmą Bai- 
ronas išliejo savo satyriškoje poėmoje Don Juan, ku- 
rios vyriausio veikiančio asmens vardas Donžuanas nuo 
to laiko tapo bendru ištvirkelio-paleistuvio vardu. Cia 
greta poėtiškiausių ir labai įspudingų vietų perdaug 
išvesta aikštėn moralio purvo, supuvimo, paleistuvystės. 

Visuose Bairono veikaluose, galima sakyti, patsai 
autorius piešiamas įvairiausiuose nuotykiuose ir pergy- 
venimuose; todel ir svarbesnieji jo kurinių asmenys 
taip labai panašūs būdu vienas kitam. Tačiau tame 
savęs atvaizdavime daug ir perdėta; paprastai kiekvie- 
nas žmogus stengiasi kitų nuomonėje pasidaryti geres- 
nis, nekaip tikrai esąs; Baironas kaip tik ir čia eina 
prieš bendrą visų būdą: jisai save piešia juodžiausiomis 
varsomis ir tame, sakytumėme, savęs šmeižime ieško 
pasididžiavimo, niekindamas tuo būdu kitų nuomonę 
apie save. 

Baironas teisingai priskaitomas prie didžiųjų, pa- 
saulinės reikšmės, poėtų. Jisai delto ir turėjo taip ne- 
paprastą pasisekimą, kad pataikė savo laikotarpio vi- 
suomenei į pačią širdį, užgavęs jos jautriausias ir so- 
pančias stygas. Bairono veikalus ne tik skaityta ir versta 
į kitas kalbas, bet ir pamėgdžiota. Buvo laikas, kad ir 
žymesni poėtai, kaip lenkų Mickevičius, rusų Puškinas, 
Lermontovas bent pradėdavo savo kurybą baironizmu, 
Kiti pamėgdžiodavo Baironą gyvenime, užsikrėtę jo 
pesimizmu, sarkazmu, žmonių neapykanta, pasišalinimu 
nuo jų draugystės, nuduodami amžiną nepatenkinimą, 
nusivylimą gyvenimu, tarytum, gyvenimo kankiniai esą 
pačiame jaunystės žydėjime, 

Istoriškų Valter Skoto romanų pasekėjais žymesni 
buvo Balveras ir Kuperas. Bulwer'o (1803—1878) ypač 

nusisekęs romanas Eugėnijus Aram ir Paskutinės Pom- 
pėjos diėnos. Daug gabesnis už Balverą ir savystovis 
buvo Kuperas amerikietis (žiur. žemiau). 


Realizmas. 


Istoriški romanai su romantizmo pakraipa buvo Ang- 
lijoje labai mėgiami bemaž iki XIX amž. pusės, kada 
Dikensas ir Tekerėjus savo romanais iš visuomenės 
gyvenimo davė anglų literatūrai realizmo pakraipą. 

Dickens (1812—1870) buvo neturtingo valdininkė- 
lio sūnus, kurio tėvas Portsmuto uoste vargingai tar- 
navo. Jau nuo jaunų dienų daug prityręs skurdo, net 
į kalėjimą kai kurį laiką už skolas patekęs, Dikensas 
savo laiku neturėjo galimybės rimčiau apsišviesti ir 
išsilavinti; nors paskui naudojosi kiekviena proga trū- 
kumus papildyti. 

Tačiau tas pergyventas skurdas ir neturtas Dikenso 
tverybai buvo ir naudingas: jisai davė jam progos, ar- 
čiau pažinti ir pačiam pergyventi žemesnių luomų so- 
cialią padėtį ir tuos vargus savo jautria iš prigimties 
širdimi atjausti. 

Pajautęs kurybos pašaukimą, Dikensas ėmėsi ne 
praeitį, kaip Valter Skotas idealizuoti, bet vaizduoti 
dabartį, jos trukumus ir kančias. Ypač jam ant širdies 
gulėjo skurdas ir kančios vadinamojo ketvirtojo luomo 
žmonių. Jų sunkią padėtį vaizdžiai piešdamas ir pro 
ašaras su jumoru pajuokdamas skriaudėjus, Dikensas 
stengėsi tuo būdu sužadinti nuskriaustiesiems užuojau- 
tos ir gydyti sociales visuomenės žaizdas. 

Savo tverybą pradėjo Dickensas Boco Škicais. Pas- 
kui eina jo romanai, kurių parašė 13. Jo geriausi lai- 
komi: Pikviko klubo užrašai, Oliwer Twist, Mikalojus 
Nicklėby, Dombey ir sūnus. "Tuose romanuose, nu- 

šviečiant visuomenės ydas, greta jumoro, paskesniai: 
laikais anglų literatūroje tip mėgiamo, nemaža ir kar- 
taus sarkazmo pasitaiko. Romanų turinys paimta iš 
gyvenimo, ir dažnai jaučiama, kad tai paimta iš paties 
autoriaus pergyvenimų ir atsiminimų. 

Paskutiniame, augščiau paminėtame romane vyriau- 
sias asmuo Dombey tai milionierius pirklys, pilnas pa- 
sitikėjimo savo pinigine jėga, visados šaltas, nesujau- 
dinamas, kursai del tuščios garbės mėto tūkstančiais, 
o vargšo pasigailėti nemoka. Pavaldiniai ir tarnai jo 
bijo ir dreba. Pirmoji žmona irgi jo bijojo kaip vergė; 
antroji nenori nusileisti ir galutinai priversta pabėgti. 
Kyla didis šeimynoje skandalas, Dombėjo puikybė vi- 
duje labai kenčia; bet išviršiniai jis pasilieka, kaip bu- 
vęs, šaltas ir ramus. 

Dikenso romanai labai didžios vertės ir savo kilniu 
tikslu, užtardami nuskriaustuosius, ir savo turinio įdo- 
mumu, anglišku jumoru ir gyvu realizmu. Bet kai kada 
jiems trūksta gerai iš anksto nustatyto plano. Jo ro- 
mano asmenys, nors tikrai iš gyvenimo paimti, bet kad 
daugiau sužadintų skaitytojo užuojautos ar pasibjaurė- 
jimo, perdėti, šaržuoti. Taip štai Oliwer Twist išrodo 
nevisai naturalus; virš minėtame Dombėjo romane vai- 
kai Nell ir Paul nupiešti kaip tikri angeliukai, be jo- 
kios ydos ir virš savo amžiaus išsilavinę; kai kurie jo 
geri žmonės tokie pasirodo geraširdžiai ir minkštašir- 
džiai, kad sunkesnio gyvenimo kovai visai netiktų. Ta- 
šiau tie trūkumai vis delto nenusmelkia nepaprasto 
Dikenso talento ir jo kilnių siekių. 

Thackeray (1811—1863) buvo Dikenso bemaž ben. 
drametis; bet kuomet Dikensas jau buvo plačiai skai- 
tomas ir įgarsėjęs, Tekerėjus mažai kam žinomas rašė 
"savo veikalus, ir tai buvo ne del to, kad jis būtų bu- 
vęs talentu žemesnis, bet kad buvo mažiau supranta. 

mas ir gilesnis, reikalavo nuo skaitančiųjų didesnio iš- 
silavinimo ir skonio. 

Pas Dikensą daugiau optimizmo, lengvo jumoro 
romanų užbaiga dažniau laiminga, kas skaitytojams 
daugiau patinka. Pas Tekerėjų satyra skaudesnė, dau- 
giau pesimizmo, romanų užbaiga daugiau reali, t. y. 
tokia, kaip gyvenime atsitinka dažniaušiai; formoje ma- 
tosi daugiau artizmo. 

Dikensas ir Tekerėjus abudu priklauso prie tenden- 
tingų rašytojų; sukelti skaitytojams ydų Įpasibjaurėjimą 
—- vienas iš svarbiausių jų tikslų. Pagrindinė jų idėja: 
ydos anksčiau ar vėliau bus nubaustos, geri darbai su- 
silauks teisingo įvertinimo ir atlyginimo, 

Pirmasis Tekerėjaus romanas, suteikęs jam garsų 
vardą, buvo Tuštybių mugė (Vanity Fai:). Čia autoriaus 
išvesta ištisa įvairiausių tipų galerija, neaugštos moralės 
vertės žmonės. Žemiausiai stovi vyriausias romano 
asmuo Rebeka Sharp, kuri senus ir jaunus vyrus ve- 
džioja už nosies, apsuka jiems galvą, bet pati nieko 
jų nemyli, tik žiūri, kaip aukso daugiau prisikrauti; kas 
jai dalinai ir pasiseka. Tačiau galų gale jos intrygos 
išeina aikštėn, ištinka visa eilė nepasisekimų; visų ne- 
kenčiama ir niekinama labai žemai nugrimsta, 


Greta Rebekos Sharp autoriaus išvedama Amelija, 
geros širdies, dora mergaitė, nors ir mažiau apsukri; 
ji išteka už doro ir garbingo kapitono Dobino. 

Tame romane ypač nemažai tenka aristokratams ir 
jų moterims, skaudžiai plakama sarkazmu jų savimeilė, 
išdidumas, pinigų aikvojimas, niekinimas tų, kurie ne- 
turį titulų ir t. t. Vienoje to romano vietoje Tekerėjus 
sako, kad aristokratėms moterims daugiau rūpėjo vą- 
karas, hercogo Velingtono Bruksely surengtas prieš 
garsų mušį ties Vaterlo, negu to mušio rezultatas. 


167 


Antras irgi simpatingos tendencijos Tekerėjaus ro- 
manas Neukomo šeimyna, kuriame irgi ištisa įvairaus 
būdo ir luomo žmonių galerija, gyvai ir įdomiai pie- 
šiama. Greta skaudžiai sarkastiškų ir juokingų scenų, 
autorius išveda ir labai jautrias, griaudinančias scenas, 


Trečias žymesnis Tekerėjaus romanas Henry Es- 
mond turi istorišką foną; jisai čia atvaizduoja visuo- 
menės gyvenimą ir pažiūras, viešpataujant karalienei 
Onai, taip gyvai ir istoriškai tikrai, kad drąsiai gali 
lenktiniuoti su V. Skotu. 


Greta Dikenso ir Tekerėjaus reikia paminėti Geor- 
ge Eliot (1819—1880), nors talentu žemesnę, visgi žy- 
mią romanų rašytoją-realistę, kurios veikaluose ypač 
daug užuojautos darbininkų luomo vargams. Geriausias 
jos romanas — Adam Bede, kur jaučiama nemaža pa- 
čios autorės gyvenimo bruožų. 

Baironui ir Šeliui mirus, anglų lyra buvo kai kurį 
laiką nutilus, bet neilgai. Dar pirmoje XIX amžiaus 
pusėje ji vėl atsiliepia, nors jau ne taip skambiai at- 
siliepia jos atgarsiai pasaulinėje literatūroje, kaip pirma, 
Iš paskutinio anglų literatūros laikotarpio gana žymūs 
buvo poėtai: Tenisonas, Brauningas, Rosetis, Suibor- 
nas, Niumenas, nekalbant apie menkesnius, 


Tennyson'as 1809—1892) vos ketvirtuoju savo ly- 
riškai epiškų eilių rinkiniu, 1842 metais išleistu, atkreipė 
į save visuomenės atydą, o jau 1850 m., Wordsworthui 
mirus, jis paskelbta poet laureate. Tenisonas parašė 
nemažai. Jo veikalų, rasit, geriausias Karaliaus Idilijos, 
kuriame jo mūza grįžta į pasakų sritį, apgiedodama 
pusiau mytiško karaliaus Arturo ir jo karžygių raitelių 
darbus. Čia poėta ne tik gražiomis, melodiškai skam- 
bančiomis eilėmis, bet dalimi ir archaiška kalba apgieda 
senovės didžiavyrių amžių. 

Tenisonas buvo ne tik didis poėta ir išminčius, bet 
irgi simpatingas kaip žmogus, kursai kilniai ir rašė ir 
gyveno. Buvo tai irgi didis anglų patriota, kurio im- 
perialistiškos plačios svajonės šiandieną anglų reali- 
zuotos, 

Browning (1812—1889) buvo ir gilesnis už Tenisoną, 
ir talentu didesnis, ir platesnio regračio žmogus, bet 
jisai sau neįgijo lauruoto poėto garbės, nebuvo irgi 
nei tiek populiarus, nei tiek mylimas. Iš pradžių jisai 
sekė Bairono ir Šelio pavyzdžiais. Paskui jau savysto- 
viame veikale Paracelsus matosi jo troškimas prie vis 
platesnio moksluose žinojimo ir koks tai panašumas į 
Getės Faustą. 

Veikalas, kursai pirmas atkreipė visuomenės dėmesį 
į Brauningą buvo jo Pippa eina pro šalį — lyriškai 
dramatiškas tvarinys. Bet geriausias, rodos, Brauningo 
veikalas bus Žiedas ir Knyga, kuriame autorius pasi- 
rodo gilus psichologas, nušviesdamas žmogžudžio psi- 
chiką iš įvairiausių pusių. 

Brauningo žmona Elzbieta irgi buvo rašytoja su 
talentu. Jos žymiausias veikalas — Vaikų šauksmas, 
kuriame autorė gina vaikų teises. 


Rossetti (1828—1882) buvo tapytojas ir poėta. 
Kaip tapytojas, jis sudarė vadinamąją secesijos arba 
prarafaėlistų draugiją ir turėjo nemaža įsravos į toli- 
mesnę anglų tapybos kryptį. Poėzijoje irgi jis paėmė 
savotišką mistiškai simbolišką pakraipą. Prie geriausių 
jo lyriškų perlų priklauso Palaiminta Mergelė — ku- 
rinys, kuriame apgiedama mergelė danguose, anapus 
laiko ir erdvės, laukianti savo skaistybėje pasilikusio 
čia ant žemės mylimojo. 

Graži irgi, katalikiškoje dvasioje jo parašyta Ąve: 
nors pats Rosetis, kaip žmogus, protu buvo linkęs į 

pozitivizmą, bet jo siela, kaip poėto, vis delto ilgėjos 
ko tai augštesnio instinktyviai, 


Swinburne (1837—1909) buvo fanatiškas krikščio- 
nybės ir ypač katalikų tikėjimo priešas, kurs savo ero- 
tinėse giesmėse doros dėsnių irgi nepripažino, kaip 
matosi iš jo eilių rinkinio Poems and Ballads, arba 
antro Giesmės prieš saulėtekį. 

Suinbernas rašė labai daug: rašė poėmas, kaip štai 
Atalanta Kalidone, kurioje labai aiškiai kyša krikščio- 
nybės neapykanta; rašė irgi dramatiškus veikalus, kaip 
trilogiją Maria Stuart, kuri tik pasiskaitymui ne sce- 
nai tinka, 

Suinbernas talentą, be abejo, tikrai turėjo; savo 
veikalų kalba ir eilių gražumu jisai tikrai didis artistas; 
bet jo tvarinių turinys didesnės vertės neturi. 


Newman (1801—1890) iš anglikono tapęs kataliku, 
o galop net kardinolu, . turėjo irgi didį lyrišką talentą 
ir buvo tikras angliško stiliaus artista. Žymesni jo ly- 
riški veikalai: Lyra Apostolica, Himnai, Pripuolamo 
turinio Eilės ir t. t. 

Šu talentu Niumeno parašytas irgi romanas Kalli- 
stra, kursai tačiau stovi žemiau už kard. Wisemano 
Fabiolą. 

Tarp labai žymių XIX amžiaus rašytojų, kurie prie 
anglų literatūros tiesioginiai nepriklauso, tačiau joje 
nemaža turėjo įtakos, reikia paminėti: 

a) Ruskiną (1819—1900), pirmaeilį meno žinovą ir 
filozofą-sociologą, kursai ir socialiuose santykiuose ir 
menui teisingai stato etikos reikalavimus. 

b) Tomą Buckle (1821—-1862), kursai utilitarizmo 
ir pozitivizmo dvasioje, bet vis tik giliai apgalvotą pa- 
rašė Civilizacijos Istoriją ir tuo veikalu daug nusvėrė 
Europos pasaulėžiūroje. 

c) Carlyle (1795—1881), nepaprastą filozofą-istoriką, 
meno žinovą ir žmogų, kupiną energijos ir veiklumo. 
Jis parašė Prancūzų revoliucijos istoriją; be to dar 
Kromvelio, Pridriko Didžiojo, Šilerio gyvenimus. 

Savo veikale apie Didžiavyrius ir didžiavyrių pa- 
garbą, Karlylis praveda tą mintį, kad didžiavyriai tai 
Dievo išrinktieji pasiuntiniai ir pranašai; jie tverią isto- 
rija ir vedą minias, kurios savaime pasyvios; todel 
didžiavyriai esą verti ypatingo garbinimo. 

Pats Karlilis visą savo gyvenimą sviravo ir kariavo 
tarp tikėjimo, kurį jam širdis ir vidaus balsas bruko, 
ir tarp šalto skepticizmo ir pesimizmo. 

Antroje XIX amžiaus pusėje iš tarpo romanų 1a- 
šytojų žymesni skaitosi Meredith, Stevenson, Wilde, iš 
dramaturgų Shaw. 

George Meredith'as (1828—1909) po Tekerėjaus 
laikomas giliausiu ir rimčiausiu rašytoju. Jis“ savo ro- 
manuose gyvai ir nuodugniai nušviečia socialį ir kitus 
aktualius klausimus, pasirodo gilus psichologas, aštrus 
visuomenės ydų kritikas, bet neperdaug populiarus, 
platesnei visuomenei sunkiau suprantamas, * 

Pirmasis žymesnis jo romanas — Rišardas Fevere- 
lis: gabus ir daug žadąs jaunikaitis Rišardas, savo tėvo 
išauklėtas sulyg jo išgalvota ypatinga sistema, pasirodo 
visai netinkąs gyvenimui. 

Stevensono (1850—1894) romanuose daug vaiden- 
tuvės, nepaprastų įvykių, romantizmo, pasakojimas gy- 
vas, įdomus, gamtos vaizdai, kaip pas V. Škotą, rūstus 
ir didingi. Pirmasis veikalas, kursai atkreipė visuome- 
nės dėmesį į Stevensoną, buvo vaikams parašytas, pu- 
“ siau fantastiškas, bet žingeidus jo veikalas Skarbų sala, 
kur ypač gyvai nupiešta nepaprastas apgavikas Jonas 
Silveris, taip tipiškas, kaip Miltono Satana, ar Bairono 
Kainas. 


171 


Kiplingas — gabus romanų rašytojas, didis vokiečių 
priešas, ilgus metus išbuvęs Indijoje ir ją gerai paži- 
nęs. Tarp kitų jo veikalų žymūs jo Paprasti pasakoji- 
mai iš kalnų, kur ryškiai ir gyvai nušviečiama įvairūs 
Indijos gyventojai ir luomai. 


Oskaras Wilde (11900) buvo dekadentas ir moralis 
bankrotas, kursai savo romane Dorian Gray kaip tik 
savo piešia gyvenimą, liuosą nuo bet kokio suvaržymo, 
Uaildui dailė ir menas tai viskas, tai vienintelė realybė 
ir tikrenybė, jo stačiai dievinama ir amžinai pastovi; 
atvirkščiai, gamta, žmonės, gyvenimo įvykiai tai chi- 
mera, menkutė dailės bezdžionė, neturį pastovumo, 
relatyvūs, netikri. Dorianas, sako jis virš minėtame savo 
romane, sensta, tampa raukšlėtas, gelsta, bet jo nu- 
pieštas paveikslas pasiliks amžinai gražus ir jaunas, 

Rašo Uaildas gyvai, sąmojingai, mėgsta paradoksus, 
yra plačiai skaitomas, nors nėra mėgiamas. Gerokai 
įgarsėjęs savo ekscentriška pasaulėžiūra, kai vėliau ėmė 
nustoti savo megėjų, parašė keistą, nusiminimo kupiną 
De profundis. 

Uaildas rašė ir dramatiškus veikalus, kurie kai kurį 
laiką turėjo pasisekimą savo originalumu; Salomė (ais- 
tringa ištvirkėlė), Florentiškoji Tragedija ir kitos tikrai 
pasižymi sąmojingu ir gyvu dialogu; bet sceniškumo 
juose nedaug, nesakant apie jų netikusį turinį. 

Bernardas Shaw — karštas radikalas socialista, ku- 
rio dramose veikią asmenys tokie pat radikalūs ir at- 
kaklaus būdo, kaip ir patsai autorius. Apie save augš- 
tai manydamas, Sekspyrui ir lbsenui didžios reikšmės 
ir talento Šo nepripažįsta, 

Nežiūrint jo radikalumo ir keistų naujų pažiūrų-idėjų, 
vis delto Šo šiandieną pas anglus gerokai populiarus 
del nepaprastai turtingos jo kalbos, gyvo stiliaus, są- 

mojingumo ir skaudžios satyros. Jo veikalai irgi neper- 
daug sceniški. Lietuviškame vertime žinomos jo dra- 
mos: Aiskalūnas ir Cekoladinis Kareivėlis, 


Angliškoji Amerikonų Literatūra. 


Neminint Benjamino Franklino (1706—1790), kursai 
ne tik politikoje, bet ir literatūroje buvo didžios svar- 
bos, pirmasis, kurs įtikino europiečius, kad Amerika 
turinti savo literatūrą, buvo Vašingtonas lIrvingas (1793 
—1859), kurio Braižinių (škicų) Knygoje ir garsiame 
romane Alhambra idealizuojama ramus gyvenimas, me 
lankoliškai sielvartojama del legendarinės praeities žu- 
vimo ir daug parodyta sąmojingumo ir jumoro. 


Greta Irvingo stovi talentu nežemesnis, antras Ame- 
rikos rašytojas-romantikas Cooper 1789—1851, kursai 
savo romanais (60 tomų) labai gyvai nušviečia kai ku- 
riuos svarbesnius momentus iš Amerikos istorijos, sek- 
damas bent kiek Valter Skoto pavyzdžiais. 


Pirmasis jo romanas, kuriuo suįdomino skaitančią 
visuomenę, buvo Šzi/pas; čia autorius vaizdžiai piešia 
karą už Amerikos laisvę. Taip pat įdomūs jo romanai: 
Vairininkas (The Pilot), kuriame perstatoma jurininkų 
gyvenimas, Paskutinysis iš Mohikanų — geriausias iš 
Kupero romanų, Vadovas Tyruose ir dar penki kitį 
romanai, kuriais piešiama indijonų gyvenimas. Tačiau 
šiuose pastaruose nemaž perdėta tuo būdu, kad per- 
daug idealizuojama juose primityvi žmonės, jų gerumas 
ir kilnūs žygiai, prisilaikant Ruso teorijos; kai kur irgi 
perdaug prikimšta dirbtinių ir moralizuojančių dialogų, 
kurie tampa nuobodūs. 

Prie žymesniųjų XIX amžiaus rašytojų priskiriama: 

Allan Po, Hotornas, Longfelo, Holms, Mark Tven'as, 
Braunsan'as, Emerson'as. 

Allan'as Poe (1309—1849) buvo labai gabus, didžio 
talento, bet rūsčiai mistiškos vaizduotės poėta, be to 
dar ir be etiškų principų, girtuoklis, kursai netvarkingu 
gyvenimu jį gerokai sau sutrumpino. Rašymo būdu ir 
talentu bent kiek primena Coleridge. 

Žymesnieji jo tvariniai: a) Juodvarnis, parašytas 
žmonai mirus, ir b) Varpai. Juose skamba rūstus ir 
šiurpūs tonai, kurie atsiliepia disonansu amerikiečių op- 
timizme. Po Alano įtaka net Europos literatūroje šian- 
dieną jaučiama; ypač imta augštai jį vertinti prancūzų 
tarpe, pradedant nuo Bodelero ir jo šalininkų. 

Hawthorne (i804—1864) puritonas parodė nemažą 
talentą, rašydamas daugiausia noveles ir romanus. Jisai; 
dar jaunas būdamas, sakydavo, nenorįs būti gydytoju, 
kad nereiktų misti iš žmonių ligų, nei kunigu, kad ne- 
tektų misti iš žmonių nuodėmių, nenorįs būti nei advo- 
katu, nes prisieitų gyventi iš žmonių barnių; jisai bu- 
siąs rašytoju. 

Hotornas bent kiek sekė Po, pamėgęs, kaip apie 
jį sakoma, irgi juodais žirgais jodinėti tamsioj nakty. 
Jo veikalai, tariant Strinbergo žodžiais, sako: aš tau 
nelinkiu linksmybės, nes linksmybės nėra; kad tik tu 
turėtumei užtektinai jėgos pakęsti gyvenimą. 

Vis delto Hotorno pasakojimuose daugiau angliško 
jumoro ir bent kiek moralios tendencijos. Daugiau jo 
tipingi: a) novelių rinkinys užvardytas Gėdulos varpai 
per vestuvių iškilmes ir b) iš romanų: Namas su sep- 
tyniais bokštais ir Marmoro Fauna. Pastarasis — vie- 
nas jo geriausių romanų, nors jo išvados — savotiškos, 
su kuriomis vargiai begalima sutikti. 

Wadsworth Longiellow (1807—1882), naujųjų kalbų 
profesorius Harvardo universitete, kai kada amerikonų 

Tenisonu vadinamas. Nebuvo jisai geniju, be abejo; 
vis delto tai žymus ir amerikonų tarpe labai populia- 
rus ir mėgiamas rašytojas, užkariavęs tautiečių širdis 
sąvo lengvomis, skambiomis ir simpatingomis eilėmis, 
kurių turinys: meilė, draugiškumas, ramus, pilnas vil- 
ties gyvenimas, naminės dorybės, 


Kuomet Po ir Hotornas aikštėn vilkdavo tamsiąsias 
gyvenimo puses, Longfelo liesdavo linksmesnius gyve- 
nimo reiškinius, įnešdamas šviesesnį spindulį, imdamas 
kuriniams turinį dažniausiai iš Amerikos gyvenimo arba 
iš jos praeities. Jo epiški veikalai puikiausiai supažin- 
dina skaitytoją su Amerikos gamtos vaizdais, piešia 
pirmųjų kolonistų puritonų įsikurimą, jų kovos su in“ 
dijonais, indijonų pažiūras, jų mytologiją ir t. t. Tokio 
turinio yra jo gražiausias epas Giesmė apie Hijavatą, 
lietuviškai išversta Račkausko. 

Dramatiškiems savo veikalams Longfelo dažnai sko- 
lina iš europiečių literatūros; pavyzd. Ispanų studentas 
iš Servanteso novelės. 

Bet ypač gražios Longfelo giesmės, kaip štai: So- 
džiaus kalvis, Angelo žingsniai (pavesta mirusiai jaunai 
žmonai), Gyvatos psalmė, Laivo statymas (sekant gra- 
žiausia Šilerio giesme Lied von der Glocke) ir kitos, 


Liberališkesnę dvasią į intelektualį Amerikos gyve- 
nimą įneša Holmes (1809—1894), medicinos profeso- 
rius, pagarsėjęs savo sąmojingais, kupinais jumoro, tai 
juokingais, tai rimtais pasakojimais Aw/okratas prie 
pusryčių stalo, kuriuose novelių formoje lengvai, gra- 
žiai, įdomiai su philosopho šypsena paliečia įvairius 
gyvenimo klausimus. Tuose pasakojimuose randame 
tikrų poėzijos perlų, kaip štai: Tyli melodija, Tarp ži- 
bučių ir kiti. Savo romane Angelas sargas Holms'as 
praveda mintį fizinio ir dvasinio paveldėjimo. 

Pas Marką Tveną (1835—1911) įo įvairių nuotykių 
Pasakojimuose, pavyzd. Gyvenime ties Misisipi, links- 
mo jumoro, kartais net perdaug linksmo, dar daugiau, 
kaip pas Holmsą; nors paskesniame gyvenime Tvenas 
ėmė linkti prie sentimentalio romantizmo, pabėgęs į 
viduramžių pasaulį. 

Emersonas (1803—1882) ir jo draugas Augustas 
Brownsonas (1803—1876) buvo ne tik stambūs litera- 
tai, bet gal dar daugiau mokslininkai. Bransanas iš pra- 
džių buvo unitarizmo ir transcendentizmo šalininkas, 
bet nuo 1844 m. priėmė katalikų tikėjimą ir pasidarė 
uolus jo gynėjas labai rimtais straipsniais, bendradar- 
biaudamas „Ouartely Review“. Labai irgi rimtas jo 
veikalas — Liberalizmas ir Bažnyčia. 

Emersonas — rapsodinis philozophas, teisybės poėta; 
kunigas metafizikas, universiteto profesorius. Jisai sa- 
kydavo, kad be didelio entuziazmo niekas ir niekados 
nieko didžio nėra atsiekęs. Kai kada jis vadinama 
amerikietiško transcendentalizmo tėvu, kursai individumą 
augščiau statė už visuomenę, liepia daugiau domėtis 
savo vidaus gyvenimu ir atsipalaiduoti nuo tradicijų. 
Jo puritonizmas susikristalizavo į gryną idealizmą. 

Bemaž visi žymesni Amerikos rašytojai buvo iš Bos- 
tono, kursai yra Amerikos ne tik laisvės gimtinė, bet 
ir jos intelektualis centras, kaip Graikams Atėnai, Vo- 
kiečiams Mtinchenas. 

Su paminėtais rašytojais angliškoje Amerikos lite- 
ratūroje pasibaigė gabių, kulturingų,žakademinių rašy- 
tojų laikotarpis, puritoniškos poėzijos, grožio ir ameri- 
koniško romantizmo periodas. Iš naujosios pakraipos 
rašytojų verta paminėti Lovelį ir Vitmaną. 

Whitman'as (1819—1892) labai originalus ir savitas 
rašytojas: jo eilėse ritmo, harmonijos ir kalbos grožio 
neieškok! Bet užtat stiliuje trykšta nepaprasta jėga ir 

gaivališkas laisvės ir gyventi troškimas. Ypač stiprios, 
kupinos ugnies jo karo giesmės (Drum Taps). Su Vit- 
manu, kaip sakoma, galima nesutikti; įo ignoruoti ne- 
galima, 

Bemaž tos pačios rųšies buvo ir Lowell'is (1819— 
1891), kurio plačiai žinomos satyros Biglovo poperiai, 
kur autorius paliečia svarbesnius gyvenimo įvykius, jų 
tarpe ir naminį amerikonų karą. 


Vokiečių Literatūra. 


Germanų tauta, nustūmusi keltus į vakarus, apsi- 
gyveno Europos vidury tarp Reino, Alpių, Dunojaus ir 
Labos. Čia jie susidūrė su romėnais, kurių istorikas 
Tacitas pirmasis apie juos plačiau rašo, gal perdaug 
idealizuodamas jų vaišingumą, narsumą ir laisvės meilę. 
Jisai irgi rašo, kad germanai linkę prie girtuokliavimo, 
žaidimų ir šokių su giesmėmis, kuriose ar dievai gar- 
binami, ar apgiedami karžygiai. 

Tačiau tos pirmykščios stabmeldiškai religinės ir 
karžyginės giesmės per didįjį IV ir V amž. tautų mai- 
šatį užsimiršo; jų vietą užima kitos, kuriose dažniausiai 
garbinamas Atila, gunnų vadas, ir Teodorikas, ostgotų 

„karalius. 

Karolis Didysis, augštai vertindamas liaudies epą, 
buvo įsakęs tautos dainas surašinėti. Bet kadangi tose 
giesmėse, nors germanai ir buvo jau priėmę krikštą, 
vis delto pagonijos atgarsiai tebesigirdėjo, tai dvasiš- 
kija žiūrėjo į tas giesmes su nepasitikėjimu, kreivai, ir 
jos pamažu nyko ir užsimiršo, 

Iš tų giesmių iki šiol išlikusi Hlildebrandslied pa- 
eina iš VIII amž. Jos turinys toks: senas karžygys 
Hildebrandas, ostgotų karaliaus Teodoriko palydovas, 

Maironio Raštai V t. 12 


ilgūs metus drauge su savo karaliumi gyvena pas gunnų 
karalių Atilą. (Galop po metų grįžta į savo tėvynę 
Veroną. Bet ant Italijos sienos sutinka jauną karžygį, 
kuriame pažįsta savo sūnų. Tasai nenori tikėti, kad 
tai jo tėvas, ir reikalauja dvikovos. Dvikova prasideda; 
abudu kovoja, kaip milžinai, abiejų skydai lieka suskal- 
dytil... ir čia giesmė nutrūksta. 

Giesmė sudėta metriškomis eilėmis su alliteracijo- 
mis, pakartojant eilutėje tą patį garsą žodžių pradžioje. 

Devintojo amžiaus pradžioje stabmeldiškai karžy- 
gišką epą pradeda nustumti giesmės legendos, kuriose 
krikščioniškos pažiūros nėra dar visai atsipalaidojusios 
nuo stabmeldiškos priemaišos, bet visgi vyrauja. Jų 
turinys dažniausiai Heliand (Išganytojas), Krist, arba 
pasaulio galas su vaizdžiu nupasakojimu pragaro kančių 
ir dangaus linksmybių. 

Krikščionybei X amžiuje įsigalėjus germanų tautoje 
ir jų karaliams Oitonams užmezgzus artimesnius ryšius 
su Italija, ima Germanijoje plėstis lotynų kalbos varto- 
jimas. Iš to tai laikotarpio paeina epiškas veikalas 
Valtharius manu fortis (Drąsusis Valtaris), hegzametru 
parašytas vienuolio Ekkehardo (į 973). Veikalo turi- 
nys toksai: jaunas Valtaris, ilgus metus išbuvęs pas 
Atilą, galop nuo jo dvaro bėga su sužadėtine Hilde- 
gunda ir su brangiais turtais į savo Akvitanijos tėvynę. 
Vogezų kalnuose jam kelią pastoja karalius Gunteris 
su 12 karžygiais. Prasideda kova, kuri tačiau laimin- 
gai baigiasi taika, o Valteris, grįžęs namo, susituokia 
su savo sužadėtine. 

Nuo XII amž. prasidėję Europoje kryžiaus karai 
stipriai paveikia į tautų vaidentuvę ir tveria religiniai 
karžygiškas giesmes; prasideda raitelių amžius, o su 
jais ir moteries idealizavimas. Po prancūzų trubadurų 
įtaka atsiranda ir Germanijoje minnezingeriai (minne 

— meilė, singėn — giedoti), kurie kai kada net tuos 
pačius asmenis apgieda, kaip ir prancūzų trubadurai: 
Karolį Did., Sangralį, Rolandą, Arturą, Parsivalį ir k. 
Minnezingerių tėvu laikomas Enrikas von Veldcke XII 
amž. gale. 

Prie tautinės poėzijos atgimimo tais laikais nemaža 
prisidėjo ir garsus ciecorių Hohenštaufenų viešpatavi- 
mas, kurie mėgo patys ir globojo giesmes ir giesmi- 
ninkus prie dvaro. 

Iš žymesnių to laikotarpio epiškų giesmių, kuriose 
germanų tautos įvykiai apgiedama, paminėti galima 
Hercog Ernst, kur atpasakojama Liudolfo sukilimas 
prieš savo tėvą ciecorių Ottoną I ir švabų ercogo 
Ernsto sukilimas prieš patėvį Konradą II. Antrojo 
sukilimo pasakojimas davė medžiagos paskui Uhlandui 
počtui parašyti dramą. 

Gana karakteringas to laikotarpio minnezingerio 
Ulriko von Lichtensteino poėtiškas veikalas Žrauen- 
dienst, kursai pasižymi ypač augšta moteriškės pagarba. 
Bendrai imant, minnezingeriai stovi žemiau už provan- 
salų trubadurus: pas juos bemaž išimtinai ir per tat 
iki nuobodumo giedama vien tik meilę. 

Iš minnezingerių apie meilę giesmių ir iš senų tau- 
tos padavimų, siekiančių Atilos ir tautų kilnojimos lai- 
kus, XII amž. gale nežinomo autoriaus parašyta vadi- 
namoji Nibelungų poėma, kuri germanams tokios pat 
vertės, kaip Ilijada graikams. Toji nepaprasta poėma- 
epopėja prasideda žodžiais: „Daug stebuklinga senose 
pasakose apie garsius didvyrius, jų didžius darbus, jų 
nelaimes ir linksmybes, ašaras ir dejones ir ' t. 

Nibelungų giesmės turinys toksai: Burgundų šaly 
Vormse ant Reino viešpatauja karalius Gunteris; prie 
jo sesuo gražuolė Krimhilda; dvariškių tarpe pasižymi 
vasalai Hagenas, Falkeris, Dankvartas ir kiti. Gražioji 

Krimhilda pasakoja savo motinai Utei sapną: ant jos 
sakalo užpuola du ereliu ir jį sudrasko. 

Atvyksta į Vormsą iš Niderlandų karalaitis Zigfri- 
das, garsus karžygys, prašyti Krimhildos rankos. Jis 
įgarsėjo tuo, kad, nuveikęs Nibelungų giminę, paėmė 
jų didžius turtus, o nukovęs baisų siaubą, išsimaudė 
jo kraujuose ir pasidarė neįžeidžiamas; tik jam besi- 
maudant krito ant nugaros lapas ir paliko krauju ne- 
apmazgotą vietą, per tat paliečiamą. 

Zigfridas, gyvendamas pas Gunterį ir čia darydamas 
garsius žygius, tik po metų išvysta per puotą gražuolę 
Krimhildą, ir tuojau abudu vienas kitą pamyli. Bet 
Gunteris sutinka tik tuomet seserį išleisti, įei Zigfridas 
padės jam vesti Islandijos karalienę gražią Brunhildą, 
kuri tik už to sutinka tekėti, kas ją dvikovoje nuveiktų. 
Daug didžiavyrių norėjo ją vesti, bet dvikovoje nuo jos 
žuvo; nes jos skydą vos keturi vyrai tegali pakelti, o 
akmenį, kurį ji laido iš kilpinės, vos dvylika vyrų 
tepaneša, 

Gunteris ir Zigfridas vyksta į Islandiją ir, Zigfridui 
nematomu apsiaustu apsidengus padedant, Gunteris 
nuveikia gražią Brunhildą. Tada visi važiuoja į Vormsą, 
ir ten keliamos vestuvės: Gunterio su Brunhbilda, Zig» 
frido su Krimhilda. Po vestuvių Zigfridas grįžta į Ni- 
derlandus, kur tėvas mirdamas palieka jam sostą. 

Po dešimties metų laimingo pagyvenimo Zigfridas 
su Krimhilda aplanko Vormse gimines. Per iškilmingą 
puotą karalienės: Krimhilda ir Brunhilda, girdamosios 
savo vyrais, susipyksta: Brunhilda sužino, kad jos vyras 
Gunteris, tik Zigfridui padedant, dvikovą laimėjęs; tuo 
būdu jaučiasi pažeminta ir, kad atkeršytų savo rivalei 
Krimhildai, nutaria nužudyti jos vyrą Zigfridą. Savo 
nedoram sumanymui įvykdyti randa sau pagelbininką, 
ištikimą dvariškį Hageną, kursai medžioklės metu, kai 


ištroškęs Zigfridas pasilenkė prie šaltinio atsigerti, smei- 
gia jam į paliečiamą nugaros vietą ir nužudo. 


Ne gana to, nedorasis Hagenas skriaudžia Krimhil- 
dą dar antru atveju: apgaulingu būdu sužinojęs, kur 
sudėti Nibelungų turtai, atveža juos į Vormsą ir Reine 
skandina.  Griaudžiai verkdama savo mylimo vyro, 
Krimhilda ieško progos atkeršyti Hagenui ir burgun- 
diečiams, 

Trylika metų praslinkus nuo Zigfrido mirties, miršta 
gunnų karaliaus Etselio (Atilos) žmona, ir jisai siunčia 
piršlius pas Krimhildą. Ta sutinka tekėti ir važiuoja į 
Vieną, tikėdamasi tuo būdu, kaip galingo valdovo 
žmona, galėsianti atmonyti savo piktadariams. 


Po vestuvių į kiek laiko kviečia Krimhilda savo 
giminaičius pas ją viešėtii Hagenas, lyg ką negera 
nujausdamas, atkalbinėja karalių Gunterį nuo kelionės, 
bet šiam reikalaujant, vyksta visi su burgundiečiais į 
Vieną. Ties Viena Dunojaus undinė juos perspėja: 
„grįžkite, iki dar nevėlu! Kitaip nieks iš jūsų nebegrįš 
namo, išskyrus karaliaus kapelioną“. Bet jie perspė- 
jimo nepaklausė. 


Vienoje, jiems apsinakvojus paskirtuose rūmuose, 
Krimhildos ištikimi raiteliai nakčia juos užpuola. Pra- 
sideda baisi skerdynė; mušiui aptilus, girdėtis, kaip 
srovena kraujas, kurs bėga į kiemą. Žūva visi bur- 
gundai.  Gunteris ir Hagenas kovoj sužeisti ir paimti 
į nelaisvę, kuriuos Krimhilda pati savo ranka žudo, 
Tačiau vienas jos ištikimas karžygys Hildebrandas, kurs 
lig šiol prieš burgundus, greta ostgotų karaliaus Ditri- 
cho (Teodoriko), drąsiai kovėsi, pasipiktinęs Krimhil- 
dos žiaurumu, pakėlė prieš ją pačią savo kardą ir su- 
kapojo į gabalėlius. 


181 


Taip žuvo burgundų karžygiai ir Nibelungų turtai 
Baigiasi epopėja žodžiais: „tiek tik jums dar pasakysiu, 
kad visi raiteliai ir gražios ponios ilgai verkė“, 

Ar ta tautiškoji germanų epopėja sudėta iš atskirų 
liaudies epinių dainų, sutvarkytų į vieną veikalą kokio 
nors nežinomo poėto, ar tai jos autoriumi buvęs austrų 
raitelis iš XIII amž. Kiūrenbergeris, nėra tikros žinios, 

Poėma parašyta eilėmis keturių metrų, ir taip 
prasideda: 

Uns ist in alten maeren wunders vil geseit 
Von heleden lobebaeren, von grozer arebeit... 

Poėmos kalba sena, sunkokai dabar suprantama, 
bet vaizdi ir gyva. Asmenys, ypač Zigfridas ir visos 
moterys labai ryškiai nupiešti, 

Poėma labai gyvai atvaizduoja tą pusiau laukinį, 
pusiau legendarį laikotarpį, pilną žiaurumo, drąsos ir 
geležinio būdo žmonių, kuomet Europos tautos kilno- 
jos iš vienos vietos į kitą, kariavo, maišėsi. Yra epo- 
pėjoje nemažai ir anachronizmo, kursai poėzijai ne tiek 
kenkia. Taip, Etselis (Atila) iš V amž. ir Ditrichas 
(Teodorikas ostgotų karalius) iš VIII amž. poėmoje 
veikia viename laikotarpy. 

Nibelungų epopėja XIX amžiuje labai talentingai 
buvo perdirbta vokiečių poėte Hebbelio į dramatišką 
trilogiją, kupiną gyvo veiksmo, stiprių įspūdžių ir pusiau 
mytiškų vaizdų. 

Greta „Nibelungenlied“ tame bemaž pačiame lai- 
kotarpy galima pastatyti antrą liaudies tverybos veikalą, 
Gudrunlied, kuri nedaug žemiau vertinama už Nibe- 
lungų epopėją. Ji atsiranda XIII amžiuje; jos gimimo 
vieta — Bavarija ar Austrija. Nibelungų epopėja bai- 
giasi tragiškai, Gudrunos poėma, nors turi nemažai 
kruvinų scenų, tačiau baigiasi laimingai. 

Gudrunos poėmos turinys toks: Fryzų karaliaus 
dukterei Gudrunai peršasi Normanų karaliaus sūnus 
Hartmutas ir Zelandijos karalius Hervigas. Gudruna 
atiduoda ranką Hervigui. Bet normanų karalius ir jo 
sūnus Hartmutas, nesant namie fryzų karaliui ir jo 
žentui Hervigui, užpuola fryzų šalį ir išsiveža Gudruną. 
Fryzai pasiveja užpuolikus ties marėmis; čia ant marių 
pakrančio ištinka mušys, kuriame ypač atsižymi fryzų 
milžinas Vatė su uolektine barzda. Vis delto fryzai 
mušį pralaimi, jų karalius krinta nelaimingoje kovoje 
užmuštas. 

Normanai išsiveža Gudruną, kurią per prievartą 
veda dabar Hartmutas. Bet toji pasilieka ištikima 
savo pirmam vyrui; todel Hartmuto motina Gerlindė 
visaip ją kankina, pavesdama jai žemiausius darbus 
atlikinėti. Tuo tarpu fryzų jaunimas auga į vyrus, 
tvirtai pasiryžęs normanams atkeršyti. 

Vieną kartą Gudruna, Gerlindės pasiųsta, plauna 
baltinius marių pakrašty. Kaip tik tuomet atvyksta 
Hervigas su nauja fryzų kariuomene paliuosuoti Gu- 
drunos ir ją randa baltinius beskalbiant. Jie, kaip rai- 
teliai, nenori Gudrunos atsiimti vogtinai be kovos. 
Prasideda mušys, kuriame krinta nukautas normanų 
karalius Liudvikas, o nedora Gerlindė Vatės ranka 
nukirsta; jų sūnus Hartmutas paimtas į nelaisvę. Her- 
vigas laimingai grįžta su ištikima Gudruna; O jos drau- 
gę Hildburgą veda laisvei grąžintas Hartmutas. 

Neperilgą „Gudrunlied“ vokiečiai vadina savo tau- 
tiškos poėzijos perlu, nors ir mažesnės vertės, negu Ni- 
belungenlied. Veikiantys asmenys ir čia labai ryškiai 
apibūdinti; moters ištikimybė, karžygių narsumas ir 
teisybės viršus — pamatinės poėmos mintys. 

Labai simpatiškai piešiamas Horantas, saldžių gies- 
mių dainius: kai suskamba jo meili giesmė, užmiršta 

paukščiai rytmetinį čiulbėjimą, gyvuliai nustoja kandę 
pievoj žolę, žuvys vandenyse paliauja plaukusios. Įdo- 
mus irgi poėmoje mytiškas fryzų milžinas Vatė. 

Be virš minėtų poėmų, kurias dalimi galima priskirti 
prie liaudies tvarinių, turėjo XII amžius vokiečių tau- 
toje ir keletą poėtų, epiškais veikalais ir lyrikoje bent 
kiek žymesnių. Iš jų galima nurodyti Hartmaną 
von Aue, Volframą von Eschenbach, Gotfridą von 
Strasburg, Valterį von Fogelveide. Visi jie buvo dau- 
giau ar mažiau prancūzų trubadurų ir truverų įtakoje, 
Trys pirmieji daugiau pasižymėjo epiškais veikalais, 
Fogelveidė lyrika, 

Hartmanas be kitų dalykų yra parašęs: Grigalių 
ant akmens ir Nelaimingąjį Enriką. Pirmojo veikalo 
turinys — labai populiari viduramžy legenda, labai 
primenanti graikų Edipą: Grigalius nežinodamas veda 
moterį savo tikrą motiną. Sužinojęs, kame dalykas, 
jisai 17 metų daro atgailą atsiskyrėliu ant nuošalaus 
marių iškišulio. (Gavęs nuodėmės atleidimą, jisai pa- 
lieka papa ir tuomet išriša ir savo motiną. 

Antrojo veikalo turinys: švabų didikas Enrikas le- 
baudamas gauna raupsų ligą. Salerno gydytojas jam 
sako, kad tik tada jis galėsiąs išsigydyti, kai nekalta 
mergelė jam paaukosianti savo širdies kraujo. Tikrai, 
vieno dvariškio duktė sutinka pasiaukoti, ir abudu vyks- 
ta į Salerno miestą, kad gydytojas perpjautų mergelės 
širdį. Bet paskutinėje valandoje Enrikas atsisako pri- 
imti tokią auką, stebuklingai išgyja be širdies kraujo 
ir veda gailestingąją mergaitę sau žmona, 

Woliram von Eschenbach parašė veikalą Parsival, 
kuriame ypač žymi prancūzų legendų įtaka. Parsivalis 
savo motinos auklėjamas toli nuo žmonių, giriose, kad 
nežūtų nuo kalavijo, kaip jo tėvas raitelis. Bet Parsi- 
valiui užaugus, jame atsiliepia tėvo kraujas: slapčia jis 

pabėga nuo motinos ir įgarsėja nepaprastais žygiais, 
kaip raitelis. Galų gale po įvairių įvairiausių nuotykių, 
pasiekia Gralio karalystę ir tampa jos karaliumi. 

Volframas parašė ir daugiau veikalų. Visi jie, kaip 
ir Hartmano tvariniai, rimti savo turiniu, kilnūs, gryni: 
meilė juose idealizuojama skaisti, dvasinė. To negalima 
pasakyti apie Gotirido von Strassburg veikalą Tristan 
und Isolde, kur karštomis eilėmis apgiedama Tristano 
meilė, kūniškos aistros kupina, prie savo dėdienės 
Izoldės. Veikalo geroji pusė — graži kalba, lengvos 
eilės ir ryškus asmenų apibūdinimas. 

To amžiaus lyrikoje daugiau matosi savystovumo 
ir gilesnio jausmo, mažiau provansalų trubadurų įsravos. 
Lyrikos turinys dažniausiai meilė ideali ir žemiška 
garbinimas šv. Mergelės, gamta, tėvynė, 

Lyriškus veikalus rašė ir ką tik paminėti epikai; 
bet žymiausias ir simpatingiausias XII amž, lyrikas 
Walteris von Vogelweide tirolietis (1170—1230), miręs 
Vircburge. Rods, gilesnės minties, naujų idėjų pas jį 
nėra, bet daug tyro jausmo, graži ir aiški kalba, leng- 
vos eilės. 

Fogelveidės lyrikos turinys dažniausiai: ideali mo- 
teriškės meilė, patriotizmas, gamta, kito geresnio gyve- 
nimo viltis. Kaip vokiečių patriotas jis pasididžiuoda- 
mas apgieda Hohenštaufenų laikus. Jam kai kurie 
priskiria ir patriotišką vokiečių dainą: Deutschland, 
Deutschland iiber alles. 

Nuo Valterio mirties minnezingerių poėzija žymiai 
puola. Minnezingeriai, pirma iš raitelių luomo, laikui 
bėgant, išsigima į meisterzingerius, giesmininkus iš 
vidurinio miestelėnų-amatninkų luomo, gauna nuo 
Karolio II sau privilegijas, susiburia į giesmininkų 
draugijas, korporacijas, cechus, pavirsta savo rųšies 
amatninkais, išsidirba savo rųšies taisykles, tradicijas 

poėtiškai tvėrybai, kur žiūrima ne tiek minties ir turi- 
nio, kiek išviršinių, dirbtinių formų. Taip susitvarkę 
jie išsilaiko bemaž iki XVIII amžiaus. 

Prie minnezingerių puolimo daug prisidėjo pačių 
raitelių-riterių nykimas ir išsigimimas. Kryžiaus karai 
vaduoti Šventąją Žemę jau nebežadina entuziazmo, kaip 
pirmiau; riteriai arba patenka į neturtą, arba pavirsta 
paprastais banditais, vieni kitų pilis užpuldinėdami, 
savytarpy kariaudami, 

Bet puolant minnezingeriams ir meisterzingeriams, 
pradeda daugiau pasireikšti poėzijoje liaudies tveryba; 
atsiranda liaudies dainos ir pasakos. Tos pasakos, 
gal po Aizopo sakmių įtaka, mėgsta gyvulių gyvenimą 
atpasakoti. Laikui bėgant, toms iš gyvulių gyvenimo 
pasakoms pradedama prikergti lengvo pašiepimo ir 
satyros elementas. Ypač mėgiami buvo pasakojimai iš 
vilko ir lapės gyvenimo. Iš tų liaudies pasakų apie 
lapę paskesniais laikais Gėtė sutvėrė savo pusiau sa- 
tyrišką poėmą Peincke Fuchs. 

Greta tų pasakų, kurios po priedanga gyvulių pa- 
šiepia žmones ir jų ydas, atsiranda ir tikra neslė- 
piama satyra. Žymiausiu tos rųšies rašytoju buvo 
Sebastionas Brantas štrazburgietis, tikįs humanista, 
kursai 1494 metais išleido veikalą Narrenschi/f (Kvai- 
lių laivas). 

Ant kvailių laivo susirinko 110 ryšių kvailių ir jie 
plaukia į Narragoniją arba į Kvailiją. Čia labai gyvai 
ir satyriškai išvelkama aikštėn įvairiausios tų laikų ydos, 
kvailystės, iškripimai, visuomenės nuodemės, 

Tuo pačiu laiku, XIV ir XV amž. pradeda pas 
vokiečius užsimegsti pirmieji dramatiški veikalai. Jų 
geneza bemaž ta pati, kaip ir pas prancūzus, ar kitas 
romaniškas tautas; jos gimė iš mysterijų ir bažnytinių 
apeigų. Pradėta šv. Rašto kai kuriuos tekstus-dialogus 

versti į vokišką kalbą ir bažnyčiose skaityti, pasiskirs- 
čius rolėmis, 

Laikui bėgant, pradeda į šv. Rašto tekstą kaišioti 
juokinančius sakinius, priedus, kai kada nevisai pado- 
rius; tuomet tų dialogų deklamacija iš bažnyčių paša“ 
linta ir perkelta į gatves. 

Iki tie dialogai turėjo daugiau rimtą, religinį pobūdį, 
jie buvo sakomi per didžiąsias šventes: Kalėdas, Vely 
kas, Dievo Kūną. Vienas iš daugiau nusisekusių tos 
rųšies veikalų buvo drama apie 7 išmintingas ir 7 
kvailias mergaites, pasirodžiusi 1322 m. Eizenache. 

Per Užgavėnes irgi buvo sakomi arba lošiami dia- 
logai; jie kai kada buvo ne tik satyriško pobūdžio, bet 
ir nevisai padorūs savo pasilinksminimais, užbaigiant 
karnavalą. 

Nors literatūra ir poėzija XIV ir XV amžiais nebuvo 
turtinga Vokietijoje, tačiau mokslai tuo laiku, mokyklos 
ir mokslo židiniai-universitetai ima kas kartą daugiau 
atgyti. Naujai išrastas knygų spaudinimo būdas kaip 
tik ir prisidėjo prie to gyvesnio mokslo klestėjimo. 

Nuo XVI amž. prasideda Vokietijoje Aumanizmas 
ir renesansas, atėjęs čionai iš Italijos ir Prancūzijos; 
imta su ypatingu pamėgimu studijuoti klasikai, Ta 
naujoji srovė nemaž prisidėjo prie gilesnių studijų, 
prie rimtesnio pažinimo grožio, išlavinimo meniško 
skonio, bet perdaug persiėmusi senovės graikų ir ro- 
mėnų dvasia, krikščionijai ji pasireiškė priešinga. 

Ta naujoji srovė buvo ir savitai vokiečių literatūrai 
gana kenksminga, kadangi su pamėgimu senovės lotynų 
kalbos ėjo greta savos vokiškos kalbos apleidimas, 
nustumiant ją į antrą eilę, 

Tame XVI amžiuje, vokiečių literatūroje nepertur- 
tingame, gana žymią rolę sulošė Martynas Liuteris 
(1483—1546). Rods, katalikų tikėjimui ir Bažnyčiai 

jis labai pakenkė; jisai irgi buvo priežastimi religinio 
suskilimo Vokietijoje ir kilusių religinių karų, kurie 
per 30 metų (1618—1648) baisiausiai sunaikino vokie- 
čių šalis; tačiau vokiečių kalbai Liuteris nemažai 
pasidarbavo. 

Visupirmu Liuteris gana gera vokiška kalba išvertė 
šv. Raštą ne iš lotyniškos Vulgatos, Bažnyčios patvir- 
tintos, bet iš žydiško ir graikiško teksto, pasinaudoda- 
mas toje srity Erazmo ir Reuchlino darbais. 

Paskui, žinodamas, kokią svarbą religiniame tautos 
gyvenime turi šventosios giesmės, Liuteris jų sutvarkė 
virš 40, naujai pats jas rašydamas, ar senąsias kalbos 
žvilgsniu išdailindamas. Tos giesmės, gana talentingai 
sustatytos, turi nemažą literatišką vertę. Be to Liute- 
rio pavyzdys paskui paskatino ir kitus, šventųjų giesmių 
megėjus, prie jų tvarkymo ir dailinimo, 

Kiti bent kiek žymesni to laikotarpio rašytojai buvo 
pamėgę ypač satyriškoje pakraipoje rašyti; mat vokiečių 
tauta, religiniu žvilgsniu suskilusi į dvi sau priešingas 
kryptis, davė satyriškiems tvariniams nemaža medžia- 
gos: liuteronai katalikus, katalikai liuteronus ypač pašie- 
pimo sąmojingumu stengės skaudžiau įžeisti ir nuveikti. 

Von Hutten'as (1488—1523) rašo Epistolae obscu- 
rorum virorum, kur pajuokia katalikų vienuolius, Mur- 
neris (1475--1537) dar sąmojingiau rašo Von dem 
grossen lutherischen Narren, lengvomis eilėmis pašiep- 
damas Liuterio pasekėjus. 

Bet gal gabiausias to laikotarpio satyrikas buvo 
Johann Fischart'as (1545—1590), aršus katalikų, ypač 
jezavitų priešas, kursai parašė nemažai satyriško turinio 
veikalų; iš jų ypač įgarsėjo Geschichtsklitterung — 
satyriškas romanas, kuriame autorius, sekdamas Rabe- 
lės veikalu „Gargantua ir Pantagruel“, pajuokia visuo- 

menės ydas ir kvailystes labai sąmojingai, bet kai 
kada šlykščiai. 

Galop prie XVI amž. priklauso vienas žymiausių 
vokiečių meisterzingerių Hans Sachs (1494—1576), 
Niurenbergo miesto batsiūvys, labai daug skaitęs ir 
buvęs miklus gyvenimo reiškinių tėmytojas. Jisai pa- 
rašė virš 4000 giesmių, kurių turinys paimta arba iš 
kasdienio gyvenimo, arba iš vokiečių praeities, arba 
galop paskolinta iš klasikų; bet daugiausia jis mėgo 
bibliškus tematus. 

Tų taip gausingų giesmių vertė, be abejo, nevieno- 
da: pasitaiko ir silpnokos. Gana talentingi irgi jo 
pasakojimai, kaip štai Das Schlaraffenland (Utopijų- 
svajonių šalis). Jo dramatiški veikalai labai silpnoki; 
bent kiek geriau pasisekusi, užgavėnėms parašyta, Das 
Narrenschneiden. 

XVII amžiuje trisdešimties metų karas baisiausiai 
sunaikino vokiečių kraštą: laukai liko apleisti, miestai 
ir sodžiai išdeginti, gyventojų skaičius sumažėjo, mo- 
kyklos užsidarė, tikėjimas puolė, įo vietoje vyravo 
tamsūs prietarai ir religinė neapykanta; kai kurie vo- 
kiečių kraštai pateko žuvėdams ar prancūzams; patrio- 
tinis jausmas nuslopinta, prancūzų mados ir papročiai 
pamėgdžiojami. 

Tokiose sunkiose vokiečiams apystovose nebuvo ir 
jų literatūroje žymesnių talentų. Patriotinis pulsas ir 
literatūroje gyvybė bent kiek daugiau pasireiškė Sile- 
zijoje, kuri tuo žvilgsniu pirmąją rolę tuomet lošė. Prie 
lyrikų, bent kiek tame laikotarpy žymesnių priklauso 
Opitz'as (1597—1639), Paulius Flemingas (1609 —1640), 
Simanas Dach'as (1605—1659), kilęs iš Klaipėdos kraš- 
to, gyvenęs Karaliaučiuje. 

Nors Flemingas savo pirmtakūną ir vadino vokiečių 
Pindaru, Omeru, Marotu, tačiau Opicas toli gražu tų 

palyginimų neužtarnavo. Jo lyrika pasižymi tik lengvu 
eiliavimo būdu. Jisai yra irgi parašęs apie vokiško 
eiliavimo būdus Von der deutschen Poeterey. 

Daugiau talento ir tikro jausmo pas Flemingą ir 
Dachą; kai kurios jų nusisekusios dainelės ir šiandieną 
dar skaitomos ar dainuojamos. Flemingą kai kada 
laikoma Fogelveidės įpėdiniu, nors talentu vis delto 
jis silpnesnis. 

Tų Silezijos dainių įpėdiniai, laikui bėgant, pasidavė 
perdaug įtakai prancūzų literatūros ir lotynų Ovidijaus, 
kurs tuomet ypač buvo madoje; mėgo poėzijoje nepa- 
dorius ir baisius tematus ir visa, kas nepaprasta, ne- 
naturalu. Ta kraštutinė kryptis neužilgo susilaukė 
reakcijos. 

Bent kiek didesnę pažangą XVII amžiuje padarė 
drama: Andrius Gryphijus (1616—1664) rašė ir trage- 
dijas ir komedijas, sekdamas Senekos ir kitų pavys- 
džiais. Komedijos bent kiek geriau jam sekėsi, kuriose 
netrūksta naturalaus komiškumo.  Gripijaus dramatiški 
veikala':, bendrai imant, nors neturi didesnės vertės, 
nors daug matosi jose perdėjimo, trūksta akcijos sukon- 
centravimo, tačiau sulyginus juos su pirmaisiais XV 
amž. Niurenbergo dramų mėginimais, vis delto matosi 
dabar nemažą pažanga. 

Iš daugelio to laikotarpio apysakų ir romanų, sekant 
prancūziškais ir ispaniškais pavyzdžiais rašytų, savo 
turiniu labai menkų, pilnų perdėjimo, nenaturalumo, 
šiandieną visai užmirštų, vienas tiktai iki mūsų dienų 
išliko, nenustojęs savo vertės, su tikru talentu parašy- 
tas Jokūbo Christoffelio von Grimmelshausen'o (1625 
--1676) iš Hesijos, tai „Simplicissimus, kuriame labai 
vaizdžiai ir gyvai autorius piešia savo pergyvenimus ir 
atsiminimus iš 30 metų karo. 

XVII amž. gale ir XVIII amž pradžioje vokiečių 
literatūroje greta prancūzų įtakos atsiranda anglų — 
Ričardsono, ypač Tamsano įsrava: pradėta nusigręžti 
nuo nenaturalaus pseudoklasicizmo, gerėtis ir ideali- 
zuoti gamtą; nuo šalto atsibodusio pseudoklasicizmo 
persimetama į antrą kraštutinumą, į sentimentalizmą. 

Halleris (1708—1777) šveicarietis savo veikale Alpės 
vaizdžiai ir su ypatinga gamtos meile piešia savo tėvy- 
nės kalnus ir jų gyventojus. Tos pačios pakraipos 
buvo ir mūsų Duonelaičio bemaž vienmečiai ir Kara- 
liaučiaus universiteto, rasit, jo draugai — Evaldas 
Kleistas (1715—1759), parašęs Pavasarį ir Gellertas 
(1715—1769), sakmių ir pasakojimų autorius. 


Žydėjimo periodas. 


XVIII amžiaus galas ir XIX amžiaus pradžia pasi- 
reiškė pas vokiečius nepaprastu gaivumu, dvasios pa- 
kilimu ir pažanga visose gyvenimo srityse: politikoje 
(Pridrikas II Didysis), moksluose: istorijos, gamtos ty. 
rimuose, ypač philozophijoje (Kantas, Fichte, Schellin- 
gas, Hegelis), galop ir literatūroje, kurioje paprastai 
atsispindi tautos veidas ir jos pulsas. 

Prie literatūros atgimimo prisidėjo ir bendras tau- 
tos pakilęs tuomet ūpas ir kai kurie specialūs veiks- 
niai: Rousseau ir anglų rašytojų įtaka, atsipalaidojusi 
nuo šalto pseudoklasicizmo, grįžusi prie gamtos ir prie 
liaudies tverybos, prancūzų revoliucija, paskelbusi žmo- 
gaus teises ir pakėlusi pavienio žmogaus (individo) 
reikšmę, galop gilesnis klasiško grožio supratimas, va- 
dovaujant tokiems meno žinovams ir kritikams, kaip 
Vinkelmanas ir Lessingas. 

Pirmuoju žymesniu rašytoju, pradėjusiu vokiečių Ii- 
teratūruje naują epoką, be abejo, buvo Pridrikas Klop- 

štokas (1724—1803), ėjęs augštesnes studijas Jenos ir 
Leipcigo universitetuose, ilgokai gyvenęs Kopenhagoje 
prie danų karaliaus dvaro be ypatingų priedermių, mi- 
ręs ir palaidotas Hamburge. 

Didžiausias Klopštoko veikalas — jo Mesijada, po- 
ema iš 20 giesmių, hegzametrais parašytų, kurios po- 
ėmos tverybai jis pašventė 25 metus, išleisdamas laikas 
nuo laiko atskiras giesmes. Pavyzdžiu jam buvo Mil- 
tono epopėjos „Prarasto Rojaus“ vokiškas vertimas, 
Rodmero išleistas. 

Pirmosios trys giesmės Klopštoko Mesijados, 1748 
metais atspaudintos, turėjo nepaprastą pasisekimą savo 
gyva, poėtinga ir jautria kalba, nors pats eiliavimo bū- 
das (hegzametras) pasirinkta sunkokas. 

Poėmos turinys — žmonijos atpirkimas. Vyriausias 
joje asmuo — Jezus Kristus, Jo kentėjimai, mirtis ir 
prisikėlimas iš numirusiųjų. 

Nors poėmoje yra labai daug gražių, jautrių vietų, 
gilaus tikėjimo įkvėptų, tačiau pats veikalas palyginti 
žemesnės poėtiškos vertės už „Prarastą Rojų“: poėmoje 
perdaug lyrizmo, abstrakcijos ir stoka plastikos. Kai 
kurie kritikai Klopštoko veikalą vadina ne poėma, bet 
ilgu himnu, Atpirkėjui pašvęstu. Vis delto Klopštoko 
poėma savo laiku turėjo didelės įtakos ir svarbos; joje 
matyti nepaprastas poėtiškas autoriaus talentas ir gilus, 
nuoširdus jo tikėjimas. 

Be to Klopštokas dar rašė giliai atjaustas ir ne- 
mažos vertės odas ir religines giesmes. Odų turinys 
dažniausiai religinis ar patriotinis; rečiau meilė ir 
gamta, 

Dramatiški Klopštoko veikalai, nors juose daug 
Dievo ir tėvynės meilės pareikšto, didesnės literatiškos 
vertės neturi: juose daug lyrikos, maža akcijos, vei- 
kiantiems asmenims trūksta ryškesnio apibūdinimo, 

Kristupas Vylandas (1733—1813), pastoriaus sūnus, 
pradžioje savo poėtiškos tverybos buvo Klopštoko pa- 
sekėjų. Tos pakraipos yra jo eilėraščiai: Išmėgintas 
Abraomas, ypač Krikščionio Pergyvenimai, kur jisai 
aiškiai nusistatęs prieš Anakreono šalininkus, prieš 
Bakcho ir Veneros mėgėjus. 

Tačiau paskui savo vėlybesniuose romanuose patsai 
nusigręžia nuo krikščioniškai moralių pažiūrų, pasiduo- 
damas senovės graikų įtakai, enciklopedistų pakraipai 
ir satyriškam Voltėro skepticižmui,. 

Iš jo romanų ypač du — Agalhonas ir Oberonas 
išgarsino Vylando vardą. Pirmame poėta stengiasi įpiršti 
savo paidagogiškas pažiūras ir įrodyti, kad prigimtis 
ir gyvenimas stipresni už išgalvotas ir svajojamas do- 
rybes. Tuo romanu į save atkreipęs dėmesį, Vylandas 
buvo pakviestas į Erfurto universitetą profesoriauti, o 
paskui į Veimarą auklėti gercogo sūnų. 

Dar didesnį pasisekimą turėjo Vylando romanas 
Oberonas, kuriame jis mėgino atvaizduoti viduramžius. 
Rods gilesnio viduramžių supratimo ir jų dvasios at- 
jautimo autorius neparodė, bet su jo vaidentuvės la- 
kumu vargiai kas gali susilyginti. Tas romanas taip 
patiko Getei, kad jį pavadino gryniausios poėzijos pa- 
vyzdžiu, kuriuo gerėsis amžiai, iki poėzija bus poėzija, 
auksas auksu. Tasai pagyrimas šiandieną atrodo gero- 
kai perdėtas, nors kalbos tobulumu, eilių lengvumu ir 
vaizduotės turtingumu veikalas tikrai gražus. 

Oberono turinys skolintas iš seno prancūzų romano 
Hyon de Bordeaux. Hyon'as užmušė Karolio Didž, 
sūnų ir už tai buvo ištremtas į Babiloną, kur jisai, ka- 
lifui' su savo emyrais puotaujant už apskrito stalo, 
turėjo nukirsti galvą tam, kursai sėdės kalifo greta iš 
kairės, pabučiuoti viešai tris kartus sosto įpėdinio su- 
žadėtinę, parvežti Karoliui dovanų: keturius jo dantis 

ir porą pluokštų iš žilos kalifo barzdos, galop su ka- 
lifo dukterimi grįžti į Europą; tik tada įam bus žmog- 
žudystės kaltė dovanota. 

Visa tai raitelis Hyonas išpildo su pagelba burti- 
ninko Oberono, bet grįždamas marėmis į Europą, ke- 
lionėje užmiršta perspėjimo, išlaikyti skaistybę, iki papa 
palaimins jo jungtuves su kalifo dukterimi; už tai vėl 
jam tenka patirti įvairiausių priepuolių. Galų gale at- 
vyksta į Paryžių stačiai į turniejus ir čia, kaip perga- 
lėtojas, gauna nuo Karolio D. kaltės dovanojimą, at- 
gauna savo dvarus ir laimingai gyvena su savo Žmona, 


Vylandas savito, gilesnio talento neparodė; jo lyri- 
niai veikalai silpnoki; bet vokiečių stilistikoje nemaži 
jo nuopelnai. Jisai irgi pirmasis iš vokiečių atkreipė 
dėmesį į Šekspyro dramas, kurių keletą išvertė vo- 
kiškai. 

Prieš Vylandą, kaipo pasidavusį svetimai prancūzų, 
dalimi ir senovės graikų įtakai, susidarė Getingeno 
universiteto studentų ratelis (Hainbund), pastatęs sau 
uždavinį kariauti prieš visą, kas nevokiška, kas netikra; 
jiems idealas buvo Klopštokas. 

Iš to tai ratelio daugiau už kitus įgarsėjo Būrgeris 
(1748—1794) savo baladomis, jų turinį paimdamas daž- 
niausiai iš liaudies pasakų ir jos motyvų. Populiariš- 
kiausia ir gėriausiai nusisekusi jo balada — Lenora, 
versta į daugelį kalbų. Rusų Žukauskas, laisvai ją iš- 
vertęs, pavadino Liudmila. 

Lesingas ir Herderis labai daug nusvėrė vokiečių 
literatūroje ne tiek savo originaliais kūriniais, kiek gi- 
liu dailės ir meno supratimu ir labai rimtais kritikos 
rašiniais. Abudu buvo labai rimtai išsilavinę, ypač meno 
srity: tik Lesingas gal daugiau vadovavosi giliu, įgimtu, 
sveiku protu, Herderis daugiau jausmais, 

Lessing'as (1729—1781) baigė universitetą Leipcige; 
paskui kai kurį laiką gyveno Berline, draugaudamasis 
su žymesniais literatais. Paskirtas naujo teatro vedėju 
ir tvarkytoju Hamburge, nemažai ten pasidarbavo, duo- 
damas jam naują sveikesnę kryptį ir paliuosuodamas įį 
nuo pseudoklasicizmo. Galop buvo bibliotekoriu, visur 
rodydamas nepaprastą judrumą ir gilų susidomėjimą 
meno ir mokslo dalykais. 

Lesingas pats sakėsi n'esąs poėta: vis delto parašė 
nemažai dramatiškų veikalų. Pirmieji toj srity jo ban- 
dymai — silpnoki; juose jisai dar sekė prancūzų pa- 
vyzdžiais. Prie tokių reikia priskirti Miss Sara Sampson, 
tragedija, kurios turinys iš pilko kasdienio gyvenimo 
paimtas. 

Paskui Lesingas susipažįsta su Šekspyro tveryba ir 
1763 m. rašo gana sąmojingą komediją Minna von 
Barnhelm; jos turinys paimta iš vokiečių gyvenimo per 
septynerių metų karą. Čia jau matyti žymi pažanga 
tveryboje: daug akcijos, ir tipai ryškūs; ji laikoma viena 
geresniųjų vokiečių komedijų. 

1772 metais Lesingas "parašė pirmąją rimtą vokie- 
čių literatūroje tragediją Emilia Galotti, kurios turinys 
daug turi panašumo su Virginijos istorija iš senovės 
romėnų praeities. Emilija grovo sužadėtinė prieš pat 
vestuves tampa kunigaikščio suvedžiota ir išniekinta; 
jos sužadėtinis nužudytas; ji irgi žūva nuo tėvo rankos. 
Nors tragedijoje daug dramatizmo, ir akcija įdomi, vis 
delto veikalas silpnesnis už pirma parašytą komediją, 
kur veikią asmenys — ryškesni. 

Paskutinis dramatinis Lesingo veikalas — /šmintin- 
gas Natanas; jo turinys — kryžiaus karas; veikalas su 
tam tikra tendencija: autoriaus norėta suderinti krikš- 
čionybę, mukamedizmą ir judaizmą. 

Tačiau Lesingas daug rimtesnės ir didesnės padarė 
įtakos vokiečių literatūroje savo kritikos rašiniais. Prie 
žymiausių tos rųšies jo raštų priklauso: Zaokoon'as ir 
Hamburgo dramaturgija. Pirmoje studijoje Lesingas 
nurodo skirtumą tarp kalbančios ir vaizduojančios dai- 
lės, antrame veikale jisai kritikuoja prancūzų pseudo- 
klašicizmą Kornelio ir Voltero dramose, iškeldamas 
Šekspyro genijų. 

Herderis (1744--1803), mokytojo sūnus, gimęs rytų 
Prūsuose, baigė universitetą Karaliaučiuje, kur studijavo 
teologiją ir klausė Kanto philozophijos. Kai kurį laiką, 
bet neilgai, mokytojavo ir buvo pastoriumi Rygoje, 
Paskui aplankė Prancūziją, Strasburge susipažino su 
Gete ir, jam tarpininkaujant, 1776 m. buvo pakviestas 
į Veimarą, kur ir mirė konsistorijos pirmininku, 

Herderis, kaip ir Lesingas, buvo labai plačiai ir 
rimtai apsiskaitęs ir gilus meno, ypač literatūros srity 
žinovas. Daug irgi toje srity rašė, savo sveikomis kri- 
tikomis ypač atkreipdamas dėmesį į originalią liaudies 
poėziją. Kai kurį laiką pats su Gete leido literatišką 
laikraštį B/d/fern von deutscher Art und Kunst. Augš- 
tai vertino Šekspyrą, labai gerėjosi Osiano giesmėmis, 
nuo literato reikalavo originalumo, savitumo. | 

Tiesioginiai prie vokiečių literatūros Herderis pri- 
klauso savo labai augštos vertės veikalu Sžimmen der 
Vėlker in Liedern, parengęs ir išleidęs labai vykusį 
įvairių tautų liaudies dainų vertimą. Yra tame rinkiny 
keletas irgi lietuviškų dainų*), kurios savo poėtiškumu 


*) Auf, singe, Madchen, Nicht! o, warum nicht? O, warum 
aufgestitzet?... Dainuok, sesyte, Ko nedainuoji? Ko vymai ant ran- 
kelių? -- Tief im Nacht, im Dunkel, Tief im dicken Walde... Žalioj 
girelėj, tamsioį naktelėj, Tenai jaunas bernužėlis kelio nežinojo. — 
Ich hob's gesaget schon meiner Mutter, Schon aufgesaget von Som- 
mers Mitte. Such, liebe Mutter, dir nur ein Madchen, Ein Spinner- 
madchen, ein Webermžūdchen... Aš atsisakiau savo močiutei, O aš 
nuo pusės jau vasarėlės... Ieškok, močiute, sau verpejėlės, Sau ver- 
pėjėlės ir audėjėlės. 

net Getę sužavėjo; jisai jas pavadino poėzijos perlu. 
Tame vokiškame įvairių dainų vertime matyti autoriaus 
mokėta labai subtyliai suprasti ir atjausti kiekvienos 
tautos dainų sielą ir vykusiai ją išreikšti vokiškoje kal- 
boje. 

Herderį kai kada vadinama literatūros istorijos tėvu. 
Jisai, kiekvieną kūrinį vertindamas, atsižvelgia į laiką, 
į apystovas, į tautos kultūrą, stengiasi susipažinti su 
poėto asmenimi, jo pergyvenimais ir t. t. Tuo būdu 
literatūros veikalams jis taikina naują istorišką kriterijų. 
Herderio mintį trumpai išreiškė Šileris: 

Wer den Dichter will verstehen, 
Muss in Dichters Lande gehen. 

Lesingas ir Herderis, savo kritikų rašiniais pa- 
smerkdami pseudoklasicizmą ir atgyvenusias formas, 
įnešė į vokiečių literatūrą naują gyvybę ir padarė ne- 
paprastos įtakos į jaunuomenę, kuri pirmoji pagauna 
naujus obalsius. Bet toji įtaka, kartu su Ruso ir pran- 
cūzų revoliucijos obalsiais, iš pradžių į jaunimą paveikė 
perdaug radikaliai, vienpusiškai. Pradėta reikalauti lais- 
vės nuo viso, kas varžo, nuo visų taisyklių; menui rei- 
kalauta absoliučios nepriklausomybės; veržtasi audringai 
į ką tai naują, nepaprastą. 

Tasai laikotarpis, rods, palyginti trumpas, paprastai 
vadinama Siuzm und Drang (audros ir varžto) periodu. 
Jam pirmoje jaunystėje pasidavė net tokie savistovūs 
poėzijos galiūnai, kaip Getė ir Šileris, niekindami vi- 
sokius autoritetus ir taisykles, ypač dramos srity. Tos 
ryšies yra Getės Goiz von Berlichingen ir Šilerio Die 
Rūuber. 

Jonas Wolfgangas Goethe (1749—1832) gimė Frank- 
furte (ant Maino upės). Jo tėvas, pats rimtai mokytas 
sąžiningai, nors perdaug pedantiškai rūpinosi savo sūnų 
auklėti. Vienas prancūzas grafas, per septynerių metų 

karą tėvų namuose apsigyvenęs, jaunam Getei įkvėpė 
dailės ir teatro pamėgimą. 

Pirmieji raštai, padarę gilesnės Getei įtakos, buvo 
Šventasis Raštas ir Klopštoko tvariniai; paskui Vylando 
ir Lesingo veikalai, su kuriais susipažino Leipcigo uni- 
versitete, studijuodamas teisę. Iš Leipcigo po ketverių 
metų persikėlė į Strasburgo universitetą tolimesnėms 
studijoms, kur asmeniškai susipažino su Herderiu, ir 
tasai padarė Getei labai didelės įtakos, atkreipdamas 
jo dėmesį ypač į liaudies poėziją ir į tvarinius Homero, 
Šekspyro ir į Osiano giesmes. 

Baigęs juridinį fakultetą, Getė trejetą metų buvo 
teisėju; galop 1775 m. buvo gercogo pakviestas į Vei- 
marą prie jo dvaro, kur ir susilaukė žilos senatvės, 
tik trumpam laikui kai kada išvažiuodamas, duokime 
1786 m. in Italiją. 

Jau pirmaisiais savo lyriškais eilėraščiais Getė pa- 
sirodė didžiu poėtu artistu: jo tvariniuose nieko dirb- 
tinio, tik nuoširdus, naturalus jausmas, rūpestingai daili 
forma, grožio ir saiko skonis, o vienkart viskas taip 
vokiška jaučias. Tarp kitų galima pabrėžti: Wechsellied 
zum Tanze, Neue Liebe neues Leben, Mailied, Der 
du von dem Himmel bist, Ulber allen Gipfeln; iš jo 
pirmųjų baladų: Erlkūnig (miškų karalius), Fischer ir k. 

Vienas pirmųjų didesnių Getės veikalų buvo isto- 
riška penkiais aktais drama Gofz von Berlichingen; 
ji parašyta dar tais jo jaunystės laikais, kai jis buvo 
Sturm und Drang periodo įtakoje. Veikalas kupinas 
ugnies ir energijos, piešia gyvai XVI amž. Jau tame 
jaunų dienų veikale Getė parodė sugebėjimą įsigilinti 
į kitų pergyvenimus ir psichiką. 

Antras žymesnis Getės veikalas, turėjęs savo laiku 
labai didį pasisekimą ir populiarumą, parašytas senti- 
mentalizmo įtakoje, buvo romanas Jauno Vertėrio kan- 

čios, kuriame, laiškų formoje, nepaprastai švelniu, jaut- 
riu ir psichologiškai giliu būdu atpasakojama Verterio 
įsimylėjimas į svetimą moterį ir galop jo nusižudymas, 

Tasai veikalas, lygiai kaip Naujoji Eloiza Ruso, tu- 
rėjo didžiausios įtakos Europos literatūrose, pagimdė 
ištisą pamėgdžiotojų eilę, sutvėrė kai kuriam laikui 
pakraipą, verterizmu arba weltschmerzu vadinamą. 

Patekęs į triukšmingą Veimaro dvarą, pasidaręs ger- 
cogo ne tik draugu, bet ir pirmuoju patarėju, Getė 
gaišino laiką linksmoje draugijoje, kurios centrą pats 
sudarė. Rods ir tuomet mūza jo neapleidžia; vis delto 
Getės genijus pradeda nepasitenkinti tąja nuolatine 
linksma draugija ir ilgėtis susikaupimo savy. 

Galop 1786 metais Getė atlieka ilgesnę kelionę po 
Italiją, kur arčiau susipažįsta su klasišku pasauliu. Toji 
kelionė sudaro naują epoką Getės gyvenime, kurioje 
jo genijus bręsta ir persiima klasiškų pavyzdžių gro- 
žiu. Artimiausiu tos kelionės vaisiumi buvo jo Romė- 
niškosios Eleeijos. 

Paskui, to paties klasiško grožio įtakoje rašo Getė 
dvi geriausias savo dramas: //igėniją ir Torkvatą Tasą. 
Ifigenijos turinys pasiskolinta nuo graikų Euripydo, bet 
Ifigenijos asmuo, kaip nekaltos, krikščioniškai ideališkos, 
save aukojančios mergaitės, nepalyginti kilniau ir ide- 
ališkiau Getės atvaizduotas, negu Euripydo, 

Kaip Ifigenijos, taip ir Torkvato Taso dramoms ne 
be pamato kartais prikišama veiksmo (akcijos) stoka; 
bet už tat kiek subtyliško grožio ir aistetiško pasige- 
rėjimo giliau išsilavinusiam skaitytojui! 

Jau silpnesnė Getės drama Egmoni, Romoje pa- 
baigta, kurios turinys paimta iš Niderlandų kovų su 
ispanais už nepriklausomybę; čia dramos asmenys gana 
migloti, išskyrus patį dramos didyyrį Egmontą, kurs 
ryškiai ir didingai ant rūstaus karų fono atsižymi, 

Antrą žymią Getės gyvenime epoką sudaro jo pa- 
žintis ir artimas susidraugavimas nuo 1794 m, sų Šile- 
riu, kursai irgi buvo pakviestas į Veimaro dvarą. Lai- 
kinai pasiduodamas pats Silerio įtakai, Getė rašo tokias 
stebėtinai gražias baladas, kaip štai: Zauberlehrlinę, 
Schatzerūber, Braut von Korinth, Gott und Bojadere 
ir kitas. 

Paskui išleidžia poėmącidiliją Hermanas ir Dorotėja 
ir romaną Vilhelmo Meisterio Klajonės. Pirmoje po. 
ėmoje, hegzametru parašytoje, bet naturalia, lengva 
kalba, Getė piešia ramų vokiškos šeimynos gyvenimą 
Prancūzijos pasieny revoliucijos metu. 

Antrame romane, kursai ir šiandieną nenustoja savo 
aktualumo, Getė išveda savo pažiūras į dailę, meną, 
literatūrą, religiją, auklėjimą. Centralinis romano asmuo 
— Vilius Meisteris, pirklio sūnus, pamėgęs'visa širdimį 
poėziją ir teatrą, apleidžia tėvo namus, prisiplaka prie 
skrajojančio teatro artistų grupės, su ja keliauja, ke: 
letą kartų įsimyli, galop veda grafaitę Nataliją. 

Tačiau svarbiausias ir giliausias, bemaž viso Getės 
gyvenimo, veikalas, kurį vos tik prieš pačią mirtį pa- 
baigė, be abejo, jo Faustas. Yra tai pasaulinės reikš- 
mės veikalas, kursai minčių gilumu ir užsimojimo pla- 
tumu statomas greta Dieviškosios Komedijos ir Ham- 
leto tragedijos. 

Fausto motyvas paimta iš vokiečių liaudies pasakos 
apie moksluose pražilusį daktarą Faustą, kursai su vel- 
nio pagalba atgavęs jaunystę, pamyli dievotą nekaltą 
Gretchen, paskui ją apgauna, velnio gundomas. Ap- 
leista Gretchen žudo gimusį vaiką, patenka į kalėjimą 
ir ten išeina iš proto. 

Tasai motyvas Getės paimta ir apdirbta labai gi- 
liai. Jo Faustas tai žmonijos nuo amžių tragedija, tos 

žmonijos, kuri klaidžioja, nupuola, nerami kovoja, ver- 
žiasi prie idealo, per skausmus siekia Dangaus. 

Fausto dvi dalys. Pirmoji gana suprantama, geriau 
įsigilinus; antroji perdaug tamsi, vargiai kam prieinamas 
net gilesniems žinovams ar kritikams. Pirmoji sutrum- 
pinta Fausto dalis paimta kaipo libretto to paties vardo 
operai. 

Getė buvo įvienas didžiausių poėtų ne tiktai vo- 
kiečių, bet ir visuotinėje literatūroje; o vienkart jis gi- 
liai tautiškas, vokiškas poėta, kurio kūriniuose tobuliau- 
siu būdu susikristalizavo vokiečių siela. Tačiau nega- 
lima pasakyti, kad jisai būtų buvęs vokiečių patriota: 
kai vokiečiai Napoleono I laikais kariavo už garbę ir 
buvį su prancūzais ir buvo jų perblokšti, Getei tatai 
buvo, tarytum, visai svetimas dalykas, į kurį jis nė 
viena eilute nereagavo. 

Tikėjimo dalykuose Getė buvo irgi indiferentas, ku- 
riam terūpėjo kosmopolitiška žmonija ir žmoniškumas, 
o jaunatvėje „Wein, Weib und Gesang“. Kai kada jį 
vadinama didžiu pasauliniu pagonimi, geresnėje to žo- 
džio prasmėje. 

Johann Friedrich Schiller'is (1759 —1805) gimė Viir- 
tenbergo karalystėje; buvo sūnus karininko ir dievotos, 
jautrios motinos. Tėvui norint, Štutgarte studijavo me- 
diciną; bet širdis daugiau jį traukė prie literatūros; 
mėgo labai skaityti ir skaitė, kas tik į rankas pateko; 
bet labiausiai mėgo Klopštoką, Šekspyrą, Ruso ir pa- 
sidavė „audros ir varžto“ periodo įtakai, 

Pirmasis žymesnis Šilerio veikalas, audros ir varžto 
įtakoje parašytas, buvo jo drama Rūuber (Plėšikai), kupina 
jaunos energijos, blaškymosi, nepaprastų įvykių. Dra- 
mos kalba dar sunkoka, nevisai naturali, veikiančiųjų 
asmenų tipai nevisai pavykę, nenuoseklūs, bet veika- 
las turėjo didelį pasisekimą, to laiko dvasiai pritapęs. 

Dramos turinys toksai: grafas turi du sūnų; vienas 
jautrus, idealų kupinas, įsimyli ir be tėvo žinios veda 
žmoną. Antrasis, tuo pasinaudodamas, jį tėvui įskundžia, 
ir tasai jį prakeikia. Atstumtasis sūnus pasidaro plėši- 
kų vadu ir su sėbrais galop užpuola savo tėvo ir bro- 
lio rūmus. Čia pasirodo, kad nelaimingas tėvas savo 
sūnaus kalėjamas, Atstumtasis sūnus jį iš kalėjimo pa- 
leidžia, bet tėvas, sužinojęs, kad šis jo sūnus — plė- 
šikų vadas, iš širdies skausmo miršta. Jo pirmasis sūnus 
pats nusižudo, o antrasis, plėšikų vadas, žudo savo 
numylėtąją ir atsiduoda į teisybės rankas, 

Maž daug tokios pat rųšies, „audros ir varžto“ pe- 
riodo įtakoje parašytos su savižudystėmis Šilerio dra- 
mos, yra Flesko (Fiesko sąmokslas Genujoje) ir Kabale 
und Liebe (Klasta ir meilė). Nors jos turėjo nemažo 
pasisekimo, sutapdamos su to laikotarpio dvasia, bet 
poėto talentas dar jose nevisai subrendęs. 

Daug rimtesnė už minėtąsias dramas-tragedijas ket- 
virtoji Šilerio drama Dom Carlos, užbaigta Drezdene, 
kur poėta buvo apsigyvenęs nuo 1785 metų. Dramos 
turinys paimta iš ispanų istorijos, Pilipo II karaliaus 
dvaro gyvenimo. Dramos leitmotyvas — meilė ir lais- 
vė. Don Karolis pamyli savo pamotę, Pilipo II kara- 
liaus žmoną. 

Parašęs „Don Carlos“, Šileris kai kuriam laikui ap- 
leido poėziją ir atsidavė istorijos studijoms, ypač įsigi- 
lindamas į trisdešimties metų karą. Tos studijos jam 
atidarė kelią į Jenos universiteto profesorius ir pasi- 
rodė labai naudingos vėlesnių laikų tverybai, 

Nuo 1794 m., suėjęs į artimesnę pažintį, net susi- 
draugavęs su Gete, Šileris vėl grįžta prie poėzijos ir 
rašo savo nemirštamas klasiško grožio baladas, kaip 
štai: Taurė, Pirštinė, Polikrato Žiedas, Ibiko gandrai, 
Habsburgo Grafas, Cereros Skundai ir k. 

Tvėrė irgi tame laikotarpy Sileris trumpesnius lys 
riškus eilėraščius, iš kurių gražiausiu perlu galima skai- 
tyti Das Lied von der Gločke, kuriame nepaprastai 
poėtiškai visas žmogaus gyvenimas trumpai apgiedamas, 
lydint varpo balsui, 

Lyriški Šilerio eilėraščiai nėra skaitlingi; bet juose 
matosi stebėtinai skaidri ir kilni jo sielą; jais ypač Ši- 
leris ir pavergia jaunimo širdis, taip jų mėgiamas ir 
mylimas. 

Istoriškos Šilerio studijos buvo jam akstinu parašyti 
vieną rimčiausių trilogijų: Valenšteino Stovykla, Piko- 
lomini, Valenšteino Mirtis. Pirmoje dramoje rodo poėta 
margąją Valenšteino kariuomenę, iš visų kraštų su- 
trauktą, kur ir juokdarys, ir markitantės ir ūkininkai 
su kareiviais maišosi, ūžia, riejasi, svajoja kare pralob- 
sią, bet visi aklai tiki savo vadu Valenšteinu, 

Antroje dramoje Valenšteinas ima svajoti apie ka- 
raliaus vainiką. Imperatorius pradeda jį įtarti išdavimu 
ir senam Valenšteino draugui Pikolominiui paveda jį 
slapta prižiūrėti. Tasai ne tiek del duotos priesaikos, 
kiek iš pavydo pranešinėja imperatoriui apie savo draugo 
sumanymus ir nutraukia su juo ryšius, neatsižvelgda- 
mas į tai, kad tuo būdu griauna savo sūnaus laimę, 
kurs myli Valenšteino dukterį Teklę, o priverstas da- 
bar su ja skirtis. 

Trečioje dramoje Valenšteinas pradeda tartis su 
žuvėdais, bet jo pasiuntinys patenka į imperatoriaus 
rankas. Generolai pradeda apleisti savo vadą; žmona, 
sesers ir duktė Teklė jam prikaišioja garbės troškimą, 
apleidžia su širdies skausmu ir jaunas Pikolomini. Va- 
lenšteinas lieka vienas be draugų, bet nenustoja ener- 
gijos; teiraujas astrologo, kurs iš žvaigždžių bėgio jam 
pranašauja mirtį, kas neužilgo ir įvyksta: Valenšteinas 
žūva nuo išdaviko rankos. 

Ypač griaudi scena, atsisveikinant jaunam Pikolo- 
miniui su Tekle: atsižadėdamas asmeninės savo laimės, 
slopindamas savy meilės jausmą, Pikolomini eina šven- 
tai savo pareigas ir išveda savo pulką iš Valenšteino 
armijos, o Teklė, jam atsisveikinant, sako: likimas mus 
skiria, bet mūsų širdžių jis neperskirs. 

Taip pat labai nusisekusios istoriškosios Šilerio 
dramos: Marija Stuart iš anglų istorijos, Orleano Mer- 
gelė iš prancūzų, Vi/helmas Telis iš šveicariečių karų 
su austrais už laisvę, galop iš senovės graikų gyveni“ 
mo Nuotaka iš Mesino, kur likimas (moira) žymiausią 
rolę lošia. 

Kiek Vesino Nuotakoje žymu klasiškoji forma, tiek 
Orleano Mergelėje jau romantizmas jaučiasi. Orleano 
Mergelė — vienas simpatiškiausių Šilerio kūrinių: did. 
vyrė perstatoma kažkokia nežemiška būtybė, kupina 
nekalto grožio, vykinanti ant žemės Dievo paskyrimą. 

Vilhelmo Telio dramoje stebėtinas pas Šilerį vie- 
tos žmonių būdo ir Šveicarijos gamtos intuityvis at- 
spėjimas ir gyvas, ryškus atvaizdavimas, nors Šveicari- 
joje Šileris nėra niekados buvęs. Keturi Šveicarijos 
kantonai, kurių karžygį Vilhelmą Telį drama perstatos 
Sileriui dėkingi, pagerbė jį, savo ežero antkrantėje, 
granyto uoloje iškaldami autoriaus vardą. 

Tame pačiame laike, kai rašė ir gyveno Getė ir 
Šileris, populiariškiausiu Vokietijos romanų rašytoju 
buvo Jonas Paulius Richteris (1763—1825), daugiau 
žinomas Zanpolio vardu. Gavęs gana paviršutinį išsi- 
lavinimą Leipcigo universitete, Zanpolis mėgo daug 
skaityti, kad papildytų trūkumus; vis delto sistema- 
tiško išsilavinimo jam visados trūko, nežiūrint plačių 
jo Žinių. 

Iš jo gausingų jumoristiškų romanų žymesni: E/e- 
geljahre ir komiška apysaka Kaizenbergers Badereise. 


204 


Bendrai imant, atskiros dalys ir epizodai parašyti artis- 
tiškai, bet nėra suvesti tvarkingai į vienetą, nėra irgi 
plastiškumo ir stiliaus vienodumo. Siandieną Richterio 
romanai jau laikomi pasenėję ir mažai kieno skaitomi. 


Romantizmas. 


Romantizmas pas vokiečius, kaip ir kitose Europos 
tautų: literatūrose atsiranda XVIII amžiui besibaigiant, 
naujam amžiui prasidedant. Pas vokiečius jis rišasi su 
„audros ir varžto“ periodu, abudu kaip protestas prieš 
pseudoklasicizmą. Tačiau yra ir skirtumų tarp jų „Šturm 
und Drang“, verždamasis į laisvę, viską neigia griau- 
damas, net kultūros reikalavimus. Romantizmas kultū- 
ros neneigia, tiktai į senas formas įneša savo naują 
dvasią, individualizmą. Turinio romantizmas ieško liau, 
dies tveryboje (pasakose, dainose) ir viduramžiuose- 
kur tiek raiteliškumo ir misticizmo. 

Romantizme ne tiek vaduotasi protu ir objektyviu 
grožiu, kiek jausmais ir slaptingumo pamėgimu. Ro- 
mantizmo pakraipa jaučiama ne tik dailėje, literatūroje, 
bet net tikėjimo tiesas aiškinart: Prancūzų Satobria- 
nas, Vokietijoje Šleijermacheris tikėjimo tiesas stengiasi 
ne tiek protu, kiek kilniais jausmais įrodinėti, prie jų 
palenkti. 

Pirmieji Vokietijoje romantizmo pionieriai (platinto- 
jai) buvo broliai Schlegeliai, Augustas 1767—1845 ir 
Pridrikas (1772—1829), ne tiek savo originališkais tve- 
rybos veikalais, kiek savo kritika ir rimtomis literatū- 
ros istorijos studijomis, Be to Augustas Šlegelis išvertė 
Šekspyro veikalus vokiškai ir tuo būdu supažindino 
savo tautiečius su genialiu anglų dramaturgu, 

Pridrikas Šlegelis savo veikalais (Jbe7 Sprache und 
Weisheit der Inder ir Die Geschichte der alien und 
neuein Literatur, pravesdamas naujus kelius, irgi pa- 

rodė gilų susipažinimą su indų literatūra. Savo philo- 
zophiškomis studijomis, ieškodamas rimtai tiesos, Pri- 
drikas Šlegelis atvirto prie katalikų tikėjimo. 

Kiek broliai Šlegeliai savo kritiškais raštais, tiek 
Novalis, Hėlderlinas, Tykas (Tieck) savo romanais ir 
novelėmis prisidėjo prie romantizmo srovės supopulia- 
rizavimo vokiečių literatūroje. 

Novalis (1772—1801 Hardenberg), nors mėgino ir 
romanų rašyti, buvo daugiau lyrikas, kursai jau Jenos 
universitete pasidavė Silerio idealizmo įtakai ir mistiškai 
panteistiškai Fichtės philozophijai. Sutvėręs sau idealų 
pasaulį, jame jausmais gyveno, iš jo sau sėmė ir įkvė- 
pimo. Jaunas miręs, neturėjo laiko išvystyti savo ta- 
lento. 

Hėlderlinas (1770—1843), pasidavęs anglų Shelley'o 
ir jo panteizmo įtakai, gyveno irgi ne tiek realiu gy- 
venimu, kiek svajonių pasauliu; bet savo romanams ir 
odoms turinį sėmė daugiau iš antiško graikų pasaulio, 
negu iš viduramžių. Iš pradžių karštas prancūzų revo- 
liucijos garbintojas, paskui su pasibjaurėjimu nuo jos 
nusigręžė, kai revoliucinė Prancūzija pakėlė ginklą prieš 
Vokietiją. Gal geriausiai nusisekęs Holderlino romanas 
Hyperion'as, kurio turinys — graikų kovos su turkais 
už laisvę. 

Liudvikas Tykas (1773—1853) berlinietis, kupinas 
sąmojingumo ir lakios vaizduotės, parašė nemažai apy- 
sakų ir legendų, kurios savo laiku buvo labai skaito- 
mos, bet dabar bemaž visai užpirštos; jos nesiekia gi- 
liau į gyvenimą. Iš pradžių linksmo ūpo žmogus, Ty- 
kas paskui bent kiek pasiduoda pesimizmui. 

Tieckas mėgo rašyti ne tik apysakas, noveles ir 
legendas pasakas, bet nemažai yra parašęs ir dramų 
ir kritikos straipsnių, mažesnės tačiau vertės. Nemažas 
irgi Tyko nuopelnas — jo vokiškas Servanteso Don 

Kišoto vertimas, kuriuo vokiečiai pirmą kartą susipa- 
žino su geniališku ispanų rašytoju. 

Kaip romantizmo pirmtakūnai spietėsi apie Jenos 
universitetą, taip vėlesnieji romantizmo šulai apie Hei- 
delbergą. Prie šių priklausė Brentano, Arnim, Gėrres, 
Eichendori, Kleistas, dalinai ir Hoffmann, 

Brentano (1778—1842) ir Arnim'as (1781—1831) 
buvo artimiausi draugai ir dideli patriotai, įsimylėję į 
Vokietijos praeitį, Abudu pergyvenę tikėjimo abejones, 
grįžo kaip uolūs katalikai prie kudikystės dievotumo. 
Brentano buvo gilus lyrikas, romanuose mažiau pa- 
rodė talento. Arnimas irgi rašė patriotinės giesmes, 
bet jo talentas ypač žymu jo romanuose ir novelėse. 
Jo dramos — silpnokos. 

Gėorres (1776—1848) buvo ir žymiu istoriku, ir phi- 
lozophu, ir rašytoju, galop žymiu veikėju-patriotu. Kaip 
rašytojas nemažai pasidarbavo, rinkdamas tautosaką, 
dainas, mytus, pasakas. Irgi labai rimtas jo veikalas 
Mythengeschichte der aziatischen Welt. Kaip ir Bren- 
tano, Gėrres atvirto į katalikų tikėjimą. Žinoma jo 
Chrisiliche Mystik. 

Eichendorff'as (1788 — 1857) kai kada vadinamas 
paskutiniuoju romantizmo riteriu. Jo dramos silpnokos, 
su lyrišku požymiu, nors poėzijos turi daug. Romanai 
daugiau jam sekėsi; vienas žymesniųjų — Robert und 
Guiskard. Jo novelių geriausia galima laikyti Ąus dem 
Leben eines Taugenichts, kurioje vienas nevykelis sva- 
jotojas nayviškai apsako savo pergyvenimus ir atsi- 
tikimus. 

Bet geriausiai Eichendorfui nusisekė giesmės ir ro- 
mansai, taip nuoširdūs, vokiečių ūpui ir dvasiai taip 
atatinką, kad jų dauguma ir šiandieną dainuojama, su 
stačius Mendelsonui joms melodijas, 

Enrikas Kleistas (1777—1811) buvo giminaitis Eval- 
do Kleisto. Karštas Prūsų patriota, visa širdimi neap- 
kentė Napoleono I ir, negalėdamas pergyventi savo 
tėvynės pažeminimo, o dalimi ir del nepasisekimų gy- 
venime baigė savižudyste. 

Kleistas buvo gabus dramų-tragedijų rašytojas. Prie 
geresniųjų jo veikalų priklauso: Der zerbrochene Krug 
(sudaužtas puodas), Kūihchen von Heilbronn — drama 
idilija ir Prinz Friedrich von Hombure, kurios tikslas 
buvo sužadinti patriotizmą. 

Gana nusisekusios Kleisto ir novelės-pasakojimai, 
kuriose ypač pasižymi išbujojusi romantinė vaizduotė, 

Taip pat labai fantastiškos, nors savo laiku labai 
vokiečių mėgiamos, buvo novelės-pasakojimai Hofmano 
(1776—1822). Kai kurie jo pasakojimai turi nemažai 
satyriškai-jumoristinio elemento. Hofmanas turėjo pas- 
kui įtakos į Hebbelį, Ludvigą ir kitus vokiečių poėtus. 


Devynioliktojo amžiaus pradžioje vokiečių tauta 
susilaukė didžiausio pažeminimo: Austrija ir Prūsai 
buvo Napoleono I visai sumušti, perblokšti ir moraliai 
pavergti; Reino valstybėlės nuo Vokietijos atskilo ir, 
kaip vasalės, pasidavė Prancūzijai. Vokiečių patriotų 
tarpe kilo tuomet reakcija, intensyvus darbas visose 
šakose, kad pakelti, atstatyti savo šalį.  Karščiausiais 
tautos žadintojais buvo jos labai mylimi poėtai: Arndtas, 
Korneris ir Šenkendorfas. 


Arndt'as (1769—1860), paprasto valstiečio sūnus, 
pabaigė Jenos universitetą, daug šalių aplankė, ypač 
gerai pažino žuvėdų kraštą, buvo kai kurį laiką net 
dviejuose universitetuose profesoriumi. Tačiau daugiau- 
sią įgarsėjo savo patriotiškomis, labai populiarėmis 
giesmėmis, kuriose atsispindi baisi prancūzų neapykanta; 
pavyzd., Zu den Waffen, arba Auf zur Rache. 

Teodoras Kėrneris (1791—1813), gimęs Drezdene, 
buvo pradėjęs lankyti Leipcigo universitetą, bet greit 
ji apleido, pamėgęs teatrą, kuriam parašė keletą dra- 
matiškų veikalų; tačiau žymesnio talento čia neparodė, 
nors jų kai kurie buvo Vienos teatrė lošiami, 

Didį talentą Korneris parodė savo patriotiškomis 
karo giesmėmis, kurias, sūnui anksti mirus, atspaudino 
tėvas, davęs joms titulą Leier und Schwert (lyra ir 
kardas). Korneris buvo karštas patriotas ne vien žo- 
džiais, bet ir darbais: pats stojo savanoriu į kovotojų 
eiles prieš prancūzus ir mušy ties Gadebušu visai dar 
jaunutis žuvo. 

Trečiasis vokiečių tarpe patriotizmo žadintojas, rytų 
Prūsuose gimęs buvo Schenkendorf'as (1783 — 1817), 
Jo karo giesmėse gal nėra tiek ugnies, kaip pas anuodu, 
bet yra daugiau jausmuose švelnumo. Savo romantizmo 
dvasia ir viduramžių pamėgimu jisai artimas Eichen- 
dorfui ir Novalisui. Kaip ir Kūorneris, stojo Šenkendor- 
fas į kovotojų už tėvynę eiles. Abudu pasižymėjo giliu 
tikėjimu. Š 

Pridrikas Rūckertas (1789 — 1866), pasiduodamas 
bendram tautiečių ūpui ir ūpui virš minėtų patriotų, 
rašė irgi kariškas giesmes ir sonetus, kaip štai: Ge: 
harnischten Sonette ir Kriegerischen Spott und Ehren- 
lieder. 

Tačiau jei Riickertas augštai vertinamas ir kai kada 
net greta Getės ir Silerio statomas, tai ne del tų 
giesmių. Dailės žvilgsniu daug didesnės vertės jo 
trumpi eilėraščiai, kuriais apgieda meilę, šeimą, gamtą. 

Vienas Rūckerto eilių rinkinys pavadinta Liebes- 
frūhlinę, kuriame nemažai vietos pavesta jo paskesnei 
žmonai. Antras eilių rinkinys S/erbendė Blume — trum- 
putė poėmėlė. Tausmo nuoširdumu ir formos žvilgsniu 
tai tikri periau 


209 


Maironio Raštai V 4) 14 


Gal dar didesnis Rūckerto nuopelnas taime, kad 
jisai supažindino vokiečius su“ Rytų literatūra, išvertęs 
vokiškai kinų Ši—king, indų“ Mahabharatos giesmes 
apie Nalį ir Damajantę, persų Šach - Name poėmos 
epizodą apie Rustemą ir Zorabą, arabų Amvrilkais 
giesmes. 

Riūckertas buvo tos nuomonės, kad visų tautų poė- 
zija tikriems jos žinovams ir mėgėjams turi vieną ben- 
drą suprantamą kalbą. 

Liudvikas Uhland'as (1787—1862), Švabijos patrio- 
tas, po Šileriu buvo populiariškiausias vokiečių poėta, 
Jo poėzija kupina meilės tų viduramžių, kurių dvasia 
buvo giliai persisunkęs. Vienas žymesniųjų vokiško 
romantizmo šulų, Ulandas vis delto mokėjo išvengti 
romantizmo kraštutinumų. 

Rašė Ulandas silpnokas dramas, užsiiminėjo poli- 
tika, darė moksliškus tyrinėjimus, rausdamasis po įvai- 
rius knygynus, bet tapo populiariškiausias savo patrio- 
tinėmis, iš širdies plaukiančiomis giesmėmis ir roman- 
sais, 0 ypač labai naturalėmis ir gyvomis baladomis. 

Grovas Augustas Platenas (1796—1835) turėjo ne 
menkesnį lyrišką talentą už Ulandą. Tačiau jo giesmės 
ne tiek limpa prie širdies, kadangi jose ne tiek gryno 
jausmo, kiek dailės ir klasiško grožio. Plateno eilė- 
raščiai pasižymi nepaprastu formos tobulumu, 

Platenas iš pradžių romantikas, vėliau, ypač pasku- 
tinį dešimtmetį gyvedamas Italijoje, pamėgo graikų kla- 
sikus ir jais vykusiai sekė, rašydamas odas ir idilijas. 
Iš jo rašytų giesmių ypač jausmingos Polenlieder. 

Daug irgi jo, parašyta baladų ir romansų, kuriuosė 
nemaža plastikos ir vaizdingumo. Jo sonetai primena 
klasiškus italų pavyzdžius. Gražūs irgi jo trumpučiai 
eilėraščiai, kuriais seka persų poėtu Hafisu. 

Vokiečių romantizmo periodas, palyginti daug da- 
vęs gana žymių poėtų lyrikų, epe ir dramoje pasirodė 
neperturtingas. Rods, minėtų lyrikų dauguma bandė 
savo jėgas ir romanuose ir dramose, bet didesnio ta- 
lento toje srity neparodė. Iš rimtesnių dramaturgų ga- 
ilma nurodyti tik Grillparcerį, iš romanistų Immei= 
manną. 

Karolis Imermanas (1796—1840) buvo savo laiku 
Plateno pašiepiamas, kaip perdidis romantikas. Tuo 
tarpu kaip tik priešingai: ne tiek pas jį romantizmo, 
kiek sveiko realizmo, ypač jo romanuose Epigonen ir 
Miūnchhausen, kur ir asmenys ir to laikotarpio politiški, 
literatiški ir socialūs santykiai gana plastiškai atvaiz- 
duoti. Epigonų romane daugiau matosi karčios satyros, 
Miinchausene daugiau jumoro ir švelnaus pašiepimo. 

Be to rašė Imermanas ir lyriškus eilėraščius ir dra- 
mas, kaip štai Aleksis (Petro Didž. sūnus), bet toje 
srity neparodė didesnio gabumo; jo lyrikoje daugiau 
protavimo, nekaip tikro jausmo. 

Pranas Grillparceris (1791—1872) nepriklausė prie 
laimingųjų šio pasaulio žmonių; dalimi tam kaltas buvo 
jo perdaug jautrus būdas, nemokėjęs prisitaikinti prie 
praktiško gyvenimo, dalimi nepalankios apystovos, ku- 
rios jam apkartino gyvenimą ir paveikė į jo būdą. 

Pirmoji jo drama, parašyta jam einant 25 metus 
amžiaus, buvo Ažn/rau, kurioje nelaimingas šeimos li- 
kimas plaukia ne iš veikiančių asmenų būdo, bet iš 
išviršinių pripuolamų apystovų, kas kenkia, be abejo, 
dramos akcijai; vis delto daug joje gyvumo ir jėgos, 

Antroji Grilparcerio drama — Sapho; čia autorius 
nevisai vykusiai seka klasiškomis Getės dramomis Ifi- 
genija ir Tasu: graikų poėtė pamyli vyrą, kursai pasi- 
rodo jos nevertas, žemas ir mylįs kilą jauną mergaitę 

Melitę. Susipratusi, kad tokia meile ji save žeminanti, 
nusivylusi Sapho skandinasi marėse, 

Toji drama daug rimtesnė ir daugiau už pirmąją 
pasisekusi; čia tragizmas plaukia iš asmenų būdo ir 
yra tiesioginė jų santykių išdava. Tačiau nors turinys 
paimta iš graikų gyvenimo, žmonių būdai gyvai vo- 
kiški, 

Dramos leitmotyvas — rami laimė tai gyvenimo 
idealas. 

Panaši mintis, kad verčiau mirti, negu kad nustoti 
širdies ramumo, išreikšta ir geriausioje Grilparcerio 
trilogijoje „Aukso Vilna“. Jos siužetas paimta iš graikų 
padavimo apie Argonautų žygį į Kolchydą, aukso vil- 
nai pagrobti. 

Jazonui žygis pasiseka su Kolchydos karaliaus duk- 
ters Medėjos pagalba, kuri Jazoną pamilusi, bėga su 
juo į Graikiją, tėvo prakeikta. Nepastovus Jazonas ją 
apleidžia, susidėjęs su antrąja, Korinto karaliaus duk- 
terimi. Tada Medėja žudo savo rivalę, žudo ir vaiką, 
kad kančiomis ir pati ir Jazonas kaltę atpirktų. 

Rašė Grilparceris ir istoriško turinio dramas, kaip 
štai: Konią Olfokars Gliick und Ende, Ein Bruder- 
zwist in Habsburg, Die Juden in Toledo, kuriose ma- 
tosi jau visai subrendęs dramatiškas počto talentas, 
Pirmose dviejose Grilparceris pasirodo Austrijos vo- 
kiečiu patriotu; trečioje bent kiek seka Lope de Vega, 

Gana nusisekusi Grilparcerio ir komedija Vargas 
tam, kas meluoja. 


Jaunoji Vokietija, 


Bemaž su Getės mirtimi vokiečių literatūroje šu- 
puola romantizmo puolimas; kyla prieš jį reakcija, Pos 
litiškame gyvenime romantikų vokiečių svajonės neiš- 
sipildė: Vokietijos susivienymas tuo tarpu neįvyko. 

Nepasiekta irgi tos svajotos laisvės, kurią skelbė anglų 
išminčiai ir prancūzų revoliucija; kilo nepasitenkinimas, 
reakcija; prasidėjo varžymai ir vienkart vietinės revo- 
liucijos (1848 m.), 

Iš antros pusės nauji išradimai technikos srity (ge- 
ležinkeliai, garo įėga, telegrafai) ir gamtos mokslų pa- 
žanga iš svajonių ir romantizmo sričių pasuko žmoniją 
į realaus gyvenimo srovę. 

Galop veržimasis į laisvę suprasta kaip panaikini- 
mas bent kokio įsuvaržymo, bent kokio autoriteto, 
augštesnių idėalų, net Dievė ir krikščionybės neigimas 
(Strauss „Leben Jesu“, Feuerbach „Wesen: des Čhris- 
tentums“). 

Toji tat gyvenimo srovė, pasireiškusi ir literatūroje, 
įnešdama daug skepticizmo, nusigręžė nuo romantizmo 
ir užsimanė, vardan laisvo tyrimo ir naujų kelių ieško- 
jimo, nutraukti nuo romantizmo šulų jų aureolę. Ji pa- 
sivadino Jaunąja Vokietija, o jos pirmtakūnai buvo 
žydai: Būrnė ir Heinė. 

Bėrne (1787—1837) savo Laiškais iš Paryžiaus ir 
laikraščių straipsniais, turėdamas gabią plunksną ir 
gyvą rašymo būdą, kesinosi žymiausius vokiečių lite- 
ratūros, ypač romantizmo šulus išpeikti, pažeminti, nu- 
vainikuoti, jų veikalus vienašališkai kritikuodamas. Jo 
raštai neigiamai paveikė į vokiečių jaunuomenę, kuri 
visur greit pasiduoda naujoms srovėms. 


Už Bėrnę daug gabesnis buvo Heinė (1793—1856), 
nors savo būdu gal dar mažiau simpatingas. Gimęs 
žydu, nuo pat jaunų dienų buvo auklėjamas katalikų 
tikėjime; tačiau paskui priėmė liuteranizmą, o galop 
negerbė nei vieno, nei kito tikėjimo, užsikrėtęs skepti- 
cizmu ir viską pajuokdamas. Nors rašė Heinė vokiškai, 
bet vokiečių nemėgo; mėgo Prancūziją, ypač Napo- 

leoną. Nuo 1831 m. ir apsigyveno Paryžiuje, kur ir 
mirė. 

Heinė vienas žymiausių vokiečių lyrikų, nors jo ly- 
rikos turinys, sarkazmo ir skepticizmo kupinas, lygiai 
pašiepiąs ir krikščionybę ir žydų tikėjimą, tik neigia- 
mai veikia į jauną sielą, o veikia į sielą tikrai savo 
nepaprastai lengva, muzikalia, švelnia forma ir sąmo- 
jingai pašiepiančiu tonu. 

Kai kuriose lyriškose Heinės giesmėse pasitaiko 
irgi nors negilaus, vis delto šveluaus jausmo. Tos rų- 
šies lyrinių jo eilėraščių nemažai rinkiny, pavadintame 
Buch der Lieder. Čia kai kurios giesmės — tikri per- 
lai, kaip štai: Im wunderschonen Monat Mai; Ich weiss 
nicht, was soll es bedeuten; Du bist wie eine Blume 
ir k. 

Rašė Heinė irgi baladas, kurių ypač labai populiari, 
jo parašyta 16 amžiaus metus einant, išversta į visas 
bemaž kalbas, apie du Napoleono grenadieru, grįžtan- 
čiu iš nelaisvės. 

Iš Heinės veikalų, proza rašytų, vienas žymesniųjų 
— Reisebilder, kur jisai skelbia visišką atsipalaidojimą 
nuo senų įpročių ir nuo bent kokio autoriteto. Viena- 
me tų laiškų jis duoda tokią Matildos karakteristiką: 
„esti širdys, kuriose juokavimas ir tiesa, piktas ir ge- 
ras, šaltis ir šiluma taip nuostabiai pinasi ir susilieja, 
kad sunku ką griežtai apie jas pasakyti. Tokia ir po- 
nios (lady) Matildos širdis. Kai kada ji — ledų sala, 
ant kurios stiklinio paviršiaus žydi puikiausios palmių 
girios, kai kada ji — ugnies vulkanas, užpiltas šyp- 
sančiomis pusnimis“. 

Tais žodžiais Heinė geriausiai apibūdina patį save 
ir savo veikalus, kurie kupini prieštaravimų ir kontrastų 
nuo kilnumo iki žemo šlykštumo, o viskas apsupta ar- 
tistine forma, subtylės poėzijos šydu., 

Kai kurie sako, Heinė vokiečių literatūroje buvęs 
tuo, kuo Baironas anglams. Vis delto vargu begalima 
juos greta statyti; Baironas turėjo įtakos visose Euro- 
pos literatūrose; apie Heinę to negalima pasakyti. Ar- 
tistiškai naturale savo eilių forma Heinė turi daug ben- 
dra su Birgeru ir Ulandu. 

Iš kitų „Jaunosios Vokietijos“ šulų galima dar pa- 
minėti Gutzkovą ir Liaubę, kurių romanai savo laiku 
buvo labai populiarūs, bet dabar bemaž kaip ir už- 
miršti. Ypač buvo skaitomas Gutzkovo romanas Ritter 
vom Geiste (Dvasios raiteliai), kur paliečiama socialūs 
klausimai. 

„Jaunosios Vokietijos“ periodas, pastatęs sau tikslą 
kovoti visose gyvenimo srityse su supelėjusiu, kaip gy- 
rėsi, konservatizmu, pasiskelbė, norįs meną ir poėziją 
sujungti su tikrenybe, o ištiesų skelbė kūno emanci- 
patiją t. y. laisvą sekšualizmą ir kovą 'su nustatytomis 
jungtuvių formomis. 

Ta literatūroje srovė savo neigiama kryptimi neil- 
gai išsilaikė: maž daug iki 20—30 metų. Visuomenė 
greit atsibudo iš to košmaro, pradėjo pasigesti roman- 
tizmo; gema tuomet neoromantizmas, kaipo pereinamas 
etapas prie realizmo. 

Neoromantizmo pakraipoje rašė Veberis ir vadina- 
moji Mūncheno mokykla: Geibelis ir Heizė, 

Weber'is (1813—1894), geras katalikas ir vokiečių 
patriotas, savo gražiu epišku veikalu Dreizeknlinden, 
eilėmis rašytu, gyvai ir vaizdžiai piešia vidujinę jauno 
stabmeldžio kovą, jam pasirenkant tarp savo bočių pa- 
gonijos ir krikščionybės: jaunas augštos kilmės stab- 
meldys saksas patenka į vienuolyną; čia su savimi il- 
gai kovoja ir galutinai apsikrikštijęs randa sielos ra- 

Geibelis (1815 —1884) buvo labai gabus lyrikas ir 
savo patriotiškomis, skambiomis, muzikalėmis giesmė- 
mis visoje Vokietijoje pasidarė labai populiarus. Iš- 
leido keletą lyriškų rinkinių. Iš jo patriotiškų giesmių 
galima nurodyti: 

Nun lasst die Glocken von Turm zu Turm 
Durchs Land frohlocken im Jubelsturm, 
arba iš jo populiarių dainelių: Der Mai ist gekommen, 

Rašė Geibelis ir dramas, bet jos, del akcijos ir 
kitų trūkumų, silpnokos, nors jų kalba graži ir lengva, 

Heysė parašė labai daug. Jis pasirodė labai vykęs 
ir gabus romanų, ypač trumpų novelių autorius. Rašė 
irgi geras dramas, net tragedijas (Franceska da Rimi- 
ni). Jo gražūs lyriniai tvariniai turi daugiau dailės, 
mažiau gilaus jausmo. 


Ę Realizmas. 


Neoromantizmas, bent toje formoje, kokioje pasi- 
reiškė pas Veberą, Geibelį ir Heizę, tęsėsi trumpai ir 
buvo tik epizodinis perėjimas į realizmą, kursai visose 
Europos literatūrose įsivyravo nuo 1850 metų ir paga- 
mino ypač daug romanų. 

Realizmas stengėsi objektyviai, detaliai perstatyti 
gyvenimą tokiu, koks jisai yra tikrai, visai nepriklau- 
somai nuo savo. simpatijų, ar antipatijų, jį giliai ana- 
lizuodamas.  Darbštūs, ištvermingi ir sumanūs rašyto- 
jai, be ypatingo talento, gali daug sukurti tokio romana 
srity, kur reikalaujama daugiau tėmymo dovanos, nekaip 
kūrybinės vaizduotės, reikalaujama ne idėalų srities 
siekti, bet piešti, ką mato aplinkui akis. 

Realizmo pakraipoje nemažai vokiečių rašyta; kai 
kurie buvo tikrai gabūs ir talentingi novelių ir romanų 
rašytojai, kurie sugebėjo gyvai ir įdomiai atvaizduoti 

gyvenimą; bet labai didelių talentų, kurie būtų pasau- 
linėje literatūroje daug nusvėrę, vis delto nesimato. 

Iš realistų rašytojų galima paminėti Onytę Drostę, 
Pridriką Hebbelį, Otoną Ludvigą, Freitagą, Kelerį 
ir kitus. 

Annette von Droste (1797—1848), augštos kilmės, 
gera katalikė, laikoma didžiausia vokiečių moterų poėte. 
Jos raštai, nors realiai piešia savo krašto gamtą ir žmo- 
nes, vis delto nemažai dar turi ir romantizmo pažy- 
mių; daug dar juose pačios počtės pergyvenimų at- 
sispindi, 

Lyriniuose Drostės kūriniuose dažniausiai figuruoja 
religiniai jausmai ir savo krašto gamtos meilė. Ypač 
žymus jos lyrinių eilėraščių (72) rinkinys Geisilichen 
Jahr Rašė Drostė irgi baladas; rašė nemažai ir proža. 
Tik rimtas ir gilus jos tvarinių turinys nevisados ap- 
vilktas švelnia ir aiškia forma; stilius kai kada šiurkš- 
tokas ir apytamsis. 

Stifter'is (1805-—1868) buvo gabus realistiškoje pa- 
kraipoje novelistas. Jo vardą įgarsino ypač nusisekęs 
trumpučių bet gražių ir vaizdžių novelių rinkinys, pa- 
vadintas Studien. 

Talentu daug žymesnis už Drostę ir Štifterį buvo 
Pridrikas Hebbel'is (1813—1863), naujosios vokiečių 
dramos tėvas. Neturtingų tėvų sūnus, Hebbelis išėjo 
sunkią ir karčią gyvenimo mokyklą, bet savo tvirtu 
būdu ir ištverme parodė, kad tikras talentas visados 
prasimuš aikštėn ir praskins sau kelią. 

Kai kurie iš vokiečių, ne be reikalo, laiko Pr. Heb- 
belį, Getei mirus, didžiausiu savo poėtu. Jau savo ly- 
riniais tvariniais ir baladomis jis parodė stambų talentą. 
Dar didesnis jisai dramų rašytojas. Jo dramos ir trage- 
dijos kupinos gyvumo; jose asmenų veikimas — naturali 
išvada vidujinio žmonių nusistatymo ir jų būdo. 

Pirmoji Hebbelio drama buvo Juditė, paimta iš žydų 
storijos; čia karžygė nužudo Asirijos vadą Holoferną 
Ine tiek iš patriotizmo, kiek iš asmeniško keršto; Oo 
paskui pati save prakeikia, 

Toliau eina drama: Genovaitė, visur labai populiari, 
lietuviškai versta, Marija Magdalena, Erodas ir Ma- 
riamna ir kitos. Geriausias Hebbelio veikalas, be abejo, 
jo trilogija-tragedija Nibelungen, kurioje senas vokiečių 
epas geniališkai sunaudota, kuri žiūrėtoją perkelia į 
mytišką žilą senovę. 

Su Hebbeliu daug turi panašumo antras žymus, 
nors talentu bent kiek 'menkesnis, realistas rašytojas 
Otto Ludvigas (1813--1865), parašęs dvi dramas ir du 
pasakojimu, kuriuose pasirodė stambiu ir rimtu meni- 
ninku, 

Ludvigo dramose jaučiama Šekspyro įtaka, kurio 
studijas patsai rašė. Ypač augštai vertinama jo trage- 
dija Makabėjai, kurios turinys paimta iš Senojo Testa- 
mento: Žymiausią rolę joje lošia pilna išdidumo Maka- 
bėjų motina, savo puikybės nuodėmę atpirkusi, kaip 
savo sūnų mirties liudytoja. Greta jos stovi tautos kar- 
žygys Jūdas. 

Iš jo novelių pasakojimų ypač augštai statoma Tarp 
dangaus ir žemės. Jos turinys — sena istorija, kaip du 
broliu pamyli tą pačią mergaitę; jų vienam per apgaulę 
pasiseka imti viršų, bet bijodamas brolio ir jį įtarda 
mas, pasiryžta jį nužudyti, tik sumanymas nepasiseka; 
jis pats nelaimingai žūva, 

Be minėtų rašytojų dar žymūs Freytag'as (1816— 
1859), pagarsėjęs savo įvairiausio turinio romanais, ir 
greta jo, gal geriausias XIX amžiaus novelistas šveica- 
rietis nuo Ciuricho, Kelleris (1819-—1890). 

Freitagas savo romanams ėmė turinį iš įvairių sluog- 
snių: sodžiaus gyvenimo, mokslininkų, žurnalistų, bet 

daugiausia iš vokiečių praeities. Ištisa eilė jo istorinių 
romanų, pradedant nuo IV amž., piešia svarbesniuosius 
vokiečių istorijos laikotarpius. 

Keleris irgi rašė romanus, pasakojimus, lyriškus 
eilėraščius, bet ypač žymus kaip nepaprastai gabus 
novelių rašytojas, kuriose bent kiek jaučiama satyriško 
jumoro. Geriausias jo novelių rinkinys — Die Leute 
von Seldwyla. 


Naujoji Literatūra. 


Realizmas, kaip pas prancūzus, taip ir vokiečių li- 
teratūroje galutinai nukrypo į naturalizmą; tik čia jisai 
nepasiekė to kraštutinumo, kaip pas Zolią, Suę, Mo- 
pasaną ir k. Paskui kraštutinis naturalizmas persimetė 
į antrąjį kraštutinumą, į simbolizmą. 

Simbolizmas subtyliais, neaiškiais, miglotais bruo- 
žais siekia nepasiekiamo, nesuprantamo, nematomo pa- 
saulio, stengiasi įžvelgti į anapusį pasaulį, atskleisti, 
apšviesti mystinę bedugnę; juo toliau nuo realaus gy- 
venimo, juo arčiau simbolizmo ir mysticizmo, 

Simbolizmas, siekdamas vis didesnio neaiškumo, 
nustoja galop turinio, persimeta į vienpusišką deka- 
dentizmą, į ieškojimą vien naujų išviršinių formų, har- 
moningo garsų suderinimo, jų ritmikos net be vidujinės 
prasmės, kad tik sukeltų tam tikrą upą. 

Dekadentizmas galop absurdo pasiekia futurizme, 
kur beprasmių, o dažnai net nežmoniškų garsų sude- 
rinimas skaitosi poėtinės kūrybos perlu, Toliau tos ne- 
sąmonės keliu eiti jau nebegalima, 

Vokiečiai, kurie antroje XIX amžiaus pusėje pasiekė 
savo idealo politikoje, susijungdami 1870 m. į vieną 
imperiją, kurie davė pasaulinės reikšmės philozophų 
(Hartmanas, Nietsche), tapytojų (Būcklin, Feuerbach), 

muzikų (Wagner), sociologų (Marx, Lassal, Bebe)), 
mokslininkų ir t. t, savo literatūroje nors turėjo ge- 
rokai gabių rašytojų, bet jų veikalai nieko bemaž ne- 
nusvėrė pasaulinėje literatūroje ir jų vardai tik savo 
krašte praskambėjo. 

Nekalbant apie šių dienų rašytojus, kurių reikšmės 
kritika galutinai dar nenustatė, paminėsime Lilienkroną, 
Demelį, Hauptmaną, Sudermaną, Vildenbruchą, Ancen- 
gruberį, Fontaną, Mariją Ebner. 

Lilienkronas (1844—1909) buvo karštas vokiečių 
patriotas. Jau pirmame savo lyrinių tvarinių rinkiny 
pasižymėjo subtyliai artistiška forma, turtinga gražia 
kalba ir įausmingu temperamentu, linkusiu į liūdesį. 
Ypač verta pažymėti jo Auf dem Kirchhof, In einer 
Winternacht, Die Muzik kommt. 

Gražios irgi jo Kriegsnovellen. Bet didesnių veikalų 
Lilienkronas nepajėgė sutverti. 

Dehme!'is gimęs 1863 m. buvo irgi lyrikas su žy- 
mia simbolizmo pakraipa. Išleido kelius lyrikos rinki- 
nius. Be to dar parašė eilėmis romaną Žvei Menschen. 
Tačiau žymesnio talento irgi neparodė. 

Bent kiek gal daugiau talento parodė tame laiko- 
tarpy vokiečiai dramaturgai: Hauptmanas, Zudermanas, 
Vildenbruchas, Ancenzruberis. 

Gerhartas Hauptmanąs*) (gm. 1862 m. Silezijoje) 
turėjo ypatingą pastebėti dovaną ir mokėjo piešti žmo- 
nes realiai; tik buvo linkęs į pesimizmą ir mėgo aikš- 
tėn vilkti socialį skurdą. 

Iš pradžių realizmo ir naturalizmo šalininkas, paskui 
nukrypo į simbolizmą. Toje pakraipoje žinomos lietu- 
vių scenai jo dramos Hianneles Eimmelfahrt ir Die 
versunkene Glocke. Pirmoje, dar realizmo pakraipoje, 


*) Jo brolis Karolis 1858—1921 irgi rašė pusėtinai geras dra- 
mas ir jų parašė nemaža. i 

jo rašyta drama Fuhrmann Henschel irgi sulošta lie- 
tuvių scenoje, 

Hauptmanas dabar gana augštai vertinamas; net ja- 
ponai išvertė į savo kalbą kai kurias jo dramas. 

Sudermanas, gimęs 1857 m. Rytų Prūsuose vokie- 
tys, talentu už Hauptmaną silpnesnis, pradėjo savo 
literatišką darbą nuo romanų, kurie jam gana sekėsi 
rašyti. Bet paskui, kai jo drama EhAre susilaukė nemažo 
pasisekimo, persimetė į dramų'rašymą; bet čia didesnio 
talento neparodė, 

Lietuvių scenoje žinomos Zudermano dramos: Jo- 
ninės ir Gėlėse ir komedija Drugeliai. Joninių dramoje 
figuruoja lietuvaitė nevisai tikusioje šviesoje neva pa- 
veldėjimo auka. Bendrai imant, Zudermanas mėgsta 
savo dramose įrodinėti paveldėjimą. Jo Zhre (Geras 
Vardas) irgi išversta lietuviškai. 

Wildenbruch'as (1845—1909) buvo karštas Prūsų 
patriotas ir Hohenzollernų gerbėjas. Būdamas nemen- 
kesnių gabumų už anuodu, parašė nemažai dramų, im- 
damas turinį iš vokiečių praeities, pradėdamas nuo 
didžios tautų maišaties ir jų kilnojimos. Iš tų dramų, 
kaip žymesnes, galima nurodyti Karolingern, Heinrich 
und Heinrichs Geschlecht, Kūnig Laurin (iš tautų kil- 
nojimos laikų), Tochter des Erasmus (iš reformacijos 
laikų), Harold (anglosaksų kova su norinanais) ir k. 

Kai kurie tos nuomonės, kad Vildenbrucho pasa- 
kojimai, kaip štai Kindertrūnen, Francesca von Rimini, 
Edles Blut, kuriuose daug nuoširdaus jausmo, yra dar 
augštesnės vertės už jo dramas. 

Anzengruber'is (1838 — 1898), Austrijos vokietys, 
savo dramoms ima turinį dažniausiai iš valstiečių gy- 
venimo, kurį gerai pažįsta ir moka gyvai piešti. Iš jo 
dramų galima paminėti Der Pfarrer von Kirchfeld, 
Doppelselbstmord, Der Meineidbauer ir k. 

Fontane (1819—1898) vienas gabiausių romanų ra- 
šytojų XIX amžiuje vokiečių literatūroje. Savo poėtišką 
tverybą jis pradėjo nuo baladų. Paskui eina eilė jo 
istoriškų romanų. Bet, rasit, geriausi jo romanai pasemti 
iš dabartinio gyvenimo, kurį labai gyvai ir realiai au- 
torius moka vaizduoti. Nežiūrint į apysenį autoriaus 
amžių, kuomet tuos romanus rašė, jis mokėjo suprasti 
ir atjausti naujausias gyvenimo sroves. Prie tos rųšies 
romanų priklauso /rrungen und Wirrungen, Frau Jenny 
Treibel ir k. 

Iš žymiausių XIX amžiuje moterų rašytojų vokiečių 
literatūroje, greta Onytės Drostės, galima dar paminėti 
Mariją Ebner'ienę Eschenbach baronienę iš Vienos 
(1830—1916). Iš pradžių Ebnerienė mėgino rašyti dra- 
mas, bet jos nesisekė. Vėlesniame amžiuje pradėjo 
rašyti noveles ir romanus; čia pasirodė stambus jos 
talentas. 

Iš Ebnerienės romanų rasit geriausias bus Gemein- 
dekind; jame gyvai ir realiai piešiama asmuo, gamtos 
nuskriaustas ir žemos kilmės, kurs tačiau veržiasi į šviesą, 
kovoja už augštesnį visuomenės gyvenime laipsnį. Kitas 
romanas Unsihnbar piešia augštesnio luomo gyvenimą. 
Įdomus irgi jos Meine Kinderjahre. 

Labai gražios jos irgi novelės; Er lūsst die Hand 
kūssen ir Die Unverstandene auf dem Dorje. 

Paskučiausiais laikais vokiečių literatūroje ypač pra- 
siplatino, kaip ir kitose literatūrose, romanai, kuriuose 
pastebėti galima ir išsidirbusios technikos pažangą ir 
gilesnį psichologijos žinojimą. 

Istoriškų romanų gal gabiausioji dabar rašytoja skai- 
tosi Enrika Handel-Mazzeti gimusi 1871 m. Vienoje, 
kuri parašė nemažai; tačiau vėlesnieji jos rašyti roma- 
nai bent kiek jau silpnesni. Prie geresnių priklauso: 
Die arme Margaret, Der deutsche Held, Jesse und Maria. 

Iš kitų motėrų rašytojų dar galima paminėti ponią 
Huch (gim. 1867 m.), kurios romanuose bent kiek jau- 
čiama simbolizmo. Tarp kitų jos romanų galima pami- 
nėti Zrinnerungen des Ludolf Ursleu, Vita somnium 
breve. 


Skandinavijos Literatūra. 


Skandinavijos vardu čia suprantama žuvėdų, norve- 
gų, danų ir islandų šalys. Tų kraštų gyventojai kalbos 
žvilgsniu ir šiandieną vieni kitiems artimi; senovėje gi 
jų kalba, be abejo, sudarė vieną bendrą visiems su- 
prantamą. Toje tat kalboje išliko labai turtingas, 
savotiškas, gilios senovės epas, kurį sutvėrė islandai 
ir bent kiek norvegai; žuvėdai ir danai jo tveryboje 
kaip ir nedalyvavo. 

Apie senojo skandinavų epo pradžią ir jo kilmę 
taip pasakojama. Devintojo amžiaus gale (872 m.) 
norvegų konungas Harfagri (gražplaukis), nugalėjęs 
kitus konungus arba kunigaikščius, pasiskelbė visos 
Norvegijos valdovu. Kai kurie norvegai, nepatenkinti 
jo valdžia, išsidangino į tolimą Islandiją, kur įsigyveno 
ir susitvarkė iki XIII amž. nepriklausomai nuo Norve- 
gijos, nors ir nenutraukę visų ryšių su savo senąja 
tėvyne, 

Čia tai Islandijoje ir susidarė tasai savotiškai gražus 
ir turtingas tolimosios šiaurės epas, kuriame gyvai 
atsispindi stabmeldiškas senovės skandinavų tikėjimas 
su savo gerais ir piktais dievais (azais), su savo nepa- 
prastais milžinais karžygiais vykingais. Ilgais amžiais 
ėjęs iš lūpų į lūpas, galop XIII amžiuje surašytas, ta- 
sai epas dabar, kaip didžiausia tautos brangenybė 
laikomas Stokholmo,“ Upsalės ir Kopengagos knygy- 


nuose, To epo — trys rųšys: Edda, skaldų giesmės 
ir sagos. 

iš pradžių Edda (naująja) buvo pavadintos tos proza 
rašytos skaldams-giesmininkams taisyklės, kurias sustatęs 
Snorri Sturluzonas (1178—1241), žymus poėta. Paskui 
Eddos (senosios) vardas duota seniausiam mytiškai 
karžyginiam epui, kursai susideda iš 29 giesmių ir 
buvo pačios liaudies tveryba. 

Senosios Eddos vienos giesmės grynai mytolopiško 
turinio, kitos apgieda karžygius. Viena seniausių ir 
įdomiausių pirmosios rųšies giesmių laikoma V0!spa, 
kurioje pranašė Vali pranašauja senų dievų žuvimą už 
jų nuožmumą: saulė ir žvaigždės išnyks nuo dangaus, 
žemę užlies marės; tačiau paskui iš vandenų išsiners 
nauja žemė, užgims gražesni nauji laikai, nauji žmonės, 
nauji dievai. (Cia stabmeldys skandinavas nujaučia 
krikščionybę, sugriausiančią senąją jo tikybą. 

Kitose mytologiškose Eddos giesmėse apgiedama 
vyriausio dievo Odino išmintis ir galybė, dievų kovos 
su milžinais ir demonais, dievo Odino patarimai ir 
įsakymai. 

Graži ir stipri taip pat giesmė, kurioje atpasakoja- 
ma dievo Toro kelionė į milžinų salą, atsiimti pavogtą 
milžino Trimo kūjį. Toras atsiima savo kūjį, nužudo 
ir Trimą ir visą milžinų padermę. 

Karžygiškos Eddos giesmės apgieda trijų žymių 
šeimynų: Budlingų, Niflungų ir Volzungų garsius dar- 
bus ir didžias jų kančias. Tos giesmės, ypač apie 
Niflungus, turi daug bendro ir panašumo su vokiečių 
giesmėmis apie Nibelungus; net tie patys vardai, bent 
kiek iškraipyti, čia pasikartoja. 

Vyriausias tose giesmėse asmuo, apie kurį daugiau- 
sia kalbama, jaunas, gražus ir drąsus Sigurdas (Nibe- 
lunguose Sigfridas), kuriam likimas paskyrė žūti pačiam 
jaunystės žydėjime. 

Šigurdas, paskutinysis iš Volzungų giminės, nužudo 
baisų Fafiurą žaltį ir pasisavina didžius jo turtus; bet 
tie užkeikti turtai ir jam ir visiems jo draugams atneša 
pražūtį. 

Vyksta Sigurdas į platųjį pasaulį ieškoti sau garso. 
Ant augšto kalno, skydais aptverto ir ugnies spindu- 
liais nušviesto, jisai randa miegantį šarvuotą karžygį; 
nuima jam nuo galvos šelmą ir mato mergaitės veidą: 
buvo tai valkirija*) Brinhilda, kurią dievas Odinas 
buvo nubaudęs amžinu miegu. 

Sigurdas pamyli Brinhildą, bet jam nelemta jos 
vesti; jis veda gražiąją Gudruną, o jos broliui padeda 
vesti Brinhildą, pasižadėjusią tam atiduoti savo širdį 
ir ranką, kas nugalėjęs visas kliūtis, atvyks pas ją kaip 
sužadėtinis. 

Sigurdas, pasivadinęs Gudrunos broliu, perbėgo 
per liepsnas, kuriomis Brinhilda buvo iš visų pusių 
apsisupusi savo rūmuose, ir tuo būdu išgavo jos suti- 
kimą tekėti už Gudrunos brolio. Sužino paskui Brin- 
hilda, kad kliūtis nugalėjęs ne jos vyras, tik Sigurdas 
ir iš apmaudo įkalba savo vyrui nužudyti Sigurdą, ką 
tas ir padaro. 

Išgirdusi baisų (Gudrunos verksmą, vyrui žuvus, 
Brinhilda nusikvatoja žiauriu juoku, pareiškia kad taip 
žūsianti ir visa Niflungų giminė, o pati, apsisupusi 
baltu apsiaustu, apsišarvojus valkirijos aukso šarvais, 
nusižudo. 

Gražiausia ir vienkart tragingiausia Eddos vieta — 
Gudrunos širdies skausmas, Sigurdui žuvus: 

„Nuliūdusi ji sėdėjo jo kojose; neaimanavo, nelaužė 
rankų, neverkė, kaip kitos moterys. Atėjo kunigaikš- 
čiai, kad ją paguostų ir pertrauktų jos tylą; nesiskundė 


*, Valkirijos skandinavų mytologijoje tai Odino mergaitės, 
kurias jisai siunčiąs kariauti už žuvusius karžygius, 

Maironio Raštai V t. 15 


ir neverkė Gudrūuna, nors širdis jai plyšo iš skausmo. 
Sėdėjo priešais ją kunigaikščių žmonos, auksu žiban- 
čios, ir jos seserys; kiekviena kalbėjo apie savo skaus- 
mus. Neaimanavo, neverkė Gudruna, tik jos širdis 
akmenėjo... 

Tada Gilronda, Giukos duktė, nutraukė apdangalą 
nuo kunigaikščio galvos ir tarė Gudrunai: „pažvelgk į 
mylimąjį ir prispausk savo lūpas prie jo lūpų, kaip 
bučiuodavai dar gyvą“. Pakėlė Gudruna akis ir pa- 
matė kruvinus kunigaikščio plaukus ir jo akis, mirties 
migla aptrauktas, o krūtinę kiaurai pervertą. Krito 
tada augštelninka, plaukai jai išsidraikė, o ašaros srau- 
nai paplūdo. Tada pravirko Gudruna, Giukos duktė“... 

Volzungai ir Niflungai guli karstuose, bet giesmės 
apie juos nenutilo: apgieda juos "skaldai, kad priduotų 
drąsos vyrams ir nuramintų moterų liūdesį“... Taip 
baigiasi senoji Edda. 

Antroji senojo Skandinavijos epo rųšis — skaldų 
giesmės. Nuo senosios Eddos tuo skiriasi tos giesmės, 
kad tai nėra liaudies tveryba, tik kūriniai tam tikrų 
pavienių giesmininkų, kurių žymesnės pavardės išliko 
žinomos. 

Tie giesmininkai-skaldai, giesmių dovaną gavę nuo 
dievo Odino, esą Bragi Boddasono į Valhalę patekusio, 
įpėdiniai. Be abejo, buvo tai dažniausiai konungų- 
karalių palydovai, kurie, patys dalyvaudami jų karo 
žygiuose, paskui juos apsakodavo. 

Skaldai, sudarę tam tikrą draugiją, kurios amatu 
buvo giesmės ir muzika, buvo labai gerbiami. Skaldų 


žydėjimo periodas — X amžius. Paskui XII amžiuje 
jie pradeda nutilti, o jų vietą užima šventųjų legendų 
pasakotojai. 


Pirmasis skaldas, kurio vardas išliko, buvo virš 
minėtas Bragi Bodasonas. Konungas Harfagri's ypač 

mėgo prie savo dvaro skaldus. Skaldu buvo ir augš- 
čiau minėtas iš XI amžiaus Snorri Sturluzonas. Jų 
giesmių turinys dažniausiai karžygiškasis epas. 

Nuo XII amž. skaldų giesmės, kaip pagonijos at- 
garsis, krikščionijai įsigalint, pradeda nustoti savo 
aureolės; į jas imta žiūrėti skersai, su nepasitikėjimu; 
kai kur jos buvo net persekiojamos. Jas pamažu iš- 
stumia šventosios legendos, kuriose vis delto dar daug 
pagonijos ir senosios mytologijos priedo. Ir čia didvy- 
riai virš paprasto masto, rauna iš šaknų šimtamečius 
ąžuolus, išgeria alaus statines, kaujas su raganomis; o 
vienkart pasižymi nepaprastai kilniomis atsižadėjimo, 
pasiaukojimo ir krikščioniškos meilės dorybėmis. 

Iš tų pusiau krikščioniškų, pusiau dar pagoniškų 
legendų paskui susidarė labai gražios balados. Jų 
seniausios Kūmperviser (karo giesmės). 

Trečioji senojo Skandinavijos epo rųšis — sag05 
(sėgur) arba pasakos, kurios ilgai ėjo iš lūpų į lūpas 
ir tik vėlesniais laikais buvo surašytos. Jos dvejopos 
kilmės; vienos atsirado Islandijoje, kitos Norvegijoje. 
Buvo pasakojamos proza. 

Sagų turinys: arba žymesnių įvykių atpasakojimas, 
kaip pavyzd. Egillssaga apie Egilį skaldą, arba vysku- 
pų gyvenimas ir žymesnių Norvegijos karalių garbini- 
mas, ypač konungo Harfagri, Olafo ir kitų. Iš tų 
pasakojimų pirmasis norvegų istorikas Snori Sturlu- 
zonas ir parašė savo kunigaikščių istoriją. 


Naujesnioji Skandinavų Literatūra, 


Naujesniais laikais iš Skandinavijos rašytojų, kurių 
vardai už jų tėvynės ribų plačiau visuotinėje literatū- 
roje yra praskambėję, paminėsime šiuos žymesniuosius: 
iš danų Anderseną, Elenšlegerį, Brandesą, iš norvegų 

Biernstjerną Bjernsoną, Ibseną ir Knutą Hamsuną, o 
iš švedų Tegnerį ir Strindbergą. 

Andersenas (1805—1875) įgarsėjo ir liko populia- 
rus ypač savo nepalyginamomis pasakomis, išverstomis 
į daugelį svetimų kalbų; vokiškai pats jas yra išvertęs. 

Be to Andersenas dar rašė ir lyriškus ir dramatiš- 
kus veikalus. Iš jo romanų psichologijos žvilgsniu 
geriausias bus /mprovizatorius, kuriame Antonijo im- 
provizatoriaus pergyvenimai labai vykusiai atvaizduoti; 
tiktai vietos (Italijos) koloritas nevisai atatinka tikrenybei, 

Oehlenchlager'is Adomas (1779—1850) — danų 
literatūroje romantizmo šulas, kurio poėzijos ir veikalų 
turinys dažniausiai senovės skandinavų mytologija ir jų 
sagos. Rašė jisai romansus, karžygiškas poėmas, nove- 
les ir tragedijas. Iš jo lyriniai epiškų giesmių geriau- 
sias rinkinys — „Siaurės dievai. 

Tragedijų parašė Elenšlegeris septyniolika, kurios 
užtenkamai nusisekusios ir visos išverstos vokiškai. 
Kai kuriuos lyriškus savo veikalus jis pats vertė vo- 
kiškai. 

Elenšlegeris laikomas danų tragedijos tėvu, kaip jų 
komedijos ir bendrai naujosios danų literatūros tėvu 
yra skaitomas Holbergas (1684—1754), 

Brandes (1842 — 1927) įgarsėjo kaip vienas žy- 
miausių kriiikų. Ypač labai augštai vertinamas jo 
veikalas — Svarbiausios srovės XIX amžiaus literatū- 
rose. Čia Brandes, kaip realista, atmeta šalin visas 
politiškas, etiškas, religines ir net estetikos tradicijas, 
į jų vietą skelbdamas naujas savo pažiūras. 

Be to veikalo Brandes parašė dar daug kitų vei- 
kalų, daugiausia literatiškos kritikos srity, kaip štai: 
Estetiškos Studijos, Danų Počtai, Studija apie Šeks- 
pyrą ir k. Jo įtaka ypač labai žymi Skandinavijos 
Jiteratūrose, 

Bjoernsonas Bjoernstjernė (1832—1910) pasižymėjo 
ypač savo novelėmis ir trumpais pasakojimais, kuriais 
labai įdomiai ir poėtingai piešia Norvegijos gamtą ir 
jos ūkininkus valstiečius. Nors gal ne tiek, vis delto 
talentingi irgi jo lyriniai kūriniai ir dramos. Dramoms 
turinį jisai dažniausiai ima iš senų Norvegijos laikų; 
tik Marija Stuart paimta iš anglų istorijos. 

Kaip karštas šalininkas Norvegus atpalaidoti nuo 
Žuvėdų priklausomybės ir be to dar nūujesniųjų radi- 
kalių pažiūrų pionierius politikoje, religijoje ir socia- 
liuose klausimuose, Bjernsonas vėlesniais laikais pra- 
dėjo perdaug tendentiškai rašyti; per tatai paskesnieji 
jo romanai ir dramos meno atžvilgiu daug silpnesni. 

Už Bjernsoną gilesnis ir, kaip dramaturgas, nepa- 
lyginti daug žymesnis ir Europoj žinomesnis Enrikas 
Ibsenas (1828—1906), iš pradžių vaistininkas, paskui 
teatrui atsidavęs dramų rašytojas. (Gimęs Norvegijos 
pietuose, nemažai važinėjo po Europą, aplankęs Žy- 
mesnius centrus, galop paskutiniuosius 15 metų išgy- 
veno Kristijanijoj (Oslo). 

Ibsenas — žymiausias XIX amžiaus dramaturgas, 
naujų kelių ieškotojas, kuriam šis paprastas gyvenimas 
tai kalėjimas, pilnas idėalo karikatūrų. Ibsenas savo 
pasaulėžiūra daug turi panašumo su Nitše, Jame ir 
pesimizmas su ypatingu naujųjų žmonių liūdesiu ir 
vienkart optimizmas, kurs liepia kovoti, kad sukūrus 
ateity prasmingą geresnį gyvenimą. 

Bet daugiausia pas Ibseną simbolizmo: įo dramų 
asmenys, tai įkūnyti jausmai, upai, mintys, kurie su 
gyvenimo tikrenybe neperdaug turi sąryšio, kartais 
išrodo nenormalūs, psichiškai nesveiki, neaiškūs, pa- 
slaptingi. 

Daugelyje Ibseno dramų, kurios dažniausiai philo- 
zophiško pobudžio, centrinio simbolio rolę vaidina 

koks nors daiktas, apie kurį visas veiksmas ir grupuo- 
jasi. Tokiu daiktu dramoje Gydytojas „Štokmanas yra 
ligoninė, Šmėklose—prieglauda, Statytojas — statyba, 
Laukinė Antis — pašautoji antis, Visuomenės Šulai — 
geležinkelio pravedimas ir t. t. 

Be philozophiško turinio dramų, rašė Ibsenas irgi 
istoriškas, kaip štai Gelgolandų Kovotojai, ar romantiško 
turinio, kaip Katiliną. 

Bendrai imant, pirmojo periodo Ibseno dramos, gal 
technikos atžvilgiu bent kiek silpnesnės, bet jos daug 
simpatingesnės ir ne tiek prasilenkia su krikščioniška 
etika; jos rado ir didesnį visuomenės pritarimą. 

Vėlybesnėmis dramomis Ibsenas nerado tiek sau 
palankumo. Čia Ibsenas savo pažiūromis nueina taip 
toli, kad nesiskaito nei su kokiais religiniais, etiškais, 
ar socialiais principais; ypač smerkia moterystę. Tos 
ryšies jo dramos: Nora, Hedda Gabler ir kitos. 

Knutas Hamsunas (gim. 1860 m.), žymus norvegų 


rašytojas, kaip ir Ibsenas, nepatenkintas dabartiniu ' 


kultūriniu gyvenimu ir jo melu, ragina grįžti prie gam 
tos, tapti gamtos kūdikiu, kuriam būtų suprantamas 
balsas kartų, gyvenančių jo kūne. Antras pagrindinis 
jo romanų motyvas tai meilė, kaip nuolatinė kankintoja. 

Prie žymesnių jo romanų priklauso Pan ir Viktorija. 
Pirmame romane leitenantas Glanas medžiotojas bėga 
iš didelio miesto į šiaurės Norvegiją, į miškus su savo 
šunimi, apsigyvena nuošaliai bakužėje ir retkarčiais 
apsilanko artimame miestely, nusipirkti maisto ir parako. 
Susimyli su vieno pirklio dukterimi; bet toji meilė tai 
nuolatinė kančia su savo įtarimais, kapryzais ir kova. 
Galop jo simpatija išteka už nemylimo žmogaus, o 
Glanas važiuoja į Indiją ir ten žūva. 

Glano jausmai nudažyti panteizmu: ir giria, ir žole- 
lė, ir bitelė, ir tolimi kalnai, ir šuo kurs uosto žemą 

— vis tai į jį kalba savotiška kalba, ir jisai juos 
supranta. 

Tegneris (1782—1846) švedų rašytojas, žinomas 
pasaulinėje literatūroje savo poėma, sudėta iš 24 gies- 
mių ir pavadinta Frifjofo Saga, kurios turinys paimta 
iš senų Skandinavijos sagų: tvirtas Fritjofas ir graži 
Ingeborga, Skandinavijos karaliaus duktė, myli vienas 
kitą. Cia labai vykusiai atvaizduota senų skandinavų 
papročiai ir dar laukinis jų būdas. 

Be tos poėmos Tegneris, kaip žymiausias žuvėdų 
romantikas, rašė dar idilijas, kaip štai Vakarienės Vai- 
kai ir poėtiškus pasakojimus, 

Strindbergas (1849—--1912) radikališkiausių pažiūrų 
rašytojas, priešas dabartinės socialės ir valstybinės 
tvarkos, o drauge ir aršiausias moterų priešas, kursai 
savo įgimtus gabumus ir psichologinius pastebėjimus, 
tartum, tam tik ir panaudojo, kad pažemintų ir iškone- 
veiktų neapkenčiamą sau lytį. 

Žuvėdų literatūroje Strindbergas naturalizmo šulas. 
Literatišku žvilgsniu gal geriausias jo kūrinys -- Bepro- 
čio Išpažintis. Be to dar jis parašė romaną Raudonas 
Kambarys — anarchiškai revoliucinio turinio, Dovanos 
— novelių rinkinį, kuriame smerkia moterystę, Utopi- 
jos ir Tikrenybės — romaną, kuriame perša komunizmą. 

Vėlesniais savo veikalais, kaip štai: Gustavas Vaza, 
Erikas XIV, Gustavas Adolphas, Strindbergas, tartum, 
stengiasi pataisyti, ką pirma rausė ir griovė. 


Slavių Literatūra. 


Iš slavių tautų žymiausi ir savo literatūra turtin- 
giausi, be abejo, rusai ir lenkai. Tačiau ir kitos slavių 
šakos sulyginti nemenkais gali pasigirti savo literatūros 


- 231 


kūriniais, kaip štai serbai ir čekai. Plačiau paliesime 
tik rusų ir lenkų rašliavą, kitus slavius tik bendrais 
bruožais trumpai paminėję. 

Gana turtingą epą, ypač karžygišką turi Serbai. 
Jų karžygiškas epas eina nepertraukiamai su tautos 
istorija, pažymėdamas visus svarbesnius įvykius ir gar- 
sesnius didžiavyrius. Pirmoje eilėje čia stovi caras 
Steponas Dušanas, karališkos galybės ir autorito idėa- 
las. Greta jo vojevodos: Jugas Bogdanas ir Vukaši- 
nas, serbų gudrusis Odisėjas. 

Tačiau simpatingiausiai serbų apgiedamas caras 
Lazaras, karžygio ir krikščionio tipas, kursai žuvo 
Kosovo laukuose, narsiai kovodamas prieš sultoną 
Amuratą I: Tos baisios kovos atpasakojimas — vienas 
gražiausių ir vaizdžiausių pasaulinėje literatūroje. 

Antrasis karžygiškų giesmių rinkinys apgieda kara- 
laitįį Marką ir jo kovas už serbų nepriklausomybę. 

Be karžygiško liaudies epo yra pas serbus ir visuo- 
meninio epo, vėlesniais laikais apysakų ir romanų for- 
moje pasireiškusio. 

Turtingą savo liaudies epą surinko ir sutvarkė 
Vukas Stepanavičius Karadzičas. 

Vėlesniais laikais vienas žymiausių serbų rašytojų 
buvo Milutinoviec'as, parašęs poėmą Serbenką, kurioje 
apgieda serbų kovas už nepriklausomybę 1804-1815 
metais, 

Čekų liaudies tveryba nėra taip turtinga, kaip serbų; 
tačiau čekai turi labai seną ir svarbų savo liaudies 
epą, vadinamą Kroledvorska rūkopis, 1817 metais 
Vaclovo Hiankos atrastą, kursai be maža į visas Euro- 
pos kalbas išversta. Yra tai rapsodų rinkinys, kur 


apgiedama serbų dar pagonių kovos su kaimynais 
krikščionimis. 

Paskutiniaisiais laikais kritikai ėmė rimtai abejoti 
apie minėtų rapsodų tikrumą, įtardami, kad pats Hanka, 
„ods labai sumaniai, tą rankraštį suklastavęs ir paga- 
minęs. 

Vėlesniais laikais pas čekus įgarsėjo poėta Jonas 
Kolliar'as, parašęs patriotiškai alegorišką poėmą S/ava 
Dčery (Garbės Duktė). Tas veikalas savo laiku turėjo 
labai didelį pasisekimą, daug prisidėjęs prie tautos 
upo ir jos patriotizmo sužadinimo; bet šiandieną jau 
žymiai jis neteko svarbos. 

Dabar didžiausias čekų poėta Vrchiickis (Emilis 
Frida). 

Žymiausieji rusinų poetai — Kotlerevskis ir Taras 
Ševčenka. Kotlerevskis yra rusiniškai išvertęs Vergili 
jaus Eneydą, rusinų liaudies būdu ją parodijodamas. 

Taras Ševčenko (1814— 1861), gimęs Kijevo apy- 
gardoje, mirė "Petrograde. Garsus jo lyrikos kūrinių 
rinkinys, pavadintas K0bzar, kur daug skurdaus jausmo 
ir gili melancholija pasireiškia. Iš jo epiškų veikalų 
žymesni Haidamaki ir Katerina. Pirmame daug lenkų 
neapykantos, antrame nelaimingas likimas merginos, 
maskolio suvedžiotos. 

Gudų (baltgudžių) literatūra tik užmazgoje. Pami- 
nėtini jų poėtai: Bohuševičius, Niesluchovskis ir Janka 
Kupala. 


Rusų Literatura. 


Rašomoji rusų literatūra, tikrai sakant, prasideda tik 
nuo XVIII amžiaus, kai caras Petras Didysis (1682— 
1725) perkėlė iš Maskvos sostinę į Petrogradą, o savo 
valstybei iškirto langą į vakarų Europą ir jos kultūrą. 

Iki tam laikui rusai arba maskoliai teturėjo bemaž tik 
savo liaudies tverybą: dainas, mįsles, pasakas, legendas, 


Prie originališkų rusų liaudies tvarinių priklauso 
ta'p vadinamos bylynos, arba mythologiškai karžygiškas 
epas, kuriame apgiedama milžinai ir jų kovos, o vieta 
jų veikimo dažniausiai arba Kijevas su kunigaikščiu 
Vladimyru, arba turtingas Didysai Naugardas. 

Tose bylynose apgiedami: Žaltys Goriničas, Volga 
Vseslavičius, Mikula Sieleninovičius, Dobrynė, Solo- 
viejus Badimirovičius, Ilija Muromiecas, Vaska Bogu- 
slajevas, turtingasis svetys Šadka; vėlesniais laikais 
Jermakas ir Stenka Razinas. 


Kaip kokia oaza tarpe tos liaudies tverybos stovi 
atskirai nežinomo dainiaus iš XII amžiaus parašyta epiš- 
kai lyriška Giesmė apie Igorio žygį (Piest o polku 
Igoreve). Yra tai labai žymus, nors neilgas veikalas, 
parašytas sena rusų kalba. 

Tos Giesmės turinys toks: Igoris Sviatoslavičius, 
Sieveriškio Naugardo kunigaikštis, 1185 metais su tri- 
mis kitais kunigaikščiais, be žinios ir patarimo galin- 
gesniųjų kunigaikščių, išsirengė į karą prieš palaucius. 
Jau kely įvairūs ženklai jiems pranašauja nelaimę. Ga- 
lop priešai susitinka; kova tęsiasi pustrečios dienos; 
Igoris patenka į nelaisvę. Kunigaikščio žmona, vyro 
namie nesulaukdama, augštoj pily verkia ir aimanuoja. 
Galop Igoriui pasiseka iš nelaisvės pabėgti; visa rusų 
šalis tuo džiaugiasi. 

Nors tas veikalas parašytas, kiek galima spėti, XII 
amžiuje, t. y. jau dviem amžiam praslinkus nuo rusų 
krikšto, tačiau giesmėje vis dar minimi stabmeldžių 
dievaičiai: Ladovas, Daždbogas, Stribogovas, Divai ir k. 
Pats giesmininkas — Bajan vieščy, kai gudriais pirštais 
palyti stygas, garsai plačiai skelbia kunigaikščių garbę. 

Rašomoji rusų literatūra, tikrai sakant, prasideda 
nuo pirmojo rusų satyriko Kantemyro (1708—1744) ir 
rusų literatūros tėvo, lyriko ir mokyto akademiko Lo- 
monosovo (1712 —1765). Kantemyras rašė satyras gana 
sąmojingas ir protingas, bet poėzijos jose neperdaug; 
jų eiliavimas sunkus, silabiškas, 'rusų kalbai netikęs. 
Lomonosovas irgi daugiau mokslininkas, negu įkvėptas 
poėta, . 

Carienei Katerinai II viešpataujant, rusų literatūra 
rimtėja; atsiranda daugiau rašytojų ir pusėtinai talen- 
tuotų, kaip štai Deržavinas, Sumarokovas, Kniažninas, 
Fon Vizinas, Cheraskovas, Karamzinas, 


Deržavinas (1743—1816) buvo žymus lyrikas, atsi: 
palaidojęs, nors dar nevisiškai, nuo pseudoklasicizmo, 
kursai buvo įsigalėjęs prie Lomonosovo. Iš Deržavino 
lyrikos ypač garsios dvi jo ilgokos odos: Dievas ir 
Felica. Antroji oda parašyta carienei Katerinai pagerbti, 
prilygintai rožei be dagių. 

Sumarokovas, Kniažninas ir Fon Vizinas buvo ko- 
medijų rašytojai; jų gabiausias, be abejo, buvo Fon 
Vizinas (1744—1792), parašęs komedijas: Brigadyrą ir 
Neužaugą (Niedorosl). Pirmoje gal daugiau karikatūros, 
nekaip tikros komedijos. Antroji daug naturališkesnė, 
kurioje pašiepiama tamsumas ir netikusio auklėjimo 
pasekmės. Abidvi komedijos savo laiku buvo labai 
populiarios. 

Greta Fon Vizino statoma kitas už jį gabesnis 
rusų komikas, gyvenęs bent kiek vėliau, Gribojėdovas 
(;1829 m.), parašęs be kitų silpnučių komedijų, ypač 
labai rimtą komediją Vargas del proto (Gore ot um4), 
kur su tulže pajuokiama netikęs rusų diduomenės auk- 
lėjimas, vergiškas svetimtaučių pamėgdžiojimas, savo 
tautos ir savo kalbos negerbimas. 

Cheraskovas -— rusų epikas, be kitų mažesnių vei- 
kalų, parašė ilgoką, bet visai nevykusią Rosijados po- 
ėmą, kurioje vergiškai seka pseudoklasikais. 


Karamzina (1766 — 1826) laikomas rusų prozos 
tėvu. Ta jojo proza daili, stilinga, pasiliuosavusi nuo 
archaiškų, pasenusių formų, padauginta naujais, vyku- 
siai įvestais žodžiais. 

Karamzinas žymus kaip savo tautos istorikas, pa- 
rašė 12 tomų rusų istorijos. Bet jis be to dar yra 
parašęs keletą apysakų ir savo įspudžius, sentimenta- 
lizmu apvilktus, kai lankė vakarų Europą. Iš Karam- 
zino apysakų didžiausį pasisekimą turėjo Nelaimingoji 
Lyza (Biednaja Liza). 


Jei greta virš nurodytų rašytojų dar paminėsime 
Ozerovą (1770—1:816), tragedijų rašytoją, sekusį pran- 
cūzų pseudoklasikais, tai ir bus bemaž visi bent kiek 
svarbesnieji XVIII amž. rašytojai. 

Krilovą (1768—1844), sakmių rašytoją, galima ly. 
giai pamatuotai priskaityti prie XVIII ir XIX amžių; o 
kas ypatinga, tai ta aplinkybė, kad į Krilovo tverybą 
neturėjo jokios įtakos nei Karamzino XVIII amžiaus 
sentimentalizmas, nei vėliau Žukauskio ir Puškino XIX 
amž. romantizmas: Krilovas pasiliko savimi, visai ne. 
pasiduodamas jų įsravai, stovėdamas nuošaliai nuo tų 
savo laiko pakraipų literatūroje. 


Anksti nustojęs tėvo, jaunas Krilovas, motinos rū- 
pesniu, vis delto šiek tiek pramoko ir anksti ėmė val- 
dininkauti Tverėje, Maskvoje, Rigoje, galop Petrograde, 
pradėjęs savo tarnybą nuo raštininkėlio su 2 rubliais 
(==10 litų) į mėnesį, baigęs vyriausiu Petrograde Vie- 
šojo Knygyno užvaizda. Apysenis pasidarė baisiu ap- 
sileideliu, tinginiu. 

Iš pradžių Krilovas užsiiminėjo žurnalistika; paskui 
mėgino rašyti komedijas; tačiau didžiausią sau vardą, 
greta Karamzino ir Puškino, įgijo savo sakmėmis, 

Krilovo sakmės vienos jo originalios, kitos verstos 
iš Lafonteno ir kitų sakmių rašytojų, o visos parašytos 
tokia tipiškai rusiška kalba, patys sakmių žvėrys-ale- 
gorijos taip gyvai ir tikrai atvaizduoja rusų tipus, kad 
Krilovas priskiriamas prie nacionališkiausių rusų ra- 
šytojų. 

Vienos Krilovo sakmių nurodo auklėjimo įtaka (Liūto 
auklėjimas, Valstietis ir gyvatė, Statinė ir k.), kitomis 
pojuokiama visuomenės ydos (Gaidys ir perlas, Bez- 
džionė ir akiniai, Kiaulė po ąžuolu, Asilas ir lakštin- 
gala), trečiosios rųšies sakmės — istoriškos, 

Kai kada, gal ir ne be pamato, Krilovui prikišama, 
kad patsai negavęs rimtesnio teoretiško mokslo, savo 
sakmėse perdaug iškiša priekin sveiką valstiečio protą, 
žemindamas teoretiško mokslo vertę (Metafizikas, Auksi- 
nis (červoniec), Larčikas ir k.). 

Nuo XIX amž. pradžios prasideda pas rusus žymus 
literatūros augimas ir rimtėjimas. Kaip kitur, taip ir čia 
gaivumą įnešė romantizmo srovė. 

Rusų romantizmo tėvu galima vadinti Žukauską 
(1783—1852), nors pas jį dar stipriai jaučiamas ir sen- 
timentalizmas. Žukauskas ne tiek savo originaliais tva- 
riniais, kiek nepaprastai gabiais, jo paties giliai pergy- 
ventais vertimais, daugiausia iš vokiečių kalbos, rusų 
poėziją tikrai atgaivino. Ypač gražiai jo išverstos Ši- 
lerio balados. 

Greta Žukausko ir bemaž tuo pačiu laiku rašė ir 
Batiuškovas, talentu nedaug menkesnis lyrikas. 

Bet tėvu naujosios rusų literatūros teisingai laiko- 
mas Aleksandras Puškinas (1799 —187), tikrai didžiau- 


sias rusų poėta. Gimęs Maskvoje, rimtesnį išsilavinimą 

gavo Petrogrado bajorų licejume. Nors Žukausko ir 
Karamzino globojamas, vis delto už valdžios aštrią 
kritiką, buvo išsiųstas į Besarabiją. Iš ten aplankė Kau- 
kazą, kurio majestatinga gamta žymiai paveikė į jauno 
poėto vaizduotę. 

Caro Mikalojaus I grąžintas iš ištrėmimo ir mate- 
rialiai gausiai jo apdovanotas, vis delto Puškinas ne- 
iškentė, kai kada augštų valdininkų nepakritikavęs. 
Žuvo gana anksti dvikovoje, vos 38 metų amžiaus su- 
laukęs. 

Iš pradžių Puškinas buvo romantizmo įtakoje; ypač 
labai į jį paveikė anglų Baironas. Pirmosios trumpos 
jo poėmos: Kaukazo Belaisvis, Čigonai, Bakčisarajaus 
Fontanas gyvai pamėgdžioja Bairono karžygius. 

Paskui Puškino genijus rimtėja , darosi Isavystovis, 
persiima realizmu. Istoriškoje poėmoje Po//ava, kurioje 
Petro Didžiojo kova su žuvėdų karaliumi Karoliu XII 
lošia centrinę rolę, o ypač didžiame romane, eilėmis 
rašytame Eugenijus Onieginas, Puškino genijus visai 
subrendęs pasirodo. Be to Poltavos poėmoje kalba ir 
eilės labai lengvos, vaizdai ryškūs ir realiai poėtingi. 

Eugenijaus Oniegino romanas, parašytas oktavomis, 
realiai ir gyvai piešia rusų to laikotarpio inteligentų 
gyvenimą, jų ydas. Poėmos-romano turinys toks: 

Eug. Onieginas, gavęs labai paviršutinį, vien išvir- 
šinį išauklėjimą, anksti paragavęs visų gyvenimo ma- 
lonumų, gyvendamas be augštesnio tikslo, nuobodžiauja. 
Paveldėjęs turtingo dėdės dvarus, išvažiuoja iš sosti- 
nės į sodžių, kur jį pamyli dvarininko duktė Tatjana 
ir pati Onieginui apie tai pirmoji parašo. 

Onieginui tokia nayvi meilė neimponuoja, ir jis ją 
atstumia. Tatjana išvažiuoja į sostinę ir ten išteka už 
generolo. Onieginas, grįžęs į sostinę, per balių susi- 
tinka su Tatjana jau generoliene. Dabar ji, pokilio 

šukury, kaip grande dame, stipriai paveikia į Onieginą; 
jo širdy užsidega meilė, bet dabar Tatjana jį atstumia, 
pasilikdama ištikima savo pareigoms. 

Greta realisto Oniegino poėmoje žymią rolę lošia 
poėta romantikas Lenskis: kai kurių kritikų nuomone 
Oniegino ir Lenskio asmenyse Puškinas nupiešė patį 
save įvairiose amžiaus epokose — jaunystėjė ir jam 
„subrendus. 

Iš Puškino apysakų 'svarbiausia Kapitono Duktė, 
istoriško turinio, kurioje piešiama Katerinos II carienės 
laikai ir Pugačiovo sukilimas, 

Taip pat istoriško turinio Puškino drama Borisas 
Godunovas, paimta iš to laikotarpio, kad Riurikų 
carų dinastija buvo išmirusi, o nauja Romanovų dar 
nebuvo išrinkta. Dramoje daug poėtingai gražių ir vaiz- 
džių scenų, bet vaidinimui ji netinka. Paskui to turinio 
parašyta Musorgskio opera, 

Jei prie virš nurodytų Puškino veikalų dar pami- 
nėsime jo pirmąją jaunų dienų poėmą Ruslanas ir 
Liudmila, tai ir bus visi žymesnieji jo epiški ir dra- 
matiški veikalai. 

Bet Puškinas gal ne tiek dramaturgas ar epikas 
buvo, kiek lyrikas. Ta jojo lyrika ir savo labai įvairiu 
turiniu, ir savo lengva ir artistine forma, ir kalbos tur- 
tingumu rusų literatūroje ir jų poėzijoje sutvėrė naują 
epoką. Puškinas tokią pat sulošė rolę rusų literatūroje, 
„kokią Horacijus romėnų literatūroje. Puškinas pats apie 
save sako, kaip ir Horacijus savo vienoje odoje, kad 
jisai sau pastatęs paminklą pastovesnį ir augštesnį už 
Aigipto piramydas. 

Greta Puškino paprastai statoma Lermontovas (1814 
— 1841), labai talentingas ir žymus poėta, bet anksti 
dvikovoje, kaip ir Puškinas, žuvęs ir nesuspėjęs savo 
talento visoje pilnumoje išvystyti. 

Pas Lermontovą Bairono įtaka dar žymesnė, nė 
kaip pas Puškiną jo jaunystėje, o tos įtakos Lermon- 
tovas, del savo ankstybos mirties, ir nesuspėjo nusi- 
kratyti. 

Lermontovas ypač žymus, kaip lyrikas, nors rašė 
ir poėmas ir apysakas, net dramų mėgino. Jo neperil- 
gos poėmos, kaip Demonas, Mciry, Chadži- Abrek, 
Izmail Bei -- visos persisunkiusios individualiu lirizmu, 
kuriose ir eilės nepaprastai lengvos ir skambios, ir 
stilius rimtai vyriškas, ir gamtos, ypač Kaukazo apra- 
šymas vaizdus ir didingas. 

Iš Lermontovo poėmų geriausia — Demonas. Truma 
pai suglaudus jos turinys toksai: Į Kaukazo kunigaikš- 
čio Gudalo dukterį Tamarą įsimyli demonas; per jį jos 
sužadėtinis, vykdamas į savo vestuves, kely tampa nu- 
žudytas. Tamara, dabar atsižadėjusi pasaulio eina į 
vienuolyną, bet ir ten ją demonas savo meile perse- 
kioja tai sapnuose, tai net realiai pasirodydamas. Galop 
iš nakties vienuolės ją atranda negyvą: demonas ją 
uorėjo pasisavinti, bet šviesus angelas jo neprileido ir 
jos daug iškentėjusią sielą nusinešė į Dangų. 

Iš proza rašytų Lermontovo romanų žymus yra jo | 
Mūsų laikų karžygis, kame piešiama to laikotarpio 
rusų inteligento persisotinimas gyvenimu, nuobodžiavi- 
mas, nusivylimas, žodžiu sakant, rusiškas baironizmas. | 
Tas romanas tai rinkinys atskirų pasakojimų, epizodų, 
kuriuose vyriausias asmuo Pečorinas, tikrai sakant, yra 
pats Lermontovas. 

Taip pat ir neužbaigtoje Lermontovo dramoje Kau- 
kių vakaras (Maskarad) figuruoja tas pats baironizmu 
užsikrėtęs ir nusivylęs rusų inteligentas arba pats 
Lermontovas. 

Lermontovas, jei būtų ilgiau pagyvenęs, ar būtų 
atsipalaidojęs nuo svetimo baironizmo, sunku pasakyti: 

paskutiniuose jo tverybos veikaluose matosi pas jį at- 
sikartojimas, tartum, išsisėmimas. Tačiau iš antros pu- 
sės yra kai kurių jo kūrinių, lyg rodančių jo sugebėjimą 
būti savarankiu, savimi. Prie tokių veikalų priklauso jo 
ilgoka giesmė-balada apie carą Ivaną Vosylevičių, kur 


labai vykusiai paimtas rusų liaudies tonas. 
» 


Dramoje ir epe Lermontovas negali susilyginti su 
Puškinu, bet lyrikoje visai nėra žemesnis; tik pas Puš- 
kiną daugiau švelnumo ir naturalumo, pas Lermontovą 
daugiau jėgos. Ypač tas skirtumas žymu, jei palyginsi- 
me jų eiles, kuriomis vienas ir antras pagerbė Napo- 
leono I mirtį. 

Puškino ir Lermontovo laikais dar gyveno ir rašė 
lyrikas Kolcovas (1808 — 1842) talentingas ir jautrus 
poėta, bet negavęs nei kokio bemaž išsilavinimo, tik 
pats per save bent kiek pramokęs. Jo be pretensijų 
lyrika artima liaudžiai ir turiniu, ir forma, net pačia 
kalba. Tos lyrikos turinys dažniausiai liūdesys ir nusi- 
skundimas likimu ir vargais. 

Savo lyrikos turiniu ir savo tonu Kolcovui paskui 
bent kiek panašūs vėlesnieji poėtai: Nekrasovas (1821 
—1878) ir Nikitinas. 

Minėto laikotarpio poėtus ir jų tvarinius įvertinti 
labai daug padėjo gabus, kilnus ir europiškai išlavin- 
tas kritikas Bielinskis (1811—1848), nemėgiamas rusų 
atgaleivių (rusofilų) ir vadinamas zapadninku, nes savo 
simpatijomis linko prie vakarų, ne prie rytų kultūros. 
Bielinskio šviesi ir kilni kritika nemažai turėjo įtakos 
ir rusų literatūroje ir bendrai meno srity skoniui išsi- 
lavinti. 

Iš romanų rašytojų XIX amžiuje žymiausieji buvo: 
Gogolis, Turgienevas, Gončarovas, Pisemskis, Levas 
Tolstojus, Dostojevskis. 

Gogolis (1809 —1852) gimimu rusinas, bet kultūra 
rusas, ir rašęs vien rusiškai, buvo naturalizmo pakrai- 
pos šalininkas; bet tasai jo naturalizmas visai nepana- 
šus į prancūzų Zolės ir kitų naturalizmą. Gogolis irgi 
išvelka aikštėn išvirkščias gyvenimo puses, visuomenės 
ydas, bet tai daro, norėdamas jas pataisyti, jas su ju- 
moru pašiepdamas, kaip pats sako, juokdamasis per 
ašaras. 

Tos rųšies geriausi Gogolio ir rimčiausi veikalai: 
romanas Mirusios Sielos ir komedija Revizorius, 

„Mirusių Sielų“ romano pirmame tome centrinis 
asmuo Čičikovas, neigiamos rųšies tipas, atvažiuoja į 
provincijos miestą, susitinka ir čia, o paskui jo apskrity 
su įvairiausiais neigiamais tipais, fiktyviai nuo jų su- 
pirkinėdamas mirusiųjų baudžiauninkų, lyg būtų buvę 
dar gyvi, sąrašus, kad paskui, neva jiems apgyvendinti, 
gautų iš valdžios pašalpos. Cia įvairiausio neigiamo 
plauko išvedama gyvai tipingi žmonės. 

Antrame to romano tome Gogolis pamėgino piešti 
pozityvius tipus, bet autoriui nesisekė: tipai išėjo ne- 
gyvi, nes ne iš gyvenimo paimti, tik paties Gogolio 
nevykusiai išgalvoti, 

„Revizoriaus“ komedijos turinys toks: provincijos 
miesto valdininkai laukia atvykstant revizorių. Pripuo- 
lamai kaip tik tuo laiku apsigyvena miesto viešbuty 
atvykęs iš sostinės jaunas vėjavaikis. Valdininkai, turė- 
dami negryną sąžinę ir manydami, jam esant revizoriu, 
bruka jam kyšius ir patenkinti, kad lengvai pasisekę 
atsipirkti. Bet čia netikėtai užgriūva tikras revizorius; 
kyla didžiausia panika! 

Be tų dviejų savo didžiausių veikalų, Gogolis dar 
parašė keletą mažesnių pasakojimų. Jų vieni labai sim 
patingai ir gyvai piešia rusinų-malarosų gyvenimą, kaip 
štai: Senovės Dvarininkai, Tarasas Bulba, Vakarai 

Sodžiuje, kituose atpasakoja mažų Petrogrado valdi- 
ninkų skurdų gyvenimą, pavyzd., Portretas, Neviškis 
prospektas, Apsiaustas (Sinel) ir k. 

Turgienevas (1818—1883) buvo kilęs iš senų rusų 
dvarininkų ir savo romanams dažniausiai iš to luomo 
ėmė tipus. Pirmasis veikalas, kuriuo atkreipė į save 
visuomenės atydą, buvo Medžiotojo Užrašai. Čia pir- 
masis iš rusų Turgienevas pakėlė balsą prieš baudžiavą. 

Geriausios įo apysakos: Rudinas, Bajoro gužta, Tė- 
vai ir vaikai. „Rudine“ perstatoma šviesus, inteligen- 
tiškas, geriausių pažiūrų ir norų tipas, kuriam tačiau 
trūksta valios ir energijos savo norus įvykinti, 

Romane „Tėvai ir vaikai“ įdomiai nupasakota ne- 
susipratimai ir pažiūrų prieštaravimai tarp tėvų ir nau- 
įosios kartos, persisunkusios nihilizmu arba visos pra- 
cities neigimu. 

Gončarovas (1812—1891), kilęs iš Simbirsko pirk- 
lių, baigė Maksvos universitetą ir, kaip pasiuntenybės 
sekretorius, vyko laivu į Japoniją. Tos kelionės apra- 
'šymas Freoat Palada buvo pirmasis jo veikalas, atkrei- 
pęs į save dėmesį. 

Dar žymesnis įo veikalas buvo jo romanas Papras- 
toji Istorija, kur pasakojama, kaip jaunas geriausių 
norų žmogus, patekęs į nelemtas to laikotarpio rusų 
apystovas, galop atšąla savo idealams ir pasidaro pa- 
prastu valdininku-automatu. 

Antras irgi labai rimtas Gončarovo romanas Ob/o. 
mmovas, kuriame piešiama tipingas sutingęs ir bevalis 
provincijos dvarininkas. 

„Pisemskis savo romanuose rodo vidurinio luomo 
žmones ir provincijos tipus. Jo veikaluose yra nemažai 
satyrizmo ir dalimi jumoro, tačiau su Gogoliu vis delto 
lis susilyginti negali. 

Žymiausias jo romanas -- Tūkstantis baudžiauninkų, 
kuriame svarbiausias asmuo Kalinavičius, iš mažo val- 
dininkėlio suktais keliais priėjęs vicegubernatoriaus vie- 
tos, įsigijęs net tūkstantį baudžiauninkų, vis delto su- 
klumpa ir galop žūva, bekeršydamas savo buvusiems 
priešams. 

Levas Tolstojus (1828—1911) — tipingiausias ru- 
sas, teozophas ir literatas, įgijęs didžiausią autoritetą 
ne tiktai Rusijoje, bet ir plačiame pasauly. Tačiau, 
kaip savotiškas teozophas, Tolstojus šiandieną jau ge- 
rokai pamirštas ir nustojo savo autoriteto. 

Neneigdamas Dievo ir Kristaus Evangelijos, Tolsto- 
jus vis tik juos supranta savotiškai, pripažindamas sau, 
ne Bažnyčiai, teisę juos aiškinti. Nuo stačiatikių Bažny- 
čios vyskupų atskirtas, mažai tuo besisielojo. 

Bet Tolstojus, kaip literatas, iki šiol augštai verti- 
namas, nes jo apysakos ir idėjinės, ir meno žvilgsniu 
yra didžios vertės, ir parodo rašytoją, giliu psichologu 
esant; rods ir čia nėra Tolstojus be to, kad negalima 
būtų jam šio to prikišti. 

Kaip idėjinis rašytojas, Tolstojus, smerkdamas rusų 
inteligentų dorišką supuvimą, protaudamas apie prie- 
dermes, dorovę, keldamas įvairius klausimus, dažnai 
savo romanuose nukrypsta nuo pasakojimo siūlo ir net 
nuobodus pasidaro. Dažnai savo veikaluose stengiasi 
jis įrodyti, kad piktam nereikia priešintis, tik veikti 
gerumu, ir piktadarius ne bausti, tik šviesti ir gydyti, 

Iš literatiškų Tolstojaus veikalų, kurių parašė daug, 
žymiausi bus: Anna Karenina, Karas ir laika, Tamsy- 
bių galia, Kreicerova sonata, Prisikėlimas ir k. 

Pirmame tų romanų, parašytame labai įdomiai, Anna 
Karenina, dora ir rimta moteriškė, pamyli svetimą vy. 
rą, kai kurį laiką stengiasi nuslopinti širdį, paskui pa- 
mažu pradeda nusileisti, galop baigia savižudyste. 

Romane „Taika ir karas“ Tolstojus nepaprastai 
vaizdžiai ir plastiškai piešia rusų šviesuomenę iš XIX 
amž. pradžios, kai rusai 1812 metais gynėsi prieš Na- 
poleono I užpuolimą. Čia iš vienos pusės matosi didis 
rusų patriotizmas ir dvasios pakilimas, iš antros pusės 
dorinis jų sugedimas, savęs negerbimas, ypač augštos 
bajorijos tarpe. 

„Kreicerova Sonata“ neperdidelis veikalas, gana 
drastiškai parašytas prieš paleistuvystę vyrų tarpe. 

Dostojevskis (1821—1881), kaip jo sesuo biogra- 
phijoje pažymi, buvo kitados kilęs iš Lietuvos bajorų. 
Labai žymus talentas, nepaprastai gilus psichologas, 
žinovas psichiškai nesveikų, iškrypusių rusiškų tipų, 
Dostojevskis savo gausiuose romanuose ima globon ir 
užtaria visus gamtos ar visuomenės nuskriaustuosius, 

„Dėmesį į save atkreipė Dostojevskis jau pirmaisiais 
savo veikalais Beiurčiai žmonės ir Pažemintieji ir 
įžeislieji. Bet dar žymesnis jo romanai Užrašai iš mi- 
rusiųjų mamo, kur perstatoma gyvais ir tikrais bruo- 
žais nuteistųjų kalėjimuose gyvenimas ir jų ištremimas 
Sibirijon, ką pergyveno ir pats autorius, buvęs ištrem- 
tas į tolimą Sibirą. 

Paskui eina tokie stambūs jo veikalai-romanai, kaip 
štai: Prasikaltimas ir Bausmė (Prestuplenie i nakaza- 
nie), /dijotaš, bet ypač Karamazovų Broliai, kursai 
galima sakyti, priklauso pasaulinei literatūrai. 

Išvilkdamas aikštėn psichiškai nesveikus, iškrypusius 
rusų visuomenės tipus, Dostojevskis piešia tą visuo. 
menę labai pesimistiškai ir tai ligai vienintelį vaistą 
mato panslavizme, kurį supranta kaip atsipalaidojimą 
nuo „sudemoralizuotos vakarų kultūros“. 

Saltykovas-Ščedrinas (1826—1889) pasižymėjo kaip 
aštrus satyrikas, išvilkdamas aikštėn visuomenės ydas 

iš laikotarpio prieš ir po baudžiavos panaikinimo. Žy- 
mesni jo veikalai: Gubernijos piešiniai 3 t. ir Salyros 
prozoje. 

sias Ostrovskis (1823--1886), gimęs Mskavoje, ten bai- 
gęs gimnaziją ir tris universitete kursus. Pirmoji jo 
nusisekusi komedija, kuri jam davė vardą, buvo Savo 
žmonės susitarsime, kurioje pirmą kartą taip gyvai ir 
taip tikrai nupiešta rusų pirklių gyvenimas su jų ydo- 
mis: apgaule, tamsumu ir pasitikėjimu savimi. 

Be tos komedijos Ostrovskis parašė dar apie 50 
kitų, kurių tarpe šios žymiausios: Neiurtas ne nuode- 
mė, Nesėsk ne į savo roges, Neturtinga nuotaka, Ne 
taip gyvenk, kaip norėtumei, Pelninga vietelė ir kitos. 

Visose savo dramose Ostrovskis pasirodo realistiš- 
kos pakraipos rašytojas; ypač gerai jis pažįsta ir rea 
liai perstato pirklių luomą, išvilkdamas aikštėn jų ydas. 
Ypač tipiškai ir gyvai jo piešiamas „samoduras“ —- 
kvailys savimi pasitikįs. 

Antroje XIX amžiaus pusėje, ypač panaikinus Ru- 
sijoje baudžiavą, rusų rašytojai savo tvarinių romanų 
turinį pradeda su pamėgimu imti iš liaudies gyvenimo 
(narodničestvo). Prie tų rašytojų priklauso Uspenskis, 
Dalis, Garšinas, ir kiti. Iš tos pakraipos lyrikų žymesni 
Nekrasovas ir Nikitinas. 

Tolstojui pasimirus, rusų literatūroje žymiausiais ra- 
šytojais laikoma Cechovas (1860—1904) ir Maksimas 
Gorkis, gimęs 1869 m, 

Čechovas rašė ir dramas, kaip štai Trys seserys, 
Dėdė Vania ir kitas, bet jos silpnokos. Tačiau žymus 
Čechovo talentas ypač pasireiškė trumpučiuose pieši- 
niuose, iš pilko gyvenimo paimtuose, kur marguliuoja 
įvairių įvairiausi tipai, nepaprastai gyvai, realiai ir su 

jumoru perstatomi; tuo žvilgsniu Čechovas dalinai pri- 
lygsta Gogoliui. 

Maksimas Gorkis, augęs ir ilgą laiką gyvenęs di- 
džiame skurde, tą skurdą atpasakoja ir savo veikaluose, 
įvesdamas į rusų literatūrą naują basojo (bosiako) tipą. 
Smerkdamas politinę ir socialę visuomenės tvarką, rusų 
carams viešpataujant, Gorkis skelbėsi revoliucijos šali- 
ninku, kurią pranašavo ir kurioje patsai dalyvavo, nors 
bolševikų nėra perdaug šiandieną mėgiamas, 

Pirmiausia įgijo sau vardą Gorkis trumpais talen- 
tingais pasakojimais. Paskui pasirodo ilgesni jo roma- 
nai, kaip štai Zoma Gordiejevas; paskui, nors ne sce: 
niškos, vis delto talentingai parašytos dramos: Nakvy- 
nė (Nočlež), Saulės vaikai ir kitos, 

Gorkiui artimas, kaip žemiausių visuomenės sluog- 
snių ir jos purvų rašytojas Kuprinas, kurio romanas 
Duobė (Jama) piešia rusų visuomenės padugnius, įvai 
rius išsigimelius. 

Jau XX amžiaus pradžioje iš žymesnių rusų lyrikų, 
rašiusių simbolizmo pakraipoje, galima paminėti Bal- 
montą, Briusovą, Jurgį Baltrušaitį, pas kuriuos ne tiek 
turinio, kiek formos, eilių skambesio, kalbos dailumo 
žiūrima. Jurgis Baltrušaitis, ištautėjęs lietuvis, jei būtų 
rašęs lietuviškai, mūsų neperturtingoje literatūroje, be 
abejo, būtų užėmęs garbingą vietą; rusų literatūroje 
pasiliks vos trečiaeilis rašytojas įnamys, 


Lenkų Literatūra, 


Lenkai priėmė katalikų tikėjimą jau X amžiuje, 
Miečislovui I karaliaujant; tačiau artimesni jų santykiai 
su vakarų Europa, matyt, iš pradžių neturėjo žymesnės 
įtakos į jų literatūros užmazgą; vos tik XVI amžiuje 

atsirandą pas lenkus literatūros pavyzdžiai ir iš karto 
pasiekia žymų laipsnį. 

Kas ypatingai pažymėtina, tai ta aplinkybė, kad 
katalikų tikėjimas čia nuo pat pradžios nepadarė įtakos 
į liaudies tverybą ir nesutvėrė nei kokių legendų. 
Nesimato irgi čia bent kokio karžyginio liaudies epo. 
Išliko vien pasakos apie Krakusą, Vandą ir apie legen- 
darį Piastą karalių, kurį žiurkės suėdusios. 

Nesimato senovėje pas lenkus ir šventųjų giesmių, 
išskyrus vieną Bogarodzicą, kurioje matosi čekų įtakos 
žymės. 

Kazimierui Jogailaičiui karaliaujant XV amžiuje 
lenkų šviesuomenė pradeda plačiai vartoti lotynų kalbą, 
kuri iš pradžių nustumia antron eilėn lenkų kalbą ir 
liaudies tverybą, įei ji kokia buvo. 

Tačiau XVI amžiuje artimesni lenkų santykiai su 
Italija ir renesansu ne tiktai davė pradžią lenkų litera- 
tūrai, bet sykiu ir suteikė jai žymų rimtumą tokie ra- 
šytojai, kaip Rey, Kochanovski's, Skarga ir Šymos 
novičius. 

Rejis (1505—1569) buvo Liuterio mokslo pasekė- 
jas. Be prozaiškų religinio turinio jo veikalų, reikia 
pažymėti jo dar nevisai pavykę psalmių vertimai, bet 
ypač jo originalus didaktiškas veikalas Veidrodis arba 
teisingojo žmogaus gyvenimas, kuriame atsispindi tik- 
ras to amžiaus lenkų bajorų gyvenimas, 

Mėgino Rejis ir dramą dialogu formoje rašyti, turinį 
paėmęs iš Senojo Įstatymo Juozapo nuotykių; bet tai 
dar labai silpna dramos tik užuomazga. 

Daug žymesnis už Rejį buvo Jonas Kochanovskis 
(1530—1584), tikrai įkvėptas, iš Dievo malonės poėta, 
susipažinęs su klasiškais romėnų pavyzdžiais ir jais 
sumaniai sekęs. Jo kalba daili, naturali ir artima da- 

bartinei inteligentų kalbai; cilės lengvos, kurių metrikė 
primena lotynų klasikus. 

Kochanovskį teisingai laikoma lenkų poėzijos tėvu. 
Be mažesnių jo dalykėlių, palyginti žymesni jo kuriniai 
tai Psalmių eilėmis vertimas, kuris ir šiandieną, dar 
nėra pasenęs ir maldaknygėse vartojamas, 

Toliau labai gražios ir jautrios jo Raudos (Treny), 
kurias parašė, anksti mirus mylimiausiai ir nepaprastai 
gabiai savo dukterei Uršulei. Galop įo dramos mėgi- 
nimas Grąžinimas graikų pasiuntinių (Odprawa grec- 
kich poslow) irgi daug geriau nusisekęs, nekaip Rejo 
„Juozapas“. 

Simonas Šymonovičius (1558—1629) turėjo, be 
abejo, poetišką talentą, bet jo neišvystė; gražios jo 
ldilijos. 

Petras Skarga (1536—1612) jezavitas, garsus kal- 
bėtojas, kursai savo iškalbingais pamokslais karštai 
gynė katalikų tikėjimą prieš liuteronus ir kalvinus. 
Skarga žymus lenkų stilistas, kursai laikomas lenkų 
prozos tėvu. Garsiausi jo išleisti Seimo Pamokslai, 
kuriuose pranašauja Lenkų valstybės žlugimą, del ne- 
pataisomų tautos ydų ir jos netvarkos, 

Nuo XVII amžiaus iki XVIII amž. pusės lenkų lite- 
ratūra labai nupuola, ypač XVIII a. pradžioje; lotynų 
kalba bemaž visai nustelbia lenkų kalbą, kurią vartoja 
tik žemesnieji sluogsniai, per pusę maišydami su loly- 
nų iškraipyta kalba. Yra tai vadinamasis makaronizmo 
laikotarpis. 

Tame pusantro šimtmečio laikotarpy vieną tik žymų 
poėtą epiką galima nurodyti, Vaclovą Potockį iš XVII 
amž., parašiusį eilėmis poėmą C/hocimo Karas, kuri 
tačiau ilgai buve platesnei visuomenei visai nežinoma, 
nespaudinta, išlikusi rankrašty. 

Toje poėmoje počta apgieda vieną žymiausių XVII 
amž. iš Lietuvių-Lenkų istorijos įvykių, didžią jų per- 
galę ties Chocimu (1621 m.), kur buvo nugalėti turkai, 
Poėmoje gal pergriežtai prisilaikoma istorijos, mažiau 
matosi tikros poėtiškos tverybos. 

Be tos gana žymios nors neperilgos poėmos, buvo 
ir kiti panašūs, nors dar silpnesni, epiškų veikalų mė- 
ginimai, kaip štai Jonui Sobieskiui karaliui panegirikas, 
Kochovškio parašytas, turkus ties Viena 1683 m. nu- 
galėjus. 

XVII amžiuje, ypač Vladislovo IV karaliaus, mėgta 
ir globota teatras, kursai čia, kaip ir kitur, išsivystė iš 
religinių apeigų ir įvairių dialogų, bažnyčioje, o paskui 
ir viešose vietose laikomų. Po renesanso įtaka pra- 
dėta versti iš lotynų, o paskui ir iš prancūzų drama- 
turgų. Žymiausias buvo Morštynas, be kitų dalykų, 
išvertęs Kornelio „Sidą“. 

Iš originalių to laikotarpio dramatiškų veikalų gal 
geriausia komedija /š valstiečio karalius, parašyta 
Borykos Petro, 

Nuo XVIII amž. antrosios pusės prasideda poli- 
tiški Lenkams smūgiai. Jie baigiasi tuo, kad Lietu- 
vių-Lenkų respublika nustoja nepriklausomybės, pada- 
linta trijų jos kaimynų; lenkų kalba ir literatūra pasi- 
daro vieninteliu ryšiu tarp trijų buvusios valstybės 
dalių: čia t. y. literatūroje ir susikaupia tautos gyvybė. 

Tada prasideda reakcija ir lenkų literatūros atgimi- 
mas, kursai pasiekia savo aukščiausio laipsnio lenkų 
romantizmo periode. To periodo pirmtakūnai buvo: 
Krasickis, Vengierskis, Trembeckis, Naruševičius, Vo- 
roničius ir Niemcevičius. 

Vysk. Ignotas Krasickis griovas (1735—1801) rašė 
satyriško pobūdžio poėmas, kaip štai Žiurkių karas, 
Vienuolių karas (Monachomachija) ir kitas, kur nema- 

ža sąmojingumo, bet turinys ir nepergilus ir kai kada 
vyskupo asmeniui nepritinkąs.  Augščiau stovi jo Sak- 
mės, kurių kalba gryna ir turinys rimtesnis. 

Vengerskis (1755—1787) ir Trembeckis (1723 — 
1812) buvo abudu po prancūzų Voltėro įtaka, be gi- 
lesnių įsitikinimų laisvamaniai, kurie ypač geiduliams 
ir šios žemės galingiesiems mėgo tarnauti, kurių tačiau 
eilės ir jų kalba labai lengvutės ir forma turtingos. 

Trembeckio eilės formos žvilgsniu pačiam paskui 
Mickevičiui buvo pavyzdžiu. Ypač graži savo kalba, 
nors turiniu tuščia įo poėma Zofijuvka, kurioje Trem- 
beckis apgieda griovo Potockio parką, įrengtą ir pa- 
vestą jo gražuolei žmonai Zofijai. 

Vysk. Naruševičius (1733—1796) norėdamas pakelti 
lenkų dvasią ir tėvynės meilę sužadinti, rašo platoką 
ir rimtą Lenkų tautos istoriją. 

Varšuvos arkivysk. Voroničius (1753—1829), irgi 
didis lenkų patriotas, nemažai turėjo įtakos į visuome- 
nę savo simpatingais ir turiniu kilniais poėtiškais vei- 
kalais, kai štai Pimnais į Dievą ir savo Sibilomis, 
kuriomis pranašauja garbingą ir didžią lenkų ateitį, 
tuo būdu norėdamas pakelti politinėse nelaimėse tau- 
tos dvasią. 

Nemncevičius 1757—1841, irgi didis patriotas, eilė- 
mis, kurias pavadino /s/oriškomis Giesmėmis, apgieda 
trumpai visus svarbesniuosius istoriškus įvykius ir lenkų 
karalius, pradėdamas nuo pusiau mythiškų pasakų, 
baigdamas Jonu Sobieskiu karaliumi, 

Niemcevičiaus „Ist. Giesmės“ savo laiku buvo labai 
populiarios ir turėjo didžios įtakos: jaunuomerė jų mo- 
kinosi atmintinai, susipažindama tuo būdu su savo 
tautos praeitimi, persisunkdama tėvynės meile. Rods, 
poėzijos žvilgsniu tos Giesmės, kap didaktiško pobūdžio, 
didesnės vertės neturėjo. 

Be to Nimcevičius rašė Aisiminimus, mėgino dra= 
mų ir romanų. Vienas jo fantastiškų romanų stengiasi 
atvaizduoti tolimą ateitį ir piešia išsvajotus 3333 me- 
tus po Kr. 

XIX amž. pradžioje sužadintas lenkų patriotizmas 
dar daugiau sustiprėjo įtakoje 'romantizmo, kursai iš 
Europos vakarų čia atėjęs, kaip ir kitur, gaivinančiai 
paveikė į literatūros eigą. Istoriški Valter-Skoto ro- 
manai įkvėpė viduramžių ir bendrai praeities pamėgi- 
mą; Baironas buvo skaitomas su ypatingu įdomumu, 
kaip kovotojas už laisvę; galop Herderio ir Šilerio 
raštai atkreipė atydą ir suįdomino savosios liaudies 
tveryba. 

Lenkų romantizmo literatūroje tėvu laikomas Kazys 
Brodzinskis (1791—-1835), kursai ir savo literatūros 
paskaitomis ir savo idilija Viesžav skiepijo savo liau- 
dies tverybos pamėgimą. 

Toliau toje romantizmo įtakoje rašė Malčevskis ir 
vadinamieji Ukrainos poėtai Zaleskis ir Goščynskis. 

Malčevskis (1793 —1826) buvo ir savo privatiniame 
gyvenime nelaimingas ir išleidęs savo neperilgą poėmą 
Mariją, neturėjo pasisekimo, net nepadengęs spaudos 
išlaidų. Tuo tarpu vėlesnieji kritikai, jau po autoriaus 
mirties, jo trumputę poėmą įvertino labai aukštai; ypač 
ryškiai ir idesliai nupieštas nelaimingos, paskandintos 
Marijos asmuo. 

Goščynskio (1803—1876) žymiausias veikalas — 
poėma Kanevo pilis, kurioje labai žymi Bairono įtaka: 
asmenys kupini nevaržomos laisvės troškimų ir nepa- 
sitenkinimo dabartimi. 

Zaleskio (1802—1886) eilės stebėtinai lengvos, 
melodingos ir jausmingos; nors tasai jausmas nėra 
gilus. Žymesni jo tvariniai: Džmmos i? dūmelės, Stepų 
(tyrų) Dvasia, Šventoji Šeima, 

Tačiau didžiausiais ne tik romantizmo laikotarpy, 
bet ir bendrai visoje lenkų literatūroje poėtais iki šio“ 
liai skaitosi Mickevičius, Slovackis ir Krasinskis. 

Adomas Mickevičius (1798—1855) priskaitomas 
prie pasaulinių genijų. Gimęs ties Minsko Naugardė- 
liu, baigė gimnaziją pačiame Naugardėly, universitetą 
Vilniuje. Du metu mokytojavęs Kauno gimnazijoje, 
buvo ištremtas į Rusiją už tai, kad L gs prie 
slaptos studentų draugijos. 

Gavęs leidimą išvažiuoti į užsienus, į Lietuvą Mic- 
kevičius jau negavo progos sugrįžti. Skaitė slavių lite- 
ratūros prelekcijas tai Paryžiaus Sorbonoje, tai Švei- 
carijos Lozanoje, trankėsi po Europą, kai kurį laiką 
pasidavęs neigiamai Tovianskio įtakai ir jo Lenkų 
mesianizmui, Galop pasimirė Konstantinopoly, ieško- 
damas visur Lenkijos nepriklausomybei išgauti draugų 
ir pagelbininkų. 

Jau Vilniuje studentaudamas, Mickevičius pasižy- 
mėjo draugų tarpe poėtišku talentu. Pirmieji jo vei- 
kalai, vokiečių romantikų įtakoje rašyti, buvo Balados 
ir Romansai, kurių tarpe Oda į jaunimą buvo lenkų 
romantikų, tartum, programinė. 

Paskui Kaune Mickevičiaus parašyta trumpa isto- 
riška poėma Gražyna iš Vytauto Didžiojo laikų, ku- 
rioje jau ne tiek romantizmo, kiek klasiško grožio. 

Jau į Rusiją ištremtas, baigė Mickevičius ilgesnę 
istorišką poėmą Konradą Valenrodą, kurios turinys — 
lietuvių su kryžiuočiais kovos Vytauto Didž. laikais. 
Čia centrinis poėmos asmuo, Konradas Valenrodas 
kryžiuočių magistras, labai primena Bairono karžygius. 

Kad Mickevičius tikrai buvo kai kurį laiką Bairono 
įsravoje, rodo ir jo labai gražūs lenkiški vertimai iš 
„Čaild Haroldo“, ir visos „Giauro“ poėmos vertimas, 

Rusijoje būdamas ir aplankęs Krymą, parašė Micke- 

vičius stebuklingai gražius, rytų koloritu nušviestus 
Krymo Sonetus, Gustaičio lietuviškai išverstus. 

Išvykęs į užsienius, Mickevičius parašė didžiulę poė- 
mą iš XII giesmių Ponas Tadas ir dramatizuotą veikalą 
Bočiai. Šis pastarasis veikalas nebaigtas, turi tris 
nesurištas dalis, kurios atskirai paimtos turi stiprių 
vietų, bet sunku susekti, ką počta norėjo čia pareikšti 
ir kaip manė dalis surišti. Bendrai imant, poėta čia 
vaizduoja dalinai ir savo paties ir savo tautos pergy- 
venimus. 

Bet poėma „Ponas Tadas“ tai tikra tautos epopėja, 
pilniausiai atvaizduojanti Lietuvos bajorų gyvenimą tais 
laikais, kai Napoleonas I kariavo prieš Rusiją. Kadangi 
moterų rolė ir visuomeniniame ir politiniame gyvenime 
tuomet buvo labai kukli ir siaura, gal delto ir šioje 
poėmoje vos dvi moterys: Zosia ir Telimena šiokią- 
tokią, bet vis delto labai menką rolę lošia, palyginti 
su ilga ir įvairia vyrų galerija, 

Antra, kas šiai Mickevičiaus poėmai galima prikišti, 
tai centrinio poėmos asmens, pono Tado, neryškus ir 
labai pilkas būdas, palyginti su kai kuriais antraeiliais, 
bet labai ryškiais pavyzdž. Soplica, Gervazu ir kitais, 

Tačiau poėmos stiliaus vaizdingumas ir poėtingu- 
mas nepaprastas, iš antros pusės poėto meilė ir prisi- 
rišimas didis prie Lietuvos, kurios bet gi nemoka po- 
ėta sau įsivaizduoti be Lenkų. 

Mėgino Mickevičius ir dramos, bet čia didesnio 
sugebėjimo neparodė. Neturi didesnės vertės ir jo 
proza rašytos mesianiškos Knygos (Ksiegi pielgrzyms- 
twa polskiego). 

Greta Mickevičiaus stovi Julijus Slovackis (1809— 
1829, kursai su Mickevičiumi varžėsi del pirmenybės. 
Slovackis gimė ir mokslus baigė irgi Vilniuje; bet 

poskui emigravo į užsienius, aplankė daug kraštų, ilgiau 
gyveno Paryžiuje, Romoje ir Šveicarijoje, 

Slovackis pasižymėjo ir lyrikoje ir epe ir dramose. 
Nebuvo pas Slovackį tokio pažiūrose rimtumo ir gilu- 
mo, kiek pas Mickevičių; bet už tat eiliavimo lengvumu 
ir stiliaus gražumu nieks iš lenkų poėtų dar nėra su 
juo susilyginęs. 

Kalbos ir stiliaus žvilgsniu gražiausias jo veika- 
las, be kitų trumpučių eilėraščių, be abejo yra Svel- 
carijoje, kur vienkart ir vietos koloritas ir meilės jausmo 
subtiliškumas stačiai nepalyginamas. 

Antras veikalas, turinio nepainaus, neilgas, bet 
jausmo gilumu ir expresija nepaprastas tai Maru už- 
sikrėtusiųjų tėvas. Čia stebėtinai gyvai piešiama bai- 
sūs tėvo pergyvenimai, kai jo trys vaikai paeiliu, o 
galop ir žmona, maru kvarantanoje užsikrėtę, miršta, 
o jis pats išlieka gyvas, nors maldauja Alacho sau 
mirties. 

Iš kitų neperdidžių Slovackio poėmų galima dar 
nurodyti Joną Bieleckį, Gyvatę, Vienuolį, ypač Beniov- 
skį; čia piešiama laikai, kai Lietuvių-Lenkų respublika 
nustoja savo nepriklausomybės. 

Iš dramatiškų Slovackio veikalų žymesni: Marija 
Sfuari, Mindowe, Kudirkos išversta lietuviškai, Mazepa, 
ypač Kordionas. Jausmingas ir poėtingas jo pasakos 
jimas proza Anhelli, kuriame atvaizduojama ištrėmimas 
į Sibirą. 

Jei Slovackis toli gražu su Mickevičiumi nesusily- 
gino epe, tai lyrikoje, kalbos turtingumu ir nuoširdu- 
mu stovi už jį, rodos, augščiau. Iš jo trumpų lyriškų 
tvarinių, kaip pavyzdį, galima nurodyti Aimną saulei 
leidžiantis tarp marių. 

Zigmantas Krasinskis (1812—1859), grovas, gene- 
rolo sūnus, gavo labai rimtą ir gilų išsilavinimą. Tėvas 

norėjo, kad sūnus del karjėros liktų ištikimas Rusijai, 
bet sūnus, didis patriotas, nepanorėjo slėpti ar slopinti 
savo jausmų; todel visą bemaž gyvenimą užsieniuose 
besitrankė. 

Krasinskis talentu lygus Mickevičiui ir Slovackiui; 
tik jo veikalai nėra tiek populiarūs, nes gilesni, dau- 
giau philozophiški, mažiau suprantami platesnei visuo- 
menei. 

Žymiausi jo dramatiški veikalai: Nedieviškoji Ko- 
medija ir Iridionas; iš lyrinių: Ateities Psalmės, iš 
poėmų Priešaušrys (Przedswit). 

Apie „Nedieviškąją Komediją“ Mickevičius pasa- 
kęs, ją turint pasaulinės reikšmės: kaip Dantės Dieviš- 
kojiį Komedija — pasaulinė katalikiškoji poėma, taip 
Krasinskio Nedieviškoji Komedija esanti pasaulinė 
katalikiškoji tragedija, 

Toji nuomonė, be abejo, perdėta; vis delto Kra- 
sinskio veikalas kelia labai gilų klausimą: kovą tarp 
aristokratijos ir demokratijos, tarp idealizmo ir realizmo. 
Svarkiausi čia du asmėnys: grovas Henrikas ir demo- 
kratų vadas Pankracas, kurie kariauja tarp savęs. Pan- 
kracas, kovoje neatsižvelgdamas priemonių, ima bent 
tuo tarpu viršų. 

Antroje dramoje „Iridione“ pravedama ta mintis, 
kad ne kerštas, ne neapykanta prikels lenkų tėvynę 
ir ją paleis iš vergijos, tik kantrybė, ištvermė ir darbas. 
Čia Krasinskis pasirodo esąs šalininkas ne sąmokslo, 
ne sukilimų, ne perversmų, bet nuolatinio, legalio, iš- 
tvermingo darbo. 

„Priešaušrio“ poėmoje poėta liepia nesmerkti tėvų 
už jų kaltes, tėvynę pražudžius, bet mylėti praeitį, 
patiems jų klaidų vengti ir veikti, Kristaus principų; 
prisilaikant. 

Be virš minėtų ir žymiausių lenkų romantizmo šulų 
galima dar nurodyti bent kiek vėlesnius ir talentu 
silpnesnius: Kornelį Ujejskį, Teofilį Lenartavičių ir 
Kandratavičių Syrokomlią. 

Kornelis Ujejskis (1823—1897) buvo karštas lenkų 
patriotas lyrikas. Plačiai žinomas jo parašytas himnas 
Z dymem požarow (Su gaistrų dūmais). Iš lyriškų 
jo rinkinių geriausias; Jeremijos Raudos. Joms artimos: 
Ebrajų Melodijos. 

Rašė Ujejskis ir trumpas poėmas, kaip štai: Mara- 
tonas, Kosciuškos Laidotuvės, Konfederatas; bet stam- 
besnio talento čia neparodė. 

Lyriniai Ujejskio eilėraščiai irgi nevienodos vertės: 
yra kai kada tikrų perlų, kaip štai: Užpustyta bakužė, 
Dievo angelas, Agara tyruose ir kiti. 

Teofilis Lenartavičius (1822—1893) buvo mozūras, 
Negavęs rimtesnio išsilavinimo mokyklose, stengėsi trū- 
kumus paskui papildyti pasiskaitymais ir kelionėmis 
po įvairias Europos šalis. 

Rašė Lenartavičius nemažai; bet jo tveryba nepasi- 
žymėjo nei platesniu regračiu, nei gilesniu turiniu; 
kaip pats prisipažįsta, jo giesmė nesiekianti toliau 
mozūrų laukų, jų miškų ir dangaus. 

Lenartavičius daugiau pasižymėjo, kaip lyrikas, nors 
ir jo lyrika, rods naturali ir jautri, kartais perdeda 
perdideliu sentimentalizmu, o atsikartodama pasidaro 
nuobodi. 

Prie geresnių epiškų jo veikalų priklauso: /kvėpi- 
mas (zachwycenie) ir Palaimintoji (blogostawiona). 
Pirmoje poėmėlėje pasakojama, kaip motina, įkritusi 
į letargą, aplanko dangų, skaistyklą ir pragarą, o paskui 
su savo vaikučiu apie tai kalbasi. Antroje poėmoje 
apsakoma, kaip ta pati motina, tikrai mirusi, eina į 
dangų ir ką ji ten mato, 

Kondratavičius (pseud. Syrokomlia 1823-- 1862), 
neturtingų Lietuvos bajorų sūnus, baigęs vos VI gimn. 
klases, iš pradžių tarnavo Nesvyžiuje pas kn. Radvilą; 
paskui gyveno ar Vilniuje, ar įo paties nuomojamame 
dvarely ties Vilnium. Savo išsilavinimo trūkumus sten- 
gėsi papildyti skaitymu: ypač mėgo Krasickio ir Valter- 
Skoto veikalus skaityti. 

Syrokomlia parašė nemažai ir lyrinių eilių ir 
epiškų ir net dramatinių; bet stipresnio kūrybinio ta- 
lento neparodė. Jo veikalai daugumoje perdaug iš- 
tęsti, be platesnio užsimojimo, paviršutiniai sulipdyti; 
kai kurie skubotai, be gilesnio įkvėpimo ir pergyvenimo, 
taip sakyti pareikalavimui del duonos sumegsti. 

Tačiau mažiau išlavintam skaitytojui Kondratavičiaus 
veikalai lengvai suprantami, per tatai populiarūs. Ypač 
gerai nusisekusios kai kurios įo dainelės, tapusios 
labai mėgiamos smulkių bajorų dvareliuose ir mielai 
dainuojamos. 

Iš epiškų jo veikalų palyginti geriau nusisekę: Jon0 
Demboroeo pasakojimas, Jono Korsako išpažintis 
Ponas Morkus pragare. Savo istorišku turiniu žymes- 
nės, nors nevisai pasisekusios poėmos: Margis Punės 
kunigaikštis ir Piastų duktė, lietuviškai išverstos. 

Prie žymesnių romanų rašytojų pirmoje XIX am- 
žiaus pusėje priklausė Rzevuskis, Korzeniovskis ir bent 
kiek vėliau Juozas Kraševskis. 

Enrikas Rzevuskis (1791—1866), augštos kilmės ir 
senose tradicijose išauklėtas, nemėgo ir nesuprato savo 
amžiaus siekių ir idealų, per tatai ir nemažai turėjo 
priešų. Iš įo veikalų, proza rašytų, žymesuieji: Pon0 
Severino Soplicos atsiminimai, Krokuvos pilis ir ge- 
riausias jo romanas Lapkritys, kuriame nušviečiama 
lenkų visuomenė iš XVIII amž. galo, Augustui Ponia- 
tovskiui karaliaujant. 

Juozas Korzeniovskis (1797-1863) buvo iš smul- 
kesniųjų Podolės bajorų; mokslus baigė Kremenčiaus 
licejume, kai tasai mokslo žvilgsniu buvo labai augš- 
tai pastatytas. Mirdamas testamente įrašė tuos maldos 
žodžius: „kad Dievas vestų jo tėvynę proto, darbo ir 
mokslo keliais“! Tie žodžiai geriausiai apibūdina patį 
Korzeniovskį ir jo veikalų tendenciją. 

Rašė Korzeniovskis ir apysakas, ir dramas ir kome- 
dijas, vienkart tarnaudamas švietimo srityse; kai kurį 
laiką buvo Zigm. Krasinskio mokytoju. 

Juozas Kraševskis (181?-—1887) gimė vadinamoje 
Podlekijoje (Poliesie), universitetą baigė Vilniuje. Rašė 
labai daug: 444 tomus įvairiausių apysakų išleido, 
Rašė lenkiškai, nors save skaitė lietuviu ir mėgo Lie- 
tuvos istoriją studijuoti, apie įą rašyti. 

Pirmieji veikalai, kuriais atkreipė visuomenės dėmesį, 
buvo apysaka Počia' ir pasaulis ir baltomis eilėmis 
parašyta iš lietuvių padavimų poėma Vytoliorauda, 
išversta paskui lietuviškai, 

Kraševskis atsižymėjo nepaprastu darbštumu ir mėg- 
davo pats sakyti, kad darbas esąs didžiausias jo malo- 
numas. Jis ne tik parašė daugybę įvairiausio turinio 
apysakų, keletą komedijų, bet dar rasdavo užtenkamai 
laiko ir istoriškoms ir philozophiškoms studijoms; be 
to dar redagavo paeiliu nemažai rimtų laikraščių. 

Kraševskio apysakos vienos iš visuomeninio gyve- 
nimo, kuriose pravedami ir skiepijami rimti krikščio- 
niški principai, tėvynės meilės kupini, kitos apysakos 
paimtos iž Lietuvos iš Lenkų istorijos, 

Apie Kraševskį kai kada sakoma, kad jis išmokinęs 
lenkų visuomenę skaityti: tikrai, jo apysakos savo laiku 
buvo labai populiarios ir labai skaitomos. Vėliau, 
pradėjus rašyti Sinkevičiui, Kraševskio apysakos pra- 
dėta užmiršti, 

Kraševskis, iau senelis ties Drezdenu gyvendamas 
ir, rodos, s4vo apysakoms rinkdamas medžiagos, buvo 
Vokiečių įtartas šnipavimu Prancūzų naudai ir, tur 
būti per nesusipratimą, tvirtovės kalėjiman nuteistas. 

Iš geriausių tame laikotarpy komedijų rašytojų buvo 
gr. Aleksandras Fredro (1783--1876). Gimęs ir moks- 
lus baigęs Galicijoje, paskui tarnavo Napoleono I Hegio- 
nuose. Napoleonui atsisakius nuo sosto, grįžo namon 
ir, paėmęs Moliėrą sau pavyzdžiu, ėmė rašyti komedi- 
jas, kurių parašė labai daug. 

Fredro komedijos turėjo pasisekimą; bet, kaip visa- 
dos, atsirado ir nevykusių kritikų, kurių užgautas au- 
torius nustojo savo veikalus spaudinti. Tik jau po 
mirties atrasta dar 17 iki toliai nežinomų. 

Geriausios Fredro komedijos skaitosi: Mergaičių 
įžadai (Šluby panietiskie), Ponas Jovialskis, Kerštas, 
Vyras ir žmona, 


Pirmosios iš tų komedijos toks maž daug turinys: 
Gustavas ir Albinas pasiryžę vesti dvi jiems patinkan- 
čias merginas, tačiau perdaug savimi pasitikėdami, eina 
prie tikslo neperdaug uoliai. Mergaitės Klara ir Anielė, 
tuo užgautos, daro įžadus visai netekėti. Tik tuomet 
jaunikiai, supratę esant pavojų, pradeda karštai suktis 
apie merginas ir po visokių šposų ir intrigų jiems ga- 
lop pasiseka atitraukti mergaites nuo įžadų. 

Toji komedija buvo autoriaus parašyta kaip tik tuo 
metu, kai pats Fedro vedė žmoną. Jos įžangoje auto- 
rius sakosi norėjęs įrodyti, kad vyras vadovaujasi .protu, 
o moteriškė ten visa, kur ją veda širdis, 

Fredro komedijose akcija gal ne visados nuosekliai 
pravesta, užbaiga kai kada netikėta, neužtenkamai pa- 
matuota, asmenys nevisados psichologiškai naturalūs, 
bet už tat jo tipai gyvi, vaizdūs, aiškūs. Pirmojo lai- 

kotarpio jo komedijos daugumoje eilėmis rašytos, 
pomirtinės proza. 

Antroje XIX amžiaus pusėje lenkų literatūra susi- 
laukė eilės labai gabių romanų ir apysakų rašytojų, 
pakrypusių nuo romantizmo į realizmą. Iš tarpo tų 
rašytojų žymesni: Enrikas Sienkevičius, Elyza Orzeš- 
kienė, Aleks. Glovackis. 

Sienkevičius (1846—1916) visupirma atkreipė skai- 
tančios visuomenės į savę dėmesį mažesniais, talentin- 
gai parašytais kūriniais, kaip štai: Paišiniai anglimi ir 
novelėmis: Hania, Toji trečioji, Senas tarnas ir k. 

Paskui pasirodė jo trys didžiulės istoriškos apysa- 
kos vadinamoji trilogija, kur Sienkevičiūs, sekdamas 
Valter Skotu, labai gyvai ir įdomiai piešia nelaimingąjį 
XVII amž., kuomet Lietuvių ir Lenkų valstybė, maskolių, 
kazokų, žuvėdų, turkų apsupta ir užpulta, atsidurė ant 
bedugnės krašto. Čia, greta karžygiškų ir didvyriškų 
pastangų ir patriotizmo, rodomi ir neigiami tipai, kaip 
Zagloba (anglų Falstafas), Jonušis ir Boguslovas Rad- 
vilos, kuriuos autorius, rasit, neteisingai padarė tėvynės 
išdavikais. 

Toliau eina irgi istoriški Sienkevičiaus romanai: 
kryžiuočiai ir Ouo vadis. Pirmasis labai vaizdžiai, nors 
gal bent kiek perdėdamas piešia baisų kryžiuočių žiau- 
rumą karuose su lenkais ir lietuviais“ Antrame per- 
statomi ištvirkę Nerono laikai ir krikščionių persekio- 
jimai. 

Galop romanai Be dogmos ir Polonieckių šeima 
alvaizduoja pilką dabarties lenkų visuomenės gyvenimą. 

Sienkevičiaus plunksna moka labai suįdominti skai- 
tytoją, gyvai piešia vaizdus ir įvykius, galop daug 
parodo sąmojingumo; tačiau asmenų ir tipų piešiniuose 
kai kada atsikartoja, 

Elyza Orzeškienė (1852 1912) parašė palyginti 
gan daug apysakų romanų. kurie tačiau artizmo žvilg- 
sniu žymiai menkesni už Sienkevičiaus veikalus. Jos 
romanų turinys — pilkas visuomenės gyvenimas: vals- 
tiečių, žydų ir augštesnio luomo (Bene nati). 

Visi Orzeškienės veikalai turi dorą tendenciją, nu- 
rodydami visuomenės trūkumus ir norėdami juos pa- 
taisyti. Tarpe kitų klausimų Orzeškienė nurodo ir mo- 
terų auklėjimo ydas, reikalauja moterims daugiau sa- 
vistovumo. Ji reikalauja daugiau teisių ir žydams, juos 
užtardama. 

Iš Orzeškienės veikalų žymesni: Ponas Graba, Pa- 
skulinė meilė, Ant Nemuno, Meiras Ezofovlčius, Bene 
nati, 

Aleksandras Glovackis (pseud. Prus 1847—1914) 
gimė Voluinėje, baigė universitetą ir paskui gyveno 
Varšuvoje. Savo raštišką karjerą pradėjo nuo silpnokų 
jumoristinių pasakojimų. Jau rimt“snis jo vėliau išleis- 
tas novelių rinkinys, kur autorius pasirodė gana geras 
psichologas. 

Visai subrendęs Pruso talentas pasirodė jo paskes- 
nėse didokose apysakose, kaip štai: Lėlė, Emancipan- 
tės ir istoriškame iš senojo Aigipto gyvenimo romane 
Faraonas. Paskutinė jo parašyta apysaka Vaikai (Dzieci) 
irgi priklauso prie rimtų veikalų. 

Greta virš minėtų rašytojų proza stovi poėtai, rašę 
eilėmis: Adomas Asnykas, Marija Konopnickienė ir 
Kasprovičius, 

Adomas Asnykas (1838-—1897) daugiausia gyveno 
ir palaidotas Krokuvoje. Buvo žymus lyrikas, kurio tva- 
riniuose dažniausiai skamba pesimizmo styga, ypač po 
1863 m., nepasisekus lenkų sukilimui prieš maskolius. 
Bet tas pesimizmas, laikui bėgant, virsta pamažu į liū- 
desį, galop į rezignaciją. 

Formos žvilgsniu, eilių skambumu ir lengvumu Asny- 
kas prilygsta pirmaeiliams lenkų poėtams, kurio poėzi- 
joje, ypač trumpesniuose eilėraščiuose jaučiasi antiškos, 
klasiškos formos. 

Be lyrinių eilėraščių Asnykas rašė ir dramatiškus, 
kaip štai Kęstutis tragediją ir Broliai Lerche komedi- 
ją; šios rods negali susilyginti su nuoširdžiais jo lyri- 
niais tvariniais; vis delto nėra be vertės, 

Marija Konopnicks (1346-—1910) gimė Suvalkuose, 
bet gyveno daugiausia Kališe, Varšuvoje ar Galicijoje. 
Kaip ir Asnykas, Konopnickienė stipriau pasireiškė 
lyrikoje, kuri ir pas ją linkusi į pesimizmą, liūdesį ir 
skundus. Yra nemažai įos lyrikoje švelnaus, moteriško 
nuoširdumo, užjaučiani vargams nuskriaustųjų, ypač 

sapšviestos, tamsios liaudies; bet yra nemažai ir per- 
dėto aimanavimo, kai poėtė visą vargų kaltę nuverčia 
ant Dievo. 

Formos žvilgsniu Konopnickienė turi daug pana- 
šumo su Asnyku, mėgsta klasiškas formas, nors eilių 
ritmitikoje dažnai stengiasi paimti liaudies dainų toną, 
Iš lyrinių jos veikalų gai liki rinkinys Italija 
pavadintas. 

Bc lyrinių tvarinių rašė Konopaiekienė ir trumpas 
noveles. Iš didesnių jos veikalų žymiausias Ponas Bal- 
ceris, poėma parašyta lengvomis eilėmis, ilgesnė už 
Mickevičiaus „Poną Tadą“. Cia poėtė piešia vargus 
išeivių į Braziliją, kurie nusikamavę ir išsiilgę grįžta į 
tėvynę | 

Kai kurie kritikai ią poėmą lygina su Mickevičiaus 
„Ponu Tadu“, bet toli gražu juos lyginti! Konopniekienė 
mėgsia savo tvariniuose kelti ir philozophiškus klausi- 
mus, bet tie klausimai nepergilus, kai kada nayviški; 

Jonas :+aspravičius, valstiečių sinus (186' m. gimęs), 
vienas žymiausių lenkų lyrikų p+skutiniais laikais, lin- 


(VA) 
Vitą 


kęs bent kiek į simboliką, kuri tačiau lengvai perma- 
toma ir suprantama. 

Pradėjęs savo lvriką nuo užuojautos savo lenkų 
valstiečių ir savo liaudies vargams, Kaspravičius ėmė 
paskui kas kartą platesnius užbriežti regračius ir už- 
tarti viso pasaulio nuskriaustuosius ir bedalius. Tačiau 
jo pesimizmas — vyriškas, kurs nėra bejėgiu verkšle- 
nimu, kaip pas Konopnickienę, bet tvirtu pasiryžimu 
piktą nugalėti, pašalinti, 

Iš lyrinių Kaspravičiaus tvarinių žymesni: Šventas 
Dieve, Dies irae, Himnas šv. Pranciškaus Asyžiečio. 
Salve Regina. Be lyrinių, kurie atsižymi tobula forma, 
rašė jis ir trumputes poėmėles ir dramatiškus veikalus, 
galop lenkiškai gražiai išvertė kai kuriuos pasaulinės 
literatūros veikalus. 

Žymių dramaturgų lenkų literatūra XIX amžiuje kaip 
ir neturėjo; tik jau amžiaus gale įgarsėjo Vyspianskis. 
Be virš minėto Aleksandro Fredro dar bent kiek rim- 
tesnį komedijų rašytoją galima nurodyti Mykolą Ba- 
luckį. 

Vyspianskis, gim. 1869 m. Krokuvoje, yra žymus 
tapytojas, bet dar žymesnis rašytojas. Pradėjęs nuo ba- 
ladų ir giesmių, savo talentą parodė ypač dramose ir 
tragedijose, kurioms turinį sėmė dažniausiai arba iš 
netolimos praeities: Vašavietė, Lapkričio naktis, Legio- 
nas, arba iš Lenkų senovės: Kazimieras Didysis, Bo- 
leslolas Drąsusis, arba net iš Graikų istorijos: Achilė- 
jis, Odisėjo paprįžimas ir k. 

Bet geriausios Vyspianskio dramos laikoma: Vestu- 
vės ir Atsipalaidojimas (Wyzwolenie), kurių turinys 
paimta iš dabarties, ir stengtasi nustatyti luomų santy- 
kiai; čia ir paties poėto pažiūros matosi. 

Kai kurios Vyspianskio dramos panašios į poėmas; 
vis delto tipai išvesti gyvi, kupini energijos, ryškūs. 

Pats stilius, nors vietomis šiurkštokas, bet stiprus, liau- 
dies ir archaizmo posakiais pajvairintas. 

Mykolo Baluckio (1837—1901) geriausios komedi- 
jos: Patarėjai pono patarėjo, Emancipantės, Darbšiūs 
tineiniai, Sunkūs laikai, 

Przybyševskis (gim. 1868 m.), persisunkęs vokiečių 
Nitšės philozophija, iš pradžių vokiškai ir rašė philo- 
sophiškos pakraipos poėmas, kaip štai: De profundis, 
Satans Kinder, paskui jau lenkiškai tos pačios kryp- 
ties apysakas, kaip „Žemės sūnūs, 

Galop ėmė rašyti Przybyševskis dramas, kuriose 
irgi žymaus talento neparodė, besivaikydamas naujų 
kelių ir pakraipų. Przybyševskis tai lenkų dekadentizmo 
šulas ir jo pionierius. Savo pažiūromis visai nutolęs 
nuo katalikybės, pastarais laikais vėl pasidarė prakti- 
kuojančiu kataliku. 

Iš žymesnių apysakų rašytojų paskutiniais laikais 
minėtini Reymontas ir Žeromskis. 

Reymontas Vladas (1868--1925) labai stambus ro- 
manų rašytojas, kursai, pradėjęs nuo mažesnių vaizdžių 
iš liaudies gyvenimo novelių, paskui parašė tokius psi- 
chologiškai realius iš liaudies gyvenimo romanus, kaip 
Pažadėtoji žemė, o ypač Valstiečiai (Čhlopi, 4 tom.), 
kurį galima pavadinti lenkų liaudies epopeja iš XIX amž. 
galo. Tas romanas net ir kalba parašytas ne literatiška, 
tik liaudies dialektu, bet labai gyvu ir turtingu, 

Viena iš paskutiniųjų jo žymesnių istoriško turinio 
apysakų įvardinta 1794 mėtai, 3 t, kur aprašoma 
Lenkų valstybės puolimas ir kova už nepriklausomybę. 


Žeromskis Stepas (1864 — 1925) pradėjo literato 
pašaukimą irgi nuo mažų patriotinio turinio novelių, 
kuriomis stengėsi lenkų jaunimą, studentus atitraukti 
nuo rusų nihilizmo ir jo kosmopolitizmo. 

Paskui ėmė rašyti didesnes apysakas, kaip štai 
Sizijo darbas, kuriose pasireiškė įo bajorų ir dvasiški- 
jos neapykanta, o užuojauta ir simpatija liaudžiai ir 
nuskriaustiesiems. Tokios pakraipos jo apysaka Žmo- 
nės be prieplaudos, 2 t. 


Graži Žeromskio trumpesnė apysaka Mintys apie 
etmoną (Duma o Hetmanie), kur pasakojama apie et- 
moną Stan. Žolkievskį. Žymi irgi jo apysaka Kova su 
šetonu, 3 t. 


Bet rimčiausias Žeromskio romanas, lyg kokia isto- 
riškoji poėma yra Pelenai (Popioly), 3 t., kur piešia- 
ma laikotarpis 1797—1812, arba lenkų legionų prie- 
tykiai. 

Iš silpnesnių apysakų rašytojų galima dar paminėti 
Mariją Rodzievičaitę, kaipo Lietuvoje gimusią, kurios 
ir keletas apysakų paimta iš Lietuvos gyvenimo ir lie- 
tuviškai paskui išversta, kaip štai: Dievaitis, Žemės 
Dulkės. 

Iš silpnesnių paskutinio laikotarpio lyrikų galima 
nurodyti Tetmajerį, Rydelį (1870—1918), Niemojevskį 
ir Mirjamą, naujosios krypties šulus, ypač pastarasis, 
leidėjas laikraščio Chimera. 


Latvių Literatūra“). 


Kaip lietuvių taip ir latvių tautos didžiausias tur- 
tas — gausios dainos. Tų dainų nemaža siekia net 
stabmeldystės laikų, kaip štai Zigo dziesmas, iki šiol 
tebedainuojamos šv. Jono išvakarėse. Nuo XIX amž. 


*) Apie Latvių literatūrą, man prašant, yra parašęs prel. Ka- 
zim. Jasėnas, Rigos univ. prof., kuriam čia nuoširdžiai tariu ačiu. 
Man teko jo straipsnį bent kiek tik sutrumpinti, apleidžiant smulk- 
menas ir kai kur saviškai pertvarkant. 

pradžios imta jas stropiai rinkti. Daugiausia jųjų su- 
rinko Krišjanis Barons (1835 —1923) išleidęs jų 8 kny- 
gas (35.790 originalių dainų). 

Turtingi latviai ir savo pasakomis, bei karžygių 
mytais. Tarp pastarųjų žymiausias yra Lačplesis, gimęs 
iš lokėsmeškos motinos stipruolis milžinas. Jam atminti 
įsteigta Lačplesio ordenas. Uoliausias pasakų rinkėjas 
buvo Puškaitis (1859 — 1903), surinkęs daugiau negu 
6.000 pasakų. 

Rašomoji latvių literatūra prasideda dvasiškais vei- 
kalais, kurių autoriai buvo dvasiškiai nelatviai. Petras 
Kanizijus 1585 m. išleidžia pirmą katalikų knygą Ka- 
tolu Kalkisms, Vilniuje spausdintą, o sekančiais metais 
išeina Jono Rivljo pastoriaus parašytas Liuterio kate- 
kizmas Ench/ridion. 

Pirmutinis latvių kalboję rašęs poėta buvo Kristaps 
Fūrekers (j1680); parašė 120 giesmių, kurių dauguma 
iki šiol bažnyčiose protestantų tebegiedama. Saksonie- 
tis Ernsts Glūks 1689 m. išleidžia pirmą latvių kalboj 
bibliją, 

Pasaulinei literatūrai pramynė kelią Pridrikis Stenders 
(1714 --- 1796) pastorius, išleidęs latvių gramatiką, žo- 
dyną, rašė irgi pasakas, sakmes, noveles, odas. Teikė 
taip pat jis žinių apie gamtą, geographiją, kosmogra- 
phiją; žodžiu, rūpinosi liaudies apšvietimu. 

Stenderso vardas ištisą šimtmetį skambėjo po visą 
Latviją ir rado daug pasekėjų vokiečių ir latvių tarpe, 
kurie pradėjo versti mažesnius dalykus iš Šilerio, Getės 
ir kitų vokiečių poėtų, net mėginti originalių scenos 
vaizdelių ir savo lyrikos. 

Iš pačių latvių pirmieji, kurie rūpinosi savo liaudies 
švietimu, minėtini: Aklasis Indrikis (1783 — 1828), be- 
mokslis, mėgęs eilutes ir nemaž jų sudėjęs; Ansis 

Liventals gim, 1803 m., savo eilutėmis apsakęs latvių 
vargus ir kančias; jo plačiai žinoma daina Sveiks Bzl- 
tija, Ansis Leitans (1815 — 1874) išvertęs nemaž apy- 
sakų iš vokiečių kalbos ir įkūręs laikraštį Majas Viesis, 
Diinsbergis 1316 — 1902, išvertęs apie 100 knygų. 

Pirmą savaitinį laikraštį La/viešu Avizes įsteigė 
pastorius Karlis Vatsons, kurio laida tęsėsi iki 1915 m. 
Vatsonas domėjos ir lietuviais: kartą matydamas suvar- 
gusį lietuvį, bevežantį pono javus į Rygą, sušuko: „kai 
pamąstai, kad tas žmogus kilęs iš tautos, davusios 
Ringaudą, Mindaugą, Gediminą, Algirdą, ypač gi Kęs- 
tutį ir jo sūnų Vytautą, tuos karžygių didvyrius, kad 
jis viengentis su jotvingiais, žuvusiais Leonydo mirtimi, 
tai sielvarta pagauna širdį, verki žuvusios tautos didy- 
bės ir keiki geležinę likimo ranką“. 

Tikras tautinis latvių atgimimas ir jų literatūros 
pažanga prasideda nuo 1850 m., panaikinus baudžiavą: 
latviai susipranta esanti atskira tauta, turinti teisę 
sukurti savitą kultūrą. 


Pirmasis naujoj pakraipoje kelio skynėjas buvo 
Krišjanis Valdemars (1825 — 1891), parašęs 300 apy- 
sakų - novelių, kuriose ragino tautiečius stotį į tautinį 
darbą, o rusų valdžiai įrodinėjo, kaip kenksminga jai 
pačiai latvių germanizacija. Leido irgi Petrograde jis 
savaitinį laikraštį Pe/erburgas Avizes. 


Valdemaro idėjas palaikė jo bendradarbiai: Spagis 
(1820 — 1871), Biezbardis (18306 — 1886), Attis (+1874), 
vienas žymiausių latvių patriotų, įvedęs į literatišką 
kalbą daug naujų žodžių, pašalinęs germanizmus, Kar- 
lis (1835 — 1906) parašęs latvių tautos himną Dievs 
svėti Lalvijų (1874), Pumpurs (1841 — 1902), skambin- 
damas gilaus patriotizmo stygą, rašo tautinį epą iš 6 
giesmių Lačplesis. 

** Bet visų populiariškiausias tame laikotarpy buvo 
poėta Auseklis 1850 — 1879. Jo lyrika kupina poė- 
zijos, lengva ir dailia forma apvilkta. Geriausiai jam 
pavyko patriotinės dainos ir gamtos vaizdai. Jis pirmu- 
tinis atkreipė dėmesį į mergaičių apšvietimą tautai 
atgaivinti. į Jo satyra „ubi bene, ibi patria“ ir šiandieną 
populiari. 

Broliai Kaudziši: Reinis (1839 — 1920) ir Matiss 
(gim. 1848),bendromis įėgomis parašė žymią apysaką 
Miernieku laiki, sveiko jumoro kupiną kurioje atvaiz- 
duota tikriausi latvių tipai. 

Nuo 1880 m. prasideda pas latvius romantinis laiko- 
tarpis, kuris tačiau neilgai čia tęsias, vis delto pagami- 
nęs nemažai kad ir neperdaug žymių (rašytojų. Nusi- 
kratę baudžiavos ir praturtėję, latviai ima svajoti; tikre- 
nybė savo vargais ir dienos našta jų nebepatenkina. Pri- 
keldami išsvajotą laimingą senovę su įos mytologiją, 
rašytojai ima penėti tautą saldžios svajonės vaizdais, 
gausiai vartodami meilę savo paveikslų fonui. 

Iš to laikotarpio žymesni: Materu Juris (1845—1885), 
mėginęs savo romanu Sadzives vilni išlyginti luomų 
skirtumą ir sujungti moterystėn dvarininko dukterį su 
latvių žemdirbiu.  Jusminš - Lautenbachs parašė gana 
vykusiai keletą epiškų kurinių, iš kurių geriausiai įam 
pasisekė Zalkša ligava. (Žalčio sužadėtinė), Krišjanis 
Kalninš, Purkalits ir kiti, 

Vienas geriausių tame laikotarpy apysakų rašytojas 
laikoma Apsišiu Jėkubs (gim. 1858). Jis labai gyvai 
nupiešė valstiečių gyvenimą ir davė tikriausius latvių 
tipus su jų teigiamomis ir neigiamomis pusėmis. Jo 
raštai turi daug pedagoginės vertės, ypač kuriniai: /Z 
tautas bilžu galerijos, Bagati radi, Svešos liaudis. 

Pūrapuke (1864 — 1902) "parašė keletą linksmų 

humoreskų, iš kurių bene geriausia bus Leiš svetbilžu 
griezejs (Lietuvių paveikslų skaptytojas). 

Aug. Daglavs (1862 — 1922) r:šė romanus iš dar- 
bininkų gyvenimo; žymiausias jo istorinis romanas Riga- 
3 t. Ypač vyko jam intrygų užmezgimas ir jį išrišimas, 

Allunans (1848 — 1912) įgarsėjo dramaturgo talentu 
ir buvo latvių teatro įkūrėjas. Būdamas vienkart zeru 
aktorium, jis gerai suprato scenos ir akcijos reikalavi- 
mus, atatinkamai ir savo talentą sunaudojo. Jo dramą: 
kas tie tadi, kas dziedaja bez saulites vakarė suvai“ 
dinta apie 1000 kartų. Populiarios buvo ir jo kome- 
dijos, iš kurių Pašu audzinais susilaukė jau trečios 
laidos. 


Nuo 1890 m. išsivysčius tautiniam latvių gyvenimui, 
pakilus pramonei, suskilus latviams į luomus ir partijas, 
literatūra, metusi svajones, ima rūpintis ir rišti realaus 
gyvenimo problemas, nukrypdama į vienpusišką natu- 
ralizmą, išvelkantį vien atvirkščias gyvenimo puses, 

Zeiferts (gim. 1865) aštria kritika peikia bergždžias 
romantikų svajones, Jansons (j 1917), kovodamas su 
počių erotizmu, propaguoja moteriškės emancipatiją, 
perša materializmą ir Markso mokslą. 

Poėtai, kaip štai Veidanbaums (1867 — 1892), Zvar- 
gilu Edvards (Treumanis) gim. 1866 m., Sudrabu 
ždžus (Zilbers) gim. 1860 m., savo kūriniais smerkdami 
augštesnių luomų pramogas, jų neteisingą elgesį su 
žemesniais luomais ypač darbininkais, iškelia perdėdami 
šių pastarųjų vargus, ašaras, skriaudas, apgaubdami juos 
kentėtojų nimbu. Jų pastangos, priruošdamos liaudį 
revoliucijai, greitu laiku susilaukė atatinkamų vaisių, 
gaisrais nušvietė visą Latviją. 

Sudrabu Edžus tarp kitų dalykų, idealizuodamas 
varguolių gyvenimą, savo poėmoms ir apysakoms sė 

mė medžiagos ir iš lietuvių gyvenimo. Jis vertė ir 
Mickevičiaus „Konradą Valenrodą.“ 

Toliausiai pastumėjo socialį perversmą Eliza Pliek- 
šanė Aspazija (gim. 1868 m.) Gabi, talentinga, apdo- 
vanota turtinga vaizduote, turėdama labai gyvą būdą, 
ji vaizdžiai, aiškiai, net drastiškai piešia neigiamas gy- 
venimo puses, ypač sunkią moteriškės padėtį, jos pa- 
žeminimą. Uoli feministė ir socialistė puikioj, gyvoj 
formoj žavi skaitytojus, juos pavergia ir priruošia pro- 
tus naujiems idealams. 

Vartodama ryškiausias stilistikos priemones: figuras 
per:onifikacijas, simbolius, patosą, aštrius iš gamtos 
baisenybių epitetus, Aspazija moka sužadinti dėmesį ir 
vaizduotę. Ne veltui latviai ją pavadino udros ir liep- 
snų poele. 

Geriausiai jai pavyko dramos: Vaidelote, Saules 
tiesibas, Ragana, Sedraba škidrauts, ir poėmos Sau- 
les meita, Patiesiba, Prologs Laime, 

Vaidelytės turinys paimta iš lietuvių XIV-amž. gy- 
venimo. Algirdas skiria savo dukterį Mirdzą kunigaikš. 
čiui Lsimonui, pamilusiam vaidelytę Asją. Mirdza visa 
širdimi atsidavusi Laimonui, bet sužinojusi apie jų veid- 
7 iš pradžių reikalauja jo ir Asįos mirties. Ta- 
čiau paskui kilni meilė ima viršų ir, išmeldusi iš Kri- 
vaičio pasigailėjimo pasmerktiemsiems, pati pasiaukoja 
dievams, nusidurdama. 

Drama taip patiko latviams, kad savo vaikus daž- 
nai krikštija Mirdzos ir Laimono vardais, 

Greta Aspazijos, talentu už ją nežemesnis, stovi 
jos vyras Janis Rainis Pliekšans gim. 1865 m. arti 
Alukštos, augęs Lalgaliuose, porą metų gyvenęs (1895. 
1897) Panevėžy, nuo 1899 m. ištremtas į Viatkos guber- 
jai iš kur 1903 m. persikėlė į Šveicariją, galop 1920 

2. grįžta į nepriklausomą tėvynę. 

Karštas patriotas, griežtas socialdemokratas, gabus 
dainius ir talentingas dramaturgas, griežtu nusistatymu 
ir būdu panašus į savo žmoną Aspaziją, kaip drąsus 
kovotojas už laisvę. 

Savo idėjas ir mintis Rainis mėgsta simboliais reik- 
šti,. Turinį dramoms ima iš tautos pasakų, istorijos ir 
dainų. Jo kalba ryški, daili ir galinga. 

Rainio dramos, kuriose jis po simbolių priedanga 
vaizduoja žymiausius latvių tipus, taip patiko tautie- 
čiams, kad pavyzd. Uguns un nakts jaunajame Rygos 
teatre dar prieš karą vaidino be pertraukos 40 kartų, 
o Jazeps un vina brali nacionaliame latvių teatre jau 
pirmame 1920 m. sezone 50 kartų. 

Iš lyrinių Rainio veikalų daugiausia poezijos yra 
rinkiniuose Talas noskanas zila vakara ir Tie, kas ne- 
aizmirst. Poėmoje gi Ave <0l! daugiau protavimo ne- 
gu lyrizmo. 

Įš Rainio vertimų paminėtini: Getės Fausts, Šilerio 
Vilhelms Tells ir Marija Stiuart, Puškino Boris Godu- 
novs ir Šekspyro Antonijs un Kleopatra, 

Simboliais reiškia savo idėjas ir Karlis Skalbe 
(gim. 1879 m.) ypač modernėse pasakose, kuriomis pa- 
sirodė tikru menininku ir beveik gali lygintis su gar 
siuoju Andersenu. Augšto artizmo pasiekė jis ir savo 
lyrika, duodamas puikių gamtos vaizdų ir malonių idilijų, 

Vilis Prudons (gim. 1874 m.) vienas geriausių lat- 
vių poėtų. Dailioį formoje jis duoda lyrizmo kupiną 
turinį. Jo švelnus ritmas dažnai virsta tikra "muzika, 
Giliai atjausdamas sunkią varguolių padėtį ir maty- 
damas turtuolių pramogas, jis norėtų palengvinti nu- 
skriaustųjų likimą, nulyginus luomų skirtumą. 

Pludonui gerai vyksta taip poėmos, balados, kaip 

ir trumpesni eilėraščiai ar vertimai. Iš poėmų paminė- 

tinos: Rekviems, Divas pasaules, Atraitnes dels, iš ba- 
ladų! Salgales, Mada loms, 


Vertė Pludons irgi lietuvių dainas ir Nitšės 7a 
runaja Zaratustra, kur parodė savo kalbos skambų 
lankstumą ir brandą. 


Greta naturalizmo netrūko latvių literatūroje ir ro- 
mantikų arba neoromantikų, kaip Valdis (gim. 1865 m.), 
kurs ragina tautiečius mesti materializmą ir pamilti 
idealius siekius; Janis Poruks (1871 — 1911), miręs 
nervų ligoninėje, savo apysakoje Perlų zvejnieks ža- 
dina siekti kilnesnių idealų; pastorius Niedra (gim. 
1871 m.) lyrikoje irgi neoromantikas; Fricis Barda 
(1880—1919) linkęs į melancholiją. 


Ilgesnes apysakas rašė: Doku Atis, Zeibolta Je- 
kabs, Janševskis Jekabs. Ernsts Birznieks Upits — plas- 
tingų novelių kurėjas. Saulietis, Blaumanis (1863— 
1908) rašė dramas ir komedijas, Brigaderu Anna (gim. 
1869) scenos vaizdus. 

Dar prieš didįjį karą atgimęs, neoromantizmas 
greit nukrypo į simbolizmą, impresionizmą (Antons 
Birkerts g. 1876 m.), galop į dekadentiškai mystikinę 
srovę, pasirinkęs savotišką paslaptingą kalbą. 


Kas gyvas, ypač po karo, ėmė rašyti eiles, nove- 
les, poėmas, romanus, dramas. Kai kurie parodė ir 
talento, bet daug yra, be abejo, tuščių pelų, beprasmių 
naujadarų, betikslių skambių žodžių. Į objektyvią jų 
veikalų kritiką gal būtų ir peranksti įsileisti. 

Čia paminėtini naujesniųjų laikų lyrikai: Sudrab- 
kalns, Virza, Kurcijs, Grins, Zieme!niėks, Rozits; ro. 
manų ir apysakų rašytojai: Švabe, Ezerinš, Upits (tri- 
logija Robežnieki), Calits, Ansis Gulbis, Strals; dra- 
maturgai: Grūzna, Petersons, Lindulis, Jeps Baldzens- 

Maironio Raštai V t. 18 


Be originalių rašytojų dar yra ir gabių vertėjų: 
Straubergs išvertė „Keninš Oidipus“, „Saistitais Pro- 
metejs“, „Sengrieku lirikas antologija“, Giezens „An- 
tigoną“, Aldofs Erss „Don Kichots“ ir kiti, 


Suomių Literatūra. 


Rašyta suomių literatūra, pastaraisiais laikais taip 
turtingai išsivysčiusi, negiliau siekia senovės už lietuvių 
literatūrą. Ji prasideda liaudies tveryba: giesmėmis, rū- 
nomis vadinamomis, pasakomis, mįslėmis. 

Pirmasis, nemažai rūnų surinkęs (1872 —1831) ir 
jas atspaudinęs, buvo Zacharis Topelijus. Jo darbą 
toliau varė Elijas Lėonnrotas, kuriam, jas berenkant, 
atėjo į galvą mintis, suvesti senas rūnas į vientisą epą 
kaip padaręs Homeras ir Osianas; ir tikrai, 1833 m. 
jisai sudarė vadinamąją mažąją Kalevalą, o paskui, pa- 
pildydamas vis naujomis rūnomis, 1849 m. išleido ga- 
lutinai nustatytą Kalevalą, tikrą liaudies epopėją, su- 
dėtą būk tai giesmininko Vžinžmoinės iš 50 giesmių 
ir 22,795 eilučių su aliteracijomis. *) 

Sunku pasakyti, ar tame rinkiny daugiau liaudies 
tverybos, ar paties Lūnnrėto. Tas pats Lenrotas, su- 
rinkęs lyriškas rūnas, jas pavadino Kantelelar ir 1840 
m. išleido, o bent kick vėliau atspaudino priežodžių, 
mįslių ir pasakų rinkinius, 

Raštiškoji suomių literatūra prasideda nuo refor- 
macijos laikų. Jos tėvu laikomas Abo vyskupas Mika- 
šlis Agrikola (1508—1557), kursai rūpinosi liaudies 
švietimu ir nemažai pagamino dvasinio turinio knygų. 


*) Kalevalos lietuvišką vertimą pagamino kun. Sabaliauskas 
(Žalia Rūta), ir 1922 m. Švietimo ministerija išleido. 

Pirmasis šventų giesmių (101) rinkinį parūpino Jo- 
kūbas Finno (Suomalainen + 1588). 

Greta suomiškų knygų spaudinta jų ir žuvėdų 
kalboje, bet palyginti mažiau. Taip, Messenijus (1579 
— 1636) žuvėdiškai parašė eilėmis Suomių kroniką. 

Bet nuo 1640 m., kai įsteigta Abo universitetas, 
žuvėdų ir lotynų kalbos ima viršų šviesuomenės tarpe; 
suomių kalba palieka liaudžiai; nors laikas nuo laiko 
vis delto šis tas ir suomiškai spaudinama. Taip, 1642 
m. pasirodo suomiškai išversta visa Biblija; 1701 m. 
išleidžiama naujas šv. giesmių rinkinys, kursai be pa- 
taisų vartojamas išliko iki 1886 m. Eskilis Petrejus 
išleidžia 1649 m. pirmąją suomių gramatiką. 

Matas Salamnijuš (į1691) parašė gana vykusio- 
mis eilėmis Mesijadą arba džiaugsmo giesmę apie Je- 
zų. Forsijus 1702 m. išleido suomiškų priežodžių rin- 
kinį ir pirmasis atkreipė dėmesį į liaudies tverybą. 

Karolio XII karas su Rusais daug pakenkė ap- 
švietimui: universitetas Abo ir spaustuvės užsidarė, 
daug inteligentų iš Suomijos pabėgo į Žuvėdiją. Karui 
pasibaigus, apšvietimas tik pamažu šaly atsigauna. 

Danielis Juslenijus 1745 m. išleidžia rimtą suo- 
mių žodyną. Literatūra gauna pasaulinio pobūdžio, atsi- 
palaidojus nuo dvasinės. Iš naujo atidarytame universi- 
tete žuvėdų kalba vėl įsigali ir visai nusmelkia lotynų 
kalbą. 

Gustavui III viešpataujant, šalies kultūra ir litera- 
tūra žuvėdų kalboje atgimsta; veikaluose matosi dau- 
giau skonio, poėzijos, švelnesnės formos. Didžiausios 
įtakos visam tam laikotarpiui turėjo mokytas Gabrielis 
Porthanas (1739 — 1804), žuvėdų kultūrai kelti daug 
pasidarbavęs; jo vardu net epoka kartais vadinama. 
Žymiausias tuomet žuvėdų kalboje poeta buvo Fran- 
cenas 1772 --1842, 


Suomių kalboje tame laikotarpy pasirodo pirmasis 
1776 m. laikraštis, Lizelijaus leidžiamas, Buvo tuo laiku 
irgi keletas suomių poėtų kaip štai Genanderis, Fro- 
steras, Ragvaldis, Lagus ir kiti, bet žymesnio origina- 
lio talento jie neparodė. 

Nuo XIX amž. pradžios, atskyrus Suomių kraštą 
nuo Žuvėdų, pradeda kilti suomių tautinis ir kultū- 
rinis atgimimas, vadovaujant Arvidssonui (1791—1858). 
daugiau laikraštininkui ir istorikui, negu poėtui. 

Prie Abo universiteto susitelkia suomių studentų 
draugija ir leidžia almanachus. Cia iškyla ginčas, kurį 
dialektą: rytinį ar vakarinį galutinai pasirinkti literatū- 
rai; ginčą nuramino Lenrotas, pasirinkęs vidurinį kelią 
ir suminkštindamas kraštutinumus. 

Tuo laiku pasireiškė ištisa počtų eilė, nors ir ne- 
peržymių, kaip štai: Juteinis (1781 —1855), Poppijus, 
Bergh (1803—1853), bet visus perviršijo virš minėtas 
Lenrotas (1802—-1884), kursai ir savo asmeninius ly- 
riškus eilėraščius rašė ir galutinai nustatė rašto kalbą: 

Iš liaudies poėtų tame laikotarpy dangiau įgarsėjo: 
Korhonen'as (1775 ——1840), Kymūlūinen'as (1790 —1855), 
Puhakka (18:6--1893), 

Gražiausiai pražydo suomių literatūra žuvėdų kal- 
boje, kai pasirodė didžio talento poėta Runebergas 
(1804—1877), o apie jį kaip centralį asmenį, spietės 
silpnesnės jėgos, susibūrusios Elsinkuose į vadinamąją 
„šeštadienio draugiją“, kurioje įgarsejo Cygnejus prof. 
ir poėta, Nervanderis, paties Runebergo žmona Fre- 
drika, kaip novelistė, galop labai produktyvus poėta, 
svajotojas romantikas Topelijus (1818—1898). 

Pats Runebergas realista siauresnėje prasmėje, lin+ 
kęs į idealizmą, didis suomių patriota, mylėjęs savo 
krašto praeitį, kėlęs tautos sąmonę, viltį ir pasitikėjimą. 

Pas jį ir nepaprastas minčių aiškumas ir klasiškų formų 
gražumas, 

Iš jaunesniųjų, rašiusių žuvėdų kalba, rasit, gabiau- 
sias, didis entuziasta Vecksellis (1838—1907), kurio 
istoriškoji tragedija Danielis Hjort viena geriausiųjų 
Suomijoje. Iš moterų, žuvėdiškai rašiusių, paminėtinos 
poėtės: Sara Vacklin (1790—1846) ir Vilhelmina Nord- 
strom (1815—1902), 

Suomių kalboje tikra rimta literatūra galingai ima 
pasireikšti tik nuo 1860 m. Rods, jau 1831 m. įsteigta 
suomių literatūros draugija, kurios programa ir užsimo- 
jimas nuo 1858 m. žymiai praplėsta. Ji daug prisidėjo 
prie vertimo Šekspyro, Šilerio, Lesingo, Ruso ir kitų 
rašytojų. Taip pat tautos sąmonę labai sužadino ir Jo- 
nas Snellmanas (1806—1881), kaip laikraštininkas ir 
profesorius. 

Bet suomių literatūros ūgį žymiai sutrukdė keistas 
1850 m. išleistas įstatymas, kuriuo einant cenzūra ga- 
lėjo praleisti tik religinio ir ekonominio turinio spau- 
dinius. Tik 1860 metais tas įstatymas atšaukta, 

Nuo to laiko sužydi tikroje prasmėje suomių lite- 
ratūra, kuriai atatinkamai prirengė ir patobulino kalbą 
poėtai: Oksanen'as (1826—1889) ir Suonio (1835 — 
1888). Pirmojo eilėraščių rinkinys Kibirkštys (Sakenid) 
pasižymi rimtu, vyrišku, įėgos kupinu stiliumi, antrasis 
Suonio — jautrus, švelnus. 

Bet tikru platesnio užsimojimo menininku poėtu 
buvo Aleksis Kivi (1834—1872), žymus ir savystovis 
talentas. Ypač ryškūs jo komedijų ir rūstų tragedijų 
tipai. Geriausi jo dramatiniai veikalai: Sodžiaus bal- 
siuvys (Nummisuutarit), Vedybos, tragedija Kullervo 
ir lyriška drama Lea, 

Kivio dramos padėjo pamatą suomių teatrui 1872 
m. įsteigti. Augštai vertinamas ir jo romanas Seplyni, 

broliai, parašytas platesniu užsimojimu, kupinas jumoro, 
Jo lyrika originali ir tolesniai išvysto sveiką Runebergo 
realizmą. Kivio proza turėjo tiek įtakos, kiek Kalevala 
3avo eilėmis. 

Visi kiti ir to laikotarpio ir vėlesnieji poėtai, pa“ 
lyginus su Kivi, tai antraeiliai, kurių žymesni laikomi 
šie: Bergbom Kaarlo (1848—1905) dramaturgas, kursai 
daugiausia pasidarbavo nuolatiniam teatrui įsteigti, po- 
ėta Tuokko (+1896 m.) labai geras vertėjas, Evaldas 
Jahnssonas (j1895 m.) istoriškų romanų ir dramų ra- 
šytojas, Pietari Paivūrinta (+1913 m.) realista. Minna 
Kanth (1844—1897) savo pirmose, dar nesubrendusiose 
novelėse linkusi į kraštutinumą už proletarų ir moterų 
vargus, paskui atsipalaidojo nuo kraštutinių išsišokimų 
ir ėmė piešti gyvenimą objektyviai. Jos dramos po 
Kivio stovi pirmoje vietoje. 

Nuo 1880 metų suomių literatūroje jaučiasi žymi 
įtaka BjOornsono, Jbseno, taip pat rusų ir prancūzų 
rašytojų. Naujesnių novelistų, rasit, žymiauias Juhani 
Aho gim. 1861., pas kurį daug lyrizmo, liūdesio, ilge- 
sio istoriškos praeities; jo tvarinių kalba stebėtinai 
graži. 

Arvidas Jūrnefeltas gim. 1861 m. pradėjo nuo 
realizmo; paskui ir dramose ir romanuose pasidavė 
rusų Tolstojo įtakai. 

Pakkela gim. 1862 m. ypač vaizdžiai moka piešti 
proletarų gyvenimą. 

Kauppis Heikkls gim. 1862 m, gerai piešia savo 
Savolaksų kraštą ir moterų tipus. 

Įvalo gim 1866 m. rašo daugiausia istoriškus ro 
manus, 

Bent kiek vėliau realizmas pas suomius nukrypsta 
į subjektyvizmą ir perdėjimą: Mala Talvijos (g.1871 

m.) Jmari Kianto (g. 1874 m.), Kilpi (g. 1874 m.) 
vienšališkai paliesdami socialį klausimą, perdaug var- 
gus išpučia. Joel Lehtonen'as (gim. 1882 m.) savo 
vyzijose nukrypsta į nitšejizmą. 

Tačiau toji subjektivizmo srovė nebuvo pastovi. 
Vėlesnieji rašytojai po įtaka Strindbergo, Knuto Ham- 
suno, Anatolio Franso grįžta į neoromantizmą ar sim- 
bolizmą. 

Jonas Linnankoski (1869—1913) kupinas patoso, 
etiškai rimtas, savo idėjinėms dramoms ima dažnai 
bibliškus motyvus: ypač kilni jo Je/iės duktė. 

Marija Jotuni (gim. 1880 m.), dramaturgė ir nove* 
listė, ypač moka įsigilinti į veikiančių asmenų psichiką. 

Pastarais laikais ypač gausūs novelistai; Kallaš 
(g. 1878), Vilkuna (g. 1879), Onerva (g. 1882 m.) no- 
velistė ir lyrikė, 

Iš tarpo tų kurie ypač lyrikoje stambiau pasireiškė, 
minėtini Kramsu. (į+1895), Kajander (j+1913) geras irg; 
Sekspyro vertėjas, Erkko (11906) lyrikas ir dalimi dra- 
maturgas. 

Iš jaunesniųjų žymiausi talentai laikomi: Leino (g. 
1878) ir Kyosti (g. 1873), ypač gražus Leino rinkinys 
Helkagiesmės, 

Greta suomių literatūros suomių kalboje, iki šio- 
liai nenustojo savo reikšmės ir žuvėdų kalba, kurioje 
irgi nemažai rašoma. Iš pastarųjų rašytojų galima nu- 
rodyti; Mėorne, Gripenbergas, Jansonas. Vis delto 
suomių kalba ima viršų ir literatūroje ir šalies gyve- 
nime, 

Opera pas suomius atsiranda 1873 m. ir kai kuri 
laiką varžosi su teatru, bet 1879 m. del lėšų stokos 
kai kuriam laikui buvo užsidariusi, kuo pasinaudojo 
teatras. Naujas tautos teatras, Bergbomo rūpesčiu 1902 
m. iš aukų pastatytas, sutalpinina 1000 žiūrėtojų. 

Pastaba. Kadangi apie lietuvių literatūrą 
netrūksta lietuvių kalboje platokų rašinių, 
kaip štai pp. Biržiškos, Jakšto, Tumo, Za- 
jančkauskio ir mano kitą kartą išleistos trum- 
pos apžvalgos, ir kadangi lietuvių literatūra 
augštesnėse mokyklose išeinama gana pla- 
čiai, tai bent tuo tarpu nebuvo gyvo reikalo 
jos čia dėti sutrumpintame maštabe, kad 
išlaikius proporciją su kitomis literatūromis 
ir neišėjus iš ribų trumpos literatūrų istorijos, 

"TURINYS, 


Įžanga 

Kinų literatūra 
Japonų | „ 
Indų b 
Persų 5 
Arabų p: 


Asiriečių ir babiloniečių liter. 


Žydų literatūra 
Aigiptiečių „ 


Graikų " 
Romėnų k 
Prancūzų š 
Italų 55 
Ispanų P 
Portugalų „ 
Anglų š 


Vokiečių 2 
Skandinavijos „ 
Serbų » 
Cekų Ė 
Rusinų ir gudų liter. 
Rusų literatūra 


Lenkų „ 
Latvių 4 
Suomių " 

Čia paminėtųjų rašytojų rodyklė 


Abu — Nova 
Agrikola 

Aho Juhani 
Aischilas 

Amaru 
Amvrilkais 
Andersenas 
Ansari; 
Anzenguber 
Anakreonas 
Allunans 

Ansis Gulbis 
Apišiu Jekubs 
Archilochas 
Aristophanas 
Arnim 

Arndt 
Arvidsson 
Asnyk 

Aspazija Pliekšanė 
Alphonsas X 
Alfredas Didysis 
Alfieri 
Almogaver 
Amadis de Gaula 
Amicis 
d'Annunzio 


22 
274 


115 


Apolonijus iš Rodoso 50 


Andronikas Livijus 
Anatole France 
Ariosto 

Atijus 

Augier 

Attis 

Avesta 

von Aue Hartmann 
Auseklis 

Balzakas 

Baldes 

Baldzens 

Baluckis 

52 


Balmont 
Baltrušaitis Jurgis 
Bakchydes 
Barons Krišjanis 
Barda Fricis 
Batiuškov 
Baudelaire 
Bhartrihari 
Bergh 

Bergbom 
Bėranger 
Bielinski 
Biezbardis 
Becguer 
Beovulf 


Biūrnson Biornstjern 


Birznieks Upits 
Birkerts 

Byron (Baironas) 
Bilhanas 
Blaumanis 
Bogarodzica 
Bohuszevicz 
Boileau 

Borceo 

Bojardo 
Boccacio 
Bourget Paul 
Bėrne 
Boddason Brahi 
Boryka Piotr 
Brant Sebast 
Brownson 
Browning 
Brandes 
Brentano 
Brodzinski 
Briusov 
Brigaderu Anna 


Buonaroti Michelan- 


gelo 


Burns 157 
Biirner 194 
Buckle 170 
Buda 13 
Calits 273 
Caballero 131 
Carducci 114 
Calderon 125 
Carlyle 171 
Cavalcanti 101 
Castillejo 120 
Cezalis Julijus 56 
Ciceronas 56 
Cheraskov 236 
Ghiari 113 
Chocer Geoffrey 140 
Chateaubriand 89 

henier 88 
Coleridge 158 
Coloma 131 
Coppee Fr. 99 
Cooper 173 
Cowper 156 

echov 246 
Dach Simon 190 
Dakiki 18 
Daudet 96 
Dante Alighieri 101 
Dal 246 
Debora 27 
Deržavin 235 
Deglavs 270 
Defoe 154 
Dehmel 220 
Dikens 165 
Diego de Mendosa 120 
Dovydas 27 
Doku Atis 273 
Dostojevski 245 
Drydon 153 
Dumas 97, 100 
Diinsbergis 268 


von Droste Annette 217 


Džami 
Ebner Eschenbach 
Edda 
Eichendorff 
Elf-Leilia 
Eliot George 
Ekkehard 
Emerson 
Ennijus 
Encina 
Erss 
Erkko 
Escosura 
von Eschenbach 
Wolfram 
Euripydas 
Ezra 
Ezopas 
Ezerinš 
Faris 
Fėnelon 
Firdusi 
Fischart 
Fielding 
Filon 
Flaubert 
Fogazzaro 
Forsijus 
Fleming 
Fontane 
France Anatole 
Francenas 
Franklin 
Freytag 
Fredro 
Fūrekers 
Gabirol 
Garšin 
Galdos 
Gavaine 
Garcillaso Vega 


120 


Gabriele d'Annunzio 115 


Garnier 

Gautier Teof. 
Gellert 
Geibel 

Gita Govinda 
Giezens 
Glūks 
Goethe 
Gėrres 
Gogol 
Gončarov 
Gorki Maksim 
Goszezynski 
Goldoni 
Gozzi 
Gongora 
Goldsmith 
Gryphius 
Grilparzer 
Gribojedov 
Grins 

Gruzna 
Grimmelshausen 
Gripenberg 
Gudrunlied 
Gutzkov 
Gvinicelli 
Gutierrez 
Hafis 

Harizi 

Halevi 
Hawthorne 
Haupimann Gerb 
Hanko Vaclovas 
Hamsup Knut 
Haller 
Heziodas 
Herder 
Hercog Ernst 
Heine 

Heyse 
Hebbel 
Herodotas 
Hijort 

Hildebrandslied 
Homeras 
Hėlderlin 
Hoffmann 
Holberg 
Horacijus 
Holmes 

von Hutten 
Huch 

Hugo Victor 
Huerta 
Ibsen 

Ilmari Kianto 
Ištara 
Indrikis Aklasis 
Immermann 
Irving 

Ivalo 

Izajas 
Jansons 
Janševskis 
Jahusson 
Janson 
Jeremijas 
šv. Jonas 
Jobas 
Joatham 
Jotun 
Jarnefelt 
Joung 
Materu Juvis 
Juslenius 
Juteinis 
Juvenalis 
Kadmon 
Kamoens Liudv, 
Kalidasa 
Kamperviser 
Karadzič 
Kantemir 
Karamzin 
Kasprowicz 
Kanizijus 


Karlis 268 
Kandziši Reinis Matiss 269 
Kalninš Krisjanis 269 
Kanih Minna 278 
Kauppis Heikkis 278 
Kallas 279 
Kajander 279 
Katulus 57 
Kalderonas de la Barka 125 
Keller 218 
Kynevulfas 137 
Kipling 176 
Kymilūinen 276 
Kivi Aleksis 277 
Kyėsti 279 
Ko-dži-ki 9 
Konfucijus 6 
Kleist Evald 191 
Kleist Heinrig 208 
Klopstock 192 
Korner 209 
Kollar 233 
Kolcov 241 
Kochanowski 248 
Kochowski 250 
Kilpi 279 
Kondratowicz 258 
Korzeniowski 259 
Konopnicka 263 
Korhonen 276 
Kornelis 76 
Kratinas 46 
Kotlerevski 233 
Krilov 236 
Krasicki Ign. 250 
Krasinski Zigm. 255 
Kraszewski Joz. 259 
Kramsu 279 
Kroledvorska rūkopis 232 
Ksenophontas 50 
Kupala Janko 233 
Kuprin 247 
Kurcius 273 

Laotse 
Langland 
Larra 
Lazarillo de Formės 
Lamartine 
Lessing 
Lermontov 
Lenartowicz 
Lehtonen 
Leino 
Lafontainė 
Lesage 
Leitans Ansis 
Leopardi 
Li-tai-pe 
Lichtenstein 
Liaube 
Lilienkron 
Liventals 
Jusminš Lautenbach 
Lindulis 
Linnankoski 
Livius Titus 
Lisle 
Lomonosov 
Lėonnrot 
Lotti Pierre 
Lope de Vega 
Lowell 
Loagfellow Wadsworth 
Luter Martin 
Ludwig Otto 
Lukijonas 
Lucretius 
Lucanus 
Luzau Ign. 
Mahabharata 
Mazzetti Handel 
Malczewski 
Martialis 
Marot 
Maupassant 
Maeteilinck 


Machiavelli 
Marini 
Marlowe 
Macpherson 
Manzoni 
Maffei 
Messenius 
Menandras 
Metastasio 
Mendoza 
Mena 
Mendoza Alzrcon 
Meredith 
Milintinovic 
Mickiewicz 
Mirjam 
Michelangelo 
Minot 
Milton Jonas 
Montenebi 
Mozė 
Morsztyn 
Morne 
Moliėre 
Montemajor 
Montalvan 
Molinos Tirso 
Moore 
Murner 
Muhamedes 
Musset Alf. 
Naruszewicz 
Newman 
Nekrasov 

Ni hon-gi 
Nizami 
Nimrodas 
Nibelungenlied 
Niesluchovski 
Nikitin 
Niemcewicz 
Niemojowski 
Niedra 

Novalis Hardenberg) „ii 


Nordstrėm 
Oksanen 
Ohlenschlūger 
Onerva 
Opitz 
Orfejus 
Orzeškienė 
Ormo 
Osianas 
Ostrovski 
Ozerov 
Ovidius Naso 
Pakkela 
Paivarinta 
Pacuvius 
Paillerons 
Petersons 
Petrejus 
Perseval 
Petrarca 
Pereda 
Percy 
Phaedra 
Pindaras 


Piesn o polku Igor. 


Pisemski 
Pizanietė Kristina 
von Platen 
Pliekšanas Reinis 
Plautus 

Poe 

Potocki Waclaw 
Poruks 

Porihan 
Poppijus 
Ponsard 

Pope 

Prus (Glowacki) 
Przybyszewski 
Prudons 
Propercius 

Pu 


Puškaitis 267 
Pumpurs 268 
Purapuke 269 
Prrkalits 269 
Puhakka 276 
Pulci 108 


Prudhomme Sully 99 
Rabindranath Tagore 17 
30 


Ramzes II 


Radzievičaite 226 
Rabelais 74 
Racine 78 
Radelif 156 
Rey Myk. 248 
Reymont 265 
Rydel 266 
Rivijus 267 
Rig-eda 10 
Richardson 154 


Rainis Pliekšans 271 
Rišardas be baimės 70 
Richter (Žanpol) 204 

86 


Rousseau 


Rostand 100 
Rojas 121 
Rolle 140 
Roza 131 
Rossetti 169 
Rozits „ 873 
Roland 69 
Robertas velnias 70 
Ronsardas 73 
Rzewuski 258 
Rudegi 18 
Rumi 21 
Ruskin 170 
Runeberg 276 
Ruiz 119 
Rūckert 209 
Sakuntalė 15 
Salemonas 27 
Saadi 18 
Sapho 37 
Sachs Hans 189 

Salamnius 275 


Salustius 56 
Saint Pierre 88 
Sand Dudevant 95 
Saavedra Angel 130) 
Saulietis 273 
Schiller 201 
Schlegel Aug. 205 
Schlegel Frid. 205 
Schenkendorf 209 
Scott Walter 160 
Shakespeare (Seks- 
pyras) 144 
Sheridan 155 
Shelley 159 
Shaw 172 
Servantes Saavedra 127 
Sidas 117 
Sidney 144 
Simonydas 37 
Sienkiewicz 261 
Syrokomla Kondra- 
towicz 258 
Skarga 249 
Skribe 99 
Skalbe 
Slowacki 254 
Solonas 37 
Sophoklas 4Į 
Southey 159 
Snellman 277 
Spenser Edm, 144 
Spagis 268 
Stevenson 171 
von Štrassburg Gott- 
fried 185 
Stifter 217 
Sturluzon Snorri 224 
Strindberg 231 
Stenders 267 
Strals 273 
Strauberęs 274 
Stael 89 
Sterne 155 


Swinburne 170 
Swil: 154 
Sudermann 221 
Sudrsbu Edžus (Zil- 
bers) 270 
Sudrabkalns 273 
Suonio 277 
Sue Eugenijus 97 
Si-tšeng 8 
Sanfary 21 
Sevčenko 233 
Ščedrin Saltykov 245 
Symonowicz 249 
Svabe 273 
"Tacitus 67 
Talvijos Maila 278 
Tassoni 112 
Teokritas 36 
Terentius 54 
Thackeray 166 
Tennyson 168 
Tetmajer 266 
Tegner 231 
Tibulus 57 
Tirtajos 37 
Tieck 206 
Torguato Tasso 109 
Tolstoj Lev 244 
Topelius 274 
Trebecki 251 
Tšun-tsiu 6 
Ta-fu 7 
Turgienev 242 
Twain Mark 176 
Tuokko 278 
Tukidydas 50 
Uhland 210 
Ujejski 257 
Upits 273 
Uspenski 246 
Vang-ši-tšeng 8 
Vang-vei 7 
Valmiki 12 
Vatsons 268 

Valdemars Krišjanis 268 


Valdis 
Vacklin Sara 
Varro Marcus 
Veda 

Vijaza 
Virchlicki (Frida) 
von Vizin 
Veidenbaums 
Vecksell 
Virza 
Vilkuna 
Vergilius 
Verlaine 
Verdaguer 
Vigny Alfr. 
Villena 


Ouevedo de Villegas 


Vogelweide Walter 
Walter Scott 
Weber 
Wegierski 
Weldcke 
Whitman 
Wiseman 
Wilde 
Wieland 
Wildenbruch 
Wyspianski 
Wyatt 
Wordsworth 
Voltaire 
Woronicz 
Zaleski Bohdan 
ZŽeromski 
Zeiferts 
Zeibolta Jakobs 
Ziemelniks 
Zoroaster 
Zola 
Zorilla 
Zvargulu Edvards 
Zunica 
Žodelis (Jodelle) 
ukovski 

